
Kun kuudentoista vuoden takaa tarkastelen sitä omi- 
tuista ja minulle niin muistorikasta elämäni kautta, jota 
seuraavilla sivuilla koetan kuvailla, niin muistuu mie- 
leeni kaksi kuvaa, jotka ovat syvemmästi kuin kaikki 


muut syöpyneet sieluuni. 


Toinen näistä kuvista on suomalaisen jääkäripatal- 
joonan kuva Lockstedtin leirin mahtavilla harjoitusken- 


tillä. 


Seisoin pienellä kummulla sen laidassa ja näin kau- 
kaa, miten pataljoona päättyneen harjoituksen jälkeen 
kokoontui. Pillit vihelsivät, näin suomalaisten komppa- 
nianpäälliköiden = viittoilevan ja kokoavan miehiään. 
Ryhmitykset vaihtuivat koko ajan, kunnes kaikki yhtäk- 
kiä matemaattisen tarkasti ja sopusuhtaisesti yhtyi yh- 
deksi ja koko pataljoona viivasuorin rivein seisoi asen- 
nossa komentajansa edessä. Näin matkan päästä näytti 
pataljoona puolestatoistatuhannesta miehestään huoli- 


matta kouralliselta innokkaita pieniä hahmoja, jotka 

olivat eksyneet tähän suureen, laajaan autioitten kent- 


tien maailmaan. 


Tämä näky valtasi sydämeni syvästi ja ihmeellisesti. 
Pataljoona suomalaisia miehiä ja poikia marssien ja 
manöövereeraten näillä Saksan nummilla! Oliko se mah- 
dollista vai oliko se näky kolmikymmenvuotisen sodan 


ajoilta? 


Minun oli pakko astella muutama askel edestakaisin 


vakuuttautuakseni, etten uneksinut ... 


Mieleeni valahti pari sanaa: wie mit dem Sande der 
Wind so mit den Menschen das Schicksal! Mitkä ih- 
meelliset ja mahtavat kohtalon tuulet olivat ajaneet nä- 
mä nuoret miehet Suomen rannoilta aina tänne kauas, 


näille Holsteinin harjoituskentille! — 


Nyt vaihtui kuva taas tuolla. Soittokunta — sekin suo- 
malainen — päästi Porilaisten marssin torvistaan raiku- 
maan, ja koko pataljoona lähti liikkeelle kotiin päin, 
leirille. 

Se oli kuitenkin varmaa! Hakkapeliittain urhoollis- 
ten hyökkäysjoukkojen henki eli näitten reippaitten poi- 


kain rinnassa! — Ajatukseni lensi kotiin, Suomeen: 


olisivatpa jotkut vanhemmat seisoneet minun paikallani 
ja saaneet nähdä poikansa harjaantuneina, reippaina 
sotamiehinä vihreä takki yllä, niin minkä ilon se olisi- 


kaan heidän levottomille sydämilleen tuottanut! 

Joukko lähestyi sitä paikkaa, missä seisoin ja marssi 
ohi . . . ”Kas kunnian jo tähti meille hohtaa . . . ” — 
Vielä tänä päivänä pidän sitä kohtalon lahjana, että 
sain siinä seisoa ja nähdä kaiken tämän. 

Toinen kuva on vielä yksinkertaisempi: paarit, jotka 
kannetaan osastosaliini eräässä sotilassairaalassa Sak- 
san itärintamalla. 

Paarit pantiin lattialle ja minun täytyi kumartua sy- 
vään voidakseni puhutella haavoittunutta. Hän makasi 
silmät ummessa ja hänellä oli vielä pieni vihreä kenttä- 
lakki pellavaisessa päässään. 

Kun kohotin hänen päälleen levitettyä vilttiä, näin 
hänen vihreän takkinsa, mutta siinä olikin kaikki mitä 
hänellä oli yllään. Paljaat jalat pistivät esiin suuresta 
sidekääröstä, eikä hän voinut liikkua ollenkaan. 

Tervehdin häntä hänen äidinkielellään. Hän käänsi 


minua kohti lapselliset, vahankalpeat kasvoparkansa 
ja katsoi hämmästyneenä minua vaaleansinisellä aito 


suomalaisella silmäparillaan. Ja sitten vilahti hymyn 
pilkahdus hänen piirteistään. Hän ei kuitenkaan jaksa- 
nut muuta kuin sopertaa pari sanaa, sulki silmänsä ja 
käänsi kasvonsa pielukseen päin. 

Olin kuitenkin jo ymmärtänyt hänet: hän oli onnelli- 
nen saadessaan puhua omaa kieltänsä — sekä suunsa 
että sydämensä kieltä — tulevan hoitajattarensa kanssa. 


Sehän oli melkein kuin jos olisi yhtäkkiä — tästä vie- 

raasta ja tuskien täyttämästä maailmasta — tullut ko- 
tiin! 

Ja sinä hetkenä siunasin kohtaloani, joka oli sallinut 
minun löytää tien tänne, missä ei ketään äitiä ollut saa- 
puvilla hoitamassa ja lohduttamassa kuolemaan asti vä- 


syneitä ja haavoittuneita poikiaan. 


HYVÄSTI ISÄN MAA 


Yöjuna liukui hiljalleen Riihimäen asemalta, lisäsi 
vähitellen vauhtiaan ja vieri sitten eteenpäin yön pimey- 


teen, pohjoiseen kaukaista päämäärää kohti. 


Olin astunut junaan vastamainitulla asemalla, ja nyt 
oli edessäni se matka Tornio—Haaparanta— Tukholma, 
minkä niin moni matkamies siihen aikaan joutui teke- 


mään. Tämä tapahtui joulukuun keskivaiheilla 1915. 


Matka sujui kaikin puolin rauhallisesti ja onnellisesti 
sen ajan seremonioja noudattaen: uutimet laskettiin huo- 
lellisesti ja vaunun ovet lukittiin junan lähestyessä Ou- 
lua, tarkka ruumiintarkastus ja passi- ja tullikontrolli 
Torniossa. Sitten ajettiin rekikyydillä Tornionjoen yli, 
ja kun jäällä viimeisen venäläisen virkahenkilön pörröi- 
nen turkki ainiaaksi hävisi näköpiiristä, pääsi sydämen 
pohjasta todellinen helpotuksen huokaus. Ohi meni se 
pieni jännitys, joka kaikesta huolimatta oli tuntunut 


niinkauan kuin matka kävi kotimaan rajojen sisäpuo- 

lella — olihan omatunto joka tapauksessa hieman ”huo- 
no”, koskapa matkan päämääränä ei ollut vain Ruotsi, 
niinkuin passi osoitti, vaan oli suunniteltu hieman ete- 
lämpiin ja vaarallisempiin maanääriin. — Nyt saattoi 
kaikessa rauhassa tarkastella ohikiitäviä Pohjois-Ruot- 
sin kauniita maisemia. 

Ja silloin palasivat ajatukseni Hämeeseen, kotiini, 
vanhempiini, jotka molemmat olivat saattaneet minua 
asemalle, ja äitini surulliseen katseeseen junan lähtiessä 
liikkeelle. 

Miksi olin päättänyt matkustaa Saksaan nyt kesken 
maailmansotaa? Siksi, että jääkäriliike loisti minulle 
kirkkaana valonsäteenä läpi sen pimeyden, joka oli hu- 
kuttaa meidät kaikki siellä kotona, loisti toivon tähtenä 
myrskypilviseltä mustalta taivaaltamme. Ja kun niin 
moni nuori mies Saksaan matkustamalla pani tulevaisuu- 
tensa ja elämänsä alttiiksi maansa ja meidän kaikkien 
edestä, miksi en minä seuraisi heidän jälkiään? Olinhan 
jo kauan sitten opinkäynyt sairaanhoitajatar ja saatoin 
olla heille tueksi ja avuksi. 

Mieleeni juolahti pieni tapaus, jonka olin kokenut 
vuotta aikaisemmin, joulukuussa 1914. Olin eräissä 
häissä, suurissa ja iloisissa häissä — morsiuspari oli 
edellisen kevään promotion primus-maisteri ja ylei- 
nen seppeleensitojatar, ja kaikki heidän sukulaisensa ja 


ystävänsä olivat häävieraina. Päivällisen jälkeen istuin 

tanssitauon aikana pienessä satunnaisesti kerääntynees- 
sä ryhmässä, ja keskustelu solui tietysti maailmanso- 
taan, sen kehitykseen ja mahdollisiin seurauksiin. Jos- 
tain syystä harmittelin oloja kotona Suomessa. Täällä 
istumme me kädet ristissä ja annamme ryssän niellä it- 
semme luinemme lihoinemme! Eivät edes nuoret tee mi- 
tään, vaan istuvat kuin lamaantuneina ja antavat kaiken 
kulkea kulkuaan. 

— Älkää sanoko niin, sanoi silloin muuan herroista, 
nykyisin tunnettu lääkäri ja professori, nuorilla on kyllä 
suunnitelmansa. Tiedän sen varmasti, sanoi hän koros- 
taen sanojaan. 

En tiedä kiinnittikö kukaan muu huomiotansa hänen 
sanoihinsa, sillä keskustelun laineet nousivat yhä kor- 
keammalle ja tanssin pyörteet kiihtyivät kiihtymistään, 
mutta minä en unohda niitä koskaan. Minusta katto- 
kruunujen valovirta yhtäkkiä lisäsi loistoaan ja orkeste- 
rin innostavien tanssirytmien seasta kuulin hopeakel- 
lojen soivan: viel” uusi päivä kaikki muuttaa voi! — 

Juna kumisi yli Norrlannin kauniitten kymien. Kos- 
ket kohisivat ja huurusivat raskaassa talviasussaan, ja 
minun silmäni nauttivat niistä kauneista näyistä, jotka 
niille avautuivat. Mutta sieluni viipyi kaukana lahden 
toisella puolen siinä maassa, jonka olin kokonaan mää- 
räämättömäksi ajaksi jättänyt. Ja ajatukset jatkoivat al- 


kamansa langan kehräämistä. — 

Se tapaus, joka vastamainitun joulukuussa 1914 sat- 
tuneen häätapahtuman jälkeen vielä enemmän kevensi 
mielessäni sitä mustaa kupua, jota me nimitimme val- 
tiolliseksi taivaaksemme ja jota venäläiset kaikin voi- 
min painoivat päittemme ylle, oli seuraavassa helmikuus- 
sa kuulemani tieto ensimmäisten jääkärien lähdöstä ko- 
timaasta ja saapumisesta Lockstedtin leiriin. Ihmeelli- 
nen onnentunne melkein huimasi silmiäni. Suomen nuo- 
riso ei väistynyt! Sanoja tuhlaamatta se toimi ja uh- 
rautui, erään heistä ”Jääkärien marssin” runoilijan sa- 


noilla sanoakseni: 


Kun painui pää muun kansan, maan, 
me jääkärit uskoimme yhä. 
Oli rinnassa yö, tuhat tuskaa, vaan 


yks? aatos ylpeä, pyhä ... 


— Niistä monista toiveista ja epämääräisistä suunni- 
telmista, jotka nyt täyttivät mieleni, en tietenkään pu- 
hunut kenellekään, pikemmin päinvastoin. Ja siitä, ettei 
kukaan minun läheisistäni edes ajatellut sitä mahdolli- 
suutta, että jääkärien matkat ja isänmaan mahdollinen 
vapautus kiinnittivät mieltäni, siitä sain monta todis- 
tusta. Kunnes vihdoin eräänä päivänä ystäväni maisteri 
Almar Fabritius, joka niinkuin tunnettua, myöskin otti 


osaa jääkäriliikkeeseen, vilkkaassa mielikuvituksessaan 

keksi sen ajatuksen, että tyvenessäkin vedessä saattoi 
kutea suuria kaloja. 

Oli miten oli ja kävi miten kävi, niin istuin nyt joka 
tapauksessa Haaparannan—Tukholman junassa ja saa- 
toin pudistaa yltäni kaiken sen saamattomuuden ja ikä- 
vyyden, jota kotona Suomessa oli niin yllin kyllin siihen 
aikaan, ja varsinkin pääkaupungissa. 

Ja nyt lähestyi juna Tukholmaa, ensimmäistä etappia 


matkalla unelmieni päämäärään! 


II. 


Mieleni oli täynnä odotusta ja iloa, kun juna seisah- 
tui ja minä astuin vaunusta Tukholman keskusasemalla. 
Vastaanottajien hyörinästä vilahti myöskin Almar Fabri- 
tius. Hänen rouvansa ja toinen poikansa, jotka olivat ol- 
leet seuranani koko matkan kotoa asti, tulivat Ruotsiin 
viettääkseen joulua maastakarkoitetun puolisonsa ja 
isänsä kanssa ja mahdollisesti jäädäkseenkin hänen luok- 
seen. Fabritius tervehti sydämellisesti omaisiaan ja 
kääntyi sitten minun puoleeni sanoen: 

— Millä seikkailumatkoilla sinä olet? 

Hänen, mielestäni kylmänsävyiset sanansa vaimensivat 
samassa silmänräpäyksessä taivaani helisevän harpun 
soiton. 

— Mitä sinä tarkoitat? Olethan itse lähettänyt Gro- 


danin mukana sanan, että voin tulla milloin tahansa. 

— Ei, päinvastoin pyysin hänen sanomaan sinulle, 


että sinun vielä piti malttaa mielesi, mutta pyysin 


häntä myöskin lisäämään, että minulla on jonkunlaisia 


toiveita saada asia ehkä piankin järjestetyksi. 


— Vai niin, valitan, mutta nyt olen joka tapauksessa 


täällä! — 


Ja osoittautuikin pian, että olikin oikein, että olin hen- 
kilökohtaisesti Tukholmassa. Nyt voitiin tavata ihmistä, 
joka tahtoi alas Saksaan — oli sekin naishenkilön pää- 
hänpisto! — näyttää elävänä kaikille asianomaisille, ja 


näin sai koko asiani sitä pätevämmän leiman. 


Tukholmassa oloaikanani pysyin hillitysti poissa nä- 
kyvistä ja kävin tuskin tervehtimässä monia sikäläisiä 
sukulaisiani. Kävin vain niitten tuttavieni luona, jotka 
olivat osallisia jääkäriliikkeeseen tai joitten mieltä se 
kiinnitti. Almar Fabritius osoitti minulle suurta vieraan- 
varaisuutta, tohtori Herman Gummeruksen luona oli mi- 
nulla ilo käydä. Hauptman Heldt, saksalaisen Tukhol- 
massa oleva jääkärietapin päällikkö osoitti minulle kar- 
keaan sotilastapaansa ystävällisyyttä. Punaisen ristin 
puheenjohtajan, silloisen valtamarsalkan kreivi Doug- 
lasin luona, joka minulla oli ilo tuntea ennestään, kä- 
vin sen vuoksi, että hän Ruotsin Punaisen ristin välityk- 
sellä mahdollisesti saattoi helpoittaa tietäni Saksan Pu- 


naiseen ristiin. 

Suuri iloni Tukholmassa viettämieni viikkojen aikana 
oli se, että silloin tällöin sain tavata jääkäreitä, jotka oli- 
vat lomalla Ruotsissa tai matkalla Saksaan. Eräitä jää- 
kärien vanhempiakin oli Tukholmassa tavatakseen poi- 
kiaan muutamina onnellisina päivinä, ennenkuin heidän 
taas oli palattava pukemaan ylleen vapaaehtoisesti omak- 
sumansa vihreä takki, joka jo oli tullut heille ko- 
toiseksi. Vanhemmista oli siellä m.m. professori, sittem- 
min lääkintäkenraali vapaaherra Hj. von Bonsdorff mo- 
lempine poikineen, joista vanhempi jo oli vanha jääkäri, 
nuorempi Lockstedtiin matkalla oleva alokas. Erik Hein- 
richsin, Gunnar von Wrightin, Kurt Bruncronan, mai- 
nitakseni muutamia nimiä, tapasin myöskin, ja monessa 
iloisessa tilaisuudessa sain olla mukana, jolloin filö ä la 
Oskar tai Cotelette Pojarsky harvinaisella vauhdilla hä- 
visi nälkäisiin ja tällaisiin satumaisiin herkkuihin tottu- 
mattomiin jääkärivatsoihin. 

Hupaista oli myöskin tavata joitakin nuoria ystäviä, 
joitten kanssa muutamia päiviä aikaisemmin oli juonut 
kupin kahvia Fazerilla kumpaisenkaan meistä aavista- 
matta, että toisella oli mystillisiä matkasuunnitelmia 
mielessä. Ja nyt tavattiin aivan aavistamatta Tukhol- 
massa matkalla salaperäiselle L. L:lle! 

Tukholmassa oloni aikana saapui sinne n.s. Fordin 
rauhanretkikunta. Autokuningas Henry Ford oli varus- 


tanut satapäisen lauman eteviä amerikkalaisia miehiä 

ja naisia, näistä viitisenkymmentä sanomalehtireportte- 
ria, asettanut ne sekä itsensä höyrylaivaan ja ohjannut 
matkan Bergeniin Norjaan. Tarkoitus oli, mikäli ym- 
märsin, että tämän retkikunnan piti käydä puolueetto- 
missa maissa, Norjassa, Ruotsissa, Tanskassa, Hollan- 
nissa ja ehkäpä Sveitsissäkin, ja niitten avulla rakentaa 
rauha, rakkaus ja sovinto vanhaan Eurooppaan! Yhtä 
liikuttava kuin fantastinen ja naiivi ajatus. Henry Ford 
oli kaiketi saanut tästä jonkunlaisen käsityksen, sillä 
tuskin oli lauma noussut maihin Norjassa, ennenkuin 
hän kirjoitti kahdeksan miljoonan dollarin shekin, antoi 
sen sekä siunauksensa retkikunnalle ja palasi kuin ras- 
vattu salama takaisin U.S.A:aan. 

Nyt oli joka tapauksessa retkikunta saapunut Tukhol- 
maan ja oli viikoksi vuokrannut Hötel Royalin talvipuu- 
tarhoineen kaikkineen. Toisena joulupäivänä tarjosi ret- 
kikunta päivällisen kutsuvieraille, ja näitten joukkoon 
kuuluivat tohtori Herman Gummerus ja maisteri Almar 
Fabritius rouvineen ja kuinka olikaan, minä sain mai- 
nittujen herrojen ystävällisestä toimesta seurata joukon 
jatkona. 

Mieleni oli tietenkin näinä aikoina täynnä vakavuut- 
ta ja innostusta sen asian puolesta, joka oli aiheuttanut 
minun Tukholmaan tuloni, ja kaiken sen suuren valtaa- 
mana, mitä maailmassa juuri silloin tapahtui, silmät 


auki ja korvat höröllään menin näille päivällisille, jot- 

ka luulin historialliseksi tapahtumaksi, jossa oli mielen- 
kiintoista olla mukana. Mutta niinkuin niin usein maa- 
ilmassa käy, kun toivoo suuria — petyin perinpohjai- 
sesti. Jo ensimmäinen näky, joka avautui eteemme, kun 
me iltapukuihin puettuina ja hienoina astuimme Roy- 
alin talvipuutarhaan, hämmästytti minua. Pöydät olivat 
tietenkin kauniisti katetut kukkineen, hopeoineen ja tai- 
tettuine lautasliinoineen, ja kauempana taustalla näim- 
me pitkän pöydän, joka ilmeisesti oli varattu jollekin 
suuremmalle seuralle. Tämäkin pöytä oli katettu niin- 
kuin muutkin, mutta sillä oli sitäpaitsi omat koristuksen- 
sa: valkoiselle damastipöytäliinalle kiivenneinä istui kah- 
velien, veitsien ja kauniisti taitettujen lautasliinojen vä- 
lissä parvi nuoria naisia heiluttaen vilkkaasti koipiaan 
musiikin tahdissa ja puhallellen mahtavia savupilviä 
kirsikkahuuliltaan. Heidän roikkuvissa jaloissaan seisoi 
muutamia nuoria herroja ja kaikki tirkistelivät he, rä- 
pättäen ja lörpötellen katkeamatta, sisään astuvia vie- 
raita. Eihän tässä itseasiassa ollut mitään pahaa, mutta 
minun amerikkalaisiin tapoihin tottumatonta mieltäni 
loukkasi se. Se oli minusta perin mautonta tällaisilla 
juhlallisilla päivällisillä eikä sointunut yhteen tämän, 
niinkuin luulin, vakavan yrityksen kanssa. Sittemmin 
huomasin kuitenkin, että nämä nuoret elämänhaluiset 
sanomalehtireportterit vain olivat antaneet koko tilai- 


suudelle oikean sävyn: fantasian ja leikin. 

Oli miten oli, päivälliset alkoivat. Pöydässämme istui 
Benjamin Lindsey, joka silloin oli tehnyt itsensä tunne- 
tuksi lapsituomioistuimien alkuupanijana, ja nykyisin 
amerikkalaisen nuorison rakkauspsykologiaa käsittele- 
väin teosten kirjoittajana. Sitäpaitsi istui pöydässä New 
York Heraldin päätoimittaja, molemmat nämä herrat 
rouvineen, sekä minun vasemmalla puolellani muuan 
juutalainen professori Washingtonista. Minua vastapää- 
tä istui säkenöivä ja vilkas rouva Aino Malmberg. Hän 
tuli U.S.A:sta retkikunnan jäsenenä, ja mikäli tiedän, 
juuri hän oli kutsunut suomalaiset salavehkeilijät tähän 
juhlaan. 

Pöytäkeskustelu oli hyvin vilkasta. Se kosketteli rak- 
kautta, kukkaiskunnianosoituksia, kaunista ilmaa, muu- 
atta revolveridraamaa, joka oli tapahtunut laivassa tän- 
ne matkalla, mutta enimmän kuitenkin rakkautta. Sil- 
loin tällöin mainittiin toki ohimennen joku sananen ret- 
kikunnasta ja sen tarkoituksista ja suunnitelmista. 

Laivassa olivat retkeläiset laatineet sen ohjelman, jo- 
ta nyt oli määrä noudattaa ja sen avulla käden kään- 
teessä lopettaa aiheeton sota. Sotaakäyvien maitten piti 
kunkin saada kappale maata lahjaksi rauhoittuakseen 
ja tyytyäkseen, aivan niinkuin pieniä lapsia lohdutetaan 
makeisilla, mutta siitä, mitä niillä mailla, joita niin an- 
teliaasti aiottiin lahjoitella pois, itsellään mahdollisesti 


oli sanottavana, ei nähtävästi tarvinnut mitään välittää. 

”Me suorastaan heittelimme koppeja Euroopan mail- 
la tänne matkustaessamme”, näin lausui sanasta sanaan 
muuan seurasta. Arvelin, että pöytänaapurini, juutalai- 
nen professori piti armollista neitiä sangen työläästi 
mielisteltävänä ja ikävänä, mutta minun oli aivan mah- 
doton seurata tämän seuran laukkaa enkä tiennyt, pitikö 
minun nauraa tai itkeä kaikelle tälle turhan puhumi- 


selle. 


Päivällisen kuluessa valittiin retkikunnalle uusi joh- 
taja Fordin sijaan, joka, niinkuin kerroin, oli jättänyt 
seuran heti Norjassa. Huutoäänestyksellä valittiin hä- 
nen seuraajakseen muuan hopeapartainen herra, joka 
sitten kahvia juotaessa piti neitsytpuheensa mahtavasti 
ja komein eilein. Hänellä oli yllään pitkä musta levätti, 
jonka toista päätä hän yhtämittaa viskeli olkapäänsä yli, 


koska se yhtämittaa luisui siitä pois. 


Valkoisine partoineen ja silkkivuorisine viittoineen 
hän oli hyvin koristeellinen katsoa, hän puhui suurella 
paatoksella ja sai osakseen vilkkaita kättentaputuksia, 
mutta kaikki tämä jätti, ikävä kyllä, minut vallan kyl- 
mäksi. — Henry Ford'in tarkoitus oli varmasti vakava 
ja hyvä, toimeenpannessaan tämän retkikunnan, mutta 
vika oli siinä, että hän arvosteli eurooppalaista sielua 
amerikkalaisen mukaisesti. — Sittemmin valui, niin- 


kuin tiedetään, koko yritys hiekkaan. 

Sillävälin kului aika kulumistaan Tukholmassa, ja 
uusi vuosi oli ovella. Tapasin usein maisteri Almar Fab- 
ritiuksen, osaksi sen vuoksi, että olimme vanhoja tutta- 
via, osaksi siitä syystä, että hänhän se käytännöllisesti 
katsoen oli tämän matkani aiheuttaja ja nyt koetti kai- 
kin tavoin edistää sen jatkumista, s.o. matkaa Saksaan. 
Asia tarraantui näet siihen, että Hauptmann Heldt ei 
katsonut voivansa antaa minulle passia Saksaan, ennen- 
kuin minulla oli jonkinmoinen kirjallinen todistus siitä, 
että saisin siellä työtä sairaanhoitajattarena. En todella- 
kaan tiedä, tai en enää muista, mitä eri teitä tukholma- 
laiset ytsäväni ja suosijani yrittelivät, mutta vihdoin uu- 
tena vuotena 1916 tuli pelastus Berlinin jääkäritoimis- 
ton sähkösanoman muodossa, mikä ilmoitti, että minulla 
oli mitä parhaat takeet siitä, että heti saisin työtä erääs- 
sä sikäläisessä klinikassa. 

Eläköön! Se oli taikasana, joka pani elämän taas hy- 
myilemään ja kaikki huolet vaihtumaan pelkkään au- 
ringonpaisteeseen ja iloon. Minun ei enään tarvinnut 
tuntea itseäni tukholmalaisten puolestapuhujaini jouta- 
vaksi ja vaivaloiseksi asiakkaaksi. Tämä sähkösanoma 
kädessäni sain heidän otsainsa rypyt siliämään ja pel- 
kän hyväntahtoisuuden paistamaan heidän ankaroista 
piirteistään. 

Nyt piti minun mennä Saksan pääkonsulivirastoon 


saamaan näön vuoksi passi Sassnitziin, mutta minulle sa- 

nottiin, etten turhanpäiten puhuisi siitä, että olin suoma- 
lainen, vaan että olisin olevinani tukholmatar, ja jos 
siellä ruvettaisiin reistailemaan, oli minun pyydettävä 
asianomaisia soittamaan Hauptmann Heldtille. Tietysti 
reistailivat ne konsulinvirastossa minkä kerkesivät, ja mi- 
nä sotkeuduin täydellisesti vastauksissani heidän risti- 
kuulustellessaan minua tarkoituksistani, lähtöpaikasta- 
ni, matkani päämäärästä j.n.e. Yhtä mittaa piti minun 
odotella käytävässä, missä kuhisi ihmisiä, mutta vih- 
doin, kun muuan konsulaatin herroista tuli aivan vie- 
reeni ja hyvin pilkallisesti sanoi: no, ette näy nähtävästi 
itse tietävän, mistä te oikeastaan olette kotoisin, pyysin 
häntä olemaan kohtelias ja soittamaan Hauptmann 
Heldtille. 

Minkä jälkeen kaikki järjestyi silmänräpäyksessä. Sit- 
ten sain sitäpaitsi n.s. jääkäripassin Heldtiltä, ja vih- 
doin, tammikuun 5 päivänä 1916 pääsin lähtemään Tuk- 


holmasta etelään päin. 


IM. 


Trelleborgin lautta laski rantaan Sassnitzissa, ja mat- 
kustajat virtasivat maihin. Passientarkastusluukun ulko- 
puolelle muodostui pitkä jono. Seisoin keskellä jonoa 
kamppeineni ja olin hyvin utelias näkemään, minkä vai- 


kutuksen Hauptmann Heldtin passi tekisi erääseen her- 

raan, joka kuiki pitkin jonoa ja pyysi etukäteen saada 
nähdäkseen matkustajain henkilöllisyystodistuksia. 

Kun hän tuli minun luokseni ja lukaisi pienen vaati- 
mettoman paperini, jonka allekirjoituksena oli: Heldt, 
Hauptmann, meni hän heti luukun takana olevien herro- 
jen luo, tuli taas takaisin, pyysi minua astumaan rivistä 
ja vei minut kaikkien muitten matkustavaisten ohi, ohi 
tullin ja muitten sellaisten pikkuasiain suoraan vapau- 
teen. Siellä viittasi hän luoksemme kantajan, joka vei 
minut tavaroineni suoraan odottavan Berliininjunan toi- 
senluokan vaunuun. Olin vallan hämmästyksissäni siitä, 
miten helposti kaikki kävi ja uskalsin tuskin uskoa, että 
kaikki vaikeudet olisi sivuutettu. Olinko todellakin 
ehein nahoin päässyt das grosse Vaterlandin rajojen si- 
säpuolelle, minne niin kauan olin pyrkinyt, ja niin kauan 
ilman tulosta? Lähtisipä juna nyt pian liikkeelle, niin 
etteivät passiherrat ehtisi katua! 

Passiherrat näyttivät joka tapauksessa tietäneen, mitä 
he tekivät, sillä sain istua rauhassa, ja juna läksi pian 
liikkeelle. Hauptmann Heldtin paperin ansiosta olin nyt 
todella Saksassa! — 

Juna lähti kulkemaan, ja minä istuin ja katselin ulos 
ikkunasta minkä osasin, nähdäkseni mahdollisimman 
tarkoin, miltä näytti sotaakäyvässä maassa. 

Kaikkihan näytti varsin rauhalliselta, mahdollisesti 


saattoi huomio kiinnittyä siihen, että kaiken miehisen 

asemahenkilökunnan muodostivat ukot, jotka hieman 
kankeakoipisesti ja hitain liikkein suorittivat tehtävän- 


sä. — 


Jossain matkan varrella, ehkäpä Stralsundissa, tuli 
väunuosastooni naishenkilö. Hän oli nuori ja miellyttä- 
vän näköinen, mutta kalpea ja syvästi surupukuinen; hä- 
nen surupukuinen äitinsä oli häntä junalle saattamassa. 
Isä tai veli, ehkä molemmat, olivat nähtävästi kaatuneet 
rintamalla. Eräällä seuraavalla asemalla hän odotti sul- 
hastaan, joka tuli suoraan rintamalta; heidän piti yh- 
dessä matkustaa Berliniin. Neitosen kärsimättömästi 


odottama asema tuli, ja nuori upseeri kiipesi vaunuun. 


Vetäydyin hienotunteisesti vaunun käytävään ja istuin 
varmastikin tunnin verran pienellä, epämukavalla tuo- 
lilla käytävän seinän vierustalla. En voinut enkä tahto- 
nut mennä sisään häiritsemään nuorta paria. Sulhanen 
oli ehkä ollut rintamalla jo vuoden verran, ja sen vuoksi 
arvelin, että suloisen nuoren tytön piti saada pitää hä- 
net jonkun onnellisen hetken yksinään omanaan. Pidin 
itseäni vallan syyllisenä, kun minulla oli laillinen paik- 
kani heidän osastossaan. Mutta kun juna taas kerran sei- 
sahtui eräällä asemalla, menin kaikesta huolimatta si- 
sään, sillä käytävässä rupesi olemaan kylmä. Näin kah- 
det loistavat, punaposkiset kasvot tunti sitten kalpeitten 


ja palelevien sijasta. Kirkkaine silmineen katsoivat he 

kuitenkin varsin ystävällisesti minuun, kun kiipesin hei- 
dän jalkojensa yli paikalleni ikkunan ääreen. — 

Kun juna illalla ajoi Stettiner Bahnhofiin, oli minua 
vastassa muuan jääkäri, joka päivää aikaisemmin oli 
tullut, kaksi nuorta alokasta mukanaan, Tukholmasta. 
Oli ihanaa nähdä tuttavat ja ystävälliset kasvot täällä ih- 
misvilinässä näinä ankeina aikoina. Muistettakoon, että 
sillä kertaa ei Berliniin tulo ollut sama kuin tavallisina 
rauhanaikoina, jolloin laillisena turistina liikkuen huu- 
taa luokseen Gepäckträgerin ja huolettomasti ajaa hotel- 
liinsa. Olin hyvin iloinen siitä, että joku oli vastassa tu- 
kemassa ensimmäisiä kompastelevia askeleitani jääkä- 


rien jäljissä. 


ODOTUKSEN AIKOJA MAAILMANSODAN 
BERLINISSÄ. 


Kun seuraavana aamuna heräsin pienessä hotellihuo- 
neessani, tuntui sangen omituiselta tietää olevansa tääl- 
lä Keski-Euroopan sydämessä. Muutama viikko sitten sitä 
vielä oltiin kotona maalla Suomessa ja seurattiin kiih- 
keästi, mutta tietenkin perin teoreettisesti, sodan kulkua 
ja —siirreltiin uskollisesti nuppineuloja €sotakartalla. 
Nyt sitä siis oltiin ilmielävänä täällä suurten tapahtumain 
polttopisteessä, ja pian ehkä päästäisiin tilaisuuteen näh- 
dä vielä likempää sitä suurta sotaa, mikä mahdollisesti 
oli ratkaiseva pienen Suomenkin kohtaloon. 

Lähipäivät kuluivat m.m. käynteihin jääkäritoimiston 
sekä siviili- että sotilasosastossa Landgrafenstrasse 20. 

Sotilaallisen osaston päällikkönä oli Hauptmann 
Höcker ja siviilitoimistoa johti varatuomari Fritz Wet- 
terhoff apulaisinaan m. m. tohtori Johannes Sundwall 


ja parooni Egon von Oelsen. 

Toinen tärkeä paikka, jossa minun oli käytävä joka 
päivä, aluksi kahdesti, sittemmin kerran, myöhem- 
min vain kerran viikossa, oli poliisikamari. Sitten oli 
hankittava elintarvekortit ja muut semmoiset. Vihollis- 
valtakunnan kansalainen sai vain vaivalla ja vähitellen 
sopeutuneeksi sotaakäyvän maan pääkaupungin jokapäi- 
väiseen elämään. 

Eräänä lähipäivänä menin parooni v. Oelsenin kans- 
sa sen naisen luo, jonka suosituksillaan piti hankkia 
minulle työtä jossakin Berlinin sairaalassa, mikä oli eh- 
tona minun pääsylleni Saksaan. Hän asui hienossa ta- 
lossa Bendlerstrassen varrella, oli syntyjään englanni- 
tar mutta naimisissa saksalaisen kanssa, ja koska hän oli 
sairaana, hän otti meidät vastaan elegantissa makuuhuo- 
neessaan. Hän oli herttainen ja myötätuntoinen ja lupasi 
tehdä parhaansa, mutta sain kuitenkin sen vaikutelman, 
että kaikki oli vielä varsin hämärää ja epämääräistä, 
miksi asianlaita myöhemmin osoittautuikin. Käyntini 
Bendlerstrassen rouvan luona ei johtanut mihinkään 
tulokseen, mutta olen Egon von Oelsenille hyvin kiitol- 
linen siitä, että hän sen järjesti. Taru tämän rouvan mah- 
dista sehän se katkaisi Tukholmassa gordilaisen solmun 
passini hankkimisasiassa. 

Kun jokunen viikko oli kulunut ja käydessäni 
Wetterhoffin toimistossa tapasin päällikön ja tulin pu- 


huneeksi jatkuvasta ”työttömyydestäni”, hän hämmästyi 

suuresti ja sanoi heti reippaalla tavallaan: — Se ei käy 
laatuun, minä järjestän kyllä asian. 

Ja parin päivän kuluttua oli kaikki selvää, ja aloitin 
työni Kuninkaallisessa Yliopistonklinikassa Ziegelstras- 
sen varrella. 

Wetterhoffin neuvosta olin käynyt tapaamassa krei- 
vitär Hohenauta Hotel Adlonissa, sangen korkea-ar- 
voista naista, joka vasemmalla kädellä oli läheistä su- 
kua keisarihuoneelle. Hän oli hyvin epämääräisen 
keski-ikäinen, punatukkainen, mustakulmainen, ra- 
kastettava ja sulava käytökseltään. Ja ennen kaikkea, 
hänen ei tarvinnut muuta kuin kerran puhutella puheli- 
mitse erästä mainitun sairaalan lääkäriä, ennenkuin 
minä heti seuraavana päivänä sain ryhtyä työhön, jota 
sitten jatkoin aina siksi, kunnes saatoin selittää itseni 
valmiiksi minä päivänä tahansa matkustamaan johonkin 
sotasairaalaan itärintamalle. 

Ikävä kyllä, Wetterhoffia eivät enää saavuta nämä kii- 
tokset, jotka näissä vaatimattomissa muistelmissani tah- 
don hänelle lausua. Kiitokset siitä avusta, jonka hän 
antoi tällä kertaa ja monasti muulloinkin. Hänen kirk- 
kaissa aivoissaan oli monta raittia, mutta yksi niistä 
vei aina varmasti perille, ja ne, jotka näinä epävarmoina 
aikoina täällä vieraassa maassa näkivät ja kuulivat Fritz 
Wetterhoffin reippaalla ja nerokkaalla tavallaan työs- 


kentelevän ja järjestelevän asioita Landgrafenstrasse 

20:n jääkäritoimistossa Berlin W., ovat varmasti kirjoit- 
taneet Wetterhoffin nimen sen aikaisen muistikirjansa 
pluspuolelle. 

Kuulen monen äänen kirkaisevan: Mutta Wetterhoffil- 
lahan oli niin paljon vikoja! — Vikoja? Tietenkin hä- 
nellä oli vikoja, niinkuin meillä kullakin, ehkäpä vielä 
useampia ja suurempia, mutta hänen hyvät työnsä, eivät- 
kö ne paina mitään vaakakupissa? Yksinäisenä ja köy- 
hänä hän aloitti toimintansa, mutta hän oli verrattomalla 
briolla ja menestyksellä pystyttänyt tämän ”Bureau Wet- 
terhoffinsa” kuvaamattomaksi hyödyksi jääkäriliikkeelle 
ja siten koko Suomelle. 

Se piinallinen ja taitamattomasti näyttämöllepantu 
murhenäytelmä, joka kesällä ja syksyllä 1916 näyteltiin 
Wetterhoffin ja hänen toimistonsa ympärillä, ei suinkaan 
koidu lavastajilleen kunniaksi ja oli vahingoksi sekä 
Suomen maineelle että sille asialle, joka silloin oli tär- 
kein, jääkäriliikkeelle. 

Onneksi oli itse Jääkäripataljoona silloin jo rintamal- 
la, niin että se suurin piirtein katsoen säästyi läheltä 


näkemästä, miten sen asioita ja etua Berlinissä ajettiin. 
II. 


Olin vuokrannut huoneen Kleiststrassen varrelta, jää- 


käritoimiston läheisyydestä, eräältä rouvalta, jonka ni- 

men olen unohtanut. Mutta kun rouvan tarjoama ruoka 
oli syömäkelvotonta, söin vaatimattomat ateriani ”Zum 
Nettelbeck”-ravintolassa lähimmässä kadunkulmassa. 
Arvelen, että moni jääkäri muistelee mielellään tätä 
pientä ravintolaa, hyvää, vaikka yksinkertaista ruoka- 
paikkaa. 

Pari vanhaa pattijalkaista ganymeedia hoiti tarjoilua, 
ja ruoka oli sellaista kuin se saattoi olla, kun mitään ei 
saanut paistaa, vaan kaikki oli tarjottava keitettynä. 
Voita ei ollut, tai ainakaan ei sitä saanut käyttää ruoan 
paistamiseen. Hiukan keitettyä kalaa ja vihanneksiksi 
joitakin pieniä juureksia eri muodoissa, siinä kaikki 
mitä tarjottiin, ja ellei omistanut leipäkorttia, ei saanut 
kahta sämpyläänsä päivää kohti. 

”Zum Nettelbeckin” puheeksi tullessa en malta olla 
koskettamasta erästä pientä elämystä, jonka siellä koin. 

Kun eräänä päivänä tulin työstäni sairashuoneelta ja 
lähestyin mainittua pientä oluttupaa syödäkseni siellä 
tapani mukaan yksinkertaisen päivälliseni, näin kaksi 
mieshenkilöä seisomassa sen ulkopuolella nenät kiinni 
ruokalistassa, joka riippui ulko-ovella. Jo tämä innokas 
ja voimaperäinen huomion kiinnittäminen siihen, minkä- 
laista ruokaa tarjoiltiin oven sisäpuolella, ilmaisi tulok- 
kaan —me vanhat asiakkaat olimme jo kauan sitten me- 
nettäneet harrastuksemme tähän kysymykseen ja toi- 


veemme muun ja paremman ruuan saamiseksi. 

Ja päähine, jonka toinen tulokkaista itselleen kustan- 
si, aito karvalakki, ilmaisi ilman muuta — maanmie- 
heni. 

Istuttuani hetkisen oman pöytäni ääressä tulivat, ai- 
van oikein, molemmat matkamiehetkin sisään ja istuu- 
tuivat sangen likelle minun paikkaani. He rupesivat 
keskustelemaan tarjoilijan kanssa ruuasta, ja sitten tuli 
se hetki, jota olin odottanut — leipäkysymys. Tiesin- 
hän, että siinä oli se kivi, johon he kompastuisivat, sillä 
onko kukaan nähnyt suomalaista syövän ruokaveroansa 
ilman leipää? En minä ainakaan. — Oli miten oli, he 
pyysivät leipää. Donnerwetter noch mal, mutta gany- 
meedi pudisti valkoista päätään ja sanoi, ettei leipää 
saa ilman korttia ja jolleivät herrat voi hankkia sellais- 
ta, ei myöskään leipää anneta. Mahdotonta, ausgeschlos- 
sen! Nälkäisten vieraiden oli vihdoin tyytyminen, mut- 
ta kun tarjoilija tuli minun pöytäni luo, annoin hänelle 
kaksi kuponkia leipäkortistani ja pyysin, että hän antai- 
si herroille kummallekin kyrsänsä. Tarjoilija katsoi hy- 
vin ihmettelevästi minuun ja arveli kaiketi, että tämä 
oli vallan sopimatonta ystävällisyyttä kahta tuntematon- 
ta karvalakkista herraa kohtaan, mutta minä selitin, että 
he olivat maanmiehiäni, ja hän totteli. 

Istuin: nurkassani ja huomioitsin asian jatkuvaa kul- 
kua ja iloitsin miesten hämmästyneistä ja tyytyväisistä 


naamoista, kun tarjoilija toi leivät ja sanoi löytäneensä 

keittiöstä pari käyttämätöntä leipäkorttia ja sen vuok- 
si voivansa olla niin antelias. En voinut olla silloin täl- 
löin vilkaisematta miehiin ja kuulinpa jonkun nurkkaani 
asti kantautuneen suomalaisen sanan heidän pöydästään. 
He olivat, niinkuin olin arvannut, tulokkaita kaupun- 
gissa ja matkalla Lockstedtin leirille ja laususkelivat 
mietteitään kaikenlaisista asioista. 

Kun olin syönyt ja menossa ulos, en voinut olla sei- 
sahtumatta heidän pöytänsä luo. Tervehdin nuorukaisia 
ja sanoin kuka olin, ja kaikki päättyi pelkkään ystävyy- 
teen ja mielihyvään. He olivat hieman ihmetelleet, mikä 
hauska sairaanhoitajatar se oli, joka niin ystävällisesti 
heille silmiä vilkutti, mutta he olivat arvelleet, että Ber- 
Jiinin sairaanhoitajattaret olivat sellaisia! 

Joka aamu matkustin maanalaista rautatietä kes- 
kikaupungille, nousin junasta Friedrichsstrassella ja 
jatkoin matkaa hevosraitiovaunulla — sodan aikana oli 
autobussien korvikkeeksi uudestaan otettu käytäntöön 
lämä muinaisaikainen kulkuneuvo — Ziegelstrasselle, 
missä yliopistonklinikka sijaitsi. Sen seinien sisällä työs- 
kentelin poliklinikan aseptisessa leikkaushuoneessa. Työ 
oli hauskaa ja mielenkiintoista, ja siellä opin pian sak- 
salaisen kirurgisen terminologian, mikä oli minun tääl- 
lä työskentelyni tärkein tarkoitus. Professori Grauert, 
reipas ja leikkisä herra, oli poliklinikan päällikkö, ja 
sen lisäksi oli joukko assistenttejä siellä työskentelemäs- 

sä. Hoitajattaret olivat sodan aikana kouluutettuja. Oi- 
keat rauhanajan hoitajattaret olivat kaikki poliklinikal- 
ta poissa, kaikki työssä sota- ja kenttäsairaaloissa. Har- 
joittelijana oli paitsi minua, muuan hberlinitär, Fräulein 
Richter, ja väliin, jonakin hetkenä, jolloin meitä ei huo- 
mattu, kuiskasimme toisillemme: luulen, että me olem- 
me ainoat kristityt koko tässä seurakunnassa. 

Hoitajattaret ja lääkärit olivat ystävällisiä ulkomaa- 
laista virkasisartaan kohtaan, mutta luulen, etteivät he 
koskaan päässeet oikein perille, oliko hän lintu vai kala. 
— Tukholmassa olivat, niinkuin jo olen maininnut, 
asianomaiset neuvoneet minua olemaan turuilla ja teil- 
lä huutamatta, että olin suomalainen vaan paremminkin 
olemaan olevinaan vaikkapa ruotsalainen. Tämä kaikki 
sen vuoksi, että jääkäriasia monesta syystä oli yleisölle 
yhtä salainen Saksassa kuin Suomessakin. Niin, eitä kun 
klinikalla kysyttiin minkämaalainen olin, vastasin, että 
olin Ruotsista, mikä oli minusta hyvin vastenmielistä, 
koska en voi sietää väärällä lipulla purjehtimista. Kli- 
nikalla sain siis nimekseni die Schwedin”. Mutta ajan 
pitkään en sietänyt tätä nimitystä ja sanoin suoraan ole- 
vani Suomesta, mikä onneksi ei herättänyt mitään hä- 
lyä. — 

Sain olla mukana monessa mielenkiintoisessa leik- - 
kauksessa, jommoisia en koskaan ollut nähnyt poliklii- 


nillisesti tehtävän. Potilaat olivat vanhoja miehiä sekä 

kaikenikäisiä lapsia ja naisia. Surkuttelin hiljaisessa 
mielessäni kaikkia niitä lukemattomia äitejä, joitten oli 
pakko jalkaisin kantaa kotiin lapsensa, jotka tuskin oli- 
vat nukutuksesta selvinneet ja joilla usein oli suuret ras- 
kaat kipsikääreet puolen ruumiin ympärillä. Sodan 
vuoksi ei ollut käytettävissä juuri muita kulkuvälineitä 
kuin raitiovaunut ja silloin vielä varsin harva maanalai- 


nen rautatieverkko. — 


Potilaita otettiin klinikkaan hoidettavaksi vain ehdot- 
tomasti välttämättömissä tapauksissa, koska sairaalan 
paikat oli varattu kenttäsairaaloista tuleville sotilaille, 
joitten täällä piti saada viimeinen, vaikuttavin käsittely 
ja hoito, uusia käsivarsia, jalkoja, neniä ja kaikkia mah- 
dollisia ruumiinjäseniä ja niveliä. Poikkeustapauksissa 
oli meillä poliklinikalla myöskin nuoria miehiä, soti- 
laita, jotka lomallaan hoidattivat joitakin pikkuvammo- 
ja, joitakin vaivaavia pieniä granaatinsirpaleita siellä 
täällä ruumissaan tai muita samantapaisia vaivoja. Kä- 
vipä siellä muuan jääkärikin puhdistuttamassa poisam- 


muttua sormeansa. 


A. Z:ssa — Aseptisches Zimmer — työskentelin 
monta kuukautta joka arkipäivä klo 8:sta noin klo 15— 
16:een ja kotiuduin vähitellen täydellisesti sinne. Tämä 
aika on aina pysyvä muistossani miellyttävänä ja opet- 


tavaisena aikana, ja kiitollisena muistelen kaikkia niitä, 

jotka olivat ystävällisiä vieraalle sisarelle — joka usein 


kylläkin tunsi itsensä yksinäiseksi ja hyljätyksi. 


NI. 


Kolme kuukautta asuin huoneessani Kleiststrassen 
varrella, mutta lopulta kävi se minulle liian yksinäiseksi, 
ja päätin muuttaa johonkin täysihoitolaan silläkin uhal- 
la, että puheliaat ihmiset pääsisivät utelemaan Saksassa 
oleskeluni syitä. Eräänä päivänä lähdin etsiskelemään 
uutta asuntoa ja löysin pian eräältä ovelta, vinosti toi- 
sella puolen kadun, nimikilven, joka minua miellytti 
enemmän kuin muut. Siinä seisoi Pension Frau Haupt- 
mann Baranowsky. Kiipesin ylös, tapasin Frau Haupt- 
mannin ja sovin hänen kanssaan siitä, että muuttaisin 
sinne, sillä hänen ulkomuotonsa miellytti minua suu- 
resti. | 

Enkä pettynytkään. Hän oli äidillinen, työteliäs kun- 
non ihminen. Hänen kätensä eivät koskaan levänneet, 
hän oli ensimmäisenä jalkeilla ja viimeisenä vuoteessa. 
Hän oli leski ja hänellä oli poika, joka oli hänelle kaik- 
ki kaikessa, oli lentäjä sodassa ja opiskeli muuten lää- 
ketiedettä. 

Kerran, kun muutama vuosi sitten kävin Berlinissä, 
menin vanhaa emäntääni tervehtimään, mutta jouduin 


eteisessä keskelle surupukuista seuraa, joka juuri oli 

menossa häntä hautaan saattamaan! Näin olivat hänen 
ahkerat kätensä vihdoin päässeet lepoon, ja hänen sydä- 
mensä, joka niin usein oli levottomasti pamppaillut ai- 
noan pojan vuoksi, oli saanut rauhan. Rauha ja siunaus 


hänen muistolleen! 


Pension Baranowskyssä asui useita nuoria naisia, jot- 
ka opiskelivat kaikenlaisia taiteita ja tieteitä. Tulin seu- 
rustelleeksi enimmän Anne Marie Hoyerin kanssa, joka 
opiskeli kaikkea maan ja taivaan välillä suorittaakseen 
kirjastovirkamiestutkinnon Yliopistonkirjastossa, ja Gerti 
Hausmannin kanssa, joka opiskeli musiikkia. Nämä nuo- 
ret naiset, tohtori Johannes Sundwall, parooni Egon von 
Oelsen — jotka molemmat työskentelivät Wetterhoffin 
toimistossa ja joitten seurassa usein Berliinissä oloaika- 
nani olin — ja minä muodostimme yhdistyksen yhtei- 
siä sunnuntairetkiä varten. Monet ja hauskat ovat ne ret- 
ket, joita me teimme Berlinin hyvin kauniisiin ja järvi- 
rikkaisiin ympäristöihin, ja monet iloiset muistot lienee 
meillä kaikilla tästä merkillisestä vuoden 1916 kesästä. 

Tri Sundvall, joka oli klassillisesti sivistynyt ja kreik- 
kaa opiskellut, tunsi erään pienen viinituvan Savigny- 
platzilla Berliinissä, missä sai mitä ihaninta kreikkalais- 
ta viiniä tynnyristä, ja väliin, kun maailma — ja usein 
kylläkin meidän oma pieni suomalainen maailmamme 


— näytti meistä synkältä ja surkealta, menimme sinne 

ja yritimme unohtaa kaikki surumme lasillisen ääressä 
”Marian” parasta rypälettä. Sittemmin lienee Maria 
langennut lisäämään vettä viineihinsä; eihän hän saanut 
sodan ja rauhattomuuden vuoksi uusia tynnyreitä maa- 
han, ja lopuksi hävisi hän kokonaan näyttämöltä Savig- 
nyplatzin varrelta. 

Minun täyshoitolassani oli sitäpaitsi useita muita nuo- 
ria naisia. Muuan asui seinäkkäin vieressäni ja opetteli 
lausunnan vaikeata taitoa, ja vielä tänä päivänä voin 
kuulla hänen äänensä sointuvin diftongein lausuvan: 
blaue Tauben schaukeln auf dem Baume. Siellä oli 
myöskin täyshoitolan tavallinen kuhertelijatyttö luke- 
mattomine herratuttavuuksineen — kaikki olivat tie- 
tysti lomalla olevia upseereja —, jotka yhtämittaa soit- 
telivat puhelimessa ja sopivat kohtauksista; nyt kuuluu 
hän olevan naimisissa, muodottoman lihava ja lapsilau- 
man äiti. — Muuan Marburgilainen tyttöparka — muis- 
taakseni hän opiskeli musiikkia — asui lyhyen aikaa 
siellä ja meni sitten ja hukuttautui Spreehen. Neiti 
Dohmin, valokuvaajan, ja minun, täysihoitolan molem- 
pain urhoollisimpain naisten oli mentävä ruumishuo- 
neelle identifioimaan häntä. 

Tämän kirjavan kuvasarjan herrojen joukosta mainit- 
sen m.m. vanhan, mutta pirteän krefeldiläisen silkkiteh- 
tailijan, joka silloin tällöin kävi liikeasioissa Berlinis- 


sä. Hän sanoi yleensä olevansa hyvin kohtuullinen ja 

tyytyvänsä kahteen olutseideliin päivässä, ”aber an dem 
Tage, da einmal der Frieden ausbricht, werde ich mich 
betrinken” — mutta sinä päivänä, jolloin rauha vihdoin 
tupsahtaa, juon itseni humalaan. — Hän ei kuitenkaan 
ikävä kyllä — tai pitäisikö sanoa onneksi — saanut kos- 
kaan kokea sitä päivää, ”jolloin rauha tuli”, sillä hän 
kuoli sitä ennen. 

Kyttyräselkäisen miehen, joka söi kaiken ruuan meil- 
tä muilta, ja joka kerran pakoitti Hoyerleinin ja minut 
huvimatkalle Grunewaldiin, pitää myöskin saada tähän 
pari riviä. Hän oli runoilija ja säveltäjä, ja minulla on 
vielä salkussani muutamia hänen runosepustuksiaan. 

Minun oli väliin iltasin tapana huvitella piirtämällä 
kuvia läsnäolijoista. Nämä perin dilettanttimaiset kou- 
keroni saavuttivat hyväntahtoisen yleisön keskuudessa 
suurta menestystä, ja monet ilmottautuivat piirtimeni 
uhriksi. Kyttyräselkäinen herra haltioitui siinä määrin 
nuorten naisten muotokuvat nähdessään, että hän kir- 
joitti runot useimpiin niistä. Tässä näyte hänen taitees- 


taan: 


BPildnis des Frl. H. 


Ja das ist Seele, das ist Wirklichkeit, 
das ist Gedicht, ist Wahrheit, feuergleich, 
das sind die Träume aus dem Feenreich, 


das ist die himlisch stille Heiterkeit, 

das ist der Leidenschaften klassisch Mass, 
das ist Natur und Bildung, eng durchdrungen. 
Das ganze Menschenkind hast du gesungen, 


sichtbar und fiihlbar. Wundervoll ist das. 
S.v.d.T. 


Paperipalan takasivulle, jonka toiselle puolelle olin 


piirtänyt oman kuvani, on hän kirjoittanut: 


Iphigenie. 
Aus fernem Land ein ferner Blick 
voll Märchenraunen, sagengross. 
Und irgendwo wehn Winde los — 


und wehn dich her — und nicht zurick. 


Nach fernem Land ein weher Blick, 
ein Heimatsehnen, riesengross — 
Ein Auge aller Tränen bloss — 


Und stark ein Herz in stillem Gltck. 


1916. S.v.d.T. 


Useimmiten, kun tuli kotia päivälliselle työstään, 
näki jotkut uudet kasvot pitkän päivällispöydän ääres- 
sä. Kerran keksin erään keski-ikäisen, varsin vakava- 
kasvoisen herran vinosti vastapäätä itseäni pöydässä, 


mutta kun minä silloin, niinkuin tavallisestikin, tulin 

sairashuoneestani hieman myöhästyneenä pöytään, en 
kuullut hänen nimeään. Vähitellen huomasin, että toiset 
nimittivät häntä Hauptmann Badeksi ja silloin rupesi 
minulle selviämään, että sehän oli kaikkien jääkäripa- 
taljoonan 2:sen komppanian jääkärien pelkäämän pääl- 
likön nimi. 

Olin varmasti ohimennen nähnytkin hänet Lockstedtin 
leirillä kerran käydessäni, niinkuin tuonnempana ker- 
ron, siellä. Mutta kun hän ei millään tavoin osoittanut 
tuntevansa minua eikä koskaan pöytäkeskustelussaan sa- 
nallakaan maininnut jääkäreitä ja tehtäväänsä heidän 
keskuudessaan, en minäkään puhunut mitään, vaan pää- 
tin mieluummin jonkun kerran koettaa saada hänet kä- 
siini päivällisen jälkeen ja päästä häntä puhuttelemaan 
kahden kesken. 

Kesti monta päivää ennenkuin se minulle onnistui, 
sillä hän istui aina rouvansa ja kahden kälynsä, jotka 
myöskin söivät päivällisiään siellä, ympäröimänä, ja 
niiden läsnäollessa en tahtonut kosketella asiaa. Ker- 
ran onnistuin kuitenkin näkemään hänet yksin sika- 
riansa poltellen ja sanomalehteä lukien. Hyökkäsin hä- 
nen kimppuunsa niinkuin kotka saaliiseensa ja kysyin 
suoraan, oliko hän Hauptmann Bade jääkäripataljoona 
27:stä. Ystävällisesti hymyillen hän myönsi se olevansa. 
Me istuimme kauan jutellen, ja siitä hetkestä lähtien 


olimme ystäviä ja muodostimme täysihoitolassa salaisen 

veljeskunnan, johon hänen rakastettava rouvansakin otet- 
tiin jäseneksi. 

Täysihoitolassa asui myöhemmin ajoittain toinenkin 
suomalainen, tohtorin rouva Mary Lindberg Helsingis- 
tä. Kun tavallaan yhteiset harrastukset olivat johdatta- 
neet meidät Saksaan ja nyt sitoivat meidät Berliniin, 
olimme varsin paljon yhdessä ja monet pienet kodikkaan 
iltapäivän hetket olemme viettäneet yhdessä täällä suu- 
ressa kaupungissa. 

Hänen ainoa poikansa Henrik Lindberg oli jääkäri- 
pataljoonassa, ja hän oli tullut tänne ollakseen poikansa 
läheisyydessä ja saadakseen hänen ollessaan lomalla olla 
hänen kanssaan. Äiti ja poika olivat erittäin hyviä ystä- 
viä, ja luulen, ettei Henrik Lindberg koskaan aiheutta- 
nut äidilleen surua. 

Mutta kuinka hyviä ystäviä he olivatkaan, kohtalotta- 
ret katkaisivat heidän elämänlankansa irti toisistaan. 
Kun jääkärit helmikuussa 1918 matkustivat kotiin Suo- 
meen, jäi Mary Lindberg Berliniin, ja poika Henrik, jo- 
ka hyvin pian joutui rintamalle, Karjalan kannakselle, 
kaatui miltei heti, ja äiti sai enää nähdä vain poikansa 
jäähtyneen ruumiin. Mutta hänen yksinäinen, urhoolli- 
nen sankarikuolemansa Raudun metsissä, antaa hänen 
nimellensä loiston ja sädekehän, joka jossain määrin 
antanee äidille lohdutusta ainoan poikansa menettämi- | 


sestä. 

Eräs paikka, johon minä yksinäisinä hetkinäni Berli- 
nissä usein suuntasin askeleeni, oli Tiergarten. Siellä oli 
rauhaisaa ja hiljaista. Saattoi istua puiston penkillä, 
kaisella ankkojen uiskentelua lammikoissa ja unohtaa, 


että oli sota-aika ja että maailma oli sijoiltaan. 


Lumikellot ja krookukset pistivät mullasta esiin su- 
loisia päitään ja nostivat katseensa maailmaa ja sinistä 
kevättaivasta kohti. Mikään sota ei voinut estää niitä 
sitä tekemästä, ja tämä ihastuttava todistus luonnon 
ikuisesta uudistumisvoimasta oli lohdutukseksi tänä 
traagillisena aikana tämän elämästään kamppailevan 


kansan keskuudessa. 


Ja kuitenkin päättyivät kävelyni Tiergartenissa tavalli- 
sesti ”Rautaisen Hindenburgin” kohdalla, joka jättiläis- 
kokoisena ja mahtavana kohosi Siegessäulen edustalla 
ja ikäänkuin ruumiillisti sodan ja sen raudankovat kan- 
salle asettamat mittaamattomain uhrauksien vaatimuk- 


set. 


”Rautainen Hindenburg” oli jättiläismäinen puusta 
tehty veistokuva, joka esitti vanhaa sotamarsalkkaa. 
Yleisön oli määrä raudoittaa se kokonaan, mustakantai- 
silla rautanauloilla muutamasta pfennigistä, hopea- ja 
kultakantaisilla muutamasta markasta. Rahat menivät 
sotakustannuksiin. Moniaskelmaiset raput kiertivät 


mahtavaa patsasta, jonka pinnat jo suureksi osaksi oli- 

vat naulankantojen peitossa. Napit ja arvomerkit loisti- 
vat kullasta ja hopeasta. 

Muotokuvanäköisyys oli ilmeinen. Kädet kultaisine 
vihkimäsormuksineen lepäsivät vankasti ja rauhallisesti 
maahan jalkojen väliin tuetun suuren miekan kahvalla. 
Jättihahmon yllä lepäsi todella sellainen ylevä tyyneys 
ja sellainen suuruus, että minun aina oli pakko seisahtua 
hetkeksi sen eteen ja miltei hartaasti sitä katsella. 

Täällä olin kuulevinani Ajan siipien suhinan kautta 
iäisyyden ja Historian kynän rapisevan aikakirjoilla. 

Vanha kenraalisotamarsalkka tuolla päämajassa oli 
jo silloin kuin kansansa kallio ja tuki, ja hänen rau- 
doitettu kuvansa täällä Tiergartenissa oli, tuimuudestaan 
ja ankarasta vaativaisuudestaan huolimatta lohdullinen 
ja toivehikas vertauskuva valtakunnan pääkaupungin 


asukkaille näinä nälän ja surun aikoina. 


IV. 


Jo ensimmäisinä päivinä Berliniin tuloni jälkeen olin 
käynyt katsomassa Jääkäripataljoonaa ja sen komenta- 
jaa Lockstedtin leirillä. Tahdoin henkilökohtaisesti esi- 
tellä itseni majuri Bayerille ensinnäkin saadakseni tar- 
peen tullen hänen suosituksensa komennukselleni johon- 
kin kenttäsairaalaan, toiseksi tahdoinhan hirveän mielel- 


läni nähdä leirin ja pojat siellä, ja lopuksi oli minun 

henkilökohtaiselle oleskelulleni Saksassa majuri Bayerin 
tuki hyvä. 

Eräänä päivänä, tammikuun 15, matkustin Berlinin 
sotilasjääkäritoimiston suosituksella varustettuna Ham- 
puriin, missä minua oli asemalla vastaanottamassa muu- 
tamia ystävällisiä maanmiehiä, tohtori Westphal ja toh- 
tori-insinööri Nyström, joka viimeksimainittu oli jääkä- 
rien asiamies Hampurissa, molemmat rouvineen. 

He ottivat ystävällisesti minut hoitoonsa, m.m. söimme 
palan ruokaa eräässä ravintolassa. Siellä näin ensi ker- 
ran jääkärin viheriään univormuunsa puettuna; olivat- 
han muut, jotka olin tavannut Tukholmassa ja Berlinissä, 
lomalaisia ja niin ollen siviilipukuisia. Tämä nuori mies 
ei tosin ollut sen ilon arvoinen, jolla minä häntä katse- 
lin. Toden hetkellä, kun pataljoona oli menossa rinta- 
malle, hän petti toverinsa ja lippunsa. 

Seuraavana aamuna Hampuriin tuloni jälkeen mat- 
kustin Lockstedtin leirille Holsteiniin. 

Minusta oli perin satumaista olla toden totta matkalla 
Lockstedtin leirille, tähän mystilliseen L. L:ään, josta 
kotona Suomessa kuukausia oli kuiskuteltu miehestä 
mieheen! L. L., nämä kaksi kirjainta, olivat lukematto- 
mia kertoja päässeet omiltakin huuliltani, varsinkin oles- 
kellessani Tukholmassa, mutta kuitenkin oli koko tämä 
”Lockstedter Lager” kuin taru, ihmeellinen ja houkut- 


televa satu. — 


46 

Samassa vaunuosastossa kuin minä istui vanha rouva, 
ja näen vieläkin edessäni hänen silmiensä hellän ja lois- 
tavan katseen, ja hänen äänensä lämpimän kaiun, kun 
hän eräällä asemalla, missä vilisi harmaatakkisia sota- 
miehiä, huudahti: ”Ach so viel Feldgraue!” 

Odotin sydän täynnä iloa ja ylpeyttä sitä asemaa, 
jolla saisin nähdä vihreätakkiset poikamme, die Feld. 
griinen! 

Lockstedtin asemalla oli minua vastassa muuan per- 
soonallinen tuttavani jääkärien joukossa, joka oli komen- 
nettu pitämään minusta huolta. Siitä ystävällisyydestä 
olin majurille hyvin kiitollinen, ja tunsin itseni ylpeäksi 
ja ”ylennetyksi” saadessani vaeltaa vihreän ritarini rin- 
nalla, jota pidin suurena herrana, koskapa hänellä jo oli 
kultanstinat olkalapuissa! 

Leirillä hän vei minut suoraa päätä pataljoonankomen- 
tajan asunnolle, missä minua odotettiin. Harppasin roh- 
keasti sisään erääseen huoneeseen, missä majuri itse, 
pitkä ja elegantti ja kaikesta sotilaallisuudesta huoli- 
matta hivenen naismainen herra, hieman viileän ystäväl- 
lisesti otti minut vastaan. Kun olin häntä tervehtinyt, 
astuin syrjään, niinkuin yksinkertaisuudessani tarkoitin, 
antaakseni sijaa seuralaiselleni, mutta, oletko moista 
nähnyt! Seuralaisestani ja suojelijastani oli yhtäkkiä tul- 
lut vain pieni vihreä sotamies, joka mykkänä ja jäykkänä 


seisoi sotilaallisessa perusasennossa sen kynnyksen ulko- 

puolella, jonka yli niin rohkeasti olin harpannut! Muu- 
tama lyhyt majurin sana, ”Zu Befehl, Herr Major” vas- 
taukseksi, täyskäännös kantapäällä, ja poissa oli hän, 
minun vihreä ritarini. 

Tunsin itseni hyljätyksi ja minua vastapäätä seisovan 
korkean herran armoille annetuksi. — Viittaamalla pyy- 
si hän tätä kummallista ja hieman seikkailukasta daamia 
tuosta tuntemattomasta kaukaisen pohjolan maasta istu- 
maan. 

Olihan hän tosin jo kohta vuoden ajan ollut tekemi- 
sissä hänen maanmiestensä, tämän villin ja barbaarisen 
ultima Thulen kansan kanssa, ja hänen oli onnistunut 
tehdä heistä hyviä preussilaisia sotamiehiä, mutta koko 
heidän maailmansa oli hänelle varsin vieras! Toiselta 
puolen hän oli mies, jolla oli mielikuvitusta ja jonka 
mieltä 'suuresti kiinnittivät heidän sangen utopistiset 
suunnitelmansa pienen maansa saattamiseksi vapaaksi 
Euroopan valtioksi. 

Oli miten oli, selvittelin hänelle hänen kehoitukses- 
taan, miksi olin tullut Saksaan, ja lisäsin, että, kaikella 
kunnioituksella, tahdoin pyytää häntä auttamaan minua 
toimeen jossain sotilassairaalassa itäisellä rintamalla, 
jonne kaiketi maanmiehenikin ennemmin tai myöhemmin 
tulisivat. Huomauttaen, että olin varsin verenhimoinen, 
koska välttämättä tahdoin rintamalle verta näkemään, 


hän lupasi tehdä voitavansa, mutta neuvoi minua ole- 

maan pyrkimättä rintamalle ennenkuin pataljoona itse 
oli siellä. Muussa tapauksessa eivät näet asianomaiset 
voineet nähdä mitään syytä lähettääkseen minut sinne. 

Audienssi oli lopussa, mutta majuri pyysi minua syö- 
mään päivällistä kanssaan erääseen ravintolaan leirin 
ulkopuolella olevassa kylässä, sitten kun ensin olimme 
tehneet kierroksen leirillä. Kävimme katsomassa yhtä ja 
toista ja päädyimme lopuksi erääseen saliin, missä jää- 
käripataljoonan vastamuodostettu soittokunta paraikaa 
harjoitteli Porilaisten marssia. 

Majurin nimenomaisesta kehoituksesta oli minun 
”esiintuotava tervehdys Suomesta” näille puhaltaville ja 
torvea toitottaville pojille. Soitto lakkasi, kaikki nousivat 
seisomaan ja haudan hiljaisuuden vallitessa sopertelin 
tervehdykseni kotimaasta sanoen jotain sellaista kuin että 
olin tullut tänne heitä tarpeen vaatiessa hoitamaan. Mi- 
nusta oli naurettavaa ja noloa seistä siinä poseeraamassa 
maanmiesteni edessä, ja vaikka olin sisimpääni myöten 
kaiken sen järkyttämä, mitä olin nähnyt ja kokenut sinä 
päivänä, tahi juuri sen vuoksi, minun oli mahdoton saada 
suustani sopivia sanoja kaikkea tätä ilmaistakseni. 

Kun sitten majurin kanssa astuin ravintolaan, suu- 
remman salin vieressä olevaan pieneen ruokasaliin, niin 
siellä istui erään pöydän ääressä muutamia saksalaisia 
upseerikokelaita, jotka hekin olivat leirillä koulutettavi- 


na. He ponnahtivat seisomaan meidän astuessamme si- 

sään. Majuri meni heti heidän luokseen ja sanoi, että jos 
he kuulivat jotain keskustelustamme, heidän oli ymmär- 
rettävä, että he eivät koskaan olleet sitä kuulleet. 

Niin istuuduimme toisen pöydän ääreen, ja majuri 
suuntasi minuun ristitulen kysymyksiä kaikesta maan ja 
taivaan välillä ja Suomesta erityisesti: sen ulko- ja sisä- 
politiikasta, sen kielikysymyksestä, mielialasta juuri nyt 
siellä kotona j.n.e. loppumattomiin. En ollut millään 
tavoin sellaiseen valmistunut, kun näet olin tullut Sak- 
saan vain sairaanhoitajatartehtävääni suorittamaan maan- 
miesteni hyväksi enkä suinkaan poliittisena vehkeilijänä, 
mutta vastasin parhaan kykyni ja ymmärrykseni mu- 
kaan; sain kuitenkin sen vaikutelman, että minä hänen 
mielestänsä suhtauduin asiaan liian yksinkertaisesti ja 
luonnollisesti, kun en esittänyt mitään mielenkiintoisia 
rikkiviisauksia. Hänelle oli koko juttu hyvin mielenkiin- 
toista shakkipeliä, minulle se oli yksi ainoa yksinkertai- 
nen veto. 

Oli miten oli, kun minä kuukautta myöhemmin uudel- : 
leen anoin lupaa tulla leirille ollakseni mukana Rune- 
bergin päivän juhlilla, sain vastaukseksi kalpean kiellon. 
Majuri oli jääkäritoimiston kyselyyn vastannut: Minne 
minä sijoitan hänet? Eihän hän voi seisoa komentavain 
kenraalien joukossa, enkä minä voi panna häntä riviin 
jääkärien joukkoon! Oi jospa hän olisi ymmärtänyt, että 
mielelläni olisin istunut yksin kuin varpunen jollakin 

parakinkatolla tai seisonut missä kasarminpihan nurkas- 
sa tahansa, kun vain olisin saanut olla mukana Lock- 
stedtin leirillä ja katsella maanmiehiäni tänä päivänä! 
— Olin viikkoja elänyt siinä iloisessa ajatuksessa, että 
saisin matkustaa sinne ja sen vuoksi iski majuri kieltä- 
vällä vastauksellaan sieluuni musertavan iskun, ja nyt 
voin tunnustaa, että itkin pitkän tovin sinä päivänä yksi- 
näisyydessäni suuressa Berlinissä. 

Seuraavan kerran pääsin matkustamaan leirille vasta 
toukokuun lopulla, vähää ennen pataljoonan rintamalle 
lähettämistä. Iloinen mieliala vallitsi kaikkialla. Nyt saa- 
taisiin vihdoin vaihtelua kasarmielämään ja ijankaikki- 
sen eksersiisin jälkeen sai toivoa, että päästäisiin itse 
henkilökohtaisesti antamaan ryssälle selkään. Saimme 
nähdä harjoituksia ja marsseja ja muita sotaisia leikkejä, 
enkä minä voinut kylläkseni katsella reippaita maanmie- 
hiäni. Olivathan useimmat muuttuneet täällä vallan tun- 
temattomiksi. Entinen keikari, joka ennen oli päivät pit- 
kät maleksinut Helsingin Esplanaadilla, oli nyt aurin- 
gonpaahtama ja ruskeaksi parkittu ja käsitteli kivääriään 
yhtä elegantisti kuin ennen hopeanuppista keppiään. 
Kalpea nuorukainen, joka vuoroon oli elänyt maitoruu- 
alla kotona, vuoroon ollut Eiran sairaalassa munuaisiaan 
hoidattamassa, oli nyt muuttunut vahvaksi mieheksi, joka 
ei edes viitsinyt viskata selästään raskasta tornisteriaan, 


kun hän marssin taukoina nieli herne- tai papusoppaan- 

sa. Ja oppineista maistereista ja teoreettisista lukutoukis- 
ta oli tullut tiukkoja ja reippaita sotamiehiä, jotka katse- 
livat maailmaa vallan toisenlaisten silmälasien läpi kuin 
kotona Suomessa. Nyt ymmärsivät he, että on hetkiä ih- 
miselämässä, jolloin on tärkeämpää pitää huolta siitä, 
miten parhaiten puhdistaa kiväärinsä kiiltävän kirkkaaksi 
kuin tuumiskella ympyrän kvadratuuria, ja tärkeämpää 
osata lukea päällystön olkalappujen tähdet kuin luetella 
Ibsenin teokset ulkoa! — 

Koko sen ajan, jonka pataljoona oli L. L:llä, oli aina 
yksi jääkäri komennettu palvelukseen Berlinin toimis- 
toon. Monen vihreätakin näin Berlinin aikanani vaihtu- 
van tässä toimessa. Pois- ja tulokomennus tuli aina yhtä 
äkkiä ja odottamatta kuin kaikki muukin yksinkertaiselle 
sotamiehelle sota-aikana. Usein löysin kirjelaatikosta pie- 
nen kirjeen lyhyine jäähyväissanoineen siltä jääkäriltä, 
joka sillä kertaa oli ollut komennettuna valtakunnan 
pääkaupunkiin. Hänen oli pakko tällä tavoin jättää hy- 
västinsä, kun hänelle ei jäänyt aikaa henkilökohtaiseen 
käyntiin. 

Niitten meikäläisten, jotka sattuivat olemaan Berli- 
nissä, tavallinen kohtaamispaikka oli tavaratalo K. D. 
W:n ”Turkkilainen kahvila”. Itämainen nimi oli jossain 
määrin harhaanjohtava, sillä ainoa mikä siinä muistutti 
Turkkia, oli ne muutamat oikeat tai jäljennetyt turkki- 


laiset matot, jotka tavaratalo oli ripustanut kahvihuoneen 

seinille, ehkäpä mustasilmäinen kapellimestarikin, joka 
luultavasti oli kreikkalainen, ja hänen mustapintainen or- 
kesterinsa. Mutta kahvila oli mukavalla paikalla Berli- 
nin ”Lännessä” ja likellä jääkäritoimistoja ja ehkä se 
tarjosi hieman parempaa kahvin ja teen korviketta ja 
hieman maukkaampaa kalossinpohjaa ja saippuavaahtoa 
leivoksineen. Sitäpaitsi soitti orkesteri kauniisti, ja omi- 
tuista kyllä, usein Griegiä, mikä meitä omasta pohjolas- 
tamme eristettyjä pohjoismaalaisia suuresti miellytti. 
Kun viiden aikaan iltapäivällä astui kahvilaan, tapa- 
si tavallisesti tuttavansa jääkäritoimistosta jo siellä, ja 
usein heillä oli seuranaan joku lomalla olija leiriltä, joka 
suuret pyöreät silmät selällään katseli huoneen komeutta 
seinämatoista mustanpuhuvaan punatakkiseen orkeste- 
riin ja naapuripöytien mahdollisiin nuoriin neitosiin 


saakka, ja piti kaikkea satumaisen ihanana. 


Jokapäiväinen ilonaihe oli minulla Berlinissä, sen 
jälkeen kun pataljoona oli lähtenyt rintamalle, niinsanot- 
tujen Liebesgabenien lähettäminen jääkäreille märkiin 
ampumahautoihin. Väliin savukkeita tai suklaalevyjä, 
väliin ”Schmalzersatz”-rasia tai päärynöitä ja kirsikoita, 
mutta enimmäkseen tupakkaa kaikissa muodoissa. Pake- 
tit minä toimitin sotilaalliseen jääkäritoimistoon, Land- 
grafenstrasse 20, ja hain samalla itselleni mahdollisesti 


saapuneen postin, joka osoitettiin toimistoon. Sillä ta- 

voin sain myöskin joka päivä kuulla viimeiset uutiset 
pataljoonasta ja tapasin monta jääkäriä, jotka olivat ko- 


mennettuja erikoisiin tehtäviin Suomeen. 


Kerran muistan tavanneeni siviilipukuisen hoikan nuo- 
ren: miehen, jonka hyvin tunsin Lockstedtin leiriltä; mis- 
sä viimeksi olin nähnyt hänet. Se oli pataljoonan neljän 


Sicher-veljeksen vanhin, Aarne Sihvo. 
Kysyin häneltä ihmetellen, miksi hän oli siviilissä. 


Siksi, hän vastasi, että olen juuri matkalla kotiin Suo- 
meen. Nyt olen jo kolmannen kerran komennettu sinne 
pataljoonan asioissa, ja tuntuu, rehellisesti sanoen, hie- 
man kolkolta nyt taas niin sanoakseni pistää päänsä lei- 
jonan kitaan; ne tuntevat näet jo hyvin minut siellä ko- 


tona. 


Ja kotona iskikin leijona tälläkertaa leukansa nuoren 
Sihvon päähän, ja sen sijaan, että hän muutaman 
viikon kuluttua olisi palannut komppaniaansa jääkäri- 
pataljoonaan, hän sai lähteä matkalle Pietarin Spaler- 


najavankilaan. 
V. 


Hetkisen, arvoisat lukijani, pyydän kuuntelemaan päi- 
väkirjani hyvin yksinkertaisia ja kaunistelemattomia sa- 


noja. 


Pension Baranowsky, Berlin 


Huhtik. 7 p. 1916. 


Tämä päivä on taas ”lihaton”, mutta täällä täyshoito- 
lassa tulee kuitenkin kylläiseksi. On ihana asia, että sii- 
tä lähtien, kun muutin tänne, todella tulen joka päivä kyl- 
läiseksi. Ravintoloissa ei tule koskaan kylläiseksi, ja ko- 
vin rupeavat tympäisemään niiden aina samalla tavalla 
valmistetut keitot ja vihannekset. Muistettakoon, ettei 
mitään saa paistaa voissa. Joka tiistai ja perjantai on 
PIihaton päivä”. 

W:hoff kertoi puhuneensa kreivi Henckell-Donners-' 
marckin kanssa ja tämän vuorostaan puhuneen Moltken 
kanssa minun toiveistani päästä etappiin tai rintamalle, 
ja että Moltke oli sanonut: onhan meillä suomalaisia so- 
tamiehiä täällä, miksi emme ottaisi vastaan suomalaisia 
sairaanhoitajattaria? — Kuuluu siltä kuin saisivat L. 
L:läiset lähteä toukokuussa rintamalle. — Puhuin Haupt- 
mann Baden kanssa — hän asuu tässä samassa täyshoito- 
lassa — kun hän istui salissa ilman tavallista rouva- ja 
kälypiiriään. Hän oli hyvin innostunut koko meidän asi- 
aamme ja puhui yleensä niin myötätuntoisesti ja niin 
suurta ymmärtämystä asiallemme osoittaen, että tulin 
iloisesti yllätetyksi, sillä kaikki ovat puhuneet Haupt- 
mann Badesta pahimpana kaikista kihoistaan. — Sairas- 


huoneellani käy muuan egyptiläinen, joka tosin kuuluu 

olevan lääkäri, mutta joka enimmäkseen puuhaa politiik- 
kaa. Olen saanut lentokirjasen, ”Die Knechtung Ägyp- 
tens? (Egyptin orjuutus), jonka hän itse, Dr. M. M. Ri- 
fat, Egyptin kansalliskomitean puheenjohtaja, on kirjoit- 
tanut. Hän luulee, että sota ei voi kestää enempää kuin 
6—8 kuukautta, Ranska on aivan lopussa ja muut myös- 
kin, paitsi tietysti Englanti. 
Huhtik. 16 p. 


Tänään on Baden herrasväki lähtenyt; on vallan ikä- 
vää. Saatoin Hauptmann Badea asemalle ja annoin hä- 
nelle lähtiäisiksi orvokkivihkon taivuttaakseni hänet oi- 


kein suopeaksi kaikkia L. L:n nuorukaisia kohtaan. 


Huhtik. 18 p. 


Olin eilen kuuntelemassa Öhguistin esitelmää Suo- 
mesta ”Deutscher Lyceum Clubissa”. Ikävä kyllä, siellä 
oli varsin vähän väkeä, enimmäkseen naisia. Sitten kut- 
sui Hahlin herrasväki minut ja Helsingiuksen pienille il- 
lallisille Reingold-ravintolaan. — Sairashuoneella oli tä- 
nään taas hyvä päivä, dr. Possin oli harvinaisen hyvällä 


tuulella. 
Huhtik. 22 p. 
Tänään on pääsiäisilta, ihana ilma ja lämmin kuin 
keskellä kesää meillä kotona. — Täyshoitolamme emäntä 


on sanonut, että huomena emme voi saada päivällistä ko- 

tona, hän ei mitenkään saa minkäänlaisia ruoka-aineita. 
Tänään oli meillä soppaa, perunoita, lanttumuhennosta 
ja hiukan kastiketta. Se maistui hyvältä joka tapauksessa, 
ja kylläiseksi siitä tuli. — Pääsiäisen jälkeen on meillä 
vielä kolme päivää lomaa (sairashuoneelta). On kirurgi- 
kongressi. — Nyt näyttää Amerikka pahalta taas. — L. 


L. mobilisoi minkä kerkiää. 
Huhtik. 25 p. 


Pääsiäinen on kulunut hiljaa ja huomaamattomammas- 
ti kuin milloinkaan ennen. Lihanpuute on niin suuri, että 
sitä ei saa palaakaan. Pääsiäispäivällinen oli sen vuoksi 


tavattoman yksinkertainen. Mikä eroitus kotioloihin näh- 
den! 


Toukok. 1 p. 


Tänään on uusi aika otettu käytäntöön, kaikki alkaa 
tuntia aikaisemmin. Eilen illalla asetimme kellomme tun- 
nin edelle, niin että tänä aamuna ei huomannut mitään; 
makuulta nouseminen kävi vallan mainiosti. — Vietän 
päivää — Vappua! — illalla Hahlilaisten kanssa Grune- 
waldissa. — Tänään on sokerikortit otettu käytäntöön, ja 
lihaa saa vain kerran viikossa. Saippuaa saa leipäkortil- 
la, ja kaikellaista muutakin samalla kortilla. Sillä jolla 
on talous hoidettavana, on kovat ajat. — Tänään on ma- 
juri lähettänyt tänne julistuksen, joka käännetään suo- 


meksi ja ruotsiksi ja naulataan sitten kaikkien tupien sei- 


SY 


nille leirillä. Tarkoitus innostaa miehiä rintamalleläh- 


töön, mikä tapahtunee toukokuun lopulla. 


Toukok. 13 p. 


Nyt on Bade taas täällä toimistossa, ja kaikki käy hä- 
nen merkeissään, ja se on mainiota. Hän kertoi eilen, että 
tohtorinna Lindberg ja Margaretha Sederholm ovat ol- 
leet hänen luonaan ja että hän on ajellut puolen päivää 
heidän kanssaan autolla selvittämässä kaikki komenda- 
tuurit y.m.s. Olisipa Höcker ollut yhtä ystävällinen sil- 
loin kun minä tulin! — Pianhan pataljoona lähtee rinta- 
malle, ja sitten kaiketi pääsen perässä lähimpään etappi- 
sairaalaan. 

Almar Fabritius on ollut täällä leirille matkustaessaan, 
ja oli oikein hauskaa tavata häntä ja selvittää kaikki 
vanhat riitamme. Erosimme sitten parhaimpina ystävinä, 
ja sehän on aina hyvä. — Hän oli niin ihastunut oloonsa 
leirillä, sanoi, että siellä oli niin mainio mieliala ja että 
oli oltu iloisia hänen tulostaan. Niin tyytyväisenä koko 


maailmaan en ole koskaan nähnyt Almaria ...! 


Toukok. 28 p. 


Viime viikolla matkustin taas muutamaksi päiväksi L. 
L:lle näkemään poikia ennenkuin he läksivät rintamalle, 
enkä nyt osaa ajatella muuta enkä näe enkä kuule mitään 


muuta kuin kenttävihreitä, muhkeita kelpo poikiamme 

siellä. — Matkustimme, Bade, v. Bonsdorff, Saastamoi- 
nen ja minä yhdessä ja vietimme unohtumattomia päiviä 
siellä! Sain nyt nähdä paraateja, taisteluharjoituksia, ek- 
sersiisiä y. m. s. Pojat jopa kerran filmattiinkin. — 
Eräänä iltana vietimme erojaisiltaa ”Hohenzollernilla”. 
Läsnä oli konekiväärien ent. päällikkö Oberleutnant 
Lemke, Eller, Hissen rouvineen sekä rouvan ystävätär. 
Jääkäreistä oli siellä kaikki konekiväärien Zugfihrerit, 
Jernström, Appelberg, Savonius, tri Sahlmann. Meillä 
oli hyvin hauskaa, ja puheita pidettiin joukottain, lyhyitä 
ja voimallisia. Pitipä Lemke puheen jopa sille daamille, 
joka oli tullut kaukaa maanmiehiään hoitamaan. — 
Leirillä oli monta suomalaista naista, tohtorinna Lind- 
berg, neiti Sederholm, rouva Mandelin, neiti Bengt- 
ström. — Ilma oli kylmä ja kostea. — Eilen illalla ja 
toissa iltana matkusti osia pataljoonasta, pioniirejä, Ber- 
linin kautta Mitauhun, ja minä olin kummallakin kerral- 
la heitä saattamassa ja kukkia antamassa. Saa nähdä 


milloin koko pataljoona saa lähteä matkaan. 


Kesäk. 9 p. 


Onpa todella merkillistä, kuinka vähän englantilaiset 
osaavat käydä sotaa. Maallahan he ovat koko ajan vain 
epäonnistuneet ja nyt vihdoin myös merelläkin, t. s. 
vihdoinkin on syntynyt tosi taistelu Englannin ja Saksan 


laivaston välillä ja saksalaiset saavuttivat ihanan voiton. 

Lordi Kitchener esikuntineen on hukkunut kuin kissa. — 
Vuodentulo näyttää tulevan erinomainen, niin että ensi 
vuosi käy Saksalle helpommaksi kestää kuin tämä. — 
Nythän ovat kaikki poikamme Mitaussa, ja minä odotan 
vain pääsemistäni perästä, mutta epäilen, että odotukses- 
ta tulee pitkäaikainen. 

Kesäkuun 20 p. 


Tänään on tullut kuriiri Mitausta. Yksi on saanut sur- 
mansa (Hyytinen) granaatinsirpaleesta. Näin oli hänen 
heti uhrattava nuori elämänsä isänmaan puolesta! — 
Mutta minun kohtalostani ei kuriirilla ollut mitään ker- 
rottavanaan. 


Kesäkuun 22 p. 


Se joka oli kaatunut, oli merimies (”ein kleiner netter 
Kerl?, niinkuin Helsingius oli kirjoittanut Sundwallille) 
ja huusi, kun kuuli granaatin tulevan jotakin ”perkeleen 
ryssistä”, mutta ei heittäytynyt maahan niinkuin muut. 
Hän haavoittui olkapäähän ja kuoli matkalla sairaalaan. 
Muuten kuuluu mieliala olevan erinomainen, ja pojat ra- 


kentavat ahkerasti Unterstandejaan. 


Kesäkuun 23 p. 


— On surkeata nähdä näitä Berlinin hevosia! Kaikki 
autot ovat näet rintamalla ja kaikki hyvät hevoset niin- 
ikään. Ne, joita täällä on, ovat totisesti niin vanhoja, että 


niillä kasvaa sammalta, eikä ole yhtään, joka ei ontuisi 

ainakin yhtä jalkaansa. Nälkiintyneitä ja pattijalkaisia 
ne ovat. — Suurin kaipuuni olisi saada tehdä ihana auto- 
matka ja kerran saada ihana kahvikupillinen vehnäleivän 


ja piparikakun kanssa. 


Kesäkuun 28 p. 

Kaksi sotakukkasta: 

”Sota olisi sangen ihana, ellei olisi sitä kirottua san- 
karikuolemaa!” 

”Parempi viisi minuuttia pelkurina kuin kuolleena ko- 
ko pitkän ikänsä”, sanoi ranskalainen antautuessaan van- 
giksi.” | | 

Heinäkuun 4 p. 


Kaksi kaatunutta ja neljä haavoittunutta! Ja yhä istun 
minä täällä! — Eilen oli täällä suuri kaikkien täkäläisten 
suomalaisten ja Tukholmasta tänne tulleitten kokous sel- 
vittämässä Wetterhoff(—von Bonsdorfi-juttua. Saanen 
tänään päivällisillä kuulla Sundwallilta, miten asia su- 
jul. 

Heinäkuun 10 p. 

Tänään kertoi Sundwall, että Bade-ystävämme on jou- 
tunut majurin epäsuosioon ja joutunee pois täältä toi- 
mistosta, otaksuttavasti rintamalle. (Oi jospa saisin läh- 
teä samalla kertaa!) Häntä tietysti kadehditaan sen vuok- 
si, että hän on saanut istua täällä rauhassa jonkun aikaa. 


Toimisto siitä pahimman vahingon kärsii. 

Heinäkuun 12 p. 


Ensimmäinen nuorukaisistamme on saanut rautaristin: 
Erik Wasenius. Hän pelasti ammusvaraston tulipalosta. 
Sanoivathan pojat lähtiessään: joku risti kai sieltä saa- 
daan, puuristi tai rautaristi. Ja nyt ovat saaneet yhden 
kumpaakin lajia! 

Heinäkuun 16 p. 

Eilen oli surun päivä, ystävämme Hauptmann Bade 
matkusti tiehensä ja hävisi horisontistamme. Varmastikin 
Höckerin ja majurin vehkeilyt aiheuttivat hänen täältä 
komeniamisensa vanhaan rykmenttiinsä. On hyvin ikä- 
vää, että pataljoona on menttänyt hänet ja että me suo- 
malaiset Berliinissä nyt olemme tukeamme vailla. — Toi- 
mistossa on muuan ruotsalainen luutnantti Hallström ja 
sitten tulee sinne eräs kreivi Schwerin. — Olimme eilen, 
Sundwall, v. Oelsen ja minä ”Marian” luona ja upotim- 


me surumme ihanaan kreikkalaiseen viiniin. 


Heinäkuun 26 p. 


Toinen vuorossa nuorukaisistamme on saanut rautaris- 
tin muutamia päiviä sitten: Holm, hän joka pelasti Sand- 
vikin vankilasta. Hän on partiona uinut Misse-joen yli ja 
tähystellyt ryssiä. 

Elokuun 3 p. 

Elokuun 1 päivästä lähtien saa vaatteita, sukkia, alus- 


vaatteita y.m. ainoastaan kortilla. Saippuaa saa 100 gr. 

kahdeksi kuukaudeksi. — Luulen muuten, ettei saippuaa 
enää saa valmistaa, vaan nyt tulee se ”saippua”, jota 
myydään olemaan eräs kloorin ja talkin sekoitus, jossa ei 


ole rasvasta jälkeäkään. 


Elokuun 25 p. 


Äskettäin tapasin kaksi jääkäriä, Relanderin ja Heis- 
kasen — ensimmäiset näkemäni kunniamerkillä koriste- 
tut jääkärit — ja me poikkesimme erääseen kahvilaan ja 
he kertoivat tuhannesta ja yhdestä seikkailustaan kotona 
Suomessa. — He olivat olleet vain 10 päivää rintamalla, 


kunnes heidät taas komennettiin kotiin. 


Elokuun 30 p. 


Tänään on Hindenburg nimitetty Yleisesikunnan pääl- 
liköksi ja Ludendorff päämajoitusmestariksi. Yleinen 
riemu. Äskettäinhän ovat Romania ja Italia julistaneet 
Saksalle sodan. — Asiamme on sangen kriitillisessä koh- 
dassa tällä hetkellä. Majuri B. on täällä penkomassa, 
he näyttävät saaneen joitakin epäluuloja toimiston sivii- 
liosastoa, Wetterhoffin toimistoa kohtaan ja tahtonevat 


lakkauttaa sen kokonaan. 
Syyskuun 4 p. 


Olin tänään Sotaministeriössä kysymässä, kauanko 
vielä rintamallepääsyni viipyy, ja siellä sanottiin, että 


juuri tänään on tullut Mitausta ”Genehmigung”, että 

saan siellä työtä! Jonkun päivän kuluttua saan tietää 
enemmän. 


Syyskuun 18 p. 


Romanialaisille käy huonosti, bulgaarialaiset käyvät 
päälle kuin vimmatut ja ovat valloittaneet Silistrian ja 
Tutrakanin. — Kokonainen kreikkalainen armeijakun- 
tahan on pyytänyt suojaa saksalaisilta. Se oli ympärys- 
valtain joukkojen piirittämä eikä saanut ruokaa eikä tie- 
toja maan muista osista. Nyt se on pyytänyt ruokaa, kos- 
ka se ei tahdo rikkoa puolueettomuuttaan. Onhan se val- 
lan ainutlaatuinen tapaus. — Tänään on kaikki hedelmä- 
varastot Berlinissä (ja ehkä koko maassa) takavarikoitu, 
eikä hedelmiä saa myydä, sillä niistä tehdään marmelaa- 
dia armeijalle. 

Syyskuun 20 p. 

Eilen'on sotilastoimisto muuttanut Kurfärstenstrassel- 
le, en tiedä mihin numeroon. Tulee olemaan varsin ou- 
toa olla enää menemättä Landgrafenstrasse 20:neen ja 
soittaa puhelimella Nollendorf 207:mään! Wetterhoff- 
kin tahtoo päästä eroon sotilastoimistosta ja työskennellä 
aivan erikseen, sillä Bayer tahtoo olla kaiken päänä ja 


komennella kaikkia, eikä se käy päinsä. 


Lokakuun 1 p. 


Tänään on Wetterhoffin toimisto hajoitettu, Sundwall 


ja v. Oelsen ovat saaneet kreivi Schweriniltä lähtöpassit 


04 

Sotaministeriön käskystä. — Saa nähdä, mihin se joh- 
taa! W. koettanee järjestää asian niin, että toimistoa yl- 
läpidetään suomalaisilla varoilla. — Hänhän tahtoi erää- 
nä päivänä matkustaa Ruotsiin, sillä siellä odotettiin hän- 
tä kiivaasti, mutta hänet seisautettiin rajalla sen vuoksi, 


että hän oli laittanut sanan Schwerinille lähdöstään. 


Lokakuun 13 p. 
Nyt istuu W:hoff pidätettynä syytettynä siitä, että hän 
on yllyttänyt pataljoonaa ja vaikeuttanut sen sotilaallista 
käsittelyä. Varmastikin on Bayer se, joka kaikin keinoin 
tahtoo syrjäyttää W:n. Täällä on hirveä sekasorto, eikä 
kukaan tiedä, mitä ensi hetkellä voi tapahtua. Mitenkä 


tämä päättynee? 


Kun minun suurin iloni Berlinissä oleskeluni aikana 
sekä itärintamalla oli, lähinnä jääkärien itsensä tapaa- 
mista, saada luettavakseni heidän kirjeistään heidän per- 
soonallisista mielialoistaan ja elämyksistään, painatan 
tähän ja tuonnemmaksikin kirjaani muutamia näistä kir- 
jeistä, huomauttaen kuitenkin lukijalle, että kirjesensuuri 
oli ankara. Sotilas — ja vielä suuremmassa määrin muu- 
kalainen jääkäri — ei saanut paljastaa mitään rintamal- 
ta, ei paikkaa, missä hän oli, jos se oli taistelurintamal- 
la, eikä joukkonsa liikkeitä eikä toimia. Sen vuoksi ei- 


vät kirjeet ensi lukemalta tunnu erikoisen jännittäviltä, 

mutta ne näyttävät kuitenkin tarkkaavaiselle lukijalle 
pieniä tilannekuvia suomalaisen jääkärin elämästä rinta- 


malla. 


10; €, 16; 


— Pyydän sydämellisesti kiittää tervetulleista savuk- 
keista, jotka sulostuttavat monta yksinäistä hetkeä tääl- 
lä. Me istumme kuin Noakin arkissa, sillä täällä on aika- 
moinen vedenpaisumus. Idässäpäin on kaikki tyyntä, 
mutta lännestä kuuluu hurjia huhuja. Toivomme kaikki 
pääsevämme täältä, jos mahdollista, pohjoiseen. Kunni- 
oittavasti tervehtien. 


Sahlmann. 


Ystävällisestä lähetyksestänne sydämellisin kiitokseni. 

Kauheasta sodasta en ole vielä saanut mitään kokemus- 
ta, minun tehtäväni on toistaiseksi. ollut pelkästään rau- 
hallista laatua ja verta en vielä ole vuodattanut. Toimeni 
on suuressa kuormastossa. — Pataljoonan gloire lienee 
Teille jo tunnettu, toverit ovat jo monessa tilaisuudessa 
kunnostautuneet ja saaneet kiitosta korkeimmalta pääl- 
lystöltä. Useimmat Teidän ihailijoistanne L. L:n seurois- 
ta ovat suurenmoisesti kunnostautuneet. 


Vielä kerran vakuuttaen kiitollisuuttani piirrän 


Kunnioittavasti 


Teidän uskollinen Johansson 1. 

Viime perjantai-iltana seisoin kauan Teidän ovenne ul- 
kopuolella, Pension Baranowsky, Kleiststr. 31, mutta ku- 
kaan ei reagoinut soittoihini. Kaikesta päättäen talo nuk- 
kui jo. Pari tuntia myöhemmin jatkoin matkaani eteen- 


päin Zoo-rautatieasemalle. 


Olin toivonut saavani persoonallisesti kiittää Teitä 
suuresta ystävällisyydestänne, kun muistitte minua ”Lie- 
besgabenia” lähettämällä. Sekä keksit että suklaa mais- 
tuivat mainiolta! Gruppenf. Hornborg oli uskonut minul- 
le samanlaisen tehtävän hänen puolestaan. Minun täytyy, 


niinkuin näette, rajoittua postin välittämiin terveisiin. 


Tiedättekö, missä vietin ne pari kolme tuntia, jotka 
minulla oli käytettävissäni pääkaupunkivierailuuni? Nol- 
lendorftorin baarissa. Hollantilaistyttö oli siellä ja kahvi 
oli hyvää kuten ennenkin. Poissa oli — ”aber” — se 
miellyttävä seura, josta tavallisesti sain iloita Berlinin 
oleskeluni aikana helmi- ja maaliskuulla tehdessämme il- 
taisin retkiä aina valvovaan Berlin W:iin. 

Kuurinmaan kuriirilla, joka noin kaksi viikkoa sit- 
ten lähti saksanmatkalleen, oli tehtävänä ilmoittaa 
neiti Munckille, että voisi mahdollisesti vielä kestää hy-- 
vinkin kauan, ennenkuin hänen toivomuksensa saada toi-- 
mia idenpänä voitiin ottaa huomioon. Olen melkeinpä 


iloinen, etten saanut tavata Teitä, kun kerran toiveet — 

kuten Te korkeammalta taholta saamastanne kirjeestä jo 
olette saanut tietää — nyt ovat muuttuneet vastakkaiseen, 
suotuisaan suuntaan. 

En tiedä mahtaako kirottu sensuuri nuuskia Berliiniin- 
kin menevät kirjeet, mutta varmuuden vuoksi tahdon vaie- 
ta siitä, mitä mahdollisesti muuten voisin tulla Teille ker- 
toneeksi. 

Eräs nourukainen M. G. K:ssa (”Das Schwein versteht 
sonst kein Wort deutsch”) on seuraavassa säeparissa 


lahjoittanut jälkimaailmalle kuvan elämästämme: 


Marmelade. Käse. Brot. 


Arbeitsdienst. — Und Heldentot. 


Pidän kuvausta lyhyenä ja sattuvana ja lähetän sen 
sensuurivapaitten valokuvien korvikkeena. 
Veljekset B. voivat hyvin, samoinkuin viisas Appel- 
bergkin. 
Hara H. tervehtii vielä kerran. 
Teidän uskollinen 
Erik Heinrichs. 


”Alsterlust” 10. 8. 16. 
Syvästi liikutettuna ystävällisyydestänne tartun kynään, 
tähän tosi vapaussankarille kuitenkin varsin outoon asee- 
seen, vakuuttaakseni syvästi tunnettua kiitollisuuttani. 
Kuten Te päällekirjoituksesta näette, en asu niinkään 


vaatimattomassa mökissä. ”Alsterlust”, kuten ”Schatooni” 


66 


on nimeltään, on nimittäin yksi pataljoonan parhaita Un- 
terständejä eli ”Ubelständejä” (riippuen vaatimusten suu- 
ruudesta). Se sijaitsee rannalla järven sellaisen, missä 
aamun sarastaessa lihavat villisorsat iloisesti pulikoivat 
ja iltasin koristeelliset sammakot elävät koleravibrio- 
neista. Mainitusta järvestä kuuluu vanha taru kertovan, 
että se kuivana aikana muuttuu niituksi satakielineen ja 
kukkineen, ja minä vanhana sangvinikkona tietysti kiel- 
täydyn uskomasta sitä ilkeää saman tarun muunnosta, jo- 
ka kertoo, että kuiva vuodenaika on olemassa vain uuden- 
vuodenyönä jokaisena täytenä vuosikymmenenä. — 
Odottaessamme säänmuutosta kuljeskelemme täällä ja 
koetamme sotilassäädyllemme mahdollisimman soveli- 
aalla tavalla välttää kuoloa, mikä meitä väijyy joka nur- 
kan takaa hukkumisuhkan muodossa. 


Sydämellisin terveisin 


Ero Gadolin. 


Elokuun 15 p. 16. 


Kiiruhdan kiittämään Teitä siitä ihanasta, tervetul- 
leesta paketista, jonka eilen sain. Posti tuo ylen harvoin 
mitään terveisiä; ovathan yhteytemme kotimaahan niin 
huonot. Ja kun vieraassa maassa ei ystäviä ole, ei muu 
auta kuin tyytyminen. Voitte käsittää, että iloni oli suu- 
ri, kun samana päivänä, jolloin Teidän pakettinne saa- 


pui, sain, kahdeksankuukautisen odotuksen jälkeen, en- 

simmäisen kirjeen kotoa, rakkaalta äidiltäni. Oi, kuinka 
sitä onkaan odottanut tietoja kotoa tänä pitkänä aikana. 
Usein on sanomaton alakuloisuus ja raskasmielisyys pai- 
nanut mieltä, ja elämä on tuntunut perin surulliselta. 
Silloin on vaikeata kestää, sillä tätä intensiivistä koti- 
ikävää on vaikea hälventää. Nyt toivon kuitenkin, että 
tie on aukaistu säännölliselle yhteydelle kodin kanssa. 
Jumalalle kiitos, että kaikki oli hyvin kotona ja että kir- 
jeessä oli vain iloisia uutisia. Kuusi viikkoa olen oleillut 
Mitaussa eräässä sairaalassa. Munuaiseni ovat reistan- 
neet, ja lääkäri on selittänyt minun olevan hoidon tar- 
peessa. Nämä kuusi viikkoa ovat olleet synkin aika elä- 
mässäni. Sitä on tuntenut itsensä niin avuttomasti hyljä- 
tyksi ja yksinäiseksi täällä 250:n vieraan saksalaisen 
seassa. Olen myöskin ollut sangen sairas ja huononpäiväi- 
nen, ja hyvin ankara dieetti ei juuri ole auttanut elämää 
iloisemmaksi. On ollut niin vaikeata pysyä reippaalla 
mielellä, eikä aika ole ruvennut kulumaan, tunnit ovat 
olleet niin armottoman pitkiä. Nyt on kuitenkin tämä kau- 
hea aika vain muisto, sillä huomenna minut päästetään 
sairaalasta ja toivon saavani oleskella jonkun aikaa mei- 
dän ”toipumiskodissamme” Tittelmiindessä. Vapaus ja 
raikas ulkoilma palauttavat varmasti voimat ennalleen, 
niin että saan pian alkaa ottelun siellä rintamalla kra- 


naattien, shrapnellien ja täitten keskuudessa. 

Meikäläisethän ovat, niinkuin kaiketi olette kuulleet, 
kunnostautuneet viime aikoina. Joukko rautaristejä oli- 
kin oikeudenmukaisesti ansaittu palkinto. — Rupeaa jo 
kallistumaan syksyyn päin, ja ihmettelen, minkälaiseksi 
elämä rintamalla muodostunee siellä syyspimeässä, sa- 
teessa ja tuiskussa. Mutta kaiketi siihenkin tottuu. — 

Oleskeleeko tohtorinna Lindberg Berlinissä? Siinä ta- 
pauksessa olisin Teille hyvin kiitollinen hänen osoittees- 
taan, sillä äitini kirje toi uutisia, jotka varmasti ovat hä- 
nelle mielenkiintoisia. Olen turhaan kirjoittanut Henrik 
L:lle, mutta en ole saanut vastausta. 

Sydäm. tervehdyksin 


Ove Sjöström. 


31. 8. 16. 


Meidän äkkiä sattunut siirtymisemme on estänyt mi- 
nua aikaisemmin kiittämästä Teitä niistä ihanista liebes- 
gabenista jotka sain Teiltä vastaanottaa jo ”Missen ran- 
nalla”. — — — Jos Te, niinkuin sanotte, mielellänne 
otatte vastaan joitakin elonmerkkejä täältä rintamalta, 
niin on sitä vastoin jokainen muistutus siitä, että on ole- 
massa maailma, jonka asukkaina on muita kuin likaisia 
kenttäharmaita, vielä rakkaampi ja tervetulleempi. 
Appropos, viimeksi mainittu mainesana, niin ei se onnek- 
si enää tällä hetkellä ole sovellettavissa Jääkäripataljoo- 


na 27:ään, sillä me kylvemme raivokkaasti suomalaisessa 


saunassa ja uimme sillä välin meressä! — — — — — 
— — Mitä sanotte Romanian sodanjulistuksesta? Me, 
joilla niinsanoakseni on ammattina olla optimisteja, me 
keskustelemme vain siitä, missä määrin se voi vaikuttaa 
Ruotsin vastaiseen kannanottoon. Oi sitä urhojen maata! 
Sitä päättää aina olla odottamatta siltä mitään, eikä kui- 
tenkaan voi olla sitä tekemättä. Käyhän toivo Ruotsin so- 
danjulistuksesta meille muuten pian viimeikseksi oljen- 
korreksemme. — — — 


Parhaat terveisensä lähettää Teidän 


Runar Appelberg. 


12. 9. 16. 


Muuttohuhujen ja kodittomuuden kausi on nyt päät- 
tynyt sikäli säännöllisiin olosuhteisiin, että kirjoituspöy- 
tä, kirjepaperia ja kynä taas on käytettävissäni. Käytän 
niitä ensi työkseni täyttääkseni laiminlyödyn velvolli- 
suuteni kiittää Teitä tervetulleista Liebesgabenista, jot- 
ka taas jonkun aikaa sitten sain vastaanottaa. 

Mitä voin Teille, neiti Munck, kertoa vaarantamatta 
kirjeeni perilletuloa? Että nyt juuri on viileä ja kirkas 
syyskuun aamu. Että minä tuskin olen saanut pannuksi 
pisteen ”syyskuun aamun” perään, kun minun kirjeen- 
kirjoitukseni keskeytti suuri venäläinen lintu, joka sala- 
kavalasti muni muutamia räjähtäviä munia meidän idyl- 


liseen laaksoomme. 


J 

— Nyt ohjaa se taas lentonsa suoraa päätä takaisin 
venäläisten asemiin; tusina shrapnelleja ja kiväärin pau- 
kahtelut kaikista nurkista ja piilopaikoista veivät rau- 
hanhäiritsijältä halun jatkaa ilmavaa aamujaloitteluaan. 
Palaan paikalleni kirjoituspöydän ääreen ”Villa Her- 
tan” ympärillä seisovien korkeitten suorarunkoisten hon- 


kien alle. 


Olisi mieluista saada nähdä Teitä täällä. Henkikok- 
kini Lindström on juuri saanut kahvin valmiiksi ja ko- 
missileipä on hyvää, jollei juuri niin herkullista kuin 
Ekhergin pikkuleivät. 

Kattaisimme pöydän tänne kirjoituspöydälleni, joka 
ennen on tehnyt nuottaveneen peräsimen virkaa, ja minä 
kohottaisin komissipikarini ja sanoisin: 

Terveydeksenne, viisas ystävä! 


Teidän uskollinen 


Erik Heinrichs. 


L. L..23; 1X. 16. 
Palattuani pitkäaikaiselta komennukselta Sassnitziin 
on minulla vasta nyt tilaisuus kiittää Teitä sydämelli- 
simmin ystävällisyydestänne muistaa minua täällä parak- 
kielämän kovin karussa yksitoikkoisuudessa. Voin va- 
kuuttaa, että minun nykyisissä elämänoloissani osataan 


antaa sellaiselle arvoa. 

Sillä en kuitenkaan tahdo sanoa, että elämä täällä 
olisi millään tavoin liian raskasta ja kovaa. Kaukana 
siitä. Ensi aika oli tietenkin varsin omituinen, ja varsin 
hyvin pehmitetyiksi tunsin luuni alussa, muita jonkun 
viikon kuluttua luisti kaikki varsin hyvin. Mutta joka 
tapauksessa poikkeaa kaikki sangen huomattavasti siitä, 
mihin minä lähes 37:n vuoden aikana olen tottunut. — 

Naisen tarkalla perheenäidillisellä vaistollanne olet- 
te kaiketi puheestani pitkäaikaisesta komennuksestani 
Sassnitziin tehnyt sen johtopäätöksen, että ne hedelmät, 
jotka Te ystävällisesti lähetitte minulle, mahdollisesti 
eivät aivan tuoreina ja koskemattomina odottaneet pa- 
luutani. Niin olikin itse asiassa asian laita. Veljeni, jo- 
ka nyt harjoittaa alokkaita täällä leirillä, vastaanotti 
minun poissaollessani postini, ja sillä neuvokkuudella, 
jonka tulee olla sotilaalle ominainen, mursi hän, aavis- 
taen, että sisältö mahdollisesti ei kestäisi pitkäaikaista 
odotusta, minulle saapuneen paketin ja söi päärynät. 
Koska puheenaoleva nuorimies ei ole ainoastaan ”pikku” 
veljeni, vaan myöskin minun erittäin hyvä ystäväni, oli 
tämä ratkaisu minulle tyydyttävin, lähinnä sitä, että 
olisin saanut hänen kanssaan jakaa päärynät. Niin ollen 
ei minun tilapäinen poissaoloni aiheuttanut mitään ai- 
neellista vahinkoa. 

Mahdatteko vielä olla Berlinissä? Kaikissa tapauk- 


sissa johtanee yleinen keskusosoite nämä rivit ennemmin 

tai myöhemmin perille. Pyydän viemään terveiseni niil- 
le yhteisille tuttavillemme, joita mahdollisesti tapaatte. 


Kunnioittavasti Teidän kiitollinen 
Eirik Hornborg. 


P. S. Veljeni pyytää lausua kunnioittavat ja kiitolli- 


set terveisensä. 


28. 9. 16. 


Sydämelliset kiitokset ystävällisestä kirjeestänne. Te 
olette siis yhä edelleen Berlinissä ja odotatte toivonne 
täyttymystä. Olen kovin pahoillani siitä, että asia ei ol- 
lenkaan edisty. Teidän kärsivällisyytenne on todellakin 
pantu koetukselle. Kaikissa tapauksissa toivon Teidän 
puolestanne, että Te pian saatte suotuisan vastauksen ja 
vihdoinkin pääsette rintamalle päin ammattianne har- 
joittamaan. 

Jääkäripataljoona 27:stä kuulen hyvin vähän. Sitten- 
kun herra Just on poissa, ei siellä ole enää ketään, jon- 
ka kanssa olisin kirjeenvaihdossa. Mutta toivon, että Te, 
kun kerran pääsette sinne, silloin tällöin annatte kuulla 
itsestänne. 

Olen nyt aivan likellä Stochodia, sen eteläisellä osal- 
la. Täällä on ollut viime aikoina hyvin vilkasta. Venä- 
läinen pyrkii nähtävästi väkisin tekemään läpimurtoa. 
Toistaiseksi se ei ole onnistunut, ja toivon, etteivät hä- 


nen mahdolliset seuraavat yrityksensäkään onnistu. Asun 

sangen somassa pienessä Unterstandissa. Ei sitä tosin 
voi verrata Landgrafenstrasse 20:nen huoneistoon, 
mutta täällä tulee kuitenkin toimeen, ja sehän on pää- 
asia. Se, että toimisto jo on muutettu, on minulle hyvin 
mielenkiintoista kuulla. Miksi tämä kiire? Oliko herra 
B. jo taaskin Berliinissä. 

En tiennyt, että Hauptmann Knaths on sairas ja Sak- 
sassa. Sittenhän ei enää kukaan vanhasta kantajoukosta 
ole jälellä. Oikeastaan olin ajatellut asian käyvän val- 
lan toisin. Jos tulette Mitauhun, niin viekää 2:n komp- 
panian entisille, kunnon pojilleni minulta terveisiä, 
olkaa hyvä. Ajattelen usein heitä ja toivon, että heidän 
toiveensa kerran täyttyvät. — — — — Kaikkea hyvää 
Teille ja ennen kaikkea pikaista ja myönteistä ratkaisua. | 
— — ja vastaanottakaa itse sydämellisimmät terveiseni. 


Teidän vilpittömästi uskollinen 


Bade. 


8. 10. 16. 


Suuret kiitokset postikortistanne. Olisi todellakin pe- 
rin hauskaa, jos pääsisitte Mitauhun, eikä olisi muuta 
kuin oikeudenmukaista, jos vihdoinkin saisitte tahtonne 
toteutetuksi. Ei siis muuta kuin durchhaltata niinkuin 
L. L:n kielellä sanotaan, (mikä on, sulkumerkeissä sa- 
noen, oma erikoinen kielensä). Samaa saa toistella it- 


selleenkin, sillä tulevaisuus näyttää useinkin pimeältä, 

ja väliin on taipuvainen heittämään kaiken menneeksi. 
Onneksi osaamme me raa'at kenttäsotilaat sitäpaitsi san- 
gen peittelemättömästi purkaa tunteitamme ja meillä on 
tällöin käytettävissämme suomen-, ruotsin- ja saksan- 
kielten keinovarat, ja sellaisten viranomaisten edessä, 
missä tämä ei käy päinsä, on vielä mahdollisuus jälel- 
lä puristaa nyrkkiä housuntaskussa, mitkä keinot eivät 
kaikki ole Teidän, muissa suhteissa niin paljon runsas- 
lahjaisemman sukupuolen käytettävissä. Siis, kylläksi 
tästä surullisesta asiasta. 

Sydämelliset kiitokset Baden terveisistä. Sydän läm- 
penee kun kuulee jotain siitä veikosta. Sain muuten äs- 
ken itsekin häneltä kortin, johon olen velvollisuudenmu- 
kaisesti vastannut. 

Eirik Hornborg saapui tänne pari päivää sitten ja tuli 
tietysti 2:seen komppaniaan. Hän istui juuri luonani, 
silloin kun sain Teidän korttinne (vastaan siihen silmän- 
räpäyksessä!). Tuumin juuri, kuinka häntä voisi patal- 
joonassa parhaiten käyttää. Onhan voimain väärinkäyttä- 
mistä panna hänet hiekkaa lapioimaan, mutta toiselta 
puolen ei toisarvoinen näpertely esikunnassa ole sekään 
mitään kunnollista tarjottavaa. 

Per Adolf, Forselles y.m. ovat äsken palanneet Ruot- 
sista. Sekä sieltä että Berliinistä kerrotaan asioita, joita 
ei tiedä miten itselleen selittää. Minua haluttaisi mat- 


kustaa T:holmaan tutkimaan yhtä ja toista, mutta olen 

odottanut tietoja äidiltäni, jonka samalla toivon tapaa- 
vani. 
Toivon että Teidän käy hyvin ja että koettelemuksen- 
na aika pian päättyy. 
Teidän Runar Appelberg. 


Schitzengraben 12. X. 16. 


Sydämellinen kiitos nimittämättömistä lahjoista! Ne 
ovat erinomaisia ja niitä on suuresti ihailtu. — Komp- 
paniani oli siirtynyt etemmäksi sillä aikaa kun olin pois- 
sa. — Täällä paukkuu nykyisin sangen tiheään, varsin- 
kin öisin. Kirppuja on minulla runsaasti. Suuria, mustia 
vonkaleita. Mutta iloitseehan eläinystävä kaikesta. — 
Pyydän Sinua antamaan anteeksi sen, että olen vaivannut 
Sinua niillä Wrightin kapineilla, mutta ellet vielä ole 
lähettänyt niitä menemään, niin voisit olla niin ystävälli- 
nen, että niiden mukana lähetät minulle vähän suklaa- 
kakkuja. Mutta kirjoita muistiin. Älä unohda! — Syksy 
on nyt tosissa tullut tänne, ja yöt ovat sangen koleita. 
Nahkaliivini ovat olleet suureksi hyödyksi öisin. Pyydän 
Sinua vielä toistaiseksi pitämään ne paksut sukat. Gabi 
voi hyvin. Käyn häntä väliin katsomassa, ja istumme 
silloin ja juttelemme vanhoista hyvistä ajoista ja tulevista 
epätietoisista ja hämärään verhotuista. Ken elää, näkee. 

Täällä oli äsken eräs tapaus, josta Heinrichs sanoi, 


että se olisi vasta jotain Sinulle. Mies oli näet juuri kyl- 

penyt ja saanut puhtaat vaatteet, niin että hän oli niin 
soma ja siisti, ”juuri jotain neiti Munckille”. Ylipäätään 
voivat kaikki hyvin. Appelberg on laihtunut huomatta- 
vasti, mutta voi hyvin. Sahlmannin olen tavannut, ja 
hänkin kukoistaa. Ylipäätään on kaikki varsin hyvin. 
Terveisiä Gabilta, hänen kissaltaan ja minun koiraltani 
ja minulta. 


Ystäväsi P. A. 
VI. 


Koko sen ajan, jonka olin Berlinissä, koetin yhtämittaa 
avata mahdollisuutta päästä itärintamalle, mutta vaikeu- 
det olivat monet ja suuret. Saksan Punaisella Ristillä oli 
huonoja kokemuksia niistä sairaanhoitajattarista, joita 
se oli puolueettomista maista ottanut palvelukseensa. 
Useimmat olivat harjoittaneet vakoilua jonkun vieraan 
maan hyväksi, eikä nyt enää haluttu turvautua vieraisiin 
voimiin. — Majuri Bayer oli kyllä luvannut puhua puo- 
lestani niin pian kuin pataljoona oli tullut rintamalle, 
sillä hän sanoi, että asia on alettava siitä päästä, että 
rintamalta käsin lähetetään sotaministeriön Punaisen 
Ristin osastolle minun tänne komentamistani koskeva 
anomus. Ja hänen sanansa sieltä käsin se lopulta vähi- 
tellen vaikuttikin. 

Eräänä maaliskuun päivänä kävin tapaamassa Berufs- 


organisation Deutscher Krankenschwester-järjestön pu- 

heenjohtajaa Generaloberin Agnes Karllia, joka on merk- 
kihenkilö Saksan sairaanhoitajatarmaailmassa. Olimme 
tavanneet toisemme kerran ennen sotaa Leipzigissä, ja 
hän tunsi vielä todellakin minut. Kun ilmoitin asiani sen 
enempää perustelematta toivomustani päästä rintamalle, 
sanoi hän ensiksi: ”Ausgeschlossen”, ja puhui m.m. niis- 
tä niinsanotuista puolueettomista hoitajattarista, joitten 
kanssa he olivat olleet tekemisissä. — Mutta silloin toin 
esille koko tykistöni, kerroin maamme ahdingosta, Jää- 
käripataljoona 27:stä, joka otaksuttavasti pian oli läh- 
tevä itärintamalle, ja omista toiveistani voida olla maan- 
miehilleni avuksi siellä. 

Saatoin antaa vain kalpean kuvauksen niistä rasituk- 
sista ja monesti elämänikäisistä kärsimyksistä, joita uh- 
karohkeat matkat rajan yli Suomesta Ruotsiin maitse ja 
Merenkurkun yli talvipakkasessa aiheuttivat niin monille 
näistä nuorista miehistä. Rasituksista ja kärsimyksistä, 
jotka kaiketi ovat tuntemattomia ja jäävät tuntematto- 
miksi useimmille ihmisille siellä kotona. Suuret teot teh- 
dään äänettä! Mutta Schwester Agnes tuli niin liikute- 
tuksi kaikesta ja niin asiaan innostuneeksi, että hän otti 
esille kartan ja pyysi minua tarkoin osoittamaan Suomen 
rajat, näyttämään, miten ja mistä jääkärit olivat tulleet 
rajan yli, sekä minne he nyt toivoivat pääsevänsä itärin- 
tamalla. Kokonainen tunti kului tuokiossa, ja hän syleili 


minua lämpimästi hyvästellessäni. Hän antoi minulle 

kuitenkin sen neuvon, että yrittäisin toisiakin teitä, sillä 
jos ajoin asiaani yksinomaan ”virallisesti”, kestäisi se 
paljon kauemmin kuin jos joku sopiva henkilö voisi teh- 
dä hyväkseni jotakin erikoista. 

Eräänä päivänä paljon myöhemmin menin erään tut- 
tavan neuvosta tapaamaan sotaministeriöön Hauptmann 
Biermannia, joka hoiti sotilassairaalain henkilöasioita. 
Somasti kyllä, juuri samana päivänä oli tullut idästä 
päin, 8:nnesta armeijasta paperi, joka koski minun sinne 
tuloani, mutta minä sain kuitenkin tyytyä odottamaan 


vielä yli kuukauden ajan. 


Eräänä päivänä kesällä oli luonani käynyt suomalai- 
nen sairaanhoitajatar, neiti Rampanen Dresdenistä, joka 
myöskin mielellään tahtoi jääkäreitä auttamaan rinta- 
malle. Sovimme siitä, että minä ajaisin hänen asiaansa 
samalla kuin omaanikin sotaministeriössä. Minkä tein- 
kin. 

Ja eräänä kauniina päivänä saattoi Hauptmann B. 
tervehtiä minua sillä iloisella uutisella, että nyt oli vih- 
doinkin kaikki kunnossa ja minun oli vain sähkötettävä 
toiselle sisarelle, ja niin saatoimme molemmat matkus- 
taa. Tein niin, mutta sain vastauksen ”toiselta sisarelta”, 
että hän ei päässyt &nnenkuin myöhemmin. Hänen poti- 
laansa oli huono, eikä hän ollut saanut luvassa ollutta si- 


jaista, vaan hänen piti toistaiseksi jäädä paikalleen. 

Tämä uutinen kerrottavanani oli minun vielä kerran 
mentävä Hauptmann P:n luo. Hän ojentautui tuolissaan 


ja pudotti toivottomin elein kätensä alas. 


— Mutta, hyvä sisar, hän sanoi, teitä vainoaa todella- 
kin kova onni! Teidän matkalippunne ja passinne sota- 
toimien alueelle on kirjoitettu teille molemmille samalle 
paperille. Nyt kestää taas muutamia päiviä, ennenkuin 


asia korjataan. 


Mitäs muuta oli tehtävissä kuin taas odottaa! 


Mutta sekin aika kului, ja eräänä iltana sanoin jää- 
hyväiset Pension Baranowskylle lähteäkseni Zoo-rauta- 
tieasemalle, mistä juna itään lähti. Joukko ystäviäni oli 
siellä minua saattamassa. Siellä oli Frau Hauptmann 
itse, Hoyerlein, Schwester Else Herbst, bulgarialainen 
kapteeni Petrof rouvineen, molemmat bulgarialaiset pik- 
ku ylioppilasneitoset Vansha ja Petja, Egon von Oelsen 
ja monta muuta. Ja tohtori Sundwall ilmaisi kaiketi kaik- 
kien ajatuksen huutaessaan jälkeeni: — Kuukauden pe- 
rästä saamme varmasti neidin takaisin, kauemmin ette 


kylläkään kestä siellä rintamalla! 


Hymähdin vaununikkunastani enkä sanonut mitään, 
mutta ajattelin, että niin turhanpäiväisiä puheita en pit- 


kään aikaan ollut kuullut! 

VI. 


Taas istuin junassa, joka vieri pimeään yöhön tunte- 
mattomia kohtaloita kohti, mutta nyt vieri se suoraan 
sitä päämäärää kohti, joka kangasti mielessäni jo silloin, 
kun joulukuussa 1915 olin ajanut Riihimäen asemalta. 
kotona Suomessa. Senkin seitsemän vaivan ja vastuksen 
perästä olin vihdoin todellakin päässyt niin pitkälle, että 
olin matkalla lopullista päämäärääni, Saksan itärinta- 
maa kohti! 

Junani oli n.s. lomalaisjuna, joka poimi sotamiehiä 
ja upseereja pitkin matkaa läpi koko itä-Saksan. Se oli 
jo alusta alkaen tupaten täysi ja täyttyi sen vuorokauden 
aikana, minkä matka Mitauhun kesti, sitäkin täydem- 
mäksi. Sen toisenluokan vaunun käytävät, jossa minun 
paikkani oli, olivat kattoa myöten täynnä upseerien sota- 
kirstuja ja heidän burshejaan, jotka istuivat, missä vain 
oli tuumankaan verran tilaa. Paikaltaan lähteminen oli 
teknillinen mahdottomuus ainakin pitkähameiselle olen- 
nolle; herrojen oli pakko harjoitella alppikiipeilyä, jos 
tahtoivat vetää sauhun vaunun toisessa osassa. Se osasto, 
jossa istuin, oli kuudelle henkilölle rakennettu; kummal- 
lakin sohvalla oli kolme paikkaa ja kädensijat välissä, 
mutta nyt oli kädensijat nostettu ylös, ja meitä istui neljä 
kummassakin sohvassa. Itse istuin sellainen nostettu kä- 


densija selkäni takana koko vuorokauden. Silloin tällöin 

seisahtui juna vähän pitemmäksi ajaksi jollekin ruokailu- 
asemalle, ja silloin siirrettiin hieman kirstuja, niin että 
pääsi ulos oikaisemaan koipiansa ja syömään voileivän. 
Sillä välin istuin ja kadehdin ympärillä istuvia upsee- 
reja, jotka saattoivat nukkua hyvin kaikissa mahdolli- 
sissa asennoissa. T.s. kadehdin heitä sen vuoksi, että he 
olivat ruudinmustaamia, kokeneita, jo kunnian kruunaa- 
mia sotilaita, joille kädensija selässä ja muutamat ylitse- 
pääsemättömät matkakirstut eivät merkinneet vähääkään 
eivätkä vähääkään estäneet nauttimasta vielä vuorokau- 
den ajan siitä, että sai istua lämpimässä, rauhallisessa 
rautatievaunussa topatuilla sohvilla! Monelle se var- 
masti oli viimeinen rauhallinen hetki tässä maailmassa. 
Tunsin itseni hemmoitelluksi, veltostuneeksi olennoksi, 
tuskin arvolliseksi istumaan samalla sohvalla kuin he. 

Näin meni ensimmäinen yö, näin seuraava päivä ja 


osa toistakin yötä. 


YÖLLINEN VAELLUS MITAUSSA. 


Pieni Mitaun kaupunki, joka kerran maailmassa oli 
ollut Kuurinmaan herttuakunnan pääkaupunki, oli pi- 
meässä, ja suuria, märkiä lumihiutaleita kiidättelevä 
lokakuun tuuli puhalteli uhkaavasti pitkin katuja ja ku- 
jia. Se ravisteli ikkunoita ja ovia, pani savupiiput ja 
kattoparrut vapisemaan, mutta talot nukkuivat kuin kuol- 
leen unta. Ei edes pieni Aa-joki, joka syleili osaa kau- 
punkia märillä ja kylmillä käsivarsillaan, antanut myrs- 
kyn häiritä itseään, vaan virtasi mustana ja hiljaisena 
uomaansa Itämerta kohti. 

Kaupungin suuri linna, Schloss Mitau, seisoi saarel- 
laan joessa ja uneksi kadonneesta kunniastaan ja ihanuu- 
destaan, siitä ajasta, jolloin se saleissaan oli antanut 
asunnon Ranskan kuninkaalle Ludvig XVIII:nnelle per- 
heineen ja hoveineen. Nyt oli kaikki tällainen ammoin 
mennyttä, ja vanhan linnan talorivit olivat pimeitä, 
äänettömiä ja salaperäisiä. 

Nyt leijaili sodan henki Mitaun yli, ja vanha linna 


majoitti suojiinsa 8:nnen armeijan esikunnan. 

Kaikki oli nyt pilkkopimeän yön peitossa, sillä kaikki 
valot oli vihollisen lentäjäin vuoksi sammutettu tai pei- 
tetty. Myöskin se pitkä, puskuttava juna, joka lännestä 
lähestyi asemaa, oli pimeä. Vain asemasillan katoksesta 
riippui yksinäinen lyhty levittäen himmeää ja vavahtele- 
vaa valoaan. 

Juna seisahtui asemalle ja silmänräpäyksessä täytti 
asemasillan kuhiseva joukko kenttäharmaita sotamiehiä, 
jotka täyskuormitetut tornisterit selässään ja suuria kää- 
röjä käsissään virtasivat ulos vaunuista. Ne olivat kenttä- 
harmaita, jotka ihanan, mutta surullisen lyhyen loman 
nautittuaan kotona Saksassa, nyt palasivat paikoilleen 
8:nnessa armeijassa. sent] 

Keskellä tätä maahan liitelevien lumihiutaleitten ja 
sinne tänne kiiruhtavien tornisterikuormaisten kenttä- 
harmaitten vilinää seisoi yksinäinen sairaanhoitajatar 
tummansinisessä päällystakissaan ja Suomen Sairaan- 
hoitajataryhdistyksen sininen hakaristi käsivarsinauhas- 
saan. Hän oli juuri muitten mukana noussut junasta ja 
seisoi nyt ja tähysti löytääkseen mahdollisesti jonkun 
Saksan Punaisen ristin merkillä varustetun olennon. 

Hänet oli Berlinistä lähetetty Sotasairaala n:o 55:teen 
Mitauhun, ja nyt hän oli siellä, mutta miten hän löytäisi 
sairaalaan tänä vuorokauden aikana, ellei kukaan ollut 
häntä vastassa? Kello oli puoli kaksi yöllä. Berlinissä 


oli aivan varmasti vakuutettu, että joku Punaisen Ristin 

valtuutetuista tulisi olemaan asemalla, niinkuin aina, 
kun uusia hoitajattaria komennettiin sinne. 

Mutta kävely edestakaisin märällä asemasillalla ei 
auttanut häntä näkemään mitään muuta kuin kenttähar- 
maita ja kenttäharmaita, jotka kadehdittavan määrätie- 
toisesti ohjasivat kiirehtiviä askeleitaan. Silloin hän kuu- 
lee jonkun läheisyydessään lausuvan vapauttavan sanan: 
Asemankomendatuuri! Voi, miten tyhmä hän oli ollut. 
Sellainenhan on joka asemalla, ja sieltä hän saisi neuvoa 
ja apua kaikissa tilanteissa! 

Komendatuurissa ollaan kovin ihmeissä siitä, ettei ku- 
kaan sotasairaalasta ole sisarta vastassa, ja joku käy 
ulkona vahvistautumassa siitä, että näin on asian laita. 
— Ei, kukaan ei todella ole siellä, ja näin ollen teidän 
pitää saada majoitus huomiseen asti. Tässä, ottakaa 
tämä paperi ja menkää etappikomendatuuriin kaupun- 
kiin. | 

-— Mutta miten, kaiken nimessä, minä sinne löydän? 
* — Se on varsin yksinkertaista, te menette tätä tietä 
ulos asemarakennuksesta, sitten kuljette suoraan eteen- 
päin katua myöten, sen nimi on Aleksanterinprospekti, ja 
pian näette etappikomendatuurin portin molemmat pu- 
naiset lyhdyt. 

Sisar otti molemmat matkalaukkunsa ja kulki niin- 
kuin oli neuvottu. Iloinen hän ei ollut jalkaisin ja mat- 


katavaroitaan roikuttaen hirveässä lumirännässä ravai- 

lemisesta, ja väsynyt hän oli puolentoista vuorokauden 
unettomasta rautatiematkasta. Mutta sota on sotaa, niin- 
kuin saksalainen sanoo. Se ei ole mikään salonkinäytel- 
mä, ja nyt oli vain marssittava matkaan. 

Kun hän tuli ulos asematalon kaupunginpuoleisesta 
ovesta, hän joka tapauksessa hätkähti, sillä siellä am- 
motti häntä kohti läpitunkematon pimeys! Mutta uskol- 
lisena päätökselleen painaa päälle vain, hän heittäytyi 
tähän tosi mustaan mereen ja luotti siihen, että kohtalo 
oli johtava hänen askeleensa oikealle kadulle. 

Hän kulki alas portaita, yli hiekkaisen kentän, ja 
kun vähän väliä joku, arvattavasti myöhästynyt sotamies, 
kiirehti hänen ohitseen, ohjasi hän kulkusuuntansa näi- 
den ohikulkijain yhä syvemmäksi ja märemmäksi käy- 
neeseen lumisohjoon lotisevain askelten mukaan. 

Aluksi oli varsin lystikästä vaeltaa siinä täydellisesti 
arviokauppaa näkemättä kättä edessään, ja sisar koetti 
ymmärtää sokeudessa vaelluksensa humoristista puolta. 
— Kuinka olikaan, niin kuului ilmasta varsin kovaa su- 
hinaa, ja kun sisar oli seisahtunut ja kylliksi kauan tui- 
jottanut ylöspäin, hän oli näkevinään jotain, joka vielä 
mustempana kuin pimeys leijaili korkealla hänen pään- 
sä yläpuolella. Jahaa, tämä oli siis todellakin Aleksante- 
rin prospekti, sillä se mikä suhisi ja leijaili, oli kaikesta 
päättäen puitten latvoja. No, sittenhän oli kaikki toistai- 


seksi tolallaan. Ja hän kulki reippaasti eteenpäin hetken. 

Kun vain ei olisi ollut niin hirvittävän märkää ja kolk- 
koa tallustella lumisohjossa, jota valui sekä ylhäältä että 
alhaalta! Kun vain matkalaukut eivät olisi tuntuneet niin 
hirveän raskailta! Ja jalkakäytävä mahtoi olla kovin ka- 
pea, sillä joko iski toisenpuolen laukku seinään tai luis- 
kahti toisen puolen jalka katuojaan. Katukivitys tuntui 
hirvittävältä, hirvittävämmältä kuin Helsingin rautatien- 


torin, ja se oli jo jotain! 


Näin hoiperteli sisar kompastellen ja liukastellen lu- 
misohjussa yksin eteenpäin sysipimeässä vieraassa kau- 
pungissa. Silloin tällöin kuului tykinjyrinää ja muistutti 
hänelle, että oli sota, muuten hän olisi voinut luulla vael- 
tavansa kuolleella, asumattomalla kiertotähdellä kauka- 


na avaruudessa. 


Kului kaksikymmentä, ehkä kolmekymmentäkin mi- 
nuuttia, eikä vilahdustakaan mistään punaisista lyhdyis- 
tä ruvennut näkymään. Mitä viluisemmaksi ja märem- 
mäksi sisar tuli, sitä matalammalle painui hänen rohkeu- 


tensa. 


Vihdoin hän seisahtui matkalaukkuineen kadulle epä- 
toivoisesti huoahtamaan, ja oli kaiketi ehtinyt henkäistä 
muutamia huoahduksia, kun ystävällisesti ja lempeästi 
paistava pyöreä silmä yhtäkkiä kohtasi pohjattomasta 
pimeydestä hänen katseensa. Kun silmä saapui sille 


kohdalle, missä hän seisoi, pysähtyi se, ja hän näki, että 


89 


se oli taskulamppu, joka riippui sotamiesrinnalla, mut- 
ta siinä olikin kaikki, mitä hän saattoi huomata. 

— Mitä sisar etsii? kysyi ystävällinen ääni silmän 
yläpuolelta. 

Sisaren epätoivon huokaus muuttui helpotuksen huo- 
kaukseksi kun hän vastasi: — Etappikomendatuuria. 

— No, minä autan teitä, sinne ei enää ole pitkälti 
matkaa, sanoi ääni, ja käsi otti toisen matkalaukun. Si- 
sar tarttui toiseen ja niin kulkivat molemmat yhdessä 
lyhdyn heijastaessa lempeää kellertävää valoa heidän 
tielleen. Nyt näki jalkakäytävän koko kapeudessaan ja 
kehnoudessaan. — 

— Nyt olemme perillä, ja tästä portista on teidän 
mentävä sisään, sanoi ääni, ja sisaren kiitosten seuraa- 
mana hävisi sen näkymätön omistaja pimeyteen yhtä 
äkkiä kuin hän oli tullutkin. 

Totisesti, siinä oli kaksi punaista lyhtyä, mutta petol- 
linen katu oli kulkenut pitkässä kaaressa, niin ettei niitä 
näkynyt, ennenkuin ne olivat aivan silmäin edessä. 

Etappikomendatuurissa istui uninen ja kelmeä kent- 
täharmaa nuorukainen. Hän otti sisaren paperin, kirjoit- 
ti uuden, minkä hän ojensi sisarelle sanoen: Hotelli 
Kurland. 

Jostain perin lyhytnäköisestä ja naurettavasta syystä 
oli sisarella ollut se hämärä käsitys, että täällä kaiva- 


tussa ja sellaisella vaivalla saavutetussa etappikomen- 


90 


datuurissa hänen vaivansa päättyisivät; täällä hän oli 
saava katon päänsä päälle loppuyöksi ja paikan mihin 
hän saisi painaa väsyneen päänsä. 

Unisen kirjurin ele, hänen antaessaan paperiaan, re- 
pi hajalle tämän suloisen unelman. 

— Mutta missä on Hotelli Kurland, löydänkö sinne 
ollenkaan tänä yönä? kysyi sisar masentuneella äänel. 
lä. 

— Kyllä vain, kulkekaa vain pitkin samaa katua, 
mitä olette tullutkin, kunnes tulette kirkkotorille. Siellä 
on Hotelli Kurland vasemmalla kädellä. 

Kirkko, tori, hotelli! Yhtä hyvin olisi kirjuri voinut 
pyytää sisarta etsimään nuppineulaa kadulta. Toista hän 
ei voinut nähdä sen paremmin kuin toistakaan. 

Sisar vilkaisi huoneen kelloon ennenkuin hän väris- 
tys selkäpiissään astui taas ulos pilkkopimeään ja lumi- 
räntään. Kello oli yli puoli kolmen. 

Sota on sotaa, ei ollut muuta neuvona kuin jatkaa vael- 
lustaan kelloihin ja muihin kodikkuuksiin katsomatta. 

Kahta laukkuaan kantaen kompuroi sisar taas eteen- 
päin. Nyt hän oli miltei menettänyt toivonsa löytää täk- 
si yöksi joku lepopaikka, se kävi hänelle jollain tavoin 
yhdentekeväksi, sillä hänen väsyneissä aivoissaan syntyi 
sellainen mielikuva, että hän oli tuomittu määräämättö- 
mäksi ajaksi vaeltamaan näin eteenpäin jääkylmässä 


kosteudessa ja sysimustassa pimeydessä. Hänen aivonsa 

* torkahtivat puoleksi, vain jalat liikkuivat hitaasti eteen- 
päin ja käsivarret roikuttivat koneellisesti yhä raskaam- 
miksi käyviä matkalaukkuja. 

Uuden ja hänen mielestään loppumattoman vaelluk- 
sen jälkeen hän aavisti, että joku tori avautui hänen 
eteensä. Hän kuuli, että askeleet eivät enää kaikuneet 
rakennusten seinien välillä, ja kun hän katsahti ylös- 
päin, hän oli näkevinään taivaan leviävän hänen ylä- 
puolellaan ja mustien pilvien kiitävän toinen toistensa 
yllä ja alla. Kun hän oli katsellut hyvän aikaa orientoi- 
tuakseen, hän näki oikealla jotain mustaa ja terävää, 
joka liikkumaitomana piirtyi tummia pilviä vastaan — 
se ei voinut olla muu kuin kirkko. Silloin on siis paras 
ohjata askeleensa suoraan yli torin, niin viepi kaiketi 
lempeä kaitselmus ne Hotelli Kurlandiin, ajatteli sisar 
ja toimi sen mukaisesti. 

Mutta torin yli kulkeminen oli helpompi sanoa kuin 
suorittaa! Olihan sisar kuukausimääriä liikkunut Berli- 
nin asfaltilla lasketuilla ja siistiksi lakaistuilla kaduilla, 
niin etteivät hänen jalkapohjansa eikä hänen tasapaino- 
aistinsa olleet valmentuneet kulkemaan näitä teräviä 
alppihuippuja, jotka pistivät esiin torin lumisohjosta. 
(Aikanaan, viikkojen ja kuukausien kuluttua hän tosin 
harjaantui, ja hyppeli kuin maassa syntynyt vuorikauris 
Mitaun kaduilla ja toreilla!) Nyt hän hoippui ja lois- 


kutteli hitaasti ja vaivaloisesti eteenpäin. 

Vähitellen hän keksi suoraan edessään pienoisen 
valonvälähdyksen, joka vilkutti häntä kohden yli maa- 
kamaran kaiken kurjuuden sitä kuitenkaan vähääkään 
valaisematta. — Se ei voinut olla muuta kuin Hotelli 
Kurland, joka oli sytyttänyt tuikkunsa, jotta minä löy- 
täisin sinne, vilahti sisaren hidasajatuksisissa aivoissa, 
ja tämä ajatus herätti hänet ja antoi hänelle uutta roh- 
keutta. Hän kiiruhti askeleitaan niin hyvin kuin kykeni, 
ja kun hän hieman lähestyi valontuiketta, hän näki, että 
se lähti lyhdystä, joka lepattaen paloi eräässä holva- 
tussa porttikäytävässä. 

Pang, seis! Hän törmäsi yhtäkkiä jotain estettä vas- 
taan, joka näkymättömyydessään oli aivan odottamaton 
ja käsittämätön. Mitä kaiken nimessä nyt tämä saattoi 
olla. Hänen kätensä olivat kiinni kapsäkeissä, joita hän 
ei mitenkään voinut laskea syvään lumisohjoon. Se tun- 
tui puomilta. — Sellainenhan sopisi vanhanaikuiseen to- 
riin. Hän koetti kiertää puomin vasemman- ja oikean- 
puolitse, mutta se tuntui olevan päättymättömän pitkä. 
Ellei tämä kiusallisen näkymätön este olisi ollut niin 
harmillinen, hän olisi itse nauranut sille franseesille, 
minkä hän näin tanssi täällä keskellä yötä Mitaun kaup- 
patorilla. 

Yhtäkkiä katkaisi hiljaisuuden karkea ääni jostain 
lyhdyn tienoilta, joka ankarasti kysyi, kuka siinä liik- 


kui ja mitä etsittiin. 

Sisar oikein hätkähti, mutta vastasi sitten tottelevai- 
sesti: — Hotelli Kurlandia. 

— Tuolla vasemmalla puolellanne, karjaisi ääni. 

— Miten pääsen tämän puomin ohi? uskaltautui si- 
sar kysymään. 

— Ryömikää alitse, oli vastaus. 

Hän totteli tätä yksinkertaista ja käytännöllistä neu- 
voa ja löysi vihdoin hotellin, joka sijaitsi hieman eril- 
lään muista rakennuksista ja erottautui aivan heikosti 
nyt hieman valkenevaa taivasta vasten. 

Turhaan etsiskeltyään soittokelloa ja kellonvedintä 
hän keksi portinkolkuttimen ja kopautti sitä jonkun ker- 
ran. Kolkutukset kaikuivat yön pimeydessä yli torin ja 
raikuivat mahtavasti sisäänpäin hotelliin. Kotvan aikaa 
kesti ennenkuin vanha, pörröinen kyyppari ilmestyi ja 
aukaisi 'oven. 

Sisar sai kaivetuksi esiin majoitussetelinsä, ukko mu- 
risi jotain, otti molemmat matkalaukut ja alkoi kiivetä 
pimeitä ja jyrkkiä rappuja ylöspäin. Sisar jälestä, ja 
pian hän oli lämmittämättömässä, kosteassa ja pimeässä 
huoneessa. Kyyppari sai tulta kynttilänpätkään ja hävi- 
si, ja vihdoin sai sisar riisua märät vaatteensa ja vettä- 
valuvat jalkineensa. Syvästi väsymyksestä huoahtaen 
hän ryömi jääkylmän höyhenpatjan alle ja nukkui vähi- 


tellen pois kaikista vaivoistaan. 


(n 


SOTASAIRAALA 5 5:S Ä 


Kun eräänä yönä lokakuun keskivaiheilla, pitkän ja 
vaivaloisen matkan kuljettuani, olin saapunut määrä- 
paikkaani Mitauhun, menin sopimuksen mukaisesti seu- 
raavana aamuna etappikomendatuuriin kohdatakseni 
Punaisen ristin päällikön adjutantin, jonka oli määrä 
johdattaa minut siihen uuteen maailmaan, jota minä pit- 
kät ajat eteenpäin olin nimittävä omakseni. Hän valitti 
minun surullista saapumistani Mitauhun ja vakuutti että 
hevonen ja vaunut oli ollut vastassa kahdella Berlinin 
junalla edellisenä iltana, mutta että ei ollut uskottu mi- 


nun tulevan viimeisellä junalla. 


Samoin valituksin vastaanottivat minut ne monet kor- 
keat herrat, joitten luo hän minut vei. Heidän hyvin ys- 
tävälliset sanansa selittävät tosin, miksi kukaan ei ollut 
asemalla vastassa minun tullessani, mutta ne eivät loh- 


duttaneet minua oikein, sillä mieleni oli vielä molliin 

viritetty yön vaivojen vaikutuksesta, ja päätäni kivisti 


kauheasti. 


Kun käynnit monien korkeitten lääkärien ja Punaisen 
ristin valtuutetun parooni von Twickelin luona oli suo- 
ritettu, vei saattajani minut minun tulevaan asuntooni, 
joka sijaitsi eräässä autiossa talossa, Paulstrasse 13. Ta- 
lon toisessa kerroksessa oli huone pantu kuntoon mo- 
lemmille suomalaisille sairaanhoitajattarille, ja seura- 
laiseni vakuutti, että se oli sisustettu aivan erikoisella 
huolella ja ettei kellään muulla sairaanhoitajattarella 


ollut niin hienoa. 


Sen uskon mielelläni. Huone oli soman näköinen ja 
viihtyisä. Siinä oli kaksi kunnollista sänkyä, pöytä ja 
pari mukavaa tuolia, suuri kaappi, pesupöytä ja sillä 
kahdet pesuvadit, ja kaiken komistuksena oli suuri pei- 
li, jossa näki itsensä kiireestä kantapäähän. Olipa siellä 
leposohvakin, niin että todellakin voi sanoa että huone 
oli huolella sisustettu ja kaikilla yläluokan mukavuuk- 


silla varustettu. 


Kun hieman olin järjestellyt tavaroitani ja kotiutunut 
huoneeseeni, tuli Punaisen ristin adjutantti taas minua 
hakemaan. Hän oli heti alussa esittäytynyt kaikkien 
sairaanhoitajattarien tukipylvääksi, jonka puoleen kai- 
kissa vaiheissa saattoi täydellä luottamuksella kääntyä. 


Sivumennen sanoen, alusta alkaen en tuntenut täyttä luot- 

tamusta häntä kohtaan, ja sittemmin osottautui että vais- 


toni oli ohjannut minua oikeaan. 


Adjutantti vei minut sitten siihen suuren sotasairaala 
55:n osastoon, missä minun työmaani tuli olemaan 
määräämättömäksi ajaksi eteenpäin. Se sijaitsi kaupun- 
gin realikoulussa ja sen nimi oli: Pahasti haavoittuneit- 
ten osasto. Siellä oli joukko haavoittuneita jääkäreitä, 
hajallaan eri saleissa, mutta nyt piti kaikki kerättämän 
samaan kolmannen kerroksen saliin, mistä oli tuleva 


heidän ja minun valtakuntani. 


Kun opastajani ja minä saavuimme, oltiin ylimmässä 
kerroksessa paraikaa muuttamisen ja uudestikalustamisen 
touhussa, ja siellä oli sekaisin sänkyjä, sinivalkoraitaisia 
potilaita, saksalaisia sanitäärejä ja venäläisiä vankeja, 
jotka kantaa retuuttivat paareja ja haavoittuneita. Kai- 
ken tämän sekasorron keskellä minut esitettiin tuleville 
hoidokeilleni, joista useimmat jo pääsivät kulkemaan 
omin jaloin. 

Heidän |tupavanhimpansa, Hilfsgruppenfiihrer Me- 
lin, tuli ensiksi esiin lausumaan minut tervetulleeksi. 
Hän puristi kättäni ja sanoi laulavalla Vaasanmurteel- 
laan: — Jahaa, jaa, tervetulleeksi, tervetulleeksi! Mut- 


ta luulen kuitenkin, että olette tullut pahaan punttiin. 


Vai niin, ajattelin itsekseni, tässäkö saamani tervetuli- 


jaistoivotukset? Kuulostaa kuin en olisi niin pahoin 

tervetullut tänne. Sellainen mahdollisuus ei todellakaan 


ollut mieleeni juolahtanut! Mutta jospa niin onkin ... ! 
Ääneen sanoin: 
— Kuinka niin, miksi sitä luulette? 
— Jaa, kas täällä on paljon työtä ja täytyy nousta 


kauhean aikaisin jalkeille. 


— Mihinkä aikaan tulevat sitten muut sisaret aamul- 
la töihin? 

— Jo kello seitsemän he alkavat työnsä osastolla, 
vastasi Melin ja katsoi minuun todetakseen, kalpenisin- 
ko kauhusta. 

Mutta minun täytyi päinvastoin hymyillä. Paljon työ- 
tä! Ja kello seitsemän osastolla! Ja tämä oli se paha 
puntti, minne minä hänen mielestään olin joutunut. Eh- 
käpä hän ei ollenkaan ollut tarkoittanut, että: minä olin 
tarpeeton täällä enkä niin erikoisen tervetullut! Sydä- 
meni keveni taas huomattavasti. 

Ukkoseni, ajattelin, sinä et minua tunne, Sinä et tie- 
dä, että olen vanha sairaanhoitajatar, etkä sitä, että olen 
siinä mihin ryhdyn yhtä ”itsepäinen kuin suomalainen” 
kuin sinäkin arvattavasti olet! Luulet niinkuin moni 
muukin, että minä olen vain hieno neiti, joka olen tullut 
tänne jostain oikusta tahi houkasta innostuksesta, joka 
ei ajan pitkään kestä. Mutta saat nähdä, miten väärin 


sinä ennustat. Nyt vasta olen päässyt siihen työhön, jo- 


K 

ta niin kauan olen ikävöinyt! Ja mitä enemmän täällä 
työtä on, sen parempi! — 
Iltaan mennessä oli muutto suoritettu ja salini, ”Zim- 


mer 197 viisinekolmatta vuoteineen oli kunnossa. 


JA, 


Mitaun realikoulussa lyö kello puolta seitsemää aa- 
mulla. Rappuja ei nouse keitään iloisia lapsia koulurep- 
pujaan ja kirjojaan heilutellen, vaan lauma mustakaa- 
puisia ja mustavalkohuntuisia nunnia sipsuttaa hiljaa ja 
äänettömästi suuresta ovesta sisään. Heidät on hetkeä 
aikaisemmin nähty, etunenässä abedissansa, kulkevan 
pitkin Schwedhöfsche Strassea joka-aamuisesta ai- 
kaisesta aamumessustaan. Kadun kulmassa jakaantui 
lauma, ja osa poikkesi oikealle Tyttölukion taloon, toi- 
nen jatkoi tietä suoraan Realikoululle. 

Oven sisäpuolella hajaantuivat ”harmaat sisaret” eri 
osastoilleen —sotasairaalaksi muutetussa koulutalossa. 
Komea harmahtavatukkainen sisar Franziska, hoikka, 
kalpea Rogaziana, iloinen, lapsellinen Emmerenzia ja 
pyöreä, punaposkinen Camilla nousevat rappuja ylim- 
pään kerrokseen, missä heillä on salinsa täynnä haavoit- 
tuneita kenttäharmaita. 

Riisuttuaan mustat huntunsa ja päällystakkinsa sisar- 


ten huoneessa, he vilkaisevat kiireesti kukin sairassa- 

liinsa, mutta kiiruhtavat sen jälkeen takaisin avaraan 
käytävään, johon raput johtavat. Pihanpuoleisen ikku- 
nan edessä on pitkä leveä pöytä ja sen ääreen he asettu- 
vat riviin ruveten innokkaasti valmistamaan hoidokeil- 
leen ensi aamiaista. He tekevät voileipiä, hienontavat 
kovaksikeitetyitä munia, leikkaavat lihasuikaleita ja mi- 
tä kaikkea puuhailevatkaan. Leikkaushuoneen oven koh- 
dalla on kaasukeittiö, jossa on kaksi liekkiä, ja tämä on, 
lähinnä pitkää pöytää, herttaisten nunnien mielipaikka. 
Siinä keittelevät ja paistelevat he ja sekoittelevat kaik- 
kea, mitä vain saavat irti säännöstellyistä ruoka-annoksis- 
ta, kartuttaakseen kaikkea ja tehdäkseen sen maukkaam- 
maksi ja saadakseen ylimääräiset annokset riittämään 
muutamille sellaisillekin, jotka tohtori jo on määrännyt 
tavalliselle sotamiesruoalle. He olivat oikeita herkku- 
suita, nuo pikku nunnat, ja heiltä opin monta metkua. 

Kello 7, kun kaikki nunnat ovat innokkaimmillaan 
pöytänsä ääressä hakkaamassa ja nakuttelemassa, levit- 
telemässä ja leikkelemässä, niin että valkoisten huntu- 
jen tärkätyt suuret kaularuusukkeet heiluvat ahkerain 
sormien tahdissa, tulen minä kiiruhtaen rappuja ylös, 
ja kun olen päässyt ylimmälle portaalle, kääntävät kaik- 
ki nunnat päätään ja sanovat ystävällisesti: Hyvää huo- 
menta sisar Ruth. 

Pujahdan huoneeseen 19, jonka ovi on heti oikealla, 


nyökäytän hyvää huomenta potilailleni, sekä suomalai- 

sille että saksalaisille, ja menen pieneen vasemmalla, 
kakluunin takana olevaan komeroon. Sinne riisun päällys- 
pukimeni, tummansiniset, ja tulen ulos taas huikaisevan 
valkoisena, ja sitten menen käytävään ja liityn ahkerien 
harmaitten sisarien joukkoon, jotka ahertavat ja surise- 
vat kuin mettiäiset kaasuliekin ja pöydän väliä. Olen 
näet jo aikaa sitten oppinut heiltä ja ystävältäni Meli- 
niltä, että potilaittenkin sydämeen käy suorin tie vatsan 
kautta! Dmitri lakaisee kyllä lattian, itse korjaavat he 
vuoteensa, Pfleger antaa ruiskeet, mutta minun on teh- 
tävä vähän taikaa ruualla, muuten ei tule mitään. Ei sitä 
voi antaa munia, makkaroita ja voinnokareita ja mehu- 
soppaa noin vain pojille, ne on ensin valmistettava kaasu- 


liekillä ja suurella ikkunanääreisellä pöydällä. 


Yksi pojistani, yhdeksäntoistavuotias karjalainen, sa- 
noi, että hänen äidillään oli tapana sekoittaa kovaksikei- 
tettyjä munia ja voita ja levittää sitä hapanleipäviipa- 
leelle ja että tämä oli parasta mitä hän tiesi. Toinen tah- 
toi munakokkelia komissikannikalleen. Toinen tahtoi 
saada mehusoppansa kuumana, toinen taas kylmänä. 
Niinhyvin kuin voin koetin täyttää heidän toivo- 
muksiaan niiden sangen vaatimattomien varastojen puit- 
teissa, jotka olivat käytettävissä, mutta koskaan en saa- 
vuttanut pikku nunnien taitavuutta muunnelmien sommit- 


telemisessa ikuisesti samasta laihasta teemasta. 

Silläaikaa kun me kaikki siinä seisoskelemme puu- 
haillen ja jutellen, aukeaa leikkaussalin ovi vauhdilla 
ja sisar Clodulpha tulee ulos sylissään täysi kattilallinen 
keitettäviä instrumentteja. Hänellä on punakat posket ja 
hän on tunnettu tuikeasta tuulestaan ja kärsimättömästä 
kielestään. Hän asettaa kattilan kaasukeittiölle ja hä- 
viää jälleen sanoen lyhyen hyvän huomenen. Ovesta nä- 
kee vilauksen narkoosisisaresta, joka sisällä leikkaussa- 
lissa hypistelee eetteri- ja kloroforminaamioitaan. Sisar 
Hortensia on hänen nimensä, ja hän on kuin kukkanen. 
Hän on nuori ja heleäihoinen ja hymyilee Mona Lisan 


tutkimatonta hymyä. 


Kun aamiainen on ohi, ja minä olen järjestänyt sän- 
gynomien vuoteet ja Dmitri on pirskoitellut vesipulloi- 
neen ja lakaissut lattiat ja kaikkialta on pölyt pyyhitty 
ja kaikki on kunnossa ja hienoa, tulee tri v. Biingner 
kierrokselleen. Hän muistuttaa ulkonäöltään, käyttäyty- 
miseltään ja temperamentiltaan professori R. Faltinia ko- 
tona Suomessa ja minusta tuntuu aina hänen tullessaan, 
että on lääkärin rondi Kirurgisessa sairaalassa Helsin- 
gissä, kuten oppilasaikanani, ja odotan kuullakseni pro- 
fessori Faltinin temperamentillisia lausuntoja ja pää- 
hänpistoja. Eivät ne juuri unohdu tavallisesti tohtori v. 
Biingneriltäkään — sanotaan — mutta täällä huone 


19:ssa hän on toisenlainen, hän suosii erikoisesti suoma- 

laisia jääkäreitä, ja täällä on pelätty leijona salamoivine 
pippurisilmineen lauhkea kuin lammas. 

Pojat seisovat jäykässä perusasennossa sänkyjensä 
päissä, paitsi niitä, jotka ovat vuoteenomia tietenkään, 
mutta myös he koettavat järjestää ulottimensa jonkinlai- 
seen perusasennontapaiseen. Tohtori kulkee toisen luota 
toisen luo, kyselee, tarkastelee kuumekäyriä, antaa hoi- 
tomääräyksiä ja määrää keille on vaihdettava siteitä. 

Useimmat potilaistani olivat jo melko terveitä ja oli- 
si heidät jo aikoja sitten pitänyt kuljettaa Saksaan vara- 
sairaaloihin saamaan erikoishoitoa ja -käsittelyä, jota 
ei täällä kenttäsairaalassa voitu antaa. Mutta oli sattu- 
nut surullinen erehdys eräälle sairaalle jääkärille, jota 
yksin pelkkien saksalaisten sotilaitten joukossa kulje- 
tettiin Saksaan sairasjunalla. Hänet poistettiin junasta 
muiden mukana eräässä kaupungissa, mutta kosk'ei hän 
kertakaikkiaan voinut saada itseään ymmärretyksi eikä 
ymmärtänyt heitäkään, luuli lääkäri, että hän oli mieli- 
sairas ja hänet vietiin kaupungin mielisairaalaan. Kesti 
jonkun aikaa ennenkuin hän itse edes ymmärsi, missä 
hän oli ja vielä kauemmin kesti ennenkuin hän viek- 
kaasti sai lähetetyksi kirjeen jollekin, joka sitten voi 
selvittää kaiken ja saada jääkärimme vapautetuksi van- 
keudesta. 

Asiahan on ymmärrettävissä, kun tiedämme, että jääkä- 


ripataljoona oli äärimmäisen vähän tunnettu Saksassa, ja 

kaikkein vähimmin voitiin pikkukaupungissa aavistaa että 
heidän edessään oli Kaiserin takissa suomalainen nuo- 
rukainen. Kun ei sotilas preussilaisen jääkärin vormus- 
sa osannut puhua saksaa, vaan ainoastaan änkytteli kä- 
sittämättömiä sanoja ja lauseita, täytyy ymmärtää, että 
häntä pidettiin hulluna ihmisparkana. 

Tämän valitettavan erehdyksen vuoksi oli majuri 
Bayer pyytänyt, ettei yhtään ainoata jääkäriä saisi lähet- 
tää sota- ja kenttäsairaalasta Saksaan reservisairaaloi- 
hin. Sittemmin kielto kuitenkin peruutettiin määrätyin 
ehdoin, koska jälkihoito, jota voitiin antaa ainoastaan 
hyvinvarustetuissa sairaaloissa, oli monelle ehdottoman 
välttämätöntä, jotta hän saisi jäsenensä ja nivelensä jäl- 


leen täysin käyttökelpoiseen kuntoon. 


Kuitenkin kaikitenkin huone 19:ssä makasi Svan- 
ström germaanisine vartaloineen ja kipsattuine jalkoi- 
neen. Kerran kannettiin hänet kalpeana mutta ylen on- 
nellisena takaisin kääreenvaihtotilaisuudesta. Minä olin 
jostain syystä ollut estetty olemasta läsnä, ja hän oli 
kauhusta kangistunut, kun hänet oli asetettu leikkaus- 
pöydälle, otettu esiin sahoja, saksia ja pihtejä ja toh- 
tori oli asetellut sinne tänne hänen jalkojaan. Nyt 
ne sahaavat jalkani poikki, oli hän ajatellut ja kerras- 
saan kalvennut kauhusta. Ja minä kun en edes voi 


panna vastaan saksaksi, ajatteli hän edelleen ja makasi 

hiljaa kuin hiiri. Mutta sitten olivat he ainoastaan sa- 
hanneet pois vanhan kipsisiteen ja panneet uuden sijalle, 
ja hänellä oli tosin murtunut, mutta silti rakas koipensa 
tallella. 

Nuori karjalaiseni makaa edessäni pahasti haavoit- 
tuneena ja poikaparan vasemman lonkan lävistävät pit- 
kin ja poikin suuret kumiset laskuputket. Hänellä on ko- 
va kuume, ja joka päivä on hänet vietävä kääreidenvaih- 
toon, jonka tohtori itse tässä tapauksessa aina suorittaa. 
Tämä on hyvin tuskallinen toimitus, sillä haava on tun- 
nontarkasti huuhdeltava ja puhdistettava. Palttinanvalkoi- 
sena makaa poika pöydällä, hänen kätensä puristavat 
omiani niin, että luulen sormieni menevän sijoiltaan, kyl- 
mä hiki valuu virtanaan hänen kasvoiltaan, mutta koskaan 
ei valituksen hiventäkään kuulu hänen huuliltaan. Siten 
jatkamme viikkokaupalla, kunnes kuume on laskenut ja 
hän on päässyt niin pitkälle, että hänet voidaan kuljettaa 
johonkin reservisairaalaan Saksan sisäosiin. | 

Kun tohtori von Bingner sitoo Karl Braggen viimeistä 
kertaa ennen lähtöä, hän pitää pienen puheen: — En voi 
olla sanomatta, etten koskaan ole kenenkään nähnyt niin 
urheasti kestävän niin kovia tuskia kuin tämä nuori suo- 
malainen. Monelle vanhalle sotamiehelle voisi tämä yh- 
deksäntoistavuotias suomalainen jääkäri olla esikuvana! 

Sydämeni paisui ylpeydestä kuullessani tohtorin sa- 


nat ja käänsin ne potilaalleni. Hän kuittasi ne ystävälli- 

sellä katseella tohtoriin ja kalpealla ja väsyneellä hy- 
myllä. Kiitos, Karl Bragge, siitä loistosta, minkä usko- 
mattomalla ”sisullasi? annoit Sotasairaala 55:ssä suo- 
malaisen jääkärin nimelle! 

Siellä oli Järvinen, joka oli siinä määrin pippuroitu 
”Gadolinin patrullissa? käsikranaatinsirpaleilla, että 
näytti haudasta nousevalta Latsarukselta. Hän oli koko 
mies yhtä ainoaa valkeaa kääröä, mutta onneksi olivat 
jalat ehjät, niin että hän voi kävellä ympäriinsä. Yl- 
häällä pistivät esiin nenä, suu ja kirkkaansiniset silmät. 
Monta sormea menetti hän jutussa ja yltyleensä arpinen 
lienee hän vielä tänä päivänäkin. 

Kapanen oli siellä ainutlaatuisine ampumahaavoi- 
neen. Luoti oli tunkeutunut päähän juuri toisen sierai- 
men vieritse ja tullut ulos niskasta, miehen kärsimättä 
vähintäkään siitä. Kieli oli ensi päivinä hieman kankea, 
mutta kun haava oli parantunut — ja se kävi nopeasti 
— hän oli virkeä kuin särki jälleen. 

Vanha armeijalääkäri, joka asui Mitaun linnassa, tuli 
kerran käymään huone 19:ssä sillä aikaa kuin Kapanen 
oli siellä. Hän suuresti ihmetteli luodin ihmeellistä tai- 
toa välttää kaikkea vahingontekoa. Hän taputti jääkäriä 
poskelle ja sanoi: — Niin, poikaseni, tässä on tosiaan- 
kin syytä puhua hyvästä onnesta! 

Hän vältti kohtalonsa sillä kertaa, jääkäri, mutta vii- 


katemies oli jatkuvasti väijyksissä ja Kapanen kuoli 

muutamia kuukausia myöhemmin surullisessa rautatie- 
onnettomuudessa. 

Sekin jääkäri, joka tuskin huomasi, kun luoti lensi 
läpi hänen toisen keuhkonsa, voi puhua onnesta. Aina- 
kaan sinä aikana, minkä hän oli potilaanani, ei hän 
maannut päivääkään vuoteessa. 

Siellä oli Veijola ja Viljanen, siellä oli Patjas ja Pek- 
karinen, Turunen ja Tenlenius, Lönnberg ja Lavast ja 


vielä monta, monta muuta jääkäriä huone 19:ssä Real- 


schulessa. Toinen tuli, toinen meni ja kaikki — ehkä 
lukuunottamatta paria poikkeusta — olivat he kilttejä 


sisarelleen ja mikä vielä parempaa on: he olivat kun- 
niaksi jääkärinimelle. 

Mitaun sotasairaalan kaikissa osastoissa, kuten kai- 
kissa muissa sotasairaaloissa, joissa jääkäreitä oli, olivat 
he sekä lääkärien että hoitajattarien suosikkeja. Osaksi 
siksi että he olivat vaatimattomia, hiljaisia ja monissa 
tapauksissa perin avuttomia mitä kieleen tulee, ja osaksi 
koska he todellakin tahtoivat niin pian kuin mahdollista 
takaisin joukko-osastoonsa. Sairaalassa oli sananparte- 
na, että niinpiankuin suomalainen jääkäri pysyi jaloil- 
laan seisomassa, hän pyysi tohtorilta saada palata 
komppaniaansa. Ja lääkärit tulivat usein sisään hymy 
huulillaan varmoina siitä, että tänään jälleen oli joku. 
juuri vuoteesta noussut jääkäri tahtomassa ”zur Kom- 


pagnie zuriick”. — 

Kuitenkin — palataksemme huone 19:n päiväjärjes- 
tykseen — tuli kääreidenvaihdon jälkeen päivällisen 
aika ja Dmitri tuli kivuten ylös kyökin puolelta suun- 
nattomine —ruoka-astioineen, jotka hän asetti tukevalle 
penkille oven viereen. Hänellä oli myös mukanaan pie- 
niä siroja vateja ladottuina sisäkkäin ja joissa oli ruoka 
kuumepotilaille ja kaikki muukin dieettiruoka. 

Mutta suuret astiat olivat täynnä oikeaa sotilasruokaa, 
ja eläköön, jos se oli hernerokkaa! Siinä uiskenteli ai- 
na joitakin ”ajelemattomia?” silavakimpaileita ja her- 
neet maistuivat ihanilta. Ikävää ja yksitoikkoista oli 
sensijaan ”Der blaue Heinrich”, vetinen, vaaleansininen 
soppa muutamine riisisuurimoineen. Jos sopassa oli 
ohrasuurimoita oli se nimeltään ”Kälberzähne” ja oli 
heti hieman iloisempaa maultaan ja kokoonpanoltaan. 
Pahinta' oli piikkilankaesteistä keitetty keitto. Sitä nimi- 
tettiin ”Drahtverhauksi” ja väitettiin sen olevan keitettyä 
kuivatuista vihanneksista, mutta yhtähyvin olisi se voi- 
nut olla piikkilankaa. Se tarttui suuhun eikä maistunut 
miltään. 

Kun koko ruokailu oli suoritettu, tuli ihana ja autuas 
rauha huone 19:ään. Kaikki olivat kylläisiä ja iloisia ja 
vähitellen nähtiin, miten savupatsas toisensa jälkeen 
nousi kohti kattoa. Tupakointi oli tietysti ankarasti 
kielletty, näin sisällä sairashuoneessa, mutta kielletty 


hedelmähän on niin ihanaa! Ja ilma oli muuten selvä, 

ei tarvinnut odottaa tohtorin käyntiä eikä korkeita her- 
roja yleensäkään tähän aikaan päivästä! 

Jonkun sängynreunalla otettiin kulunut korttipakka 
esiin ja toisella taholla pidetty ja mielenkiintoinen peli 
”Mensch, ärgre dich nicht”, verraton nelinpeli, jossa ai- 
na suuttui kanssapelaajien hyvään onneen. 

Myöhempinä iltapäivän tunteina tuli sitävastoin usein 
vieraita, joko eksellenssejä, kenraaleja ja muita sellai- 
sia suurpomoja tai jääkäreitä rintamalta, mikä oli ver- 
rattomasti hauskempaa. Viimeksi mainitussa tapaukses- 
sa elämä vilkastui, siitä saatte olla varmat! Vieras istuu- 
tui jonkun sängynlaidalle, ja ympärille kerääntyivät 
kaikki jotka kestivät omilla jaloillaan tai toisten avulla 
pääsivät liikkeelle, ja sitten sitä kerrottiin. Oliko ”Ti- 
vana” ampunut paljon ja oliko tullut monta ”pakettia 
Pietarista”? Oliko sen tai sen komppania vanhalla pai- 
kallaan? Mitä se ja se aliupseeri viimeksi oli sanonut ja 
niin poispäin eri muunnoksina. Vierasparkain oli vaikea 
selviytyä kaikista kysymyksistä, joita sateli joka puo- 
lelta. 

Suuret herrat, jotka kävivät meitä katsomassa, olivat 
kaikki ystävällisiä huone 19:n kummallisia asukkaita 
kohtaan. He kulkivat hitaasti kiertokäyntiään kyntti- 
löinä seisovien ja makaavien jääkärien ohi, kysyivät 
siellä ja täällä jotain, ja saivat väliin oikeita, väliin mitä 


pöyristyttävimpiä vastauksia, tahi tavallisimmin ”Zu 

Befehl Herr General”, mikä aina saattoi kelvata. Kerran 
tuli 8:nnen armeijan komentaja, vanha Baierin prinssi 
Leopold, käymään, ja kun meitä oli ennakolta valmis- 
tettu, koetin päntätä poikien päähän, että heidän piti sa- 
noa ”Königliche Hoheit” eikä ”Herr General” tai muuta 
semmoista. 

Prinssi tuli ja kysyi joltakin jotain — en muista mitä 
— ja sai vastaukseksi kaikuvan ”Jawohl Königliche 
Hochzeit!” 

Itse sain myöskin henkilökohtaisesti joka kerta muu- 
tamia ystävällisiä sanoja osakseni meistä kaikista suoma- 
laisista ja maamme unelmoidusta vapautuksesta. 

Sittenkun vieraitten käynnit oli suoritettu, tuli vähi- 
tellen illallisen aika, jonka muodosti kaksoisvoileipä ja 
mukillinen teetä. Sanoin voileipä, mutta älköön kukaan 
luulko, 'että molempain ruisleipäviipaleitten välillä olisi 
ollut voita? Sillä sitä se ei suinkaan ollut, kaukana siitä. 
Tavallisesti — ja varsinkin loppupuolella, jolloin niuk- 
kuus kävi yhä tuntuvammaksi — oli leivällä ainetta ni- 
meltä ”Hintendurchaufstrich”, s.o. jonkunlaista marme- 
laadia, joka oli keitetty vaikka mistä, ehkäpä lantuista, 
ehkä jostain muusta. Nimi johtui kaiketi siitä, että tuo 
makea aine, jota oli voideltu vastakkain puristettujen 
leipäpalojen sisäpuolelle, aina tihkui lävitse viipaleitten 
takapuolelle, tahi myöskin siitä, että sillä oli määrätty 


vaikutus ruuansulatukseen . .. Tahi sitten oli leivällä 

ainetta, jonka saksalainen nimitys oli ”imitierter Schmalz- 
ersatz?. Huomatkaa, että se ei ollut vain rasvan korvi- 
ketta, vaan vieläpä mukailtua korviketta. Tahna lienee 
ollut tehty hevosenkavioista ja lehmänsorkista, mutta se 
maistui varsin mukiinmenevältä. Olipa leipäviipaleit- 
ten päälle levitetty mitä tahansa, hyvää vauhtia ne joka 
tapauksessa soluivat alas ja kuuma juoma samoin. 

Kun tee oli juotu ja mukit pesty, tuli tohtori iltakier- 
rolleen, ja sitten maatamenon aikana, ennenkuin minä 
luovutin paikkani yöhoitajattarelle, tuli päivän huippu- 
kohta: portviinikierros. Yhdistetyssä liinavaate- ja ruoka- 
kaapissa oli näet aina varastossa pullo viiniä, jonka nimi- 
lipussa seisoi ”Alter Douro-Portwein”, ja joka ilta otettiin 
se esille sekä huoneen ainoa viinilasi, jalaton ryyppylasi, 
ja vaeltaen miehestä mieheen jaoin kulauksen ihanaa 
vanhaa portviiniä jokaiselle. Ai-ai, miten hyvältä se 
maistui! Se oli maatamenoryyppy, joka kelpasi vihreälle 
jääkärille! 

Kun meillä oli iltavieraita käymässä jääkäripataljoo- 
nasta, he viipyivät mielellään hieman odottaen mahdolli- 
sesti hekin saavansa jotain jalattomasta lasistamme, ja 
he tietysti aina saivatkin. Mutta kerran, kun luutnantti 
Erik Hallström 3:nnesta komppaniasta oli meillä Ober- 
zugfiährer Gadolinin seurassa, kainostelin yhtäkkiä tar- 
jota ryyppyä niin suurelle herralle kuin oikein luutnan- 


tille rikkinäisestä lasista — luulin kaiketi, että hän yl- 

häisyydessään halveksisi niin kehnoa astiaa! Ja niinpä 
tarjosin lasin luutnantin nenän sivuitse Gadolinille, joka 
kuitenkin kaikeksi onneksi kysäisi, että eikö luutnantti 
Hallström ensiksi saisi ryyppyä. Jonka jälkeen minä tie- 
tysti ojensin lasin hänelle. Enkä milloinkaan unohda, 
miten halukkaasti lasin sisältö hävisi luutnantin kurk- 
kuun. ”Krieg ist Krieg und Schnaps ist Schnaps”? — 
Sota on sotaa ja ryyppy on ryyppy — niinkuin kenttä- 


harmaat sanoivat. 
HI. 


Jokaisen sairassalin henkilökuntaan kuului m.m. sak- 
salainen Pfleger s.o. hoitaja. Minun aikanani oli salis- 
samme kolme sellaista, jotka seurasivat toinen toistaan: 
Hausmann, Möller ja Vierneusel. Ensiksimainittu oli iäk- 
käänpuoleinen kunnonmies, seuraava hyvin pentumainen 
nuorukainen, joka särki kaiken, minkä sai käsiinsä, ja 
unohti loput jälkeensä. Kolmas oli parturi, hänen kas- 
vojaan koristi hyvästi hoidettu ”miehen koriste ja nuo- 
rukaisen ylpeys”, ja hän oli varustettu uskomattomalla 
annoksella suurta käsitystä omasta kyvystään. Kaikki 
ne kuitenkin olivat kilttejä ja hyvin avuliaita. 

Suomalainen sairaanhoitajatar kun olin, olin tottunut 
itse suorittamaan sairaanhoidon kaikki toimet ja olin 
aluksi hämmästyksissäni, kun Pileger lääkärin kierrok- 


sen jälkeen tuli ja sanoi suorittavansa sen tai sen mää- 


112 


räyksen, mutta samalla se oli mielestäni mieluinen yllä- 
tys, kun näet oli kysymys hoitotoimituksista, jotka eivät 
olleet mielenkiintoisia eivätkä miellyttäviä, ja joista sen 
vuoksi mielellään pääsi. 

Oikeastaan olisi minun kaiketi pitänyt ensiksi mai- 
nita osaston miehinen päämies ”der Herr Stationsvorste- 
her”. Hän oli aliupseeri, joka piti huolta osaston kai- 
kesta menosta, kirjoitti potilaat henkilötietoineen luette- 
loon, merkitsi ne poistetuiksi j.n.e. — Aluksi hän oli 
minulle silmätikkuna. Olinhan tottunut olemaan mies 
puolestani, sillä vastaahan osastonhoitajatar kotona Suo- 
messa yksin pienestä valtakunnastaan, mutta täällä piti 
minun jakaa valtani tämän aliupseerin kanssa. Mutta 
tässä maailmassa on pakko tottua kaikenlaiseen, ja tässä 
tapauksessa se kävi kivuttomasti, sillä kysymyksessä ole- 
va mies oli hiljainen, hyvänsävyinen, vaaleakiharainen 
henkilö, joka vain hoiti omat tehtävänsä eikä koskaan 
sekaantunut mihinkään muuhun. Hän istui joka päivä 
jonkun aikaa salin opettajakateederissa ja kirjoitteli kir- 
joihinsa, ja olinpa joissakin tapauksissa hyvin iloinen- 
kin, kun saatoin turvautua häneen, milloin minun arvo- 
valtani ei riittänyt. Se tosin tapahtui harvoin, mikä mi- 


nun totuudessa pysyäkseni on lisättävä. 


Muistatteko te, minun entiset potilaani Zimmer 19:stä, 


Dmitrin, venäläisen sotavangin, joka oli meidän kiltti ja 

aulis orjamme? Hän oli onnellinen saadessaan työsken- 
nellä meidän salissamme, sen vuoksi, että me silloin täl- 
löin saatoimme sanoa hänelle jonkun venäläisen sanan. 
Hän lakasi, siivosi, kantoi ruuan keittiöstä, pesi astioita, 
kantoi paareja ja auttoi kaikin mahdollisin tavoin. Sit- 
ten huvitti hän meitä väliin näyttämällä luudan varrella, 
miten ”griffe klopfen” (kivääritemput) tehtiin venäjäksi. 
Olihan hän korpraali ja osasi temppunsa! Ja lisäksi osasi 
hän pelata tammea tai ”Mensch ärgre dich nicht”-peliä, 
ja varmastikin hän eli onnellisimmat hetkensä, kun hän 
sai olla jossain pelissä mukana. Silloin hän saattoi unoh- 
taa koko surullisen elämän, sekä tähänhetkisen että sen, 
mikä mahdollisesti oli tuleva, kun hänen kerran oli 
palattava kotimaansa kaaokseen. 

Dmitri oli helmi vankien joukossa, mutta sitä ei suin- 
kaan ollut leikkaussalin Pjotr. Hän oli ammatiltaan par- 
turi ja sellaisena taitava käsittelemään veitsiä ja muita 
instrumentteja ja sopi sen vuoksi hyvästi auttamaan leik- 
kaussalissa. Näen hänet edessäni väliaikoina istumassa 
leikkausveitsiä hioen ja kadehdin hänen eleganttia käte- 
vyyttään. Sitä paitsi hän oli hyvin hyväpäinen ja sukkela 
kaikissa toimissaan ja kävi näin miltei korvaamatto- 
maksi leikkaussalin sisarille ja muulle henkilökunnalle. 
Mutta kaikki tämä nousi Pjotrille siinä määrin päähän, 
niin että hän aikaa myöten kävi uskomattoman röyh- 
keäksi ja uppiniskaiseksi ja lopuksi toimitettiin pois sai- 

raalasta. Arvelen, että molemmat kunnon ylioppilaat, 
jotka olivat leikkaussalin sanitääreinä, hemmoittelivat 
hänet piloille, ja samaa teki varmasti myös sisar Horten- 
sia. Ainoa, joka ehkä osasi pitää häntä vastaan puoliaan 


oli tuikea sisar Clodulpha, ja tietysti myös tohtori. 


Mainitsin leikkaussalin molemmat ”sanitäärit”, nimil- 
tään Steubing ja Brednow, ensiksimainittu Wiesbadenista, 
toinen Berlinistä, molemmat ylioppilaita ja vieläpä luul- 
lakseni keltanokkia. He olivat hyvin innostuneita jääkäri- 
liikkeestä, Suomesta, pohjolasta! Steubing tahtoi välttä- 
mättä oppia ruotsia, ja minä otin opettaakseni iltaisin 
hänelle tätä jaloa kieltä, ja hän oppikin sitä todella koko 


joukon. 


Osoitukseksi tämän nuoren ylioppilaan jääkäriasian 
harrastuksessa, lainaan tähän muutamia rivejä eräästä 
hänen kirjeestään: ”— — Teidän maanmiestenne puo- 
lesta, jotka, samoinkuin Tekin, uhraavat parhaansa ehkä 
saavuttamattoman ihanteen hyväksi! Mitä minuun itsee- 
ni tulee, niin on koko Teidän liikkeenne avannut minut. 
näkemään uuden maailman, ja voitte vakuuttautua siitä, 
että minä mitä suurimmalla mielenkiinnolla seuraan sen. 
kehitystä! Suurin toivoni on kerran, suotuisemmissa ul-. 
konaisissa olosuhteissa omin silmin päästä näkemään ja. 


tuntemaan tätä maata ja sen kansaa.? — — 

Ja muistatteko te, ystäväni ja entiset potilaani, miten 
vedimme nenästä G.-parkaa? Nyt voinen jo kertoa siitä 


G:n vallan pahoin siitä meihin suuttumatta! Eikö niin? 


Pelasimme usein ”Mensch ärgre dich nicht”-peliä. Is- 
tuimme pitkän pöydän ympärillä salin toisessa päässä, 
ja G. asetettiin aina selkä huoneeseen päin. Asianlaita 
oli näet se, että hän oli hienon hienon parranajokoneen 
onnellinen omistaja, ja se oli toista kuin köyhien jääkä- 
rien tavalliset tylsät partaveitset. Nyt himoitsi jokainen 
tietenkin tuota ihanaa gilettekonetta, mutta G. — joka 
muuten oli kiltti ja avulias — vartioi kuin lohikäärme 
aarrettaan ja salli vain vallan erikoisissa tapauksissa jon- 
kun hänen itsensä valvonnan alaisena käyttää sitä. Tämä 
suututti hänen tovereitaan, joitten mielestä sodassa on 
paljon itsestään selvää ja luvallista, ja he päättivät sen 
vuoksi petkuttaa häntä. Ja niin uskoivat he sisar Ruthille 


salaiset tuumansa, ja tuo heikkoluontoinen ihminen suos- 


tui tuumaan, ja sillä aikaa, kun G. istui selkä huonee- 
seen päin pelaten ja siirrellen nappuloitaan, kävi kukin 
vuoroonsa siivoamassa leukansa ja huulensa hänen mai- 
niolla koneellaan, sillä aikaa kun varamies hoiti peliä 
pöydän ääressä. Ja G. istui pahaa aavistamatta pelin 
ääressä eikä voinut myöhemmin käsittää, miksi hänen 


partasutinsa oli märkä! — 

Jonkun aikaa oli meillä muuan lättiläinen — Seskis 
— potilaana salissamme. En tiedä, miten hän sinne oli 
tullut; sotavanki hän ei ollut. Kerran seisoin kauan ja 
katselin neliapilasta, joka pelasi tavallista seurapeliäm- 
me. Miehet olivat kokonaan kiintyneitä peliinsä ja siir- 
telivät vakavasti nappuloitaan, mutta eivät muuten osan- 
neet sanaakaan vaihtaa keskenään: yksinkertainen suo- 
malainen jääkäri, saksalainen sanitääri, lättiläinen Se- 


skis ja venäläinen sotavanki Dmitri. — 


Kerran minun puuhatessani salin suuren kaapin ääres- 
sä — mikä ennen oli sisältänyt vain kuurinmaalaisia 
koulutarpeita, mutta joka nyt sisälsi sen lisäksi saksa- 
laisia vuode- ja liinavaatteita — näen käytävään vievän 
oven hiljaa avautuvan raolleen ja sisään puikahtaa us- 
komattoman kaidasta raosta laiha, kalpea hahmo, joka 
on puettu venäläisten vankien sairaalassa kantamaan 
pukuun. Varovaisesti ja epäröivästi katsellen ympäril- 
leen hän lähestyy hiljaa jääkäriryhmää, joka siniraitai- 
sissa sairaalapuvuissaan istui jutellen ja viittoillen 
vuoteittensa laidoilla. Hän puhuttelee heitä hiljaisella 
äänellä ja he kääntävät hämmästyen päätään — hänen 
huuliltaan kuuluu suomenkielistä puhetta! Vähitellen 
sukeutuu siitä keskustelu ja siitä ilmenee, että hän on 
suomalainen Viipurin puolesta. Hän on jo kauan ollut 


venäläisten palveluksessa ja ansainnut leipänsä polku- 

pyörälähettinä rajan ja Viipurin välillä. Sitten hän oli 
vapaaehtoisesti ilmoittautunut venäläiseen -sotapalveluk- 
seen ja nyt hän oli saksalaisessa sotavankeudessa. Hän 
tuli sitten joka päivä tervehtimään Zimmer 19:n asuk- 
kaita. Hänen sydänparalleen tuotti lievitystä maanmies- 
ten tapaaminen ja äidinkielensä puhuminen. 

Hän oli laiha ja sairas, kuume punasi hänen poskensa 
ja silmänsä, enkä voinut olla antamatta hänelle lääkettä 
hänen vilustustaan vastaan. Annoinpa hänelle eheän ja 
lämpimän paidan. Sen tein kuitenkin vasta saksalaisen 
sanitäärin neuvosta; en olisi milloinkaan omin lupini 
uskaltanut ottaa kunnollista saksalaista komissipaitaa 
suuren kaapin varastosta venäläiselle vangille. Mutta 
Pfleger sääli maanmiestäni, hän luuli näet — Jumala 
häntä siunatkoon — että suomalainen oli laillisen kut- 
sunnan: kautta joutunut venäläiseen sotapalvelukseen! 
Olin armelias tätä maanmiestäni kohtaan osaksi, koska 
näin edessäni sairaan ja surkean ihmisen, mutta osaksi, 
koska siten luulin kerääväni tulisia hiiliä hänen päänsä 
päälle. 

Oli omituinen näky joka päivä nähdä vankiraukan 
hiipivän oven raosta sisään, kulkevan juttelevan jääkäri- 
ryhmän luo ja nöyrästi asettuvan vuoteen nurkalle kuun- 
lelemaan. Jääkärit istuivat vuoteen laidoilla makaavien 
toveriensa ympärille kokoontuneina, vetivät syviä haiku- 


ja savukkeistaan, enkä koskaan unohda, millä anteliaalla 

ja samalla alentuvaisella eleellä he tarjosivat hänelle 


savukkeen hopeanhohtoisista koteloistaan. 


Näin kului parisen viikkoa, kunnes hänet siirrettiin jo- 
honkin vankileiriin Saksaan. Hän tuli eräänä päivänä 
saliin yhtä hiljaa ja varovaisesti kuin ennenkin, sanoi 
jäähyväiset ja antoi minulle pari pikku esinettä, jotka 
hän oli tehnyt, puisen linnun, jolla oli levitetyt, taidok- 
kaasti veistetyt siivet, ja pienen aluminiumisormuksen, 
johon oli upotettu punainen sydämenmuotoinen lasinpa- 
lanen tunnuskuvaksi minun armeliaisuudestani häntä 


kohtaan. 


— No, miltä tuntuu, kysyin häneltä, venäläisenä sota- 
vankina täällä kohdata maanmiehiä saksalaisina sotilai- 
na? Jos olin odottanut, että hän häveten olisi peittänyt 
kasvonsa, tulin kerrassaan petetyksi. Hän avasi suunsa 


ja sanoi: No mitäs nyt siihen saap? sannoo! 


Myöhemmin, kun minä jo olin Tukkumissa, sain hä- 
neltä Saksasta, vankileiriltä kortin, jossa hän pyysi mi- 
nua, jos mahdollista, lähettämään hänelle ja hänen tove- 
reilleen suomalaisia kirjoja. Minä noudatin hänen toi- 
vomustaan parhaani mukaan ja pyysin sisar Saaraa, 
joka vielä oli Mitaussa, hoitamaan asian, mutta ei ollut 
niin helppoa hankkia Mitaussa suomalaisia kirjoja ja 
sitten toimittaa niitä vankileiriin Saksaan! Saiko hän 


koskaan kirjoja käsiinsä, sitä en tiedä. 

Sairassalissani oli minulla, paitsi suomalaisia jääkä- 
reitä, myöskin saksalaisia sotamiehiä potilaina, sillä 
haavoittuneita jääkäreitä oli harvoin niin paljon, että 
kaikki salin sängyt olisivat heistä täyttyneet. 

Ihmettelin usein mielessäni, mitä nämä saksalaiset pi- 
tivät siitä, että heillä oli ulkomaalainen hoitajattarena. 
Olisihan helposti heissä voinut syntyä sellainen väärä 
käsitys, että minä paremmin huolehdin maanmiehistäni 
kuin heistä. Mutta koko pitkänä hoitajataraikanani Sota- 
sairaala 55:ssä ei, jumalan kiitos, tapahtunut milloin- 
kaan mitään sellaista, ja minulla on tallella suuri joukko 
kirjeitä ja muita kirjallisia muistoja saksalaisilta hoido- 
keiltani, joissa he kiittävät hyvästä hoidosta ja kertovat 
siitä, miten hyvin he viihtyivät meidän joukossamme ja 
miten he kaipauksella muistelevat Mitaun sairaalassa- 
oloaikaa. 

Itse muistelen pelkällä ilolla niitä saksalaisia, jotka 
minulla oli hoidossani Mitaussa, ja joskin jääkärit maan- 
miehinäni olivat lähinnä sydäntäni ja pidin heidän hoi- 
tamista päätehtävänäni täällä vieraalla maalla, olivat 
saksalaisetkin sotamiehinä yhtä paljon veljiäni ja yhtä 
rakkaita potilainani. 

Huoneessa 19 oli minulla kauan potilaana saksalainen 
jalkaväen sotamies, joka ampumahaudassa oli ollut 
jääkärien lähin naapuri, ja hän ihaili suuresti jää- 


kärien päällekäymishenkeä, kun hyökkäykseen tultiin. 

En ole milloinkaan nähnyt moista, he käyvät päälle kuin 
raivoavat leijonat, eivät väisty minkään tieltä. He ampu- 
vat, pistävät ja lyövät niinkuin he tahtoisivat ottaa hen- 
giltä jokaisen ryssän maan päällä. Hyökätessä he ovat 
todella suurenmoisia, mutta, hän lisäsi, näin rintaman 


takana he eivät ole oikeastaan mitään erikoista! 


IV. 


Muuan seikka aiheutti minulle ikävyyttä koko Mitaussa 
oloaikanani ja tuotti todella minulle pahaa mieltä, koska 


pidin sitä vääryytenä. Mitaun postivirkamiehet näet ret- 
telöivät kaiken postini kanssa. He olivat nähtävästi jos- 
tain saaneet aavistuksen siitä, että olin suomalainen, ja 
arvelivat, että tässä oli tilaisuus osoittaa virkaintoa sen- 
suroimalla kaikki kirjeeni. Se oli kuitenkin varsin vai- 
keata, koska suurin osa minulle osoitetuista kirjeistä oli 
kirjoitettu heille käsittämättömällä kielellä. Sen vuoksi 
he lähettivät postini sensuroitavaksi jääkäripataljoonan 
esikuntaan, mistä ne kuitenkin säännöllisesti tarkasta- 
mattomina palautettiin Mitauhun minun osoitteellani. 
Mutta kun ”Censuriert”-leima puuttui kuorista, lähetti 
posti kirjeet uudelleen pataljoonaan, ja näin saattoivat 
ne viikkoja ja kuukausia lennellä edestakaisin, kunnes 
pataljoona lopulta lähetin mukana toimitti ne suoraan 


minulle. 


VEAN 


Tästä kaikesta ei minulla tietenkään aluksi ollut aavis- 
tustakaan, ja ihmettelin vain, ettei Berlinin ystävistäni 
kuulunut mitään, vaikka he olivatkin luvanneet pitää mi- 
nua tapahtumien kehityksen tasalla. Lokakuussa olin 
saapunut Mitauhun, ja vasta joulukuussa sain käsiini 
ensimmäiset kirjeeni. Valitin asiasta sekä sairaalan yli- 
lääkärille että Punaisen Ristin valtuutetulle, mutta nämä 
eivät nähtävästi mahtaneet asialle mitään, koskapa kaikki 
jäi ennalleen. 

Silloin keksin sotajuonen. Pyysin ystäviäni ja tutta- 
viani osoittamaan kirjeensä sisar Johanna Mohnkopifille, 
ja niin sain kirjeeni viivytyksittä ja Schwester Johannasta 
oli kaiketi romanttista olla, niinkuin hän arveli, ”postil- 
lon Vamour”. 

Niinkuin aikaisemmin olen kertonut, minulla oli asun- 
toni eräässä asukkaiden hylkäämässä talossa Paulstrasse 
13, missä huonetoverinani oli toinen suomalainen sai- . 
raanhoitajatar, neiti Rampanen, joka oli saapunut Mi- 
tauhun kuukautta myöhemmin kuin minä. 

Huoneemme ulkopuolella olevan eteisen tai käytävän 
toisella puolen oli vielä huone, jossa asui kaksi saksa- 
laista sairaanhoitajatarta, Schwester Johanna Mohnkopf 
ja Schwester Anna, joilla molemmilla oli työnsä ”Mäd- 
chengymnasium”issa. 

Schwester Johanna oli kuin äiti meidän nelihenkiselle 


sairaanhoitajatarryhmällemme, jotka oikeastaan tapa- 

simme toisemme vain iltaisin ennen maatapanoa. Hän 
keitti tavallisesti kupin kaakaota, pelkästä vedestä tie- 
tysti, jokaiselle meistä, ennenkuin menimme makuulle, 
ja huolehti meistä tuhansin tavoin. Hän sai silloin tällöin 
makeisia, leivoksia ja muita herkkuja kotipuolestaan, ja 
tahtoi aina jakaa kaiken kristillisesti keskenämme eikä 
tyytynyt ennenkuin olimme maistelleet hänen herkku- 
jaan. Meitä molempia suomalaisia sisaria hän kohteli 
suurella ystävällisyydellä alusta alkaen. Kun minä erää- 
nä kauniina päivänä tai oikeammin eräänä pimeänä 
yönä olin yksinäisenä kulkijana vieraasta maasta yhtäk- 
kiä joutunut hänen ystävälliseen maailmaansa, kohteli 
hän minua aivan erikoisella rakkaudella, ja tahtoisin nyt 
mielelläni häntä siitä lämpimästi kiittää. En koskaan 
unohda hänen lukemattomia pieniä ystävällisiä palve- 


luksiaan. 


Muuan seikka, joka jossain määrin katkeroitti joka- 
päiväistä elämää Mitaussa, oli makuuhuoneessamme val- 
litseva kylmyys. Tietystikään ei tämä, yhtävähän kuin 
postirettelökään, merkinnyt paljoakaan, mutta kerron 
niistä vain sen vuoksi, että ne kuuluvat vaikutelmiini ja 


muistoihini sairaanhoitajatarajaltani Sotasairaala 55:ssä. 


Kylmyys johtui osaksi siitä, että oikeastaan ei meillä 
ollut aikaa lämmittämiseen. Aamuisin oli kiire sairas- 


huoneeseen ja iltaisin oli siihen aivan liian väsynyt, mut- 

ta osaksi ja pääasiassa johtui kylmyys siitä, että eteisessä 
oleva halkolaatikkomme aina oli tyhjä. 

Ilmoitimme asiasta vihdoin Punaisen Ristin valtuute- 
tulle ja hän lähetti luoksemme ”apostoli Paavalin”, 
millä nimellä sisar Saara nimitti sitä Punaisen Ristin 
virkamiestä, jonka huolena oli sairaanhoitajattarien 
asuntojen hoitaminen. Hän sanoi kantaneensa halkolaa- 
tikon täyteen samana päivänä, mutta että me emme tie- 
tenkään osanneet lämmittää kakluunia, koskapa huonees- 
samme oli kylmä, vaikka olimme polttaneet kaikki halot! 

Panimme tähän ankaran vastalauseemme. Ensinnäkin 
osasimme me molemmat, maalta kotoisin olevia suoma- 
laisia kun olimme, lämmittää kakluunia paljon parem- 
min kuin hän itse, vaikkapa hän olikin apostoli, ja toi- 
seksi emme koskaan olleet halkolaatikossa nähneet enem- 
pää kuin neljä, korkeintaan viisi puunkalikkaa. 

Asia ei parantunut. Hän pysyi sanomassaan, me 
omassamme. 

Mutta kun lämpö huoneessamme joka ilta oli +4* ja 
vesi pesukannussa oli joka aamu jäässä, tulimme epätoi- 
voisiksi ja sisar Saara, joka on sukkela suustaan ja suk- 
kela toimissaan, hälyytti lääkärinsä ”Lehrlingsheimissä”, 
ja silloin määräsivät nämä, että ne hänen potilaistaan, 
jotka voivat olla jalkeilla, saivat mennä asuntoomme ja 
lämmittää sitä joka päivä sairaalan puilla. Ja kun nämä 


potilaat olivat suomalaisia jääkäreitä ja tottuneita läm- 

mittämään suomalaista saunaa, ymmärtää helposti, että 
he suorittivat tehtävänsä mielihalulla ja suurella taidolla. 

Oli suloista, kun väsyneenä iltaisin kotiin tullessaan 
huomasi huoneensa ihanan lämpimäksi. Kaikki jäsenet 
vetreytyivät, kivistävä niska pehmeni ja notkistui, noi- 
dannuoli katosi selästä yhtä nopeasti kuin se oli tullut- 
kin, ja sitä tuli, lyhyesti sanoen uudeksi ja paremmaksi 
ihmiseksi. Kiitokset teille, hyvät jääkärit, jotka niin iha- 
nasti lämmititte sisartenne huoneen! 

Oikeuden nimessä on minun tähän lisättävä, että me 
talven loppupuolella saimme selville asian oikean laidan. 
Puita kannettiin todella usein meidän halkolaatikkoom- 
me, mutta kun samoissa portaissa kuin me asui pari muu- 
ta sisarta, joilla oli enemmän aikaa kuin meillä lämmit- 
tää huonettaan, he ehtivät tyhjentää halkolaatikon päivän 
kuluessa. Tätä emme me tienneet, vaan epäilimme sen 
vuoksi ”apostoli Paavalin” puhuvan pötyä. Paha kyllä 
— saimme niin myöhään selville, minne puut hävisivät, 
että emme liene koskaan saaneet selvittäneeksi väärin- 


käsitystä ruskeapartaiselle apostolillemme. 


V. 
PÄIVÄKIRJAMUISTIINPANOJA. 


Mitau, marrask. 5 p. 1916. 
Nyt olen tietysti varsin perehtynyt työhöni ja viihdyn 


erinomaisesti. Tällä hetkellä on minulla 20 potilasta. 

Osa niistä matkustaa pian Saksaan toipuakseen täydelli- 
sesti. — Tervehtimässä on täällä käynyt koko joukko 
väkeä, useita Zug- ja Gruppenfährereita ja muutamia 
päiviä sitten, marraskuun 2 p., olivat majuri, v. Bons- 


dorff, Sario, Almar ja Kai täällä, matkalla rintamalle. 


Marrask. 8 p. 


Eivätkä he vielä ole tulleet takaisin, s.o. me emme 
ainakaan ole heitä nähneet. He matkustivat sinne pu- 
huakseen pataljoonalle sen apean mielialan johdosta, 
joka siellä vallitsee. Saa nähdä, mitä he saavat aikaan. 
— Kustaa Aadolfin päivää vietimme Heinrichs, joka 
on ollut parisen viikkoa täällä Mitaussa, ja minä hotelli 


Kurlandissa portviiniä, omenoita ja voileipiä maistellen. 


Marrask. 11 p. 


Herrat ovat matkustaneet takaisin meillä käymättä, 
vaikka heillä oli kokonainen päivä täällä käytettävä- 
nään! — Eilen illalla olin potilaineni vastapäätä, toi- 
sella puolen katua illanvietossa. Tarjottiin laulua, soit- 
toa, esitelmä, taikatemppuja ja muuta semmoista. Kaik- 
ki tämä tapahtui ”Jänglingsheim”issä, joka nyt on sai- 
raalana, jonka näyttämöllä varustetussa juhlasalissa 
”soir6” pidettiin. Salin täytti pitkät vuoderivit potilai- 


neen ja käytävissä niiden välillä seisoivat kaikki muualta 

tulleet vieraat. Kaikki esiintyjät olivat kenttäharmaita, 
mutta ilmeisesti todellisia taiteilijoita siviiliammatil- 
taan, koska kaikki oli ensiluokkaista. Kvartetti lauloi 
m.m. ”Gute Nacht, mein siisses Lieb”, ja kun suljin sil- 
mäni, saatoin kuvitella kuulevani M. M:n laulavan jois- 
sakin Hugo Standertskjöldin kesteissä, ja tuntui kummal- 
liselta huomata, avatessaan silmänsä, olevansa haavoit- 
tuneitten kenttäharmaitten joukossa kaukana Kuurin- 


maan Mitaussa. 


Jouluk. 11 p. 


Nyt on taas kuukausi kulunut kuin solahtaen, enkä 
minä ole saanut mitään kirjoittaneeksi näille lehdille. — 
Sillä välin on Frans Josef — Historia itse — kuollut ja 
nuori Karl Frans Josef noussut valtaistuimelle, ja Buka- 
rest on valloitettu. Toivon sydämestäni, että saksalaiset 
siellä ovat saaneet paljon ja hyvää saalista. — Schwester 
Saara Rampanen on tullut aivan yhtäkkiä ja odottamatta. 
Makasimme jo vuoteissamme, kun meidät herätettiin ja 
meille ilmoitettiin, että die andere finnische Schwester 
gleich ankommt. Hän asuu nyt samassa huoneessa mi- 
nun kanssani. — — — Hän työskentelee ”Lehrlings- 
heim”issä. Minulla on nyt vain 7 suomalaista potilasta, 
muut on siirretty Saksaan. — Pian on joulu käsissä, saa 
nähdä, minkälainen siitä tulee. — Pataljoona muuttaa 


lähipäivinä Libauhun muutamiksi kuukausiksi. Saa näh- 

dä, miten meidän käy. — Yleensä on täällä Realschulessa 
käynyt paljon jääkäreitä meitä katsomassa, ja se on tie- 


tysti ollut hyvin hauskaa. 


Tammik. 3 p. 1917. 


Nyt on täällä vietetty sekä joulut että uudetvuodet, ja 
kaikki on käynyt hyvin pikaisesti. Vain yksi ainoa 
27:nen oli minulla, ja saman verran on minulla vielä, 
niin ettei siitä ole paljoa kehumista. Luultavasti tulemme 
me — neiti Rampanen ja minä — pian siirretyiksi Libau- 
hun, missä pataljoona on. — Jouluksi saimme mekin 
paketteja Punaisesta Rististä ja potilaat saivat Punaiselta 
Ristiltä ja Mitaun naisilta runsaasti omenoita, pipari- 
kakkuja, suklaatia ja pikkuesineitä loppumattomiin. 
Naiset tulivat itse meitä tervehtimään ja heidän lapsensa 
olivat puetut tontuiksi ja enkeleiksi, jotka jakelivat 
makeisia. Sairaalan oman joulujuhlan jälkeen, joka 
vietettiin suurimmassa salissa, minne minäkin kärräsin 
jääkärini, ja sittenkun kaikki lapset ja naiset olivat pois- 
sa ja minä itse olin hänelle antanut pikku lahjani ja sär- 
kenyt pähkinöitä hänelle ja mielestäni kaikki oli ollut, 
salaista koti-ikävää lukuunottamatta, varsin hauskaa ja 
kaunista, kysyin, mitä hän oli kaikesta pitänyt. Vastaus 
kuului hitaasti ja vakuuttavasti: se oli sitten ikävin jou- 


lu, minkä ikänäni olen viettänyt! 

VI. 
KIRJEITÄ. 


2 41..16; 


Olen mitä suurimmalla mielenkiinnolla lukenut kir- 
jeenne. Minua suuresti ilahduttaa, että Te olette tyyty- 
väinen työmaahanne. Pitäkää nyt vain hyvää huolta po- 
tilaistanne, eikä vain heidän ruumiillisesta hyvinvoin- 
nistaan, vaan huolehtikaa myös siitä, että mieliala on 
hyvä. Mutta ette saa liiaksi rasittaa itseänne, niin että 
voimanne vielä kauan riittäisivät hyvän asian puolesta 


työskentelemään. 


Se, mitä Te kerrotte herra W :ffista, on minuun kovasti 
koskenut. Mitä siellä oikeastaan on tapahtunut? Olisin 
Teille hyvin kiitollinen, jos tahtoisitte, tilaisuuden sat- 
tuessa, antaa minulle tarkempia tietoja. Olisin tietysti 
mielelläni 27:äin luona, mutta sitä ennen pitäisi siellä 
olla suoritettu erinäisiä muutoksia. — Olen täällä, kuu- 
mien taistelupäivien jälkeen, ottanut hoitaakseni eräät 
upseerikokelaskurssit. Toivottaen Teille kaikkea hyvää 
vastaisuudessa olen, sydämellisesti Teitä ja potilaitanne 
tervehtien 


Teidän uskollinen 


Bade. 

22. XI. 16. 


Olen nyt jo pari päivää sitten taas onnellisesti perillä 
rintamalla. Tahdon nyt kirjoittaa ja kiittää sisarta kai- 
kesta huolenpidosta ja ystävällisyydestä. Kahden lais- 
kan kuukauden jälkeen on tämä rintamaelämä minulle 
taas varsin outoa. Tunnen itseni kuitenkin sangen ter- 
veeksi ja elämään tyytyväiseksi. Pahin on kirppujen 
laita, joita täällä on sadoittain. Illat käyvät myös hirveän 
pitkiksi, kun ei ole mitään valaistusta. Ainoa, mitä tääl- 
lä käytetään, on — puhelinlanka, mikä kuitenkin haisee 
sangen pahalta. Jos sisar jollain ihmeellisellä tavalla 
saisi joitakin kynttilöitä tänne lähetetyksi, olisin hyvin 
kiitollinen. Maksu seuraa heti. — 

Lomaa ei minulla ole tiedossa ennenkuin helmikuussa. 
Täällä on varsin rauhallista. Ryssät vain ovat hieman 
hermostuneita Gadolinin patrullin jälkeen. Ovatko tove- 
rit matkustaneet Saksaan? Monet terveiset kaikille sikä- 


läisille tuttaville. 


Erik Wolff. 


Eberswalde 23. XI. 16. 


Niinkuin jo lienette kuullut, me olemme nyt Ebers- 
waldessa emmekä Läheckissä tai Altonassa. Selittelemi- 
nen junassa professorille ei auttanut. Hän oli purkava 


meidät määrättyihin sairaaloihimme, mutta arveli, että 


9 

me myöhemmin saatoimme sijoituttaa itsemme johonkin 
toiseen sopivaan kaupunkiin. Hän oli saanut käskynsä, 
joita ei voinut muuttaa. — Jernströmin 100 Rmk:sta tuli 
kunkin osalle 3: 70. Muutamat napisivat, koska heidän 
mielestään rahat oli jaettava vain haavoittuneitten kes- 
ken. Oikeinta oli mielestäni kuitenkin, että kaikki kaksi- 
kymmentäseitsemän saivat osuutensa. Muut sairasparat. 
eivät hekään olleet niin liian paksuja kukkaroltaan. — 
Olen jo saanut lääkärini vakuutetuksi siitä, että -meille 
olisi eduksi tulla sijoitetuksi Läbeckiin. Kestää kuiten- 
kin joka tapauksessa vähintäin 14 päivää, ennenkuin asia 
on niin pitkälle edistynyt, että me joudumme vanhaan 
hansakaupunkiin. Tiedänhän kokemuksesta, kuinka hi- 
taasti byrokraattinen koneisto toimii sota-aikanakin, voi- 
dakseni odottaa mitään liikoja. Tunnettehan, jopa pa- 
remmin kuin minä, leikin. Optimistina olen minä, kai- 
kesta huolimatta, kuitenkin pysynyt, ja sellainen luulen 
sisimmältäni yhä olevan. — Ulos emme vielä saa mennä. 
Se kielto kumotaan kuitenkin heti, kunhan vain lääkäri 
ehditään saada asianmukaisesti valmistetuksi. Kirje- 
paperista en edes viitsi pyytää anteeksi. Tehän tiedätte, 
miten retuperällä kaikki on. — Sydämellisimmät tervei- 


'set meiltä kaikilta! 


Teidän 
G. Melin. 

Kaikista sivistyksen nautinnoista semmoisista kuin 
puodeista y.m. eristetty kun olen, uskallan vaivata Teitä 
pyytämällä Teiltä suurta palvelusta. Tarvitsisin näet 
hopeanauhaa ja kultaisia numeroita olkalappuihin. 

6 kpl. kakkosia ja 6 kpl. seitsemiä kullasta, ei har- 
maita, 75 cm. 2 cm:n levyistä leveää hopeanauhaa sekä 
30 cm. kaitaa hopeanauhaa, sellaista mitä aliupseerit 
käyttävät manttelinkauluksissaan. Kaidan nauhan suh- 
teen on minun lisättävä, että siinä on musta juova kes- 
kellä; se ei myöskään saa olla tavallista valkoista kan- 
gasta, vaan sen pitää olla hopeista niinkuin leveä nau- 
hakin. 

Ellei kapeata nauhaa ole, pyydän Teitä ottamaan 30 
cm. enemmän sitä leveää nauhaa. Sitäpaitsi pyydän Tei- 
tä ottamaan yhden preussilaisen ja yhden saksalaisen 
hopeakokardin lakkia varten. Kaikki saataneen Jacobyn 
liikkeestä Poststrassen varrella tahi eräästä toisesta liik- 
keestä, jonka nimeä en muista ja joka sijaitsee aivan 
Jacobyn vieressä. 

Täällä tässä pesässä, missä nyt oleilemme on hirvittä- 
vän kuivaa. On täysin mahdotonta tehdä mitään ja kek- 
siä mitään huvituksia. Ei ole mitään konditorioja eikä 
ruokapaikkoja. Pari puotia koko kaupungissa eikä niis- 
tä saa mitään. 

Antakaa anteeksi, hyvä Neiti, se vaiva, minkä Teille 


tuotan, mutta en tiedä milloin joku täältä matkustaa Mi- 

tauhun ja kun minun on hieman kiire saada puheenaole- 
vat tavarat, käännyn Teidän puoleenne. Kun minulla ei 
ole aavistustakaan mitä puheenaolevat tavarat maksa- 
vat, pyydän Teitä ilmoittamaan siitä kirjeessä ja toivon, 
että Te maksatte ne ennakolta puolestani. 

Hom&n pyytää lausua terveisensä Teille ja neiti von 
Scheelelle. Hän toivoo sitäpaitsi 15 cm. Rautaristin nau- 
haa. 


Kunnioittavasti tervehtien 


O. P. 


30. 11. 16. 


Täällä on viime aikoina ollut varsin vilkasta, olisin 
muuten jo aikaisemmin vastannut Teidän Mitausta lä- 
hettämäänne kirjeeseen, mutta nyt on ollut työtä kädet 
täynnä enkä ole saanut kirjoittaneeksi. Nyt ovat ryssät. 
vihdoin asettuneet levolle ja arvelen, että lähiaikoina on 
elämä rauhallisempaa. Ihmeellinen ja huomiota herät- 
tävä onni on pataljoonallamme ollut. Ymmärtää, miksi 
suomalaisia 30-vuotisessa sodassa pidettiin taikataitoi- 
sina. Sen te näette vähäisestä potilasmäärästä. — — — 
— — Sitten olemme menettäneet nuoren miellyttävän 
uusmaalaisen ylioppilaan (Oden), joka hävisi eräällä 
partioretkellä ja joka joko on kaatunut tai joutunut haa- 
voittuneena ryssien käsiin. Samalla partioretkellä haa- 


voittui gruppenfihrer Jaatinen, joka kaiketi on saanut 

nauttia Teidän hoitoanne. Ihmettelen, miten käy sen pio- 
niirin, johon kiväärinkuula sattui kaulaan ja tuli ulos 
hartioista. Hän seisoi haavoittuessaan aivan vieressäni, 
ja minä panin hänelle ensimmäisen kääreen. — 

Majuri on tänään Mitaussa paluumatkalla Berlinistä. 
Tokkohan joudutte häntä tapaamaan. Hänellä pitäisi 
olla yhtä ja toista kerrottavanaan valtakunnanpääkau- 
pungista. Yleinen tilannehan on erinomainen. Roma- 
niassa käy mainiosti. Ja nyt olemme saaneet ystävämme 
ja suosijamme, eksellensi Z:n, ulkoministeriksi. — 

Hauptmann Badesta en ole välittömästi kuullut mi- 
tään. Täälläkin käy huhu, että hän komentaisi jotakin 
rykmenttiä Siebenbiirgenissä ja olisi saanut I:n luokan 
rautaristin. Toivon, että huhu puhuu totta. 

Pataljoonan lähimmästä tulevaisuudesta ei vielä mi- 
tään tiedetä. Omasta puolestani viettäisin mielelläni jou- 
lun täällä ampumahaudassa. Mutta ei liene mahdotonta, 
että meidät jo sitä ennen siirretään pois. — Parhaat ter- 
veiset lähettää 


Teidän Runar Appelberg. 


Hameln 17. 12. 16. 
Rakas Sisar! 
Sydämelliset kiitokset Teille Teidän pitkästä yksityis- 
kohtaisesta kirjeestänne, joka suuresti minua ilahdutti. 


Olen usein kirjoittanut Teille ja olen varma siitä, että 

miehenikin on tehnyt samoin ja olen nyt kovin pahoil- 
lani kuullessani, ettei mitään ole saapunut perille! On- 
han erinomaista, että Teillä on iloa ja tyydytystä itse- 
valitsemastanne ammatista, mutta minusta tuntuu, että 
Te olette liian yksinäinen siellä ja että hyvin tarvitsisitte 
hiukan virkistystä. 

Muistelen vielä usein ihania Berlinin päiviä ja näen 
meidät istumassa soitontäyttämässä teesalongissa Tri 
S:n kanssa. Ja se kiemaileva pieni neitonen, joka heitti 
häneen niin tulisia silmäyksiä. Mutta hän pysyi hyveel- 
lisenä ja Teidän sydämennehän on aivan kylmä niin- 
kuin Teidän kotimaannekin! — — — 

Luen nyt, niinkuin koko Saksan maa, jännittyneenä 
kaikkia lausuntoja keisarimme rauhantarjouksesta! Tie- 
tysti kiihoittaa sanomalehdistö kauheasti, mutta sehän 
on ostettu eikä voi muuta, mutta Duman kokoukset ovat 
myös varsin myrskyisiä ja vastustavat kovasti tarjous- 
tamme, ja Englanti ja Ranska samoin. Saatteko sinne 
sanomalehtiä ja kirjoja? Uusia vaiko kuukauden vanho- 
ja? Minusta on oikein surullista, että Teidän nyt täytyy 
viettää joulua yksinään, ja toivon, että Teidän sikäläiset 
tuttavanne pyytävät Teidät luokseen, niin että saatte 
nähdä kauniin kuusen ja tuntea joulun tuoksua ja iloa, 
kaikesta — ympäristönne — surullisuudesta — huolimatta. 
Hauptman Hö. on Riian tienoilla; hän voi siellä varsin 


hyvin; hän ampuu hylkeitä siellä, kun näet vihollinen 

ei jään yli voi edetä ja vain rajaa pitää vartioida. Mie- 
heni on tullut itärintamalta länsirintamalle. Hän oli 
Laonissa, sitten Belgian rajalla etappi-depoossa ja hä- 
nen on toistaiseksi käynyt hyvin. Missä hän tällä het- 
kellä on, sitä en tiedä. Toivomme kovasti, että hän tulee 
luoksemme jouluksi, mutta vielä en ole saanut häneltä 
mitään tietoa. 

Toivon, että Te taas pian ilahdutatte minua kirjeellä, 
josta minä suuresti iloitsisin! 


Teidän Carmen Bade. 


Eberswalde 26. XII. 16. 

Muun muassa pyysin saada Teidän Berliininosoit- 
teenne sitä varten, että, jos tohtori antaa minulle lomaa, 
saisin tilaisuuden matkustaa pääkaupunkiin ja sieltä lä- 
hettää vaatevarastostanne Teille tarpeellisimmat talvi- 
varusteet. Sillä ette Te suinkaan muuten saa mitään, ei 
edes kunnollista talvipäällystakkia, vaan käytätte vain 
sitä ohutta sinistä. — Miten on Teidän syömisenne lai- 
ta? Oletteko yhä yhtä huolimaton siinä suhteessa? Pik- 
ku raukka, Tehän saatte vain turnipsia nakertaa. Jos 
vain voisitte pakoittautua syömään sairaalassa, siellä on 
kyllä ruokaa riittämiin Teillekinn. —— — — — — Ne 
viisi, jotka viime lähetyksessä tulivat Mitausta, purettiin 


Stettiniin. — — — — — Niin kuin tiedätte, me voim- 

me kaikki hyvin, vaikka lääkäri, kaikesta hyväntahtoi- 
suudestaan huolimatta ei näy kiiruhtavan meidän ter- 
veeksikirjoittamistamme ja rintamalle lähettämistämme. 
Ehkäpä tämä hänen mielestään juuri on hänen meille 
osoittama erikoinen suosio. Minä en voi sitä siksi käsit- 
tää, ja sen vuoksi tahtoisin niin pian kuin suinkin pääs- 
tä Libeckiin siellä parannettavaksi. Eihän ole, niinkuin 
Tekin tunnustatte, tarkoitus, että me makailemme sai- 


raaloissa, vaan että me teemme sotamiehinä velvollisuu- 


Sydämellisimmät terveiset meiltä kaikilta ja tulkoon 


tulevasta vuodesta Teille onnellinen! 


Teidän Gunnar Melin. 


VII. 


Suunnilleen tammikuun 6—7 päivän tienoilla oli Ve- 
näjän sodanjohto päättänyt valloittaa Mitaun saksalai- 
silta. Oli venäläinen jouluaatto ja isäkulta Nikolain piti 
saada Kuurinmaan pääkaupunki joululahjaksi. 

Yhtäkkiä eräänä yönä alkoi hyökkäys. Jyskyvä tykin- 
pauke kuului rintamalta ja horisontti muuttui leimua- 
vaksi tulimereksi, josta valoraketit nousivat kuin luke- 
mattomat tähdenlennot taivasta kohden. 

Yötä päivää tätä kesti, ja ne parisen tuntia, mitkä oli 


nukkuvinaan huoneessaan, makasi ja kuunteli helvetin- 

musiikkia rintamalta, joka oli vain 15 km:n päässä pie- 
nestä, mutta vihollisen niin himoamasta kaupungista. 
Päivällä oli niin ylenmäärin työtä, ettei ehtinyt kuun- 


nella muuta kuin sotilasten valitusta. 


Sairasautoja kiiti vuorokaudet läpeensä katuja myöt- 
ten ja toinen ääriään myöten täysi sairaalajuna toisensa 
jälkeen lähetettiin Saksaan, jotta täällä oleviin sairaa- 
loihin saataisiin tilaa kaikille niille uusille haavoittu- 
neille, joita tänne virtasi, ja monta uutta väliaikaista 


sairaalaosastoa oli pantava pystyyn. 


Myöskin jääkäripataljoona, joka oli lähetetty ”garni- 
soniin”? Libauhun hälyytettiin parin viikon kuluttua ja 
lähetettiin takaisin rintamalle. Venäläiset olivat todella 
murtaneet sen harvan landstormjoukkojen muodostaman 
ketjun, jotka juuri silloin miehittivät saksalaisen puolus- 


tuslinjan, ja apua tarvittiin. 


Voin vielä nytkin selvästi tuntea, miten erikoisen le- 
vottomasti sitä kuunteli rintamalta kaikuvaa jyminää ja 
jyskettä sinä päivänä ja yönä, jolloin tiesi omien poi- 
kien olevan sinne marssimassa. Kauhulla kuvitteli mie- 
lessään heidän mahdollista kohtaloaan ja ajatteli, että sii- 
tä leimuavasta roviosta ja kuoleman musiikista ei ku- 


kaan voinut palata elävänä. 

Kohtalo ohjasi asiat kuitenkin silloin — niinkuin niin 
monesti muulloinkin täällä — siten , että jääkärit säästyi- 
vät tehtäviinsä kotimaassa. Kun pataljoona saapui tulilin- 
jalle, oli pahin jo ohi ja venäläisten eteneminen seisau- 
tettu, ja nyt oli vain maattava reservissä aivan rintaman 
takana. 

Ettei tämäkään ollut mitään lastenleikkiä, voi kuvi- 
tella, kun tietää, että pakkanen oli pureva — 25—30* 
C. — koko ajan ja että jääkärien talvivarustukset eiväl 
olleet erikoisen vankat. Muutamia rakennuksia siellä 
kyllä oli, vieläpä muuan kirkkokin, mutta kaikki katot 
oli ammuttu hajalle, niin että lämpöä ei niissä säilynyt 
vähääkään. Jääkärit palelivat, vesi jäätyi, leipä jäätyi, 
jopa soppakin jäätyi, niin että piti pistimellä se paloi- 
tella. — Keuhkotulehdus, paleltuminen, nivelreumatis- 
mi ja muuta sellaista oli tästä luonnollisena seurauk- 
sena, ja se vihollinen, joka aina väijyi jääkäreitä, tuber- 
kuloosi, sai uutta helposti saavutettua saalista. 

Koko suuressa Sotasairaala 55:ssä monine osastoi- 
neen oli näinä päivinä vertaa vailla oleva liikenne. 

Lehrlingsheimiin, sisätautien osastolle, missä toinen 
suomalainen sairaanhoitajatar, Schwester Saara, työs- 
kenteli, vietiin kaikki sotilaat, joita pureva tammikuun 
pakkanen oli vahingoittanut. Hän sai hoitoonsa monen 
monia jääkäreitä, joiden posket hehkuivat, silmät kiilsi- 


vät ja rinta huohotti kuumeesta, ja voi kuvitella, miten 

onnellisia he olivat, kun he tässä tilassa, jolloin jokai- 
nen kuitenkin sydämessään ikävöi ”äidin hoitoon”, pää- 


sivät kotoisen hoitajattaren hoiviin. 


Jos Lehrlingsheimissä oli suuri vaihtoliikenne, oli eh- 
kä vielä monin verroin pahempaa Realschulessa, ja var- 


masti vielä surullisempaa. 


Huone 19 oli niinkuin kaikki muutkin täpötäysi haa- 
voittuneita, jotka kärsivät tuskia ja voihkivat. Olisi pi- 
tänyt olla kymmenet käsivarret ja vähintäin yhtämonet 


jalat, jotta olisi ehtinyt tehdä kaiken ja olla kaikkialla! 


Sitä kiiruhtaa vuoteelta vuoteelle, sillä aikaa kuin 
uusia haavoittuneita kannetaan sisään ja kuolleita kan- 
netaan ulos. Sitä järjestelee ja sovittelee asentoja tuilla 
ja pieluksilla, antaa hieman morfiinia täällä ja hieman 
enemmän tuolla, vahvistaa siteitä, kohottelee ja käänte- 
lee seulaksiammutuita miesparkoja ja koettaa sanoa 
jonkun lohduttavan sanan heille, vaikka sydän on ää- 
riään myöten täynnä kyyneliä, joita ei saa päästää vuo- 
tamaan. Tulee mieleen, että jokaisella näistä miehistä, 
jotka vääntelehtivät täällä sanomattomissa tuskissa ja 
jotka täällä kuolevat hoitajansa käsiin, että jokaisella 
heistä on koti ja omaisia kaukana Saksassa, jotka joka 
hetki, joka kuluu, odottavat uutisia pojastaan, puolisos- 
taan . . . Ei, ei, ei saa ajatella, on vain kiiruhdettava 


vuoteelta toiselle ... 


140 


Ensimmäisessä vuoteessa sisäänkäytävää lähinnä ma- 
kasi jalkaväen sotamies, jolla oli paha ampumahaava 
polvessa, jollainen aina on hyvin tuskallinen, ja hän ul- 
voi kivusta yötä päivää. Eivät mitkään keinot hillinneet 
tuskia, ja lopulta hän tuli mielenvikaiseksi. 

Hänen takanaan makasi lihava baijerilainen nostovä- 
kimies keuhkot läpiammuttuna, ja hän huusi koko 
ajan valittaen, että hän ei saanut hengitetyksi. Hän kuoli 
seuraavana yönä. 

Tämän likellä makasi nuori mies, jonka kasvot ja 
kaula olivat tuntemattomiksi pöhöttyneet. Hän oli saa- 
nut suuhunsa konekiväärin kuulan, joka oli seisattunut 
niskaan, ja nyt piti hänen yskiä ja syljeskellä yhtämit- 
taa, jotta hän ei olisi tukehtunut vereen ja limaan. Hän 
toipui, ja luoti saatiin pois. 

Samassa rivissä, missä polvivammainen mies, makasi 
pitkä wirtenbergiläinen, jolta toinen jalka oli leikattu 
vartaloa myöten pois. Hän oli aivan valkea kasvoiltaan 
ja kylmä hiki pisaroi hänen otsallaan, ja hän manasi ja 
sadatteli. Hän kuoli parin tunnin kuluttua. 

Ja kaikissa muissa vuoteissa makasi pahasti haavoit- 
tuneita, jotka tulivat miltei suoraan taistelun tuoksinas- 
ta ja jotka sen vuoksi olivat hyvin avuttomia. Monet 
kuolivat, jotkut hourailivat ja puhelivat, jotkut itkivät, 
toiset nauroivat. Meteli oli sanoin kuvaamaton, todelli- 


nen helvetinkonsertti. 

Tällaisena ylläkuvattuna päivänä, kun meteli on pa- 
himmillaan, avautuu huone 19:n ovi ja hilfsgruppen- 
fihrer Hildebrand astuu sisään tshakoo päässä ja täy- 
teenpakattu tornisteri selässä. Hän on sairastanut sisar 
Saaran luona Lehrlingsheimissä, on nyt terve ja on mat- 
kalla komppaniaansa, mutta tuli sanomaan jäähyväisiä 


meille Realschulen asukkaille. 


Hän astuu, kuten sanottu, reippaasti sisään, mutta sei- 
sahtuu kuin naulattuna kynnykselle, kun huuto ja me- 
teli lyö häntä vastaan. Kuvaamaton hämmästys ja kau- 
hu kasvoillaan hän katselee ympärilleen ja puhkeaa 
sydämen pohjasta sanoihin: Perhana, täällähän on ai- 


van kuin lasaretissa! 


Minkä jälkeen hän tekee täyskäänöksen ja häviää sa- 
maa tietä kuin oli tullutkin. Kesken kaikkea tätä sur- 
keutta oli minun pakko hymyillä hänen huudahduksel- 
leen. Miksi hän oli odottanut jotain muuta kuin lasa- 


rettia, se on minulle yhä arvoitus. 


Koska saksalaiset joukot oli tungettu pois ampuma- 
haudoistaan ja kesti kauan ennenkuin he saivat ne ta- 
kaisin vallatuiksi ryssiltä, niiden täytyi kaivautua lu- 
meen, miten paraiten taisivat. Tästä ei ollut paljoakaan 
suojaa, ja kaikki jäi perin tilapäiseksi. Kaikesta tästä 


sekamelskasta oli seurauksena, että sotamiehillä tuskin 

oli aikaa tai tilaisuutta syödä ja vielä vähemmin pestä 
itseään. Seuraus oli, että haavoittuneet tulivat sairaa- 
laan nälkäisinä kuin sudet ja mustina kuin nokikolarit. 
Muistan erityisesti erään pitkän, vankan nuorukaisen 
jostain konekiväärikomppaniasta, joka tuli saliini kas- 
vot ja kädet aivan sysimustina. Hän oli mustempi kuin 
mikään neekeri, sillä vain silmänvalkuaiset näkyivät 
hänestä, ja huuletkin olivat mustat. Hän oli maannut 
monta vuorokautta lumessa konekivääreineen ja saanut 
kaiken savun silmiinsä. 

Mutta kaikesta tästä huolimatta, huolimatta runnel- 
luista ruumiista, liasta ja verestä, huolimatta pöhötty- 
neistä jäsenistä ja vääntyneistä kasvonpiirteistä, sotilaan 
kuolema on kaunis ja järkyttävästi mieltä ylentävä. 
Hän kuolee meidän kaikkien puolesta, hän ottaa kannet- 
tavakseen kaiken sanomattoman kurjuuden ja kaiken 
epäkauniin, jotta me saisimme elää. Voiko olla yleväm- 
pää kuolemaa kuin hänen? Eikö ruumisparan raadol- 
lisuutta peitä tuhatkertaisesti ja taas tuhatkertaisesti 


uhrikuoleman puhtaat liekit? 


JÄLKIMAININKEJA MITAUSTA JA KÄYNTI 
TUKKUMISSA 


N.s. Aajoen talvitaistelun jälkeen saimme kohta iloi- 
sen yllätyksen: jääkäripataljoona siirrettiin rintamalta 
pariksi viikoksi Mitauhun. Itse asiassa ei jääkäreitä pal- 
joakaan näkynyt; heillä oli toimensa, meillä oli toimem- 
me, kullakin omalla tahollaan, mutta pelkkä tietoisuus 
siitä että rakkaat vihreät poikamme kaikki olivat lähis- 
töllä, oli suuren ilon lähde meille. Joskus tulivat he sai- 
rashuoneelle käymään, joskus saattoi mennä kaupungin 
ainoaan eläväinkuvainteatteriin tai ainoaan kondito- 
riaan jonkun jääkärin kanssa. Kaikkein suosituin ja 
kaikkein satumaisin huvitus oli kuitenkin pistäytyä ilta- 
puhteella Hotel Kurlandiin — siihen, josta minulla oli 
niin synkät muistot — ja syödä annos ”Spiegeleier mit 
Bratkartoffeln”? — paistettuja munia ja perunoita. Pu- 
huin annoksesta, mutta mitä poikiin tuli, merkitsi se pit- 
kää annossarjaa kullekin. Tämä oli jotain, joka toden 


totta ei muuten yleensä joka päivä sattunut. — 

Aamusin sairaalaan mennessään saattoi kohdata ryh- 
män jääkäreitä marssimassa toimiinsa. Koko Mitaun 
kaupunki sai silmissäni toisen, kotoisemman leiman 
näistä vihreistä jääkäriunivormuista, sinisistä silmistä 
ja pellavatukista, jotka tosin olivat sotilaallisesti kerit- 
tyjä, mutta jotka kuitenkin loistivat valkeuttaan pienen 


pyöreän kenttälakin alta. 


Jyrisevä ja verinen Aajoen taistelu oli kuin viimeinen 
venäläisten voimanponnistuksen leimahtaminen täällä 
pohjoisessa. Kun sitten pitkät jälkimainingitkin olivat 
hiljalleen vaimenneet, kävi elämä Mitaun Realschulessa 
sangen hiljaiseksi ja rauhalliseksi. Salini täyttyi yhä 
enemmän ja enemmän ”»siviilitapauksista”, — tarkoitan 
tavallisia rauhanajan sairauksia semmoisia kuin leikat- 
tavia umpisuolia, tyriä, strumoja ja muita semmoisia, 
ja koulu muistutti yhä enemmän ja enemmän tavallista 


rauhanajan sairaalaa. 


Kaikki jääkärini, yhtä tai kahta lukuunottamatta, jot- 
ka vielä olivat hoidossani, olivat vähitellen tervehtyneet 
tai viety Saksaan, ja kun pataljoona ei enää ollut tu- 


lilinjassa, ei minulle ollut tulossakaan sieltä potilaita. 


Maaliskuussa olin saanut kuulla, että toisen komppa- 
nian suomalainen päällikkö, Oberzugfiihrer Appelberg, 


makasi yksinään sairaana Tukkumissa, sittenkuin patal- 

joona vihdoin oli muutettu tästä kurjasta harakanpesäs- 
tä Libauhun. 

Hän oli helmikuussa käynyt minua tervehtimässä sai- 
raalassani, kun hän matkalla Berliniin joutui pari tun- 
tia odottamaan junaa Mitaussa. Olin silloin pyytänyt 
häntä ostamaan minulle pääkaupungista jonkun pikku- 
esineen — muistelen, että minun piti saada palanen 
saippuaa —, jota täältä oli mahdoton saada. Hänenhän 
piti joka tapauksessa matkustaa Mitaun kautta Tukku- 
miin. Mutta sain odottaa turhaan, ei näkynyt Appelber- 
giä eikä saippuaa. 

Tämä ihmetytti minua suuresti, sillä Appelberg oli 
yleensä mahdollisimman sanansapitävä ihminen. Hän eli 
tosin valittanut, että hän tunsi itsensä vilustuneeksi ja 
huonovointiseksi matkallaan Berliniin, mutta löi leikiksi 
koko asian. Enkä voinut ajatellakaan, että hän ikuisissa 
harjoituksissa, kylmässä ja ikävässä Tukkumissa olisi 
hankkinut itselleen niin kohtalokkaan vilustumisen, mikä 
se sitten osoittautui olevan. 

Kun minulla nyt oli niinkuin jo mainitsin, varsin rau- 
hallista sairasosastollani, pyysin saada matkustaa Tuk- 
kumiin Appelbergia tervehtimään. Tähän suostuttiin, ja 
sain luvan matkustaa yhdeksi päiväksi edestakaisin. 

Lääkäri, joka hoiti Appelbergia kenttäsairaalassa, sa- 
noi että hänellä oli vettä oikeassa keuhkossa ja että kuu- 


me koko ajan oli ollut hyvin korkea, mutta että hän var- 

masti toivoi kaiken käyvän hyvin. Näin oli asianlaita 
huhtikuussa. Appelberg itse oli virkeä ja toivehikkaalla 
mielellä, mutta hirveän pahoillaan siitä, että hänen oli 
pakko maata vuoteessa kaukana pataljoonasta, missä 
hänen koko sydämensä ja mielensä viipyivät. 

Kun olin palannut Mitauhun ja aika taas kului ja minä 
Appelbergin kirjeistä ymmärsin, että hänen toipumises- 
taan ei ruvennut tulemaan mitään, pyysin muutamia viik- 
koja myöhemmin saada matkustaa uudelleen Tukkumiin 
voidakseni mahdollisesti kuljettaa hänet Mitaun paljon 
suurempaan ja paremmin varustettuun sairaalaan, missä 
olisin voinut saada hänet välittömään hoitooni. 

Kun hieman oli epäröity ja tuumittu ja lausuttu joita- 
kin pilkallisia huomautuksia, myönnyttiin tähänkin 
pyyntööni, ja toukokuussa matkustin siis taas Tukkumin 


kaupunginpahaseen. 
IT 


Istun tärisevässä, miltei tyhjässä Mitausta lähtevässä 
junassa ja katselen ikävää, harmaata maisemaa. Alavia 
maita huonosti hoidettuine peltoineen, vähän pensastoa 
siellä täällä. Ei näy yhtään ihmistä liikkeellä ulkosalla, 
sodan koura on kauan ja kovasti kurittanut Kuurinmaata, 
jota sen asukkaat nimittävät Gottesländschen-lempini- 


mellä. 

Mutta huolimatta vanhanaikaisen rautatievaunun viih- 
tyisyyden puutteesta ja synkästä maisemasta sen ulko- 
puolella, tunnen oloni vapaaksi ja sydämeni keveäksi. 

Jo junalla ajaminen taas pitkästä aikaa on ihmeellistä, 
ja peltojen ja pensastojen näkeminen on vielä ihmeelli- 
sempää, sillä kuukausimääriä olen päivän toisensa jäl- 
keen vaeltanut Paulstrassen autiotalossa olevan huoneeni 
ja pahasti haavoittuneitten sotasairaalan väliä enkä näh- 
nyt muuta kuin kuolleet kadut harmaitten talojen vä- 
lissä. Kun kuukausi sitten olin matkustanut samaa tietä, 
oli pimeää sekä meno- että paluumatkalla. 

Sitäpaitsi olin juuri saanut viikon loman Sotasairaala 
55:stä ja komennuksen kenttäsairaala 404:ään Tukku- 
miin, ja sinne olin nyt matkalla. 

Parisen tuntia suunnilleen istun näin, mutta maisema 
on sillä' välin kaunistunut. Korkeita metsän peittämiä 
kumpuja ja viljavia peltoja vaihtelee, ja hopeanhohtoisia 
jokia kiemurtelee mitä ihmeellisimmin mutkin läpi mai- 
seman. Kauempana häämöittää siellä täällä komea her- 
raskartanon päärakennus, joka kuitenkin näyttää asu- 
mattomalta ja ränsistyneeltä, tahi sitten näkee surullisia 
raunioita ennen kauniitten puistojen keskellä. Kaikki on 
pitkän sodan merkitsemää. 

Eräällä pienellä asemalla erämaassa juna seisahtuu. 
Seinällä seisoo suurin kirjaimin Tukkum, ja astun siis 


junasta. 

Asematalon toisella puolen odottavat kahden hevosen 
vetämät vankkurit, sotamies istumassa korkealla kuski- 
pukilla. Astun esiin ja kysyn, onko hän Kenttäsairaala 
404:stä. — Olen. — Kiipeän siis ajomiehen viereen ja 
vankkurit ajaa rämisevät maantielle. Asema on näet 
kolmen kilometrin päässä itse kaupungista, ehkä hyvin 


harkitusti, mutta sangen epämukavasti. 


Pieni matkalaukkuni hyppelehtii iloisesti takanani 
vankkurien lavoilla kilpaa itseni kanssa. Tie kulkee ro- 
manttisesti  kiemurrellen metsikköjen, kumpujen ja 
laaksojen kautta, ja on satumaisen hauskaa ajella näin 
hämärtyvässä illansuussa. Unohdan istuvani tässä sai- 
raanhoitajattarena ja matkustavani sairaalasta toiseen 
kaukana saksalaisella sota-alueella, ja ellei vieressäni 
olisi istunut saksalainen kenttäharmaa, olisin ollut varma 
siitä, että ajoin maantietä kotona Suomessa, ihanana tou- 


kokuun iltana. 


Äkkiä rupesi pimenemään, ja pian ei näkynyt mitään, 
mutta silloin olimmekin jo perillä, ja vankkurit vierivät 
hirvittävästi rämisten Tukkumin mahdottoman muhku- 


raisilla mukulakivillä kivitettyä pääkatua. 


Yhtäkkiä häämöittää hahmo keskellä tietämme. On 
vaikea nähdä mitään unisten lyhtyjen valossa. Hahmo 
viittoilee molemmilla käsivarsillaan ja kävelykepillä. 


Pitkä viitta hulmuili hurjasti näistä kiivaista liikkeistä, 

ja heikossa valaistuksessa näyttää ilmiö perin eriskum- 
malliselta, lähinnä mielettömältä variksenpelättimeltä. 

Mutta — oletko nähnyt ihmettä — kenttäharmaa ajo- 
mies pidättää hevosia, ja kun samalla variksenpelätin 
päästää huudahduksen, vastaa hän ”Jawohl Herr Che- 
farzt” ja seisauttaa vankkurit aivan tämän merkillisen 
hahmon eteen. 

Nyt putoavat suomukset silmistäni, ja näen edessäni 
pitkän, laihan ja mitä kunnianarvoisimman herran puet- 
tuna hienoon vaaleanharmaaseen upseerinviittaan. Tut- 
kiva silmäpari katsoo minuun ahavoituneista, harmahta- 
vain viiksien ja pujoparran koristamista kasvoista ja tui- 
kea ääni esittelee itsensä Stabsazt Heydemanniksi, Kent- 
täsairaala 404:n päällikkölääkäriksi, jonka jälkeen mai- 
nittu kunnianarvoisa herra hypähtää ajopeleihin ja is- 
tuutuu 'taakse vankkurien lavoille. Hevoset lähtevät liik- 
keelle ja nyt saa Herra Chefarzt tanssia pienen vasten- 
tahtoisen polkan yhdessä minun suuren kunnian saaneen 
matkalaukkuni kanssa. 

Pian ovat vaunut matkan päässä, neiti von Behrin huvi- 
lassa toria lähellä, joen korkealla äyräällä. Päällikkö- 
lääkäri on sillä välin ehtinyt selittää, että hän on järjes- 
tänyt minulle majoituksen huvilan rakastettavan omista- 
jattaren luo. 

Se unelman ja todellisuuden välinen tunnelma, jonka 


valtaan olin joutunut ihmeellisellä ajomatkalla läpi ilta- 

hämäräisen metsän, piti minua yhä edelleen vahvasti val- 
lassaan. Ja kun olimme astuneet huvilaan, jonka oven 
vanha uskollinen palvelijatar avasi, ja olimme tulleet 
saliin, olin varma siitä, että näin unta. 

Näin edessäni satumaisen kuvan: vanhanaikainen huo- 
ne antiikkisine huonekaluineen ja monta vanhaa öljyväri- 
muotokuvaa seiniä koristamassa. Toisella seinänvierus- 
talla oli ryhmä mahonkisia huonekaluja ja kiiltävällä 
pyöreällä pöydällä seisoi korkeajalustainen lamppu le- 
vittäen lämmintä ja miellyttävää valoa. Ja tämän pöydän 
ääressä ja tässä lämpimässä valopiirissä istui harmaa- 
hiuksinen hieno nainen pannen hiljaisin liikkein val- 
keilla, sormuskoristeisilla käsillään pasianssia! 

Saattoiko sellaista vielä olla tässä kiireisessä ko- 
missiharmaassa maailmassa? Ei, tosiaankaan. Tämän 
täytyi olla lumoava uni, suloinen kaiku vaimenneesta 
vanhasta sävelestä, lempeä kajastus kauan sitten men- 
neistä ajoista. Ajan ratas oli ilmeisesti seisahtunut tässä 
talossa ja pysynyt paikoillaan kauan ... 

Kuulin oman ääneni vastaavan kaikkiin ystävällisiin 
kysymyksiin, katselin pasianssin menoa, ja sain kuulla, 
että siinä oli Kuurinmaan kohtalo pelissä. 

Sittenkun päällikkölääkäri oli mennyt, joimme teetä 
ruokasalissa pöydän ääressä, joka hohti damastiaan ja 
kimalteli hopeoitaan, ja sain lopuksi sukeltautua vuotee- 


seen pöyheitten patjojen ja pieluksien väliin. Kesti 

kauan, ennenkuin heräsin siitä lumouksesta, joka valtasi 
minut heti, kun astuin tähän hiljaiseen taloon, jos ollen- 


kaan siitä tulisin milloinkaan heränneeksi. 


Paroonitar von Behr, talon rakasteitava valtiatar ja 
suomalaisten jääkärien lempeä ystävätär, kuoli syyske- 
sällä vuonna 1917. Hän kuoli siinä vakaassa toivossa, 
että Kuurinmaa oli jäävä saksalaiseksi. Todistuksen tästä 
näki hän taloa ympäröivien pilviä tavoittavien vanhojen 
koivujen latvoissa. Siellä näki selvästi preussilaisen 
yksipäisen kotkan, ja joka ilta hänen käydessään ehtoo- 
kierrollaan talonsa ympäri hän seisoi pitkän hetken kat- 
sellen ilmiötä koivun latvassa. Ehkäpä hän rukoili hil- 


jaisen rukouksen rakkaan Kuurinmaansa puolesta? 


Mutta kotka puunlatvassa oli vain kaunis harhakuva, 


niinkuin niin paljon muuta tässä elämässä! 


Ikävä kyllä, Appelbergin tila ei ollut parempi, kuume 
oli yhä korkea, noin 40, ja niin ollen oli toistaiseksi 
mahdotonta siirtää häntä minnekään. Paljon en voinut 
tehdä hänen hyväkseen, muuta kuin olla hänelle seurana 
ja jutella pataljoonasta ja sodasta yleensä ja Venäjän 
oloista erityisesti. Ja mahdollisesti tekemällä hieman 
taikoja hänen ruokansa parantamiseksi. Mutta luulen, 
että se, mitä hän ennen kaikkea tarvitsi ja kaipasi, oli 


seuraa, kotimaalaisen seuraa ja läsnäoloa. 

Tohtori sanoi minulle kaikesta huolimatta varmasti 
toivovansa, että pian oli käänne parempaan tapahtuva. 
Viikko Tukkumissa kului liiankin pian, ja minun oli 
pakko matkustaa takaisin Mitauhun. Raskain sydämin 
lähdin Tukkumin sairasvuoteelta, sillä tiesin nyt, että 


minun oikea paikkani oli täällä eikä Mitaussa. 


FIT 


Mitaussa oli, niinkuin jo kerroin, hiljainen kausi, 
hyökkäys Riikaa vastaan ei vielä ollut alkanut. Siellä 
kulki monta sairaanhoitajatarta miltei joutilaana, ja 
monta sairassalia oli tyhjänä. 

Minulla oli tosin koko ajan potilaita, sillä tohtori näyt- 
ti erityisesti harrastavan ”Zimmer 19:ää”. Hän sijoitti 
potilaansa leikkauksen jälkeen sinne ja sanoi: ”Nyt, si- 
sar, saatte hoitaa loput. Hänen pitää olla siinä ja siinä 
asennossa. Saatte keksiä, miten se saadaan aikaan” — ja 
sitten hän meni tiehensä. Mutta vaikka ymmärsin antaa 
arvon tohtori Dätzmannin ulkomaiselle hoitajattarelle 
osoittamalle luottamukselle ja olin iloinen siitä, olisi mi- 
nusta ollut paljon luonnollisempaa, että joku monista 
joutilaista saksalaisista hoitajattarista olisi saanut hoi- 
toonsa minun salini ja minä olisin saanut matkustaa 
Tukkumiin tai Libauhun hoitamaan maanmiehiäni, jotka 


todella tarvitsivat minua. 

Paha kyllä näyttivät Sotasairaala 55:n lääkärit ja 
muut korkeat viranomaiset olevan aivan toista mieltä. 
Minä juoksin Pontiuksen luota Pilatuksen luo esikunta-, 
yliesikunta- ja etappilääkärien puheilla pyytäen saada 
lopullisen komennuksen Sotasairaala 55:stä kenttäsai- 
raala 404:ään, mutta jokaisen luona kohtasi minua kyl- 
mä, ja minulle silloin käsittämätön, ymmärtämyksen 
puute. Käsitän nyt, että heillä tietenkään ei ollut vähin- 
täkään aavistusta minun siellä oloni tarkoituksesta, vaan 
että he luulivat minun tulleen sinne vain jonkunlaisesta 
seikkailun tai sensation halusta. Muuten on heidän yn- 
seytensä täysin käsittämätön. Jos he olisivat ymmärtä- 
neet sen päivänselvän ja yksinkertaisen asian, että minun 
oikea paikkani oli sairaitten maanmiesteni luona, olisi 
minun komentamiseni Tukkumiin voinut tapahtua sil- 
mänräpäyksessä. 

Meidän oma, sali 19:n osastolääkärimme monen kuu- 
kauden aikana, tohtori von Biingner, jääkärien ja minun 
erikoinen ystäväni, oli, ikävä kyllä, jo jonkun aikaa sit- 
ten siirretty muuanne, muuten olisi minulla hänessä var- 
masti ollut tuki ja puolestapuhuja. Hän ymmärsi minua 
ja. tunsi minut pitkäaikaisen jokapäiväisen yhteistyön 
perusteella. 

Nyt ravistivat kaikki päitään ja olivat sitä mieltä, että 
minulla oli varsin merkillisiä päähänpistoja, pyrkiä pois 


Mitausta juuri nyt, kun työ on helpottunut, hassua! 

— Onko hän todellakin niin sairas? kysyi muuan lää- 
käri pilkallisesti, kun minä turhaan olin koettanut hä- 
nelle selvittää tilannetta. Olinhan minä vallan luon- 
nollisesti mitätön ja mielenkiintoa herättämätön sivuhen- 
kilö näitten herrojen silmissä ja olin täysin voimaton 


heidän käsitystään muuttamaan. 


Tilanne ja sen mukaisesti mielialani oli kokolailla 
epätoivoinen, mutta tein kuitenkin tehtäväni sairaalassa 


kuten tavallisesti. 


Oli lämmintä ja ihanaa, ja kevät tuli aikaisemmin 
täällä kuin kotona Suomessa. Helluntaipäivänä tarjosi 
ylilääkäri joukolle hoitajattaria ja jääkärejä Realschulen 
sairaalasta huvimatkan hinaajalaivalla pitkin Aajokea. 
Laiva oli koivuilla koristettu, kannella laulettiin lauluja 
ja matkan päässä tarjottiin kahvia. 

Harvoin oli kellään jääkärillä nykyisin aikaa tai asiaa 
tulla Mitauhun. Sai luvan tyytyä niihin kirjeisiin, joita 


silloin tällöin posti toi. 


Päivät kuluivat, viikot vierähtivät. Tuli vuoden 1917 
kesäkuu, ja yhä oleilin Mitaussa, väkipakosta. 

Silloin ilmestyi kesäkuun alussa pelastava enkeli pal- 
jastettu iskumiekka kädessä Zugfährer Erik Heinrichsin 
hahmossa. Miekallaan hän löi reimasti poikki gordilai- 


sen solmun. 

Hän saapui eräänä päivänä sairaalaan luokseni huone 
19:ään ja kertoi olleensa Tukkumissa Appelbergia ter- 
vehtimässä. Ja sitten hän jatkoi: 

— Miksi ette matkusta sinne Appelbergia tervehti- 
mään, siellähän olisi teidän oikea paikkanne. 

— Hyvä ystävä, senhän tiedän ja sinnehän minä pyrin 
kaikin keinoin ja kaikin voimin, mutta se ei vain minulle 
mitenkään onnistu. 

— No, mutta minäpä koetan auttaa teitä, hän sanoi 
ja meni menojaan. Ensiksi suoraan etappilääkärin luo, 
mutta tämä osoittautui mahdottomaksi. Oli vihainen ja 
hermostunut eikä sanonut ymmärtävänsä, mitä minä 
metkuilen. Jos hän on liikarasittunut, niin voimmehan 
lähettää hänet Polangeniin!? Siinä kaikki, mitä etappi- 
lääkärillä oli sanottavanaan. 

Silloin ':meni Heinrichs kaikkein korkeimman her- 
ran, valkeahapsisen armeijalääkärin von Wegelinin luo 
Mitaun linnaan. 

Mitä he keskenään keskustelivat, siitä en yksityiskoh- 
tia tiedä, mutta kun Heinrichs tuli takaisin, hän saattoi 
kertoa minulle, että kaikki oli selvää, ja että minä seu- 
raavana päivänä saisin matkustaa Tukkumiin ja jättää 
Mitaun iäksi. 

Hän oli myöskin puhunut sisar Saaran puolesta, jotta 
hänet siirrettäisiin Libauhun, missä miltei koko patal- 


joona sairasti malariaa. 

Pari viikkoa minun lähtöni jälkeen pääsi hänkin mat- 
kustamaan uuteen työpaikkaansa. 

Eräässä kirjeessäni Tukkumista sisar Saaralle Libau- 
hun kirjoitan m.m.: ”Oli hauskaa, että Heinrichsistä on 
tullut Oberzugfiihrer, sen hän totisesti ansaitsi senkin 


vuoksi, että hän hommasi meidän molempain siirron pois 
Mitausta!” 


IV. 
KIRJEITÄ. 


Lockstedtin leirillä 10. I. 17. 


— — n —n 


Nyt on minullakin kerrottavanani muutamia uutisia, 


lietysti vain meistä lasaretin vastuksista. Niinkuin pai- 


kanmerkinnästä näette, olemme me nyt — viisi tuntia 
sitten tulimme tänne — tässä hirvittävässä pesässä. Li- 


kaista lunta ja rapaa ja synkkä, märkä taivas ovat toi- 
vottaneet meidät tervetulleiksi. No niin, komissihom- 
missa on kaiken pakko kelvata ja useimmissa tapauksissa 


on parasta vain vetää ylleen sitä paksumpi nahka. 


En kaiketi ole kertonut Weijolan ja minun itseni loma- 
matkasta Berliniin. Ajaa körryytimme sinne viime vii- 


kon keskiviikkona ja olimme siellä kolme päivää. Kä- 

vimme kummassakin toimistossamme ja Theater am Zoos- 
sa sekä Zoologisessa puutarhassa. Kokeilimme kaikkia 
kulkuneuvoja ja tulimme viiden minuutin kuluttua tietä- 
mään, että omnibus oli vaarallinen ruuansulatukselle tahi 
niinkuin nuorukaiset eilen asian lausuivat, että se oli pa- 
hempaa kuin Trommelfeuer. — — — En voi muuta sa- 
noa kuin eitä meidän lyhyt käväisymme oli sangen on- 


nistunut. — 


Eberswaldessa valokuvasi hyväsydäminen protfesso- 
rimme meidät. Swanströmin täytyi sillä reissulla ontuil- 
la kainalosauvojensa varassa ympäri pihoja noin 2 km, 
sillä professorin piti saada toimituksensa suoritetuksi ul- 
kona luonnossa ja sellaisilla paikoilla, missä oli hyväk- 


syttäviä taustoja. 


Me saamme kuvat tänne, ja silloin saanen luvan lähet- 
tää Teille joitakuita Aufnahmeja. — — Nyt on ollut 
levotonta aikaa siellä Teidän luonanne ja monesti olen 
toivonut olevani komppaniassani, jonka toivon olleen 
mukana torjumassa livanojen hyökkäystä. Voi Teitä, 
Te saatte varmasti näitten kahinoitten vuoksi liian paljon 
työtä. — 

Lopetan kunnioittavimmin, sydämellisimmin terveisin 
Teille meiltä kaikilta. 

Teidän 


Gunnar Melin. 

Tukholma 19. II. 1917. 

Rakas Ruth! 

Kiitos kirjeestäsi. Oli hauska saada tervehdys sitä 
tietä nuorukaisilta, joista en ole pitkään aikaan mitään 
kuullut. Täällä ollaan alituisessa jännityksessä ja odo- 
tetaan kuulumisia ja ainahan on iloista kuulla heidän 
olevan terveitä. Sehän on pääasia, vaikka tietysti olisi 
hauska kuulla enemmän yksityiskohtia. — Sinulla on 
kaiketi yhä edelleen paljon työtä ja elät olosuhteissa, 
jotka eivät suuresti muistuttane näitä Tukholman oloja. 
Varsinkin kun ajattelee Louise L:n häitä, jotka vietettiin 
viikko sitten, ovat vastakohdat varsin suuria. — — — 
Sinusta tuntuu varmasti teatterimaiselta kuulla ihmisis- 
tä, jotka eivät ole niin perin kaukana, kuinka he syövät, 
juovat ja huvittelevat ja viettävät iloista elämää niinkuin 
ei maailmassa olisi mitään vakavuutta. Ehkä on kuiten- 
kin parempi, että on liiaksi jälkimäistä kuin liiaksi edel- 
listä. — — — Et voi kuvitella, mikä lukuisa joukko 
maanmiehiä täällä on. Vallan kuhisee. Sifkan, tohtori 
Sivenin, jonka tuntenet, on myöskin ollut pakko tulla 
tänne saadakseen vakavata maata jalkojensa alle. Hänen 
matkansa on ollut perin vaivaloinen, hänen piti ajaa po- 
ron pulkassa 50 peninkulmaa erämaata, mutta näytii 
kaikesta huolimatta virkeältä, kun hän lappalaisturkkiin 
käärittynä saapui tänne. Onneksi oli hänellä matkaseu- 


rana joukko reippaita nuorukaisia. 

Täällä istumme me nyt kaikki ja te siellä alhaalla ja 
kurkistelemme tulevaisuuteen yhtään tietämättä, minne 
sitä ollaan menossa. — — — Mekin rupeamme saamaan 
kaikenlaisia kortteja, mutta kaikkea saa yllin kyllin, niin 
että esim. leivästä ei jaksa käyttää kuin noin 1/6 siitä, 
mitä saa. Ja lihaa, voita, munia ja jauhoja saa ilman 
korttia ja niin paljon, että on tilaisuus vaikka haljeta, 


jos haluttaa. — — — 


En voi oikein kuvitella mielessäni, miten sinä elät ja 
oleilet siellä, mutta toivon, ettei sinun tarvitse palella. 
Teillähän on siellä ollut sangen kylmää. On niin haus- 
kaa kuulla, kuinka tyytyväisiä kaikki ovat siitä, että 


heillä on sinut siellä. He kiintyvät kyllä kaikkeen, mikä 


on kotoa tullutta. — — — Toivon niin hartaasti, että 
teille kaikille ei vain mitään tapahtuisi! — — — K. ja 


minä lähetämme sinulle sydämellisimmät terveisemme 
toivoen, että kaikki selviytyy parhaalla mahdollisella 
tavalla. 


Sinun uskollinen 


Gretasi. 


5. 3. 17. 


Teidän uskollinen pataljoonanne oleilee yhä edelleen 
siinä jumalanhylkäämässä Nurkkalassa, minne se kohta 


kolme viikkoa sitten lähti Mitausta. 

Ihmettelette kaiketi, mitä me täällä teemme. Me suun- 
taudumme uudelleen. Uudistuksen henki lepattelee kil- 
paa naakkojen kanssa lumipeitteisten harjoituskenttien 
yllä. Me ekserseeraamme taas, neiti Munck, meitä kou- 
lutetaan ”vom Anfang an”, tarkastetaan ja palelemme. 

Kun sitten väliaikoina zugföhrerit tapaavat toisensa 
kahvilla Deutsches Hausissa, paikkakunnan ainoassa 
käyntikelpoisessa paikassa, ei mieliala ole — sanokaam- 
me; ei juuri varsin meluavan iloinen. Joukosta puuttuu 
vain tri Sahlmann, joka parantelee 1 komppaniaa kau- 
kana onnellisemmilla mailla, ja nuori Nordenswan, ka- 
dehdittava mies, joka äsken on matkustanut lomalle Ber- 
liniin ja Dresdeniin. 

Kuulin pikkuveljeltäni, että Te sekä neiti Rampanen 
olette olleet ystävällisiä saattaaksenne Pellistä hautaan. 
"Teitte siinä kovin reilusti ja ystävällisesti. Miesparka 
oli kolmas järjestyksessä, joka menee menojaan meidän 
komppaniastamme. Järjestyksessä toisesta, eräästä Oden- 
nimisestä ylioppilaasta, olemme nyt eräältä venäläiseltä 
vangilta saaneet kuulla, että hän elävänä, mutta pahasti 
haavoittuneena, joutui vangiksi sillä partioretkellä, jolta 
hän ei palannut. Hänen myöhempi kohtalonsa on meille 
tuntematon. 

Appelberg matkusti helmik. 26 p:nä Berliniin eräässä 
diplomaattisessa asiassa. Oletan, että hän matkalla kävi 


"Teitä tervehtimässä, niin että Te arvattavasti olette asiois- 

ia perillä, eli ”Im Bilde”, niinkuin saksalainen sanoo. 
Aivan näinä päivinä hänen pitäisi palata. 

Niistä terveisistä, joita pikkuveljeni välityksellä olen 
saanut kunnian vastaanottaa, pyydän kunnioittavasti kiit- 
tää. Tahdotteko sanoa hänelle — jos sattumoisin hänet 
tapaisitte — että hänen ei tarvitse hätäillä parantumis- 
taan. ”Eile mit Weile”, sanoo saksalainen. 


Teidän uskollinen 


Erik Heinrichs. 


Jääk. Pat. 27 Pi. K. 
Deutsche Feldpost 841. 
14. 3. 17. 
Minua hävettää, etten ennen ole kirjoittanut ja kiittä- 
nyt siitä ihanasta ajasta, jonka vietin sisaren hoidossa. 
Kiitän nyt sydämellisesti niistä erinomaisen hyvistä sa- 
vukkeista, jotka tänään sain Hildebrandilta. — Minun 
pieni vaaleanpunainen varpaani on nyt erinomaisessa 
kunnossa, vain silloin, kun on hyvin kylmää ja pitkä 
marssi on edessä, se tulee uudelleen kipeäksi ja on hyvin 
”empfindlich* — also wir schreiben zwei Tage Scho- 
nung — ja sitten on kaikki hyvin. 
Otan nyt osaa eräisiin Cruppenfiihrereille ja Hilfs- 
gruppenfihrereille järjestettyihin kursseihin, missä olot 
ovat ennenkuulumattoman mainiot. Ne kestävät ikävä 


kyllä vain viikon, mutta sekin on ihana erholung. Asum- 


Ii 

me erikseen. Täällä paistetaan pihviä hevosen lihasta ja 
ihania ohukaisia, niin että sitä tuntee itsensä uudeksi 
ihmiseksi taas. — — — Olette kaiketi jo kuullut, että 
”parooni” on saanut kolme päivää arestia. Hän selitti 
Hauptmannilleen, että hän ylipäätään ei aio tehdä mi- 
tään Dienstiä enää. Hän loikkasi suinpäin kylmään kop- 
piin kolmeksi päiväksi. En ole sen perästä häntä tavan- 
nut. Toivokaamme, että sillä on ollut hyvä vaikutus. — 
Kai tulee kaiketi pian Berliniin! 

Niin, saapas nyt nähdä, mihin suuntaan tuuli puhal- 
taa, kun lumi on sulanut. Toivokaamme parasta. 

Sydämellisimmät terveiset lähettää 

Teidän entinen hoidokkinne 


Kurt Bruncrona. 


Berlin, maalisk. 24 p. 1917. 

Täällä minä nyt olen — niin sanoakseni matkalla 
luoksesi — eikä matkasta sittenkään tule mitään, ei aina- 
kaan tällä kertaa ja ehkäpä ei ollenkaan tässä yhtey- 
dessä. Iloitsin vallan mahdottomasti siitä, että olisin 
saanut nähdä sinut hienona ja siistinä työssäsi, niinkuin 
viime syksynä, jolloin sinä tunnuit olevan oikeassa ym- 
päristössä. Mutta tietysti tuli juttuun ”mutta”, ja minun 
piti höykyn köykyn matkata pohjoiseen taas. Tapahtu- 
mat ja ratkaisut, jotka nyt ovat käynnissä ja tulossa, ei-- 


vät anna armoa. Olemme olleet täällä, ”ystäväni” Buntti 

ja minä, kolmisen päivää, kolme päivää, jotka ovat olleet 
sisältörikkaammat, jos mahdollista, kuin mitkään aikai- 
semmat. Miten kaikki sitten saadaan sopimaan siihen, 
mitä tapatuu kotona, se on toinen asia. Täytyy luottaa 
siihen ihmeelliseen kaitselmukseen, joka on ohjannut niin 
paljon meille hyväksi niinä kohtalokkaina vuosina, jotka 
olemme eläneet. 

Niin, jos nyt onnistun siinä, mitä yritän, niin tulee se 
työni kruunaamaan, mutta sitä tuskin uskaltaa edes toi- 
voa. Tarkemmin siitä joskus tulevaisuudessa. Nyt täy- 
tyy pitää suu lukossa. 

— —-——--—— sillä tempulla olen minä velaton 
vallan yhtäkkiä. Ajattelepas. Kesken kaikkea ahdinkoa. 
— —-—! Hyvähän se oli sinänsä, mutta hieman omi- 
tuista on menettää oma kotinsa juuri silloin, kun inhi- 
millisesti katsoen voi palata kotiin. 

Olen juuri ollut ulkona nuoren Eja H:n kanssa. Mat- 
kalaukku on pakattu, ja muutaman tunnin perästä aamul- 
la ani varhain matkataan taas pohjoiseen. 

Suutelo kädellesi Almarilta. 

Deutsches Feldpost 161. 
3. 4. 17. 

Sydämellisimmät kiitokset kirjeestä, jonka sain eilen. 

Niin, se tuli kuin ”Vollireffer? se meidän äkkilähtömme 


Tukkumista. Ei kellään ollut vähintäkään aavistusta sii- 

tä, minne sitä mentiin. Lyötiin monta vetoa, ei yhtään 
sen puolesta, että me tulisimme takaisin tuohon kirottuun 
juutalaiskaupunkiin. 

Täällä on nyt koko ajan harjoitettu paraatia varten, 
mikä suoritettiin eilen. Oli odotettu tänne kiertomatkalla 
olevia ruotsalaisia upseereita meitä katsomaan, mutta ne 
eivät saapuneet. Vain muuan vanha kenraalinkötys, 
muuan amiraali suurine seurueineen (neljä autollista) 
katselivat, kun pataljoona potki paraatimarssia paikalla, 
missä vesi ja sohjo ulottui polviin asti. Hän, kenraali, 
ei sanonut juuri mitään, paljon oli odotettu. Hauptmann 
A., joka on ollut Zgf. Heinrichin kanssa Berlinissä, tuli 
kotiin paljon ilahduttavia uutisia mukanaan. Hän sanoi, 
että puolen kuukauden kuluttua olemme kotona Suomes- 
sa. Se ei olisi niin hullua. Kunpa vain niin kävisi. 
Kaikki eivät tosin ole samaa mieltä. 

Suomen senaattihan on nyt uusi, mutta hyvin merkil- 
lisesti kokoonpantu. Seuraavat senaattorit: Tokoi, fil.- 
maist. Vuolijoki, varat. Tanner, prof. Serlachius, prof. 
Setälä! Kallio, jur.-tri Tulenheimo, Paasikivi, fil.-maist. 
Holsti ja Leo Ehnrooth. 6 sosialistia, 2 vanhasuomal., 1 
nuorsuomal!., 1 ruotsal. flkp. Niin ollen voi sanoa, ettei 
siitä voi tulla pitkäikäinen. —— — — Toivon pian saa- 
vani nähdä Neidin täällä. Eihän sitä tiedä, milloin läh- 
detään matkaan. Monet sydämelliset terveiset 


Kurt Bruncronalta. 

Königswusterhausen Mark. 


Kottbusestr. 13. 5. 17. 


Niin, ihmetelkää vain, minäkin olen ”muuttunut” ja 
kääntänyt Berlinille selkäni työskennelläkseni maalis- 
kuun 1 päivästä Hilfsdienstissä teknillisenä valokuvaa- 
jana Ilmalaivatoiminimessä Schitte-Lanz, 20 minuuttia 
Königswusterhausenista. ”Lettehausin” välityksellä oli 
meitä näet kehoitettu ilmoittautumaan Hilfsdienstiin toi- 
mimaan Belgian tai Saksan lentopaikoilla. Neiti B:n vä- 
lityksellä, joka tuntee salaneuvos Schiitten, on minut otet- 
tu työhön tänne ja minulla on täten ollut hirveän hyvä 
onni! Ensinnäkin on työ hyvin mielenkiintoista, toimi 
on aivan itsenäinen ja luottamusvirka. Minä toimin mitä 
erilaisimmilla osastoilla, valokuvaan koneenosia, ilma- 
laivojen osia, uusia ilmalaivoja ja maahanpudonneita, 
puuosien murtumakohtia j.n.e. Tällä viikolla olen kiin- 
nittänyt levylle tehtaan 1,200-miehisen työhenkilökun- 
nan, 10 miestä kerrallaan. Kunkin kuva on sitten leikat- 
tu irti ja kiinnitetty asianomaisten henkilökortteihin, kos- 
kapa kaikki on ankaran sotilaallisen valvonnan alaista. 
Äskettäin valokuvasin uuden, 200 metriä pitkän ilmalai- 
van, kun se ensi kerran lensi ilmaan. Oli ihmeellinen 
näky, kun se kirkkaassa auringonpaisteessa solui jätti- 


läishallista ja hitaasti ja majesteetillisesti kohosi ilmaan. 

Olen Königswusterhausenissa löytänyt hyvin hauskan 
huoneen, josta on näköala metsään päin. Seutu on täällä 
ihmeen kaunista metsineen ja järvineen, todellinen kesä- 
laidun! Ja ruokahaluni on jättiläismäinen tässä ihanas- 
sa ilmanalassa. On onni, että veistämön kasinossa saa 
runsaita aterioita "vain 1 markalla ja ilman korttia, ja 
toivon pian saavani takaisin Berliniin jättämäni 10 kg. 
läskiä”. — — — Muuten on pikku Hoyer suorittanut 
tutkintonsa. — — — ihmettelen, onko hän seisonut pääl- 
lään Potsdamer Platzilla niinkuin hän lupasi. Oli oikein 
surullista sanoa jäähyväiset Baranowskyn täysihoitolalle 
ja minun huoneelleni siellä, ja ajan sen vuoksi silloin 
tällöin Berliniin tervehtimään rouva B:tä. Hänen on tä- 
män suuren elintarpeitten puutteen vuoksi hyvin vaikeata 
hoitaa talouttaan. Koetan täältä hankkia hänelle hiukan 
marmelaadia, jota toiminimi myi henkilökunnalleen, 
mutta sehän on kuin pisara vettä kuumalle kivelle! Tei- 
dän voinne ilahdutti häntä suuresti, minun täytyi tietysti 
heti maistella sitä. ”Wölfie” on myöskin hirveän surkea, 
hänellä on hyvin pitkä palvelusaika, ja hän kaipaa takai- 
sin rintamalle. Niin, kenen ei ole pakko, ei varmasti 
muuta Berliniin. Eikä vielä ole mitään tietoa rauhasta. 
rupeaa jo arvelemaan, että maailma ei milloinkaan enää 
palaa entisille raiteilleen. On hyvä, että ihmisellä on 


työnsä, joka ei päästä liiaksi mietiskelemään, muuten. . 

Toivottaen Teille hyvää pääsiäistä ja iloisia pääsiäis- 
munia, joita ei ole olemassa, olen, sydämellisin terveisin 


Teidän 
Frieda Dohm. 


Posen 21. 4. 17. 


Kolmen päivän ja kolmen yön matkan jälkeen olemme 
saapuneet Poseniin, joka nyt on olinpaikkamme. Matka 
oli meille sangen vaivaloinen, minä olin koko ajan niin- 
kuin olisin ollut merikipeä tärinästä johtuen, ja Martois 
oli myöskin hyvin huono. Ennenkuin meidät siirrettiin 
pois, tuli muuan General Arzt, ja kun hän kuuli, että me 
olimme suomalaisia, antoi hän meille paljon sikaareja ja 
sanoi, että me tulisimme parhaimpaan lasarettiin ja että 
ruokaa ei tulisi puuttumaan, ja aivan oikein seurasi hän 
meitä lasarettiin. Täällä otti tohtori meidät ystävällisesti 
vastaan. Hän kertoi että hän oli ollut Suomessa ja että hän 
tunsi monta helsinkiläistä ja hän on hyvin kiinnostunut 
asiaamme. — Meidän ruokamme on hyvin runsas, mutta 
hyvin huono, niin että se tuskin on syötävää. Ensimmäi- 
senä päivänä, kun minä tulin, ottivat he heti Röntgen- 
aufnamen ja nyt on polvi kääritty kipsiin ja minun pitää 
olla hiljaa 14 päivää. Toverini Martois on hyvin huono 
ja hänen on vaikea hengittää. Yhden kuukauden kuluttua 


olen saanut luvan matkustaa Hampuriin. Toivon, että 

Sisar on ollut Tukkumissa ja saa nähdä tämän ihanan 
kaupungin. 

Toivon, että ne kaksi suomalaista, jotka vielä ovat 
siellä, pian saavat lentää pois. Lähetämme heille tervei- 
semme ja toivomme iloista jälleennäkemistä. 

Monet terveiset meiltä molemmilta. 


A. L. 


1108 12.3.17. 

Samalla kun käytän tilaisuutta hyväkseni kiittääkseni 
niistä ystävällisistä terveisistä, jotka minulla on — vii- 
meksi Gruppenfährer Wennerströmin välityksellä — 
ollut ilo vastaanottaa, lähetän Teille vihdoinkin muuta- 
mia saippuoita, jotka minun piti jo aikoinani Berliniin 
matkustaessani Teille antaa — mitä kuitenkaan lyhyen 
junanvaihtoajan vuoksi ikävä kyllä en voinut tehdä. 

Kuriiri, Gruppenföhrer Kaila, matkustaa Tukkumiin 
tervehtimään Appelbergiä. Viimeiset uutiset sairaalasta 
eivät ole erikoisen hyviä. Kailan on määrä ottaa selko, 
miten asiain laita oikeastaan on ja olisiko siirto johonkin 
viihtyisämpään paikkaan mahdollinen ja toivottava. 

Olemmme täällä Libaussa” vihdoinkin päässeet niin 
pitkälle, että muustakin kuin vain almanakasta näkyy, 
että kevät on tullut. Istuimme joukko tovereita ”Kur- 
haus”in kuistilla, missä vähemmän kaipasi kukkia kuin 


valkeaa takassa. Muuan jääkäri totesi, että sattumalta 

huomattava prosentti läsnäolijoista oli entisiä Lönnbeckin 
koululaisia. Todettiin edelleen, että vielä huomattavampi 
prosenttimäärä suomalaisesta ”Schwester”-kunnasta oli 
käynyt Bulevardi 9:n oppilaitosta Helsingissä. Joimme 
syvästi liikutettuina tämän prosenttimäärän maljan. 

Koko Zugfihrerkunta odottaa Teidän ennustettua tu- 
loanne Libauhun. Toivon vilpittömästi, että tuloanne ei 
enää perin pitkää aikaa tarvitse odottaa ja olen antanut 
Gruppenfährer Kailalle käskyn tuoda hyviä positiivisia 
uutisia tässä kohden. 


Teidän uskollinen 


Erik Heinrichs. 


Tukkum 29. IX. 17. 

Rakas Sisar! 

Minun on ilmoitettava Teille sanomattoman surullinen 
uutinen. Teidän kirjeenne ei enää ehtinyt paroonitar 
Behrin käsiin, olemme jo 8. IX. peittäneet hänet ikuiseen 
lepoon. Yhä on minulle käsittämätöntä, että hän ei enää 
ole olemassa, että en milloinkaan enää saa häntä nähdä! 
Olen syvästi, syvästi suruissani. — Punatautiepidemia 
puhkesi Tukkumissa ja paljon ihmisiä on kuollut, he oli- 
vat kaikki liian heikkoja ja aliravittuja kestääkseen sai- 
rautta. Paroonitar Behrilla oli sitäpaitsi paha läppävika 
sydämessä, josta hän eikä kukaan muu tietänyt mitään. 


— — — Minun täytyy lopettaa lyhyeen, sillä näköni 

on huono, en saa kirjoittaa, en lukea enkä yleensä tehdä 
mitään. Silmäni pakottavat kovasti. Hyvästi, rakas si- 
sar! Sydämelliset kiitokset rakkaasta kirjeestänne. 
Monin terveisin. 
Teidän vilpittömästi uskollinen 


Ch. von Buchholtz. 


T U K K U M I N A I K A 


Tukkum? Pieni ränsistynyt idylli mataloine, vanhoine 
taloineen, viheriöivine puineen ja pensaineen, kiertele- 
vän, välkkyvän joen varrella. Vanha kirkko, vinon, kal- 
tevan torin varrella, kiemurteleva pääkatu päällystetty 
huoneenkorkuisilla mukulakivillä ja pienen pienten 
kauppapuotien reunustama. Ja kaikki pehmeitten, vih- 
reitten kunnaitten ympäröimänä ja miltei piiloon peit- 
tämänä. Tukkum kesäaikana! Mutta talvella — huu! 

Tällekin uudenaikaisen kulttuurin ja tekniikan toti- 
sesti unohtamalle pesäselle oli sota antanut ankaran lei- 
mansa. 

Suuri osa kaupungin taloista oli otettu Feldlazarett 
404:n käytäntöön, ja kaduilla näki ja kohtasi miltei vain 
kenttäharmaita sotamiehiä. 

Ja kun nousi kaupunkia ympäröiville kummuille, 
joilla kaikki Tukkumin kauniit, vanhat kirkkomaat si- 


jaitsevat, ja hitaasti vaelteli näitten puoleksi umpeen- 

kasvaneitten, mahtavien puitten, pensaitten ja kaikkinai- 
sen vehreyden täyttämien tarhojen kautta, tuli yhtäkkiä 
suurelle, laajalle sotilashautausmaalle, Ehrenfriedhofil- 
le, jota koristivat loppumattomat rivit uusia ristejä. 

Kulkija astui näin menneen ajan hiljaisesta, vanhan ja 
tiheän vehreyden suojaamasta ja varjoamasta rauhasta 
suoraan päivän kirkkaaseen paisteeseen! Keskelle kaik- 
kia niitä, jotka armottomasti oli riistetty elämän valoi- 
sasta aamunkoitosta! Täälläkin vallitsi rauha, mutta tus- 
kantäyttämä ja äkillinen rauha. Oli kuin vielä olisi 
kuullut kuolemanvaltakunnan portin kaiun, kun se pais- 
kautui kiinni näitten nuorten takana... 

Kun ensi kerran tulin tänne ylös, oli jo yksi jääkäri 
peitetty tänne ristinsä alle; kun lähdin Tukkumista, oli 


heitä kaksi. 
H. 


Kesäkuun 14:stä päivästä heinäkuun 30:een päivään 
työskentelin Tukkumin kenttäsairaalassa. Olin ainoa 
hoitajatar sairaalassa, eikä minulla ollut mitään teke- 
mistä muitten potilaitten kanssa, vaan sain kokonaan an- 
tautua hoitamaan Oberzugtihrer Appelbergia, jonka 
vuoksi olin tänne komennettu. 

Päällikkölääkäri, Stabsarzt Heydemann, oli hieman 


tuima herra, joka ei kärsinyt naisväkeä kenttäsairaalas- 

saan. Hän oli tosin ollut ystävällinen minulle minun 
aikaisemmin käydessäni Appelbergia tervehtimässä, mut- 
ta kun minä nyt niinsanoakseni lopullisesti saavuin, oli 
hän lomalla kotona Saksassa, ja olin hieman jännityksis- 
säni siitä, mitä hän sanoisi nähdessään minut hänen pa- 
latessaan kotiutuneena hänen sairaalaansa. Kaikki su- 
jui kuitenkin hyvin, ja lopuksi saavutin hänen täyden 
luottamuksensa rauhallisena ja hiljaisena ihmisenä, joka 
en milloinkaan häirinnyt häntä enkä hänen lääkäreitään 
heidän töissään. Luulen, että sitä hän oli enimmän pe- 
lännyt. 

Oma työni kenttäsairaalassa oli helppoa — ja hyvin 
raskasta samalla kertaa. Helppoa, koska minulla oli 
vain yksi potilas hoidettavanani, koska hoito sairauden 
laadun vuoksi oli kylläkin yksinkertaista ja koska poti- 
laani oli niin miellyttävä. Aina iloinen ja kärsivällinen 
ja aina viimeisiin elinpäiviinsä saakka mielenkiinto 
vireillä seuraten kaikkea, mikä koski jääkäripataljoonan 
tovereita, pataljoonan tulevaisuutta ja Suomen kohtaloa. 
Mutta raskas oli työni, koska hoidokkini oli kuolettavan 
taudin kahlehtima ja koska hän oli jääkärien ensimmäi- 
siä, heidän synnynnäinen henkinen johtajansa, ja koska 
jääkäripataljoonalla ei ollut varaa häntä menettää. — 

Kesä oli kaunis ja lämmin sinä vuonna, ja potilaani 
vietiin joka päivä ulos hänen sairashuonettaan ympäröi- 


vään suloiseen pieneen hedelmätarhaan, ja hän sai maa- 

ta tuntikausia siellä. Luin hänelle päivän lehtiä, jääkä- 
reiltä tulleita kirjeitä tai jotakin jännittävää sotaromaa- 
nia, jommoisia oli paljon siihen aikaan. Mutta silloin, 
kun hän väsyi ja tahtoi nukkua tai muuten maata rau- 
hassa, saatoin istua asunnossani kirjoitellen tai ommellen 
ja samalla marjapensaihin antavasta ikkunasta, joitten 


keskellä Appelberg makasi, seurata hänen liikkeitään. 


Olin onneksi, sitten kun minun majoitukseni rakastet- 
tavan neiti von Behrin luona loppui, löytänyt ihanteelli- 
sen asunnon sairaalan puutarhassa sijaitsevassa asumat- 


tomassa, mutta osittain kalustetussa pienessä tuvassa. 


Alussa, kun Appelbergillä vielä oli onnellisia ja hyviä 
päiviä, saatoin silloin tällöin poistua joksikin tunniksi 
tehdäkseni kävelymatkan maaseudulle. Saksalainen sani- 
teettisotamies, joka hoiti samaan pieneen taloon, jossa 
Appelbergin huone oli, majoitettuja potilaita, oli aina 
käsillä, jos jotain sattuisi. 

Kerran pyysivät kenttäsairaalan lääkärit minut mukaan- 
sa ajoretkelle, jonka päämääränä oli muuan tykistön tä- 
hystystomni tulilinjalla. Oli ihana ilma ja retki oli hyvin 
mielenkiintoinen. Herrat olivat kaikki ratsain, paitsi yh- 
tä, joka ohjasi pieniä nelipyöräisiä ajoneuvoja, joissa mi1- 
nä sain paikkani. Viimeinen osa matkaa oli meidän kaik- 
kien käytävä jalan, sillä torni oli hyvin suojattuna varsin 


korkealla viidakkoisen metsän peittämällä mäellä. 

Ylhäältä tornista näimme patterikiikarista venäläiset 
ampumahaudat ja savun, joka siellä täällä niistä nousi. 
Myöskin Riian kaupunki kauempana monine torneineen 
ja hiekkadyynit Väinäjoen suussa Itämeren rannalla lois- 
tivat kirkkaan keltaisina. Ja koko sininen, auringonvalai- 
sema meri oli aavana ja laajana ihastuneen silmän kan- 
tamissa. 

Rauhalliset ja vakavat tykkimiehet, jotka olivat olleet 
siellä vahdissa 10 kuukautta yhteen menoon, eivät koko 
aikana olleet nähneet yhtään naisväkeä, kaikkein vähim- 
min täällä mäellä. Heidän hämmästyksensä oli sen vuok- 
si sanomaton, kun me saavuimme, ja he kenttäharmaitten 


lääkärien joukossa keksivät tummansinisen naishahmon. 
N| 


ITI. 


Potilaani sai sairautensa aikana osakseen paljon ystä- 
vällisyyttä ja osanottoa useilta Tukkumin asukkailta. En- 
sinnäkin sairaalan lääkäreiltä ja virkamiehiltä. Erityi- 
sesti Appelbergin oma osastolääkäri, tohtori Vorpahl, 
hauska ja miellyttävä mies malttoi usein istuutua juttele- 
maan suomalaisen potilaansa kanssa. Hänen koiransa, 
viisas foksterrieri Moritz, oli aina hänen seuranaan. Si- 
täpaitsi tuli kenttäpappi silloin tällöin Appelbergia ter- 


vehtimään. Hänkin oli harvinaisen miellyttävä, vaatima- 

ton ja jääkäriemme asiaa harrastava herrasmies. Ja neiti 
von Behr, joenäyräshuvilan omistajatar, tiedusteli usein 
potilaan vointia ja lähetti hänelle kukkia puutarhastaan. 

Mutta kuitenkin tunsimme, potilaani ja minä, itsemme 
usein sangen yksinäisiksi ja hyljätyiksi maailmassa. Tun- 
tui siltä kuin olisi ollut irralleen kiskottu palanen josta- 
kin kokonaisuudesta, sirpale, joka vahingossa oli singottu 
tosin hiljaiseen ja idyllimäiseen, mutta kuitenkin kaukai- 
seen vieraan maailman perukkaan. Ja koko sielumme oli 
pienessä piirissä, joka oli oma maailmamme, jääkäripa- 
taljoonassa Libaussa, josta vääjäämätön kohtalo oli mei- 


dät eroittanut. 


Sen vuoksi olivat jääkäripataljoonasta tulevien tove- 
rien käynnit meidän suurin ilomme. Olihan varsin ym- 
märrettävää, etteivät he päässeet usein tulemaan, sillä 
ensinnäkin on sotilaalla sota-aikana muuta tekemistä 
kuin käydä kyläilemässä, ja toiseksi sotamiehen tahto on 


aina ja auttamattomasti hänen esimiehensä taskussa. 


Juhannuksen aikaan oli Appelbergin luona neljä päi- 
vää Gruppenfihrer Bertel Paulig. Meille molemmille oli 
hänen tulonsa suuri ilo, sillä tunsimme itsemme tavallista 
yksinäisimmiksi, niinkuin aina jonkun juhlan lähestyessä 
itsensä tuntee. Olihan meitä nyt kuitenkin kolme, jotka 
saatoimme viettää sekä juhannusillan että -päivän yhdes- 


sä, vaikka juhliminen rajoittuikin vain keskusteluun. 

ikävä kyllä satoi juhannusiltana, niin että meidän täytyi 
pysyä huoneessa. 

Paulig ja minä istuimme vuoroon Appelbergin luona, 
ja kun kerran palasin pieneltä kävelyltä ja lähestyin sitä 
paikkaa puutarhassa, missä toverukset olivat, näin mo- 
lemmat jääkärit ilta-auringon hohteessa, toisen makaa- 
massa vuoteellaan toisen istumassa hänen vieressään, mo- 
lemmilla jääkärilakki päässä, ja silloin tuntui minusta, 
että auringon säteet loistivat kirkkaammin valokimpuin 
molempain nuorukaisten hahmojen ympärillä kuin muit- 
ten lähistöllä olevien esineitten kohdalla. Sitä näkyä en 
milloinkaan unohda. — Nyt tiedän, miksi niin oli: mo- 
lemmat oli kohtalo määrännyt kuolemaan maansa puoles- 
ta. Toisen kohtasi kuolema Tukkumissa hänen näkemättä 
isänmaataan, toinen kaatui Viipurin luona, näkemättä 
kotiaan: 

Kolmepäiväisellä käynnillä oli luonamme — heinä- 
kuun 1:stä 4:nteen päivään — ystävykset Oberzugfährer 
Harald Öhguist ja Gruppenfährer Harald Hornborg. He 
olivat huvittavia ja hauskoja, emmekä voineet kylliksi 
kuunnella kaikkea sitä, mitä heillä oli kerrottavanaan. 

Viimeisen kerran sai Runar Appelberg vieraita heinä- 
kuun 13 päivänä, jolloin hänen veljensä maisteri Bertel 
Appelberg ja Oberzugfthrer Erik Heinrichs saapuivat. 

Muutamia päiviä ennen tätä käyntiä sain allaolevan 


kirjeen Oberzugfihrer Heinrichsiltä. 


12 


178 


Ou de:d fi 

Ystävällisestä kortista minun sydämellinen kiitollisuu- 
teni! Ikävää kuulla, että A. ei parane, mutta siihenhän on 
jo kauan oltu valmistautuneita. On vain vaikea uskoa 
sitä. 

Veli, Bertel Appelberg, on tri Zilliacuksen kautta, joka 
äsken kävi Berliinissä, saanut tiedon siitä, että Runarin 
laita on huono ja toverit toivovat veljen tulevan tänne. 
En sen vuoksi ole kertonut mitään tarkempaa; hän saa 
itse nähdä ja arvostella, onko toivoa vai ei. — Kunhan 
vain hänen tänne tulonsa ei millään tavoin estyisi! 

Kai Donner, joka oli täällä viikon verran, matkusti tä- 
nä aamuna Berliniin. Ikävä kyllä häntä ei paljon saanut 
nähdä; hän makasi koko ajan sairaana hotellihuonees-. 
saan. Hänellä oli kuitenkin hyviä uutisia kotimaasta. 

Pataljoona on nykyisin karanteenissa malarian takia 
ja potee ikävää. Kaikki komppaniat on koottu samaan. 
kasarmiin ja miehistö pääsee ulos vain suljetuissa osas-- 
toissa. 

Toivon, että Teillä on jotenkin siedettävät olot pienes- 
sä tuvassanne lasaretinpuistossa. Jos näette paroonitar: 
von Behrin, pyydän Teitä ystävällisesti tervehtimään hän- 
tä puolestani. Kirjan, jonka hänelle olen luvannut, Lin-- 
nankosken ”Laulu tulipunaisesta kukasta”, olen tilan-- 
nut, mutta en ole sitä vielä saanut. Se saapunee kyllä, en-- 


nemmin tai myöhemmin. 

Kuulin, että Tukkumissa viime aikoina on vieraillut 
venäläisiä (ehkäpä oikeammin ranskalaisia?) lentäjiä, 
jotka ovat heitelleet pommeja siihen rakkaaseen pesään. 


Jumala varjelkoon Teitä joutumasta vaaraan. 


Kirjoitan par'aikaa pitkää kirjettä Appelbergille, mut- 
ta en saa sitä valmiiksi enää tänään. Olkaa ystävällinen 
ja viekää hänelle lämpimimmät terveiset Teidän molem- 
pain uskolliselta 

Erik Heinrichsiltä. 


Tämän kirjeen sain eräänä kauniina aamuna, ja vaik- 
ka minusta oli utopiaa ajatella maisteri Bertel Appelber- 
gin, jonka tiesin olevan Helsingissä tai Tukholmassa, 
yhtäkkiä olevan täällä tässä Jumalanhylkäämässä pesäs- 
sä rintaman likellä, rupesin kertomaan potilaalleni, yli- 
malkaisin ja valmistavin sanoin asiasta. Jotta, jos tämä 
ihmeellinen joskus epämääräisessä tulevaisuudessa ta- 
pahtuisi, yllätys ei kävisi liian suureksi ja sen vuoksi po- 
tilaalleni liian vaaralliseksi. 

Kun istuin hoidokkini sängyn vieressä ja haastelin hil- 
jaa hänelle näistä utopistisista suunnitelmista, katsahdin 
ulos ikkunasta ja kävin tahtomattani mykäksi, sillä ketkä 
näen käyvän yli kadun ja ohjaavan askeleensa taloamme 


kohti ellei Heinrichsin ja Bertel Appelbergin. 


En uskonut silmiäni, sehän oli selvää taikaa. Tuskin 


olin ehtinyt potilaalleni mainita hänen veljensä nimen, 

niin oli veli jo täällä! Ja sitäpaitsi siviilin helsinkläisher- 
ran näkeminen täällä tässä kenttäharmaassa kyläpahases- 
sa kaiken maailman takana ja niin likellä rintamaa oli 


sinänsä hämmästyttävä, suorastaan uskomaton tapaus. 


Kaikissa tapauksissa potilaaltani salasin hämmästyk- 
seni ja läksin jonkin tekosyyn nojalla ulos katsomaan 
vastatulleita. 

Siinä ne seisoivat pihalla ja katselivat ympärilleen il- 
mielävinä. 

Kolme päivää olivat matkamiehet Tukkumissa, enkä 
voi kuvailla iloani siitä, että maisteri Appelberg oli pääs- 
syt tulemaan tänne ja että potilaani nyt sai puhua oman 
veljensä kanssa ja henkilökohtaisesti sai vastaanottaa ja 
lähettää terveisiä vanhemmilleen kotiin Suomeen. Mi- 


nusta tuntui kuin suuri taakka olisi nostettu hartioiltani. 


Mikään ei kuitenkaan voinut pidättää Runar Appelber- 
gia täällä maan päällä, missä hänellä, siinä pienessä mo- 
nin tavoin taistelevassa maailmassa, johon me kaikki 
kuuluimme, olisi ollut tärkeä paikka täytettävänä. Sano- 
taanhan, ettei kukaan ole korvaamaton, mutta jääkäripa- 


taljoonalle Runar Appelberg oli korvaamaton. 


Päivä päivältä vähenivät voimat ja sairauden armoton 
tuho teki päivä päivältä yhä enemmän jälkeä. Ei edes au- 
rinko, elämänantaja, joka poltti hänen poskensa rus- 


keiksi, voinut meitä auttaa, ja heinäkuun 22 päivänä, ai- 

kaisena kauniina kesäaamuna, Runar Appelberg astui 


yli ijäisyyteen vievän kynnyksen. 


Muutama päivä myöhemmin sain seuraavan kirjeen. 


245 Tx IT. 


Kuolemansanoman sain sunnuntaina aamulla esikun- 
nassa, missä satuin olemaan, kun soitettiin Tukkumista. 
Sanoma tuli — kaikesta huolimatta — odottamatta; olin 
lijaksi luottanut siihen subjektiiviseen vaikutelmaani, 


että kriitilliset viikot olivat ohi. 


Tänään tuli kirje Bertel Appelbergilta. Hän kiittää pa- 
taljoonaa | surunvalitussähkösanomasta ja sanoo, että 
omaiset toivovat Runarin haudattavaksi tänne Libauhun. 
Arkku on siis toimitettava tänne, mistä esikunta jo on 
ilmoittanut asianomaisille Tukkumiin. Kuljetusta valvo- 


maan lähetämme Pecko Bonsdorffin. 


Käytän hyväkseni kuriiria esiintuodakseni Teille, neiti 
Munck, 2 komppanian, ei, koko meidän pataljoonamme 
kiitokset. Kiitos siitä huolenpidosta, jonka Runar Appel- 
bergille omistitte hänen viimeisinä viikkoinaan! Kiitos 
niistä. hiljaisista murheista, jotka Te, omaa kiitosta ja 
mukavuutta katsomatta, omistitte sairaalle toverillemme. 
Kaikki 27:t ymmärtävät olla Teille kiitollisia siitä, mitä 
Te olette olleet Appelbergille, samoinkuin aikaisemmin 


niin monelle tuntemattomalle muulle. 

Bertel Appelberg ja veljesten äiti saapuvat tänne otak- 
suttavasti lauantaina. Silloin tai seuraavana päivänä ovat 
hautajaiset. Suuren juhlamenojärjestyksen mukaiset, 
kaikkine kunnianosoituksineen. Ne ovat harvoin olleet 


paremmin paikallaan. 


Jo sitä ennen toivomme saavamme nähdä Teidät tääl- 
lä. Joka tapauksessa Te tulette Bonsdorffin kanssa. Läm- 


pimimmät terveiseni. 


Erik Heinrichs. 


Hautajaiset, jotka sitten kuitenkin tapahtuivat Tukku- 
min kauniilla Ehrenfriedhof-hautuumaalla, sen eräällä 
korkealla hiekkakummulla, vietettiin suurella sotilaalli- 
sella komeudella ja kunnianosoituksilla. Divisionanko- 
mentaja eksellenssi von Wese oli läsnä, ylilääkäri ja mon- 
ta sairaalan lääkäriä sekä kaksitoista Appelbergin tove- 
ria jääkäripataljoonasta. Kenttäpappi, joka oli käynyt 
Appelbergia katsomassa ja joka oli niin kiintynyt hänen 
olemukseensa ja persoonallisuuteensa ja koko jääkäri- 
liikkeeseen, piti liikuttavan ja harvinaisen kauniin ruu- 


mispuheen. 
Me, Runar Appelbergin toverit jääkäripataljoonasta, 
seisomme vielä tänäpäivänä surren — ja kysyen — hä- 


nen kuolemansa edessä. 


Muutamia Runar Appelbergin sairasvuoteellaan kir- 


joittamia kirjeitä seuraa tässä. 

19. toukok. 17. 

Tukkum. 
Voitte uskoa, että tulin iloiseksi, kun sain kirjeenne t.k. 
16 p:ltä. Makaan täällä, Tukkumin viimeisenä suomalai- 
sena, täydellisesti eristettynä kaikesta ja kaikista, ja jo- 
pa melkein joskus tuntuu siltä kuin olisin aivan kanssa- 
ihmisteni unohtama. Te tunnette pappenheimarimme Li- 
baussa, muuta he kyllä osaavat, mutta ei kirjeitten kirjoit- 
tamista. Niinä neljänä viikkona, mitkä olen täällä maan- 
nut, olen saanut Libausta yhden kirjekortin, ja sen pari 
päivää sitten, ja muuten on kirjeenvaihto ollut olematon. 

Voitte silloin ymmärtää, että kirjeenne oli tervetullut. 
Hirveästi minua sairauteni suututtaa. Kun kerran on 
sotamies ja joutuu pakosta makailemaan kokonaisen ke- 
vään vuoteessa, pitää sen kuitenkin olla haavojen takia, 
varsinkin kun minulle silloin olisi mieluinen toivo joutua 
Teidän hoitoonne ja valvontaanne. Mutta ajatelkaa, että 
täytyy maata kuukausimääriä kuurinmaalaisessa keni- 
täsairaalassa tavallisessa siviilissä poroporvarillisessa 
taudissa. ”Brustfellentzändung”? — (keuhkopussintuleh- 
dus) on lääkärin nimi sille. Oletan, että se on jonkunlai- 
nen keuhkokatarri. Minulla lienee vettä keuhkossa ja sen 
vuoksi on minulla aina hieman kuumetta, mikä muuten 
estää siirtämiseni Mitauhun. Mitään vaaraa ei ole, mutta, 
kuinka pitkälliseksi tauti käy, siitä ei lääkäri voi antaa 


minkäänlaista vihjausta. Sinä neljän viikon aikana, min- 

kä olen täällä maannut, alan tänään viidennen, ei ole 
minkäänlaista muutosta tapahtunut. Hauskaa, eikö totta! 
Nyt olen ”käskystä” antanut raportin vaivoistani ja jätän 


ilolla sen aiheen. 


Minulla on kaikeksi onneksi erittäin rakastettava ja 
miellyttävä lääkäri. Hän avustaa minua lukemisella ja 
koettaa kaikin tavoin tehdä elämäni siedettäväksi. Olen 
asettanut vuoteeni niin, että voin nähdä ulos. Suoraan 
kadun toisella puolen on mahtava puhelinpylväs, maa- 
laamaton lauta-aita, sen takana verkosto ryhmyisiä oksia, 
jotka kuitenkaan eivät voi peittää näkemästä muutamien 
vanhojen Tukkumtalojen punaisia tiilikattoja savupiip- 


puineen. Todellinen pikkukaupungin ”hiljaiselo”. — 


En tiedä kuinka hyvät tiedot Teillä on kaikesta, mitä 
kotona on tapahtunut ja mitä siellä valmistellaan, mutta 
arvelen Teidän mielellänne kuuntelevan muutamia uuti- 
sia, vaikkapa enin niistä olisi Teille tuttua. Viisauteni on 
lähtöisin kirjeestä, jonka muutama viikko sitten sain Eja 
Heinrichsiltä Berlinistä. Manifesti Suomen valtiomuodon 
palauttamisesta julaistiin maaliskuun 20 p.*) Kenraali- 
kuvernööriksi nimitettiin muuan herra Stahowitsh ja hä- 
nen apulaisekseen parooni Korff. En tiedä, tunnetteko 


tuon tympäisevän herran. Uuden senaatin muodostavat 6 


*) Venäjän väliaikaisen hallituksen mainittuna päivänä allekirjoittama 
julistuskirja Suomen oikeuksien palauttamisesta. 

sosialistia ja 6 porvarillista, varapuheenjohtaja on sosia- 


listi Tokoi, Leo Ehnrooth ainoa ruotsalainen. 


Yleinen armahdus on julaistu, mutta se ei kuitenkaan 
koske niitä, joilla on ollut yhteyttä valtakunnan viholli- 
siin. Armahduksen perusteella on kuitenkin onnistuttu 
saamaan Weckström vapaaksi. Hän on nyt Tukholmassa. 
43 haavaa on hänellä muistona Simon jutusta. — Väite- 
tään, että mieliala Suomessa on varsin pidättyväinen ja 
että innostus uusiin olosuhteisiin ei olisi erikoisen suuri. 
Huhtikuun 4 p:nä kokoontuvat valtiopäivät. Eirik Horn- 
borg on matkustanut ottamaan osaa sen töihin. Paljon- 

han olisi vielä lisättävänä, mutta rupean tuntemaan itseni 


väsyneeksi ja minun täytyy lopettaa tämä pitkä epistola. 


Minulla ei ole kylliksi itsekkyyttä pyytääkseni Teitä tu- 
lemaan tervehtimään, sillä jos matka onkin lyhyt Mitaus- 
ta tänne se on kuitenkin vaivaloinen. Mutta jos Teidän 
itsenne tekee mieli tehdä retki ja omin silmin nähdä pal- 
jonpuhuttu Tukkum, niin tietäkää, että olette sydämelli- 
sesti tervetullut. Lähettäkää kuitenkin kortti etukäteen, 
kun Te tulette, niin että täällä osataan vastaanottaa niin 
arvoisa vieras joskin vaatimattomissa vaatteissa niin ai- 
nakin hyvästi ajeltuna. 

Tervehtikää Lönnbergiä ja Lavastia, jos he vielä ovat 
siellä, olkaa niin kiltti, 


Teidän uskolliselta 
Runar Appelbergilta. 

Huhtikuun 25 p. 17. 

Vielä kerran sydämellisin kiitokseni Tukkumissa käyn- 
nistänne, jonka tulen säilyttämään kiitollisessa muistos- 
sani. — 

Seuraavana päivänä Teidän lähdettyänne laski tohtori 
oikeasta keuhkostani lähes litran vettä. Siitä huolimatta 
ei kuume rupea hellittämään. Lämpöni on muuten hyvin 
vaihteleva. Totesin sen eilen huvikseni. Kello 8 aamulla 
olin kuumeeton. Klo 10 osoitti lämpömittari 38,3* ja klo 
1 39,5*. Klo 5 oli kuume taas painunut 38,5 asteeseen 
ja tänä aamuna oli lämpöni vain 36,5*%. Mutta tämä ali- 
tuinen nousu ja lasku väsyttää tietysti. — 

Sehän oli mielenkiintoinen uutinen, että Fabritius y.m. 
ovat olleet Libaussa. Onkohan heillä ollut joku määrätty 
tehtävä, vai olivatko he vain ottamassa selvää niinsano- 
tusta mielialasta. Fabbe voisi hyvinkin kirjoittaa minulle 
Berliinistä. Meillä on tapana silloin tällöin vaihtaa pit- 
kiä kirjeitä. Mutta niinhän on, että sitä joka on poissa pe- 
listä, ei oteta lukuun. Olisi sen vuoksi myöskin hauskaa 
kuulla Tukholman herroista, sillä ne ovat aina niin suu- 
ria optimisteja. Omasta puolestani en voi uskoa, että 
kaikki pian päättyisi iloon ja riemuun, ei, siihen on vielä 
pitkä aika. — 

Vielä on minun kiitettävä kirjeestä, jonka sain eilen. 
Lopetan monin terveisin. 


Teidän Runar Appelberg. 

Toukok. 1 p. 17. 

”Talvi on jo laannut riehumasta” — ”Ack, hur härligt 
majsol ler”. Tukkum, joka tietää miten käyttäytyä, ottaa 
vastaan vapun niinkuin pitääkin päivänpaisteella huoli- 
matta siitä, että eilen oli täysi lumituisku. Tänään tahtoi- 
sin todellakin perin mielelläni syödä tippaleipiä ja juoda 
simaa. Ajatelkaapas, jos istuisimmekin Kaisaniemessä ja 
kuulisimme ylioppilaitten laulavan. Siitä on niin monta 
vuotta kun viimeksi olin mukana viettämässä vappua! — 
— — — Mutta vappuaamuilla Kaisaniemessä ylioppi- 
laslauluineen on tradition pyhyys ja viehätys, joka muis- 
tuu ja tuntuu vieläpä Kuurinmaallakin. — 

Te aiotte jättää Mitaun! Minusta tuntuu kuin olisi mel- 
kein vallankumous kysymyksessä. Mutta olette tietysti oi- 
keassa, mitä teette valtaistuimella ilman alamaisia. Olisi 
perin hauskaa, jos voisitte, ennenkuin kokonaan jätätte 
nämä seudut, tulla Tukkumiin joksikin päiväksi, niin- 
kuin olette väliin luvannutkin. 

Jonkun aikaa sitten oli täällä pataljoonan kuriiri Li- 
bausta ja hänen mukanaan sain runsaan postin. Muun 
muassa sain käärön Liebesgabenia rouva Lindbergiltä 
Berlinistä. Tiedättekö hänen osoitteensa, jotta voisin kir- 
joittaa ja kiittää? 

Täällä ovat päivät toistensa kaltaisia, tulevat ja mene- 
vät. Kuume puolustaa järkähtämättömästi asemaansa 


38% ja 39% välillä. Yhtämittainen kuume on aiheutta- 

nut minulle ihottumaa, joka polttaa kuin tuli. Makaan 
jalat ja kyynärpäät voideltuna rikkisalvaan ja käärit- 
tynä pumpuliin. Kämmenet ovat samassa kadotuksessa. 
Voitelin ne boorisalvalla viime yöksi, mutta se ei ollen- 
kaan auttanut. Minun pitänee kääriä nekin pumpuliin. 
Jotta olisin vielä täydellisemmin Latsaruksen kaltainen, 
olen saanut kumpaankin silmänluomeeni näärännäpyn, 
jotka panevat silmäni vuotamaan ja kiusaavat kauheasti. 
Voin oikeastaan lukea vain sanomalehdet aamuisin, sii- 
tä en luovu, mutta en ollenkaan kirjoja. Muuten laulan 
Runebergin kanssa: ma olen sotapoika ma, ei mulla hä- 
tää lain. — 

Huomaan makaavani tässä ja rupattelevani kaikista 
pikkuasioistani. Se Teille kiitokseksi Teidän aina osoit- 
tamastanne myötätunnosta. Minut näyttää valtaavan hil- 
jainen lasarettihulluus. — — — Niin, nyt lopetan epis- 
tolani, ehkä saan lopettaa sen toivoen auf Wiedersehen 
lähimmässä tulevaisuudessa. 


Teidän Runar Appelberg. 


Toukok. 11 päivä 17. 
Tahdon rohkaista mieleni ja kiittää Teitä muutamin 
rivein viime kirjeestänne t.k. 9 päivältä. Tietysti olen 
saanut kirjeenne — kaikki mikäli ymmärrän. Sitävas- 
toin tuntuu minusta kuin eivät kaikki minun kirjeeni 


saapuisi Teille perille. Ette ilmeisesti ole saanut erästä 

epistolaa, jonka kirjoitin vapunpäivänä Teidän viime 
kirjeestänne päättäen. Ei vahinkoa mitään, ilmoitan 
vain että olen kirjoittanut. — 

Viime pävinä on kuume pysynyt 38 asteen tienoilla, 
mutta en ymmärrä, siitä huolimatta minua paleltaa nel- 
jän vilttini alla. Rupean tuntemaan itseni hirveän voi- 
mattomaksi. Nyt iltapäivällä nousi lämpö 39,5 astee- 
seen, ja tunnen itseni oikein virkeäksi. — Tohtori oli 
täällä juuri ja pani pisteen kirjoittamiselleni. 

Toukokuun 12 p. 

Vieläkö haudotte tuumaanne tulla käymään Tukku- 
missa? Sydämellisesti tervetullut olette, jos tulette! — 

Eja Heinrichs ja Öhguist ovat sangen urhoollisesti 
muistaneet minua kirjeillä pataljoonasta. Öhguist on 
vain pari viimeistä viikkoa ollut lomalla, alhaalla Rei- 
nillä isänsä luona, jolla kuuluu olevan toimi siellä jon- 
kinlaisessa koulussa tai pensionaatissa. — 

Minun hyvä tohtorini on jo parisen viikkoa ollut työs- 
sä toisella taholla, divisioonanlääkärin virkaatekevänä 
adjutanttina, luullakseni. Se on harmillista. V.t. on 
muuan hyväntuulinen alilääkäri, minkä verran hän ym- 
märtää kaikesta, sitä en tiedä. 

Sisältörikasta ei tästä kirjeestä tullut, mutta lopetan 


sen kuitenkin tähän. Monet terveiset lähettää 


Teidän Runar Appelberg. 


Heti Tukkumin hautajaisten jälkeen matkustin läsnä- 
olleitten jääkärien mukana Libauhun ryhtyäkseni jo- 
honkin työhön Sotasairaala 124:ssä, missä Sisar Saara 
jo koko kesän oli työskennellyt. 

Sain, lyhyen ajan hoidettuani malariaosastoa, joka 
sen jälkeen lakkautettiin, osalleni punatautiosaston, sil- 
lä tämä ikävä ja ankara kulkutauti oli ruvennut anka- 
rasti raivoamaan Libaussa. Potilaani olivat miltei kaik- 
ki vanhahkoja ja pieniä ukkeleita Libaussa majailevista. 
nostoväkipataljoonista. Oli ero näitten potilaitten ja niit- 
ten voimakkaiden nuorukaisten ja paraassa iässään ole- 
vien miesten välillä, joita Mitaussa olin hoitanut. 

Hauskoja nämä eivät olleet käsitellä. Sairaus ja siitä 
johtuva heikolla ruoalla pito teki heidät mariseviksi ja 
riidanhaluisiksi, sitäpaitsi oli heillä ikävää Libaussa, ja 
ensi kerran Saksassa oloaikanani kuulin tyytymättömiä 


sanoja lausuttavan sodasta ja olosuhteista yleensä. 

Nyt ymmärsin totisesti, miten oikeassa saksalaiset up- 
seerit olivat toistellessaan, että ”miehillä pitää olla jo- 
tain tekemistä, muuten tulee heille tuhmia ajatuksia 
mieleen”. Täällä saattoi sen itse todeta. Nämä ikämiehet 
olivat kaukana rintamalta, heillä oli vähän tekemistä, 
kärsivät sen vuoksi koti-ikävää ja olivat tietysti tyyty- 
mättömiä elämään ja — ”paljoon” työhönsä! 

Myöhemmin tuli tänne Libauhun joukkoja myöskin 
suoraan länsirintamalta, missä he päivät pääksytysten 
olivat olleet hirveän rumputulen alaisia, ja heistä oli 
elämä ihanaa, kun he pääsivät tähän rauhan paikkaan. 
He todellakin toivat tullessaan raikkaan tuulahduksen 
todellisesta sodasta. Se kuuluu paradoksilta, mutta se on 
yksinkertaisesti totta. — 

Se elämä, mihin nyt vähitellen sai tottua poikkesi mo- 
nessa oleellisessa kohdassa siitä, mitä jo vuoden ajan oli 
tullut viettäneeksi. Libau oli suuri ja vilkasliikenteinen 
kaupunki verrattuna niihin paikkakuntiin, missä ennen 
olin työskennellyt täällä saksalaisten miehittämällä 
alueella, ja kun se oli sangen kaukana varsinaisen rin- 
taman takana, pääsi siviilielämä ja kaupungin siviili- 
väestö siihen jonkunverran vaikuttamaan. Siellä oli ko- 
ko joukko puoteja, joissa kauppa kävi, siellä oli hotel- 
leja ja ravintoloita, kahviloita ja eläväinkuvienteatterei- 
ta, ja kaupungin asukkaat, niiden joukossa paljon juuta- 


laisia, käyskentelivät päivät pitkät kaduilla. Lyhyesti, 

kaupungilla oli jo hienoinen, joskin todella sangen vaa- 
timaton, mondeenisuuden sävy. Ja sillä se menetti vie- 
hätyksensä. Ainakin minulta. 

Selvät, yksinkertaiset viivat samenivat. Täällä ei enää 
ollut kysymys vain elämästä ja kuolemasta, mikä tekee 
ihmisen rehelliseksi ja nöyräksi, täällä oli senkin tuhan- 
silla sivuseikoilla tärkeä merkitys, ja ihmiset kävivät 
pieniksi, jokapäiväisiksi, itsekkäiksi. 

Vain kaksi asiaa oli täällä parempaa kuin Mitaussa 
ja Tukkumissa. Toinen oli ihana meri, avoin Itämeri, 
jonka pitkät vyöryvät laineet hyväilivät Libaun hieta- 
rantaa. Hietaranta oli suloinen, ja joka päivä, kun vain 
sairaanhoitotyö sen salli, vaelsimme sisar Saaran kans- 
sa sinne ja teimme mitä ihmeellisimpiä ja ihanimpia 
uimaretkiä mahtaviin maininkeihin tai valkovaahtoisiin 
aaltoihin. Siellä huuhtoi itsensä vapaaksi kaikesta har- 
mista ja kaiketsa apeudesta, mikä valtasi mielen osas- 
tolla tyytymättömine potilaineen, ja sitä nousi todella- 
kin uutena ihmisenä Itämeren kirkkaasta suolaisesta ve- 
destä. 

Iltaisin oli pitkä hietaranta ”koko Libaun” kävely- 
paikka. Sinne kokoontui kaikki, mitä kaupungilla oli 
naisellista kauneutta, ja hauskimmat ja silmää miellyt- 
tävimmät kavaljeerit, jotka tekivät nuorille Libaun kau- 
nottarille seuraa, olivat — ainakin molempain suoma 


laisten sisarten silmissä — nuoret vihreätakkiset herrat. 

Näin johdun siihen toiseen seikkaan, joka teki olon 
Libaussa siedettäväksi. Se oli 27:s jääkäripataljoona, jo- 
ka oli sinne majoitettu. Nyt saattoi tavata jonkun jääkä- 
rin miltei joka päivä ja kuulla uutisia kaikesta mitä 
heille ja pataljoonalle tapahtui. Joko tulivat he sairaa- 
laan käymään tai tapasi heitä hietarannalla tai Kurhau- 
sin sunnuntaikonsertissa, silloin kun jääkäripataljoonan 
soittokunta soitti. 

Sisäinen silmäni näkee vielä nuoret miehet jääkäri- 
takkeineen, vihreä lakki päässä ja kulta- tai hopeanau- 
hat yksinkertaisissa vihreissä olkalapuissaan kulkevan 
muitten huvikävelijöitten keskessä iltaisin tai sunnuntai- 
iltapäivin. 

Konekiväärikomppanian nuoresta suomalaisesta pääl- 
lystöstä näki Olof Laguksen, Bjarne Nordenswanin ja 
Erik Schaumanin käyskentelevän siellä hienoina ja siis- 
teinä solakoine nuorukaisvartaloineen. Jääkärit eivät 
edustaneet enää vain yksinkertaista ja karkeaa rintama- 
sotilasta, täällä ”mondeenisessa” suurkaupungissa oli- 
vat useimmat koristautuneet (ainakin sisarien silmissä) 
oikein hienoiksi salonkisankareiksi. 

Eroittamaton 2:sen komppanian vaunupari, ryhmän- 
johtajat Thompe (Tuompo) ja Grandell nähtiin reip- 
pain askelin mittailevan kilometrinpituista rantaa. 

Neljännen komppanian Oberzugfiährer Österman oli 


jo silloin, huolimatta posken lapsellisesta pyöreydestä, 

päättäväisen ja väliin vallan tuiman näköinen, mutta 
loistava hymy saattoi yhtäkkiä kirkastaa kaiken. 

Heinrichs-veljesten — sotilashahmot — vilahtivat — siellä 
täällä, ja ajattelin usein heidän, samoinkuin kaikkien 
muittenkin kotona Suomessa olevia äitejä, ja valitin, 
ettei kukaan heistä silloin päässyt näkemään muhkeita 
poikiaan, vaan voi vain lähettää heille levottomat ja kai- 
paavat ajatuksensa. 

Alipursimiehet Helsingius — Fredrik-sedäksi sanot- 
tu — ja Kauppila antoivat viileitten merituulten puhal- 
lella pitkien ja pohjoismaisen vaaleaveristen hahmojen- 
sa ympäri ja jäähdytellä syvälti paljastettuja merimies- 
rintojaan. Muutamia jääkäreitä oli näet komennettu 
määrättyä erikoistehtävää varten sotasatamaan ja hei- 
dän oli sen vuoksi ollut vaihdettava vihreä takkinsa si- 
niseen merimiespuseroon. 

Sven Weckström, jonka venäläiset kotona olivat am- 
puneet seulaksi ja joka hädintuskin oli paikattu eheäksi,. 
oli taas ilmaantunut toveriensa joukkoon ja nähtiin ai-. 
na iloisena ja reippaana liikuskelevan kaikkialla. Hä- 
net siirrettiin vastaperustettuun jääkäriratsuväkeen, kos-- 
ka hän monien haavojensa vuoksi ei voinut suorittaa pit-- 
kiä marsseja jalkaisin. 

Siellä nähtiin vakainen Paul Ljungberg, ratsuväen 
suomalainen päällikkö, tummasilmäinen Friedel Jacobs- 


son, harvasanainen Armas Stählberg, nuori Herbert af. 

Forselles ja monta, monta muuta, jotka nyt jo kauvan 

ovat vaeltaneet kaukana elämän ja sen taistelujen tuolla 
puolen. — 

Olen maininnut muutamien jääkärien nimiä niistä 

monista, jotka rannan iltahämärissä näki kulkevan, mut- 


ta minä näen heidät kaikki sieluni silmien edessä, unoh- 


tamatta yhtäkään! 


Muuan salainen ja mystillinen paikka Seestrassen 
varrella Libaussa, jossa usein jääkärien kanssa kävim- 
me, oli ”Tellurium”? — joksi joku jääkäri oli sen kas- 
tanut. Vietimme siellä kielletyn nautinnon orgioita: 
söimme satumaisen hyviä leivoksia, joita tosin oli kiel- 
letty nyt sota-aikana leipomasta, mutta me ja monet 
muut meidän kanssamme välitimme vähät siitä. Muuan 
ruma juutalaisukkeli ja hänen kaunis rouvansa pitivät 
näet pientä konditoriaa yksityisasunnossaan, ja oli vii- 
sainta olla katsomatta kulissien taakse, missä leivokset 
valmistettiin! Silloin olisi helposti voinut menettää ruo- 
kahalunsa, ja se olisi ollut vahinko, sillä leivokset olivat 
ihmeellisen herkullisia. 

Telluriumin isäntäväellä oli pieni tytär, 5—6 vuoden 
ikäinen, ja kun häneltä kysyi miten hän voi, hän vastasi 
posket punottaen ja silmät loistaen: Das Geshäft bliiht — 
kauppa kukoistaa! Todistuksena siitä, että hän oli oi- 
keassa, oli tiskin takana pimeässä etuhuoneessa oleva säk- 


ki; se oli näet kukkuroillaan kahisevaa paperirahaa. 

Jos oli rahaa, sai kaupungin ympäristön talonpojilta 
ostaa munia, voita, jauhoja ja muita sellaisia ihania 
aineita, ja ne, joilla oli aikaa, halua ja tilaisuutta, voivat 
tietysti kaikesta tästä valmistaa hyviä ja ihmeellisiä 
herkkuja. 

Ja me molemmat sisaret lankesimme kiusaukseen 
ruveta kilpailemaan kaupungin leipurien kanssa. Sai- 
raalamme läheisyydessä olimme löytäneet suuren leivin- 
uunin erään vanhan eukon luona, ja sillä leivoimme 
Schwester Saara ja minä monta hyvää ja ihanaa sokeri- 
kakkua, jotka maistuivat jääkäreillemme ihmeellisen hy- 
viltä niinsanotun kahvin kanssa, jota me silloin tällöin 
heille tarjosimme. Olimme ostaneet kumpikin kakku- 
vuokamme, vispilöimme kumpikin kotonamme kakku- 
taikinan valmiiksi, kaadoimme sen vuokaan ja se kaina- 
lon alla juoksimme kadun nurkan taa eukon luo, jolla 
miltei aina oli uuni lämpimänä. 

Joskus saatoimme, jonkun sopivan aiheen sattuessa, 
jouluna tai muina juhlina olla erikoisen anteliaita ja 
silloin leivoimme oikein kosolta kotoista kahvileipää ja 
kakkuja, niin että voimme pyytää suuremmankin joukon 


jääkäreitä kahvikesteihin. 


Libaun aikana oli myöskin muodissa tarjota toinen 
toisilleen hobbelbobbelikestejä. Kuinka monta sunnuntai- 


iltapäivää onkaan istuttu huoneessamme sairaalassa tahi 

jossakin jääkärien asunnossa, hieroen lasillista kuohu- 
vaa, ihanaa hobbelbobbelia! Ilman minkäänlaista alko- 


holia, koska sellaista oli vaikea hankkia puodeista. 


Se aika, jonka tohtori Ossi Siven Helsingistä oli Li- 
baussa ja pataljoonan rulliin kirjoitettuna, oli meille 
kaikille mieluisa. Monta vapaahetkeä vietimme hänen 
erinomaisen hauskassa ja pirteässä seurassa, ja kuinka 
annoimmekaan mielikuvituksemme liidellä kaikkiin 11- 
mansuuntiin. Isänmaan tulevaisuutta kuviteltiin. Toh- 
lori Sivenkin on jo kauan sitten ollut vainaja, mutta 
hänen muistonsa on rakkaana ja elävänä jääkärisisarten 


sydämissä. 


Erään todistuksen siitä, että jääkärit eivät kuitenkaan 
olleet kokonaan maanmiestensä suomalaisten ystäviensä 
unohtamia, sain, kun jääkäriveljekset von Essen, Rein- 
hold ja Gösta, kävivät luonani eräällä asialla. He olivat 
saaneet erään rahasumman — luullakseni isältään — 
jaettavaksi sairaitten ja erikoisen köyhien jääkärien kes- 
ken, ja pyysivät minulta apua niitten jakamisessa. Oli 
aivan luonnollista ja erikoisen ilahduttavaa minulle 
myöntyä heidän toivomukseensa, ja monta kiitoskirjettä 
on minulla vielä tallella valituilta onnellisilta, jois- 
ta useimmat makasivat sairaaloissa eri tahoilla Saksaa. 
Yksinäisiä, rahattomia, kohtalon sillä kertaa unohtamia 


suomalaisia jääkäreitä. 


198 


Elokuun lopulla sain jättää punatautiosaston ja siirtyä 
leikkaussaliin, missä työ oli verrattomasti hauskempaa. 
Siellä työskenteli toinen suomalainen sairaanhoitajatta- 
remme, Schwester Saara, ja sen johdosta, että me mo- 
lemmat suomalaiset saimme työskennellä samassa pai- 
kassa, kävi meidän yksityinen elämämmekin hauskem- 
maksi. Hän oli ”instrumenttisisar” ja minusta tuli ”nar- 
koosisisar”?. Paitsi meitä, kuului leikkaussalin henkilö- 
kuntaan saksalainen sairaanhoitajatar Schwester Marga- 
rethe, muuan nuori lääketieteen opiskelija Thomas ja 
yksi sairaanhoitosotilas. 

— Sen lääkärin nimi, joka suoritti leikkaukset, oli Stabs- 
arzt Fehre, ja hän oli hyvin kelpo ja tyyni mies eikä sa- 
nonut yleensä monta sanaa. 

Siellä suoritettiin kirjava määrä leikkauksia. Potilaat 
olivat saksalaisia sotilaita, venäläisiä sotavankeja ja n.s. 
Hilfsdienstin naisosanottajia. Kun näet miehistä alkoi 
olla puute, ruvettiin ottamaan naisiakin sotakoneiston 
"palvelukseen konekirjoittajiksi y.m.s. toimiin esikuntiin. 
Enimmäkseen olivat tietysti kuitenkin potilaamme sak- 
salaisia sotamiehiä. 

Sairaalassa, ainakin siinä osassa, missä me työskente- 
limme ja joka sijaitsi n.s. Emigrantenhausissa, oli sai- 
raanhoito muuten valtakunnansaksalaisten evankeelisten 
diakonissojen huolena. Mutta kun minun työpaikkäni 


aluksi oli eristetyllä ja eri rakennukseen sijoitetulla pu- 

natautiosastolla ja sitten leikkaussalissa, en koskaan jou- 
tunut läheisiin tekemisiin heidän kanssaan enkä tullut 
niin heidän tuttavakseen ja ystäväkseen kuin Mitaun 


realikoulun herttaisten nunnien kanssa. 
11. 
PÄIVÄKIRJAMUISTIINPANOJA. 


Libau 7. VIII. 1917. 

— — — Eilen oli viikko siitä kulunut, kun tulin tän- 
ne, ja se tuntuu minusta kuukaudelta, niin pitkät ovat 
päivät. Olen nyt saanut niskoilleni punatautiosaston ja 
se ei suinkaan ole hauskaa. Enimmäkseen vanhoja nosto- 
väkimiehiä, jotka napisevat ja mukisevat sodan johdosta 
yleensä ja laihan punatautiruokajärjestyksen vuoksi eri- 
tyisesti. Yksi ainoa jääkäri minulla on, ja hän on ainoa 
iloinen ja kiltti — Olemme joka päivä käyneet uimassa, 
mutta eilen ja tänään oli yhtäkkiä kylmää ja syksyistä, 
niin ettei haluttanut mennä mereen. Täällähän on ihana 
hiekkaranta ja hiekka on kuin hienointa vehnäjauhoa, ja 
mukava, suuri uimahuone. — T.k. 1 päivänä oli keisari 
täällä, mutta hän ei ollenkaan näyttäytynyt kaupungissa. 
Hän ajoi asemalta (missä hän vastaanotti paraatin ja 
näyttäytyi hetkisen rapuilta, musiikin soidessa ja Zeppe- 


linin leijaillessa ilmassa, ja missä mekin hänet näimme) 

suoraan sotasatamaan ja sitten matkaansa taas. Arvelen, 
että häntä oli varoitettu, sillä Libau ei ole vähääkään 
saksalaismielinen. — — — — Nythän koko pataljoona 
odottaa pääsevänsä kotiin, ja on hirveän jännittävää näh- 
dä, miten käy. Kunhan vain ei tarvitsisi jäädä liian 
kauaksi tänne! Viihdyn täällä oikeastaan hyvin huo- 
nosti. Ainoa, joka yleensä tekee mahdolliseksi olosuhtei- 
siin tyytymisen, on se, että täällä on pataljoona ja meri! 

— — — Tänään olemme olleet kilpa-ajoissa täällä. 
— — ohjelmassa oli m.m. erilaisilla valjakoilla ajo, 


ja esiintyjien joukossa oli Preussin prinssi Joachim. — 


16. VIII. 


Nyt minulla on kaksi saniteettisotilasta punatautiosas- 
tollani, ja sikäli, kun kaikki vähitellen järjestyy, rupean 


myöskin paremmin viihtymään. 


21. VIII. 


Tänään kävi ruhtinas Hohenlohe sairaalaa katso- 
massa, ja kaikki hoitajattaret kutsuttiin koolle, koska hän 
tahtoi puhutella heitä. Hän oli vanhahko, ystävällinen 
herra. — — — Pataljoona näkyy jäävän tänne pitem- 
mäksi aikaa kuin mitä ensin oli ajateltu. — Pecko toi 
eilen varhain Fazerin konvehtia ja suuren saippuan, mit- 


kä rouva Appelberg Tukholmasta lähetti minulle! 


201 


30. VIII. 


Toissapäivästä lähtien olen leikkaussalissa neiti Ram- 
pasen kanssa, ja sehän on tietysti paljon hauskempaa 
kuin olo punatautiosastolla. Meillä on tällä hetkellä 
vähän työtä. — Viime päivinä olemme tehneet tiloja 
loppumattomiin kaikkiin mahdollisiin paikkoihin sai- 
raille, jotka tulevat Mitausta, mistä kaikki sairaalat tyh- 


jennetään hyökkäystä odotettaessa. 


4. IX. 

Eilen illalla tuli tieto, että Riika on valloitettu. — 
Hpzf. Jernström on elokuun ensi päivistä lähtien Ber- 
linissä ja Tukholmassa eikä ole vielä antanut sanaakaan 
kuulua itsestään, niin että jo huhutaan, että Ruotsin so- 
sialistit ovat hänet vanginneet. — Tänään leikkasimme 
täällä nuoren tytön (Hilfsdienst), jolla oli umpisuolen- 
tulehdus. 


24. IX. 
-— — — Nyt on täällä kovasti paljon sotaväkeä kau- 
pungissa ja sanotaan, että Saarenmaa aiotaan lähipäi- 
vinä vallata. Pari kolme suurta taistelulaivaa on myös- 
kin tullut tänne. Jakobstadt on eilen, niin kertoo huhu, 
joutunut saksalaisten käsiin. Kun vain sitten, kun Saa- 
renmaa on vallattu, retki jatkuisi Tallinnaa ja Suomea 


kohti! — — — Eilen oli meillä 6 jääkäriä kylässä tääl- 

lä. — — — Ja onneksi riitti sokerikakku, jonka olin 
paistanut = Grpf. Meliniä ja Wolffia ajatellen, jotka 
myöskin tulivat. — Muuten on meidän nykyinen erikois- 
alamme leipoa sokerikakkuja ja tarjota niitä jääkäreille. 
14 kappaletta olemme jo nähneet sulavan makeisiin 


suihin. 


Lokak. 9 p. 

Tänään iltapäivällä on neiti Rampanen matkustanut 
lomalle odotettuaan kuukauden kaikkia asiaankuuluvia 
papereita ja voitettuaan tuhannen muuta estettä viime 
hetkessä. Muun muassa annettiin kaiken kukkuraksi tä- 
nään lomakielto, mutta hän pääsi kuin pääsikin vihdoin 
menemään. —— — — Tapasin Ozf. Heinrichsin ja me 
menimme erääseen salakahvilaan, missä vielä saa rau- 
hanajan leivoksia, leipää ja kahvia. Se oli hurjan hyvää. 

Nyt on minulla tovereinani leikkaussalissa kaksi aivan 
uutta Schwesteriä ja minusta on tullut oikea ”Narkose- 
schwester”, ja siihen olen varsin tyytyväinen, vaikka vie- 
lä Berlinissä pidin sitä vihonviimeisenä toimena, jota 
kaikkein viimeisimmäksi halusin. 

Kerrotaan, että ne lukemattomat joukko-osastot, jotka 
viime viikkoina ovat kansoittaneet Libaun, tänä yönä 
lähtevät Saarenmaata kohti. Saa nähdä onnistuuko retki 
saksalaisilta ilman erikoisia vaikeuksia! Kunhan sitten 


mekin pääsisimme lähtemään! 

Viime sunnuntaina oli täällä taas muuan suuri kiho 
käymässä, valtakunnan korkein lääkäri, Generalstabs- 
arzt von Czerning, ja siivottiin ja puhdistettiin vimma- 
tusti monta päivää. Ja sitten oli kaikki ohi parissa mi- 
nuutissa. Minulta kysyi hän tavalliset kysymykset, mistä 
olin kotoisin j.n.e. ja sanoi sitten jotakin semmoista kuin 


että hän toivoi Suomen aikanaan suoriutuvan. 


13. X. 

Nyt ei täällä Emigrantenhausissa enää ole yhtäkään 
suomalaista potilasta, mutta Nikolainlukiossa ja Hansa- 
kasarmeissa on muutamia. 

Eilen ovat saksalaiset nousseet maihin Saarenmaalle; 
saa nähdä tuottaako heille erikoisia vaikeuksia vallata 
koko saari. 

Pataljoona on eilisestä lähtien viiden päivän manöö- 
vereillä; huomenna, sunnuntaina, on heillä lepopäivä Zie- 
raussa, parooni Manteuffelin maatilalla, missä myöskin 
pataljoonan lepokoti sijaitsee. — Olin eilen aamulla 8— 
1/39 välillä ulkona nähdäkseni ainakin ratsuväen lähte- 
vän liikkeelle, ja onnistuinkin näkemään sen, mutta vain 
osan, sillä useimmat hevoset ovat sairaita heikon ravinnon 


takia. 


18. X. 
Eilen illalla on — mikä ihme! — Jernström palannut 


takaisin Tukholmasta. En ole vielä häntä nähnyt enkä 

kuullut, mitä hänellä on kertomista. Illalla on kaiketi 
kaikilla Zugfihrereillä Besprechung hänen kanssaan. 
Toivon saavani kuulla jotain huomenna. — Tänä yönä 
vuosi sitten tulin Mitauhun! Pimeässä ja yksinäni! — 
Saa nähdä, onko minun jäätävä tänne vielä kauaksikin 
aikaa! — 

Eilen saimme ensimmäiset haavoittuneet Saarenmaal- 
ta; enimmäkseen kasakkain sapeleilla lyömiä. Maihin- 
nousu oli käynyt mainiosti, ryssät yllätettiin täydellisesti 
unestaan. — Nyt on jännittävää nähdä, pääsemmekö me- 


kin matkaan kotiin päin! 


21. X. 
Eilen olivat muutamat Oberzugfiihrerit pyytäneet mi- 
nut pienille, somille päivällisille hotelli Petersburgiin, 
ja Peckokin oli mukana. Vietettiin minun yhdenvuoden- 
riemujuhlaani. Oli hauska taas tavata Jernströmiä. 
Tukholman olosuhteethan ovat suuresti muuttuneet. Siel- 
lähän on eversti Mexmontan. — — — Tri Sundvall on 


Ruotsissa kotimatkalla. — 


30. X. 
Olen tänään jättänyt asianomaisille loma-anomuksen,. 
mutta saanen odottaa koko kuukauden ajan, niinkuin 
neiti R. — Hän on äsken palannut lomaltaan. — Tänään 


ovat Hauptmann A. ja Gabi matkustaneet Berliniin 5S— 

6:ksi päiväksi. Siellä kaiketi ratkaistaan Suomen sota- 


joukon kohtalo. 


Marrask. 6 p. 
— — —Tallwitz sanoi eilen, että Ausfeldiltä on tullut 
sähkösanoma — esikuntaan: ”Alles gut geregelt nach 
Wunsch Generalstabs, komme Mittwoch Abend” (Kaik- 
ki hyvin järjestetty yleisesikunnan toivomuksen mukaan, 
tulen keskiviikkoiltana.) — Merkitköön se nyt vain sitä, 


että saamme vielä tänä syksynä lähteä Ahvenanmaalle! 


7. XI. 

Eilen oli Zugf. Prytz luonani ja toi minulle vanhan, 
pronssisen viikinkirannerenkaan vapaaherratar von Man- 
teuffeliltä Zierausta. — — — Zieraussa löydetään näet 
joukottain pronssikoruja muinaishaudoista, ja luullaan, 
että ne on valmistettu Ruotsissa ja tuotu tänne meren- 
pihkaan vaihdettavaksi. — 

Zugf. Sarlin on ollut Tukkumissa pystyttämässä ristin 
Appelbergin haudalle. — — Eilen oli muuan eksellens- 
si — ”Feldsanitätschef Ost” — täällä sairaalaa katso- 
massa. Olimme juuri paraikaa kesken amputeeraamisen, 
kun hän astui sisään, niin että hän vain katseli hetken ja 
meni sitten ulos. Mutta kun kaikki oli valmista, hän tuli 
sisään taas koko seurueineen ja ohjasi askeleensa suoraan 


neiti R:sta ja minua kohti ja sanoi, eitä hän pääasiassa 

oli halunnui tervehtiä meitä, ja puheli kauan ja ystävälli- 
sesti meidän kanssamme kysellen meidän kohtalojamme 


ja viihtymistämme. 


9. XI. 

Toissa iltana tuli Gabi takaisin Berlinistä, mutta A., 
joka tuli iltaa aikaisemmin, on matkustanut eteenpäin 
jonnekin, sanotaan Saarenmaalle. Joka tapauksessa kuu- 
luvat mahdollisuutemme päästä Ahvenanmaalle vielä 
tänä syksynä olevan yhtä suuret kuin päinvastainen mah- 
dollisuus, ehkäpä suuremmatkin. 

Tapasin tänään Peckon, joka oli matkalla Gabin luo, 
joka on muuttanut Weidenstrasse 3:een, ja niinpä lähdin 
hänen mukaansa, join kahvia ja kuuntelin uutisia ja sain 
mehiläishunajaa ja suklaakakkuja ja Fazerin konvehtia! 
Hänellä oli mukanaan joukko hyvää tavaraa (villa-alus- 


vaatteita y.m.s.) eräille herroille jääkäreille. — 


12. XI. 
Lauantaina olivat 27:nnen Jääkäripataljoonan useim- 
mat Lönnbeckin koululaiset, minä niitten mukana tie- 
tysti, valokuvauttamassa itsensä kasarmin pihalla tykkien 
edessä. 
Tänä iltana olimme Zugf. Ljungbergin ja Laguksen ja 
Grpf. Melanderin kanssa ”Telluriumissa” syömässä lei- 


voksia oikein kosolta. — Kun palasimme sieltä, kohta- 

simme Vassen, joka kertoi, että Venäjän kanssa on tehty 


kolmeksi kuukaudeksi aselepo! 


Miten silloin käy pataljoonan!? Kaikki on tosin talven 
varalta selvitetty, toisin sanoen ne, jotka tahtovat, saa- 
nevat ehkä jo viikon kuluttua lähteä siviili-lomalle, kun- 
nes lähdetään kotia kohti, ja jäljelle jääville järjestetään 
ylemmän ja alemman päällystön kursseja j.n.e. — Mutta 
jos nyt tulee rauha! Onko koko unelma pataljoonasta, 
josta piti tulla isänmaan pelastaja, valuva hietaan? 
Onko kaikkien vihreitten jääkärien kiltisti matkustettava 
kotiin, jotta heidät siellä ehkä vastaanotettaisiin katuvai- 
sina tuhlaajapoikina joille lempeästi annetaan anteeksi 
heidän nuorekas seikkailuhalunsa? Se olisi kova ja epä- 
oikeudenmukainen kohtalo miehille, jotka todella ovat 
panneet paljon alttiiksi täyttääkseen velvollisuutensa 


isänmaata kohtaan. 


18. XI. 


Tänään on Jernström taas yhtäkkiä matkustanut Ber- 
liniinn. — — — Sain eilen paroonitar Manteuffeliltä 
kirjeen, jossa hän hyvin ystävällisesti pyytää minua tule- 
maan Zierauhun vaihtamaan saamani rannerengas toi- 
seen, paljon kauniimpaan. Matkustaisin mielelläni, mut- 
ta en tiedä, tuleeko siitä mitään. Toivon pian pääseväni 


lomalle. 


21. XI. 

Tänään on toisen kerran suomalainen jumalanpalve- 
lus eräässä täkäläisessä kirkossa. Kaksi viikkoa sitten 
oli myöskin samanlainen, ja silloin saarnasi jääkäri 
Marttinen 2 K., nyt saarnasi jääkäri Anttila 2 K. — 
Edellisellä kerralla oli niin kaunista nähdä nuori pappi 
yksinkertaisessa jääkäritakissaan seisovan alttarilla, nyt 
kuuluu Anttilan pitävän käskystä pukeutua papinkap- 


paan. 


26. XI. 
Huomenna varhain aamulla matkustan lomalle. Pas- 
sini on marraskuun 9:nnestä päivästä lähtien maannut 
täkäläisessä komendatuurissa valmiina eikä kukaan ole 


siitä mitään sanonut tai tietänyt. — 
JI. 


Marraskuun alussa pyysin kolmen viikon lomaa pääs- 
täkseni yli vuoden palveluksen jälkeen etapissa matkus- 
tamaan Berliniin tervehtimään sikäläisiä ystäviäni ja 
myöskin katsellakseni taas suurta kaupunkia, jonka ka- 
tuja niin monta kuukautta olin astellut, ja jonka sielun 
niin hyvästi tunsin. 

Matkustaakseen tarvittiin henkilöllisyystodistuksia ja 


monenlaisia lupakirjoja, ja päästäkseen miehitetyn 

alueen ja Saksan välisen rajan yli tarvittiin erikoiset 
passit ja kulkuluvat. Oli miten oli, kokonainen pakka 
papereita piti olla mukanaan, ja kesti aikansa, ennenkuin 
minulla oli kaikki käsissäni. Tärkein kaikista oli kulku- 
lupa rajan yli, ja sen sain vaatimattoman sähkösanoman 


muodossa Oberkommando Ostista Mitaussa. 


Kun matkallemenon hetki lähestyi, asetuin ilomielin 
istumaan kylmään rautatievaunuun välttämätön huopa- 


vaippa polvilla ja koko paperipinkka taskussa. 


Parin tunnin kuluttua olimme Bajohrenissa, raja-ase- 
malla, ja tuimat rajavartiosotilaat tempasivat vaunun 
ovet auki. Ne olivat vanhoja nostoväkimiehiä, jotka 
täällä suorittivat isänmaallista velvollisuuttaan, eikä 
heillä toden totta ollut halua päästää ketään epäilyttä- 
vää olentoa pujahtamaan sormiensa välistä. 

Annoin paperitukkuni sotamiehelle varmasti vakuu- 
tettuna, että se oli kaikkein kauneimmassa järjestyksessä. 
Mutta arvatkaapa, miten epämieluisasti hämmästyin, 
kun hän aukaisee suunsa ja sanoo: — Tästä puuttuu 
kulkulupa rajan yli! 

— Mahdotonta, vastaan minä, kaikki paperit ovat 


varmasti siinä. 


Ei, yksi paperi, joka on sen ja sen näköinen, tarvi- 
taan ehdottomasti, jotta saisi matkustaa eteenpäin. Hänen 


äänensä kävi yhä tiukemmaksi ja silmät katsoivat yhä 


14 


210 


tutkivammasti minuun. Etsin etsimistäni, mutta en löy- 
tänyt mitään, ja silloin nosti tuima rajavartija tavarani 
hyllyltä, kantoi ne ulos vaunusta ja käski minun seurata 
itseään. — Olin vimmoissani ja vakuuttelin hänelle, 
etteihän minun olisi annettu matkustaa sairaalasta, ellei 
kaikki olisi ollut kunnossa. Mikään ei auttanut, tavarani 
menivät menojaan jonkunlaiseen tullihuoneeseen ja mi- 


nun olisi pian ollut pakko seurata niiden jälessä. 


Kuinka olikaan sain vihdoin laukustani löytäneeksi 
pahasti kokoontaitetun paperin, jonka levitin auki ja huo- 
masin sen olevan sen sähkösanoman, joka minulla oli 
rajalupakirjan sijasta! Hyökkäsin vastustajani, rajavar- 
tiosotilaan kimppuun — tai olisiko se ollut joku toinen 
sotilas, joka astuskeli pitkin asemasiltaa — ja näytin 
hänelle sähkösanomaa. 

Niin, se on oikea, miksi kaiken nimessä ette heti 
ottanut sitä esille? 

Sanopas muuta, mutta nyt kaiketi saan joka tapauk- 
sessa jatkaa junassa matkaa? 

Ei, ei se käy ollenkaan päinsä, juna lähtee juuri nyt, 
ja teidän tavaranne ovat tullissa kaukana täältä, teidän 
pitää kyllä kauniisti istua täällä, kunnes seuraava juna 
lähtee. 

Milloin se sitten lähtee? 


Kello 8 tänä iltana. 

Kello 8, ja nyt oli kello '/,3! Ja tänne tälle pie- 
nelle, mitättömälle asemalle, missä tuskin oli kunnon 
asemataloa, tänne piti minun nyt jäädä istumaan! Uskal- 
sin tuskin ajatella sitä ajatusta päähän asti. 

Mutta ei ole mitään niin vääjäämätöntä kuin saksa- 
lainen sotamies vartiopaikallaan. Minun täytyi tyytyä 
katkera suru sydämessäni näkemään, miten junani meni 
menojaan, ilman minua, ja itse lähtemään nolona ja on- 
nettomana tullihuoneeseen ottamaan selvää tavaroistani. 

Siellä odottivat minua kärsimättömästi viranomaiset, 
jotka vähäisessä persoonassani vainosivat hyvää saalista. 
Toisen laukkuni, joka oli lukitsematon, olivat he tutki- 
neet ja löytäneet siitä makupaloja: päiväkirjamuistiin- 
panoni ruotsinkielellä! 

Minun täytyi antautua ankaran kuulustuksen alaisek- 
si, jossa vaadittiin selitystä siitä, mistä tämä johtui. Kun 
vihdoin sain lukita laukkuni ja lähteä asemarakennuksel- 
le alkamaan pitkää, lähinnä lähtevän junan odottelemis- 
tani, olivat tarkastajat pidättäneet kaikki minun päivä- 
kirjani, valokuvia y.m. He lohduttivat tosin minua sillä, 
että mahdollisesti saisin ne takaisin kotimatkalla. 

Olin suuttunut itseeni siitä, että olin ottanut ne mukaa- 
ni, mutta aikomukseni oli ollut näyttää valokuvia ystävil- 
leni Berliinissä, ja päiväkirjamuistiinpanoni tahdoin lu- 
kea eräälle levottomalle äidille, joka oli Berliinissä, ja 


jolta oli poikansa, ainoa lapsensa, jääkäripataljoonassa. 

Kaikki nämä luvalliset aikomukset teki tämä tyhmä 
välikohtaus tyhjiksi, eikä tämä tehnyt pitkiä odotuksen 
tuntia Bajohrenissa iloisemmaksi. 

Ulkona oli pureva lumituisku ja kinokset kasaantuivat 
yhä korkeammiksi pienen asematalon ympärille. Istuin 
yksinäni odotushuoneen seinäpenkillä ja mietiskelin su- 
rullisesti illan hämärtyessä elämän kohtaloita ja onnen 
vaihteluita. Muutama tunti sitten olin iloisena ja luotta- 
musta täynnä kiivennyt junaan ja arvellut elämän hymyi- 
levän minulle oikein ystävällisesti, ja nyt istuin täällä, 
minä yksinäinen ja hyljätty pilkku maan päällä, ja kaik- 
ki minusta oli pimeätä ja murheellista. 

Ulkona käyskenteli vartiomies kivääri olalla ja nosti 
manttelinkauluksen yhä korkeammalle korvilleen pure- 
van lumipyryn vuoksi. Jonkun kerran hän tuli sisään sy- 
tyttämään lamppua tahi sanomaan minulle jonkun sanan, 
mutta minulla ei ollut halua seurusteluun. 

Muutaman, minusta loppumaitoman tunnin kuluttua 
tuli vihdoin odotettu juna, ja pääsin jatkamaan matkaani. 
Mutta vain kappaleen matkaa, sillä jo Insterburgissa 
täytyi minun nousta junasta ja jäädä sinne yöksi, sillä ju- 
na ei kulkenut pitemmälle. 

Vanhahko herra oli noussut matkalla junaan ja istui 
vastapäätäni vaunussa. Hänestä nähtävästi näytti 
häntä vastapäätä istuva sairaanhoitajatar alakuloiselta, 


sillä hän aloitti hiljaisen ja ystävällisen keskustelun ja 

auttoi minua saamaan vähäiset matkatavarani hotelliin. 
Oli jo myöhäinen, mutta hän suostutteli minut juomaan 
lasin olutta ruokasalissa ennenkuin menin huoneeseeni 
maata, ja se teki varmasti sangen hyvää. 

Kun minä ani varhain seuraavana aamuna maksoin 
huoneeni ja läksin asemalle, unohdin maksaa illalla juo- 
mani oluen, joka tietysti nyt jäi vanhan herran mak- 
settavaksi, ja tämä kaivelee vieläkin omaatuntoani. 


Seuraa sitten otteita päiväkirjastani. 


Libau 27. XII. 1917. 

Nyt on lomani lopussa ja joulukin on ohi. Miksi en 
ole aikaisemmin mitään täällä kirjoittanut, johtuu siitä, 
että tämä vihkoni on koko lomani ajan ollut Bajohrenis- 
sa, raja-asemalla, sillä Saksaan maikustaessani pidättivät 
ne siellä joukon tavaroitani, jotka minun piti paluumat- 
kalla saada takaisin. Minulla oli tuhannen seikkailua 
matkallani sinne. — Berlinissä oli hyvin hauskaa, ja kol- 
me lomaviikkoani kuluivat yhtä pian kuin kolme päivää. 
Ozf. Heinrichs ja Mandelin olivat siellä monta päivää, 
ja se oli erikoisen hauskaa, sillä sitä on niin tottunut ole- 
maan jääkäripataljoona 27:n miesten seurassa, eitä tun- 
tui tyhjältä ja ikävältä ilman heitä. — Muuten nyt on. 
paljon suomalaisia Berlinissä, toimistoissa ja muualla, 
ja tapasin niitä varsin usein. — Eversti Thesleff on nyt 


”das finländische Biiron” päällikkö ja samalla Jääkäri- 

pataljoona 27:n korkein komentaja, heti kun se joutuu 
ulkopuolelle Saksan rajojen tai lakkaa olemasta preussi- 
lainen joukko-osasto. Myöskin ratsumestari Gripenberg 


(arkkitehti Mauriz G.) on suomalaisessa toimistossa. — 


Berlinissä ollessani tuli Suomen hallituksen ja Suo- 
men sotaväen päällikön edustaja ratsumestari Ignatius 
sinne tuoden erikoiset terveiset isänmaasta joukko-osas- 
tollemme ja toimittaen muita tärkeitä asioita tietysti 
myöskin. Nyt toivomme kaikki mahdollisesti helmikuus- 


sa pääsevämme kotiinpäin lähtemään. 


— Berlini oli paljon muuttunut siitä, kun viimeksi 
olin siellä. Kaikkea on nyt hirveän niukalti, ja ruokalis- 
toilla oli entistä laihempi ruokalajivalikoima. Entisiä 
kasvoja näki kaikkialla, mutta kaikki olivat laihempia ja 
kuivempia. — Viimeisenä iltana ennen lähtöäni Berli- 
nistä kokoontui koko vanha joukkomme: Neidit Hoyer 
ja Hausmann, parooni von Oelsen, tri Sundwall ja minä 
”Marian” luo ja oli erikoisen somaa istua yhdessä ku- 


ten kauan sitten menneinä aikoina. — 


Kun paluumatkalla kuljin rajan yli, tutkittiin taas tar- 
kasti tavarani ja minulta otettiin pieni muistiinpanokir- 
jani, johon olin kirjoitellut tammikuun 1 päivästä 1917 


alkaen, ja sen he lupasivat polttaa. 

Vuoden 1917 joulunaaton Libaussa vietimme Jääkäri- 
pataljoonan 2:ssa komppaniassa, minne meidät oli kut- 
suttu. Siellä tarjottiin ensin ruumiillista ja sitten henkistä 
ravintoa. Kumpaakin oikein vankkaa lajia. Komppania 
istui pitkien pöytien ääressä, jotka ulottuivat huoneen toi- 
sesta päästä toiseen. Toisella seinällä oli näyttämö ja sen 
vieressä lattialla seisoi joulukuusi. Suurin, ja luultavasti 
ainoa kuusen koriste, paitsi muutamia kynttilöitä, oli le- 
veä koreanpunainen silkkipaperinauha, johon kultakir- 
jaimin oli saksaksi kirjoitettu: Kunnia olkoon jumalalle 
korkeudessa. 

Me molemmat sisaret istuimme komppanian suomalai- 
sen päällystön kanssa eräässä pöydässä juuri näyttämön 
ja joulukuusen edessä. Kestityksenä oli sianlihaa ja pe- 
runoita sekä joulupuuroa. 

Syödessämme näyteltiin näyttämöllä teatterikappale, 
oikea salapoliisikappale. Siinä nähtiin m.m. kuinka van- 
han mummon, joka makasi sängyssään ja nukkui, mur- 
hasi hirveä ryöväri, joka tuli sisään ikkunasta. Hän iski 
mahtavan keittiöveitsen mummon läpi, niin että mummo 
naulautui vuoteeseensa. Kun sitten poliisit, jotka oli kut- 
suttu paikalle ja joitten osia komppanian pienin ja pisin 
mies näyttelivät, tulivat sisään ja totesivat tämän surulli- 
sen tapauksen, oli heidän yhteisvoimin vedettävä veitsi 
mummosta ja sängystä, niin huolellisesti oli rosvo tehnyt 


työnsä. Rivakka salapoliisi sai selville murhaajan, joka 

sitten vedettiin hirsipuuhun. Tämä oli suurin piirtein ker- 
rottuna kappaleen sisältö, joka näyteltiin con amore ja 


monin, vivahdusrikkain yksityiskohdin. 


Lukijan mielestä tämä ei liene ollut erikoisen kodikas 
kappale joulunaattona näyteltäväksi, mutta se oli niin 
täynnä koomillisia kohtia 'a naurettavia tilanteita, että se 
meistä kaikista oli suurenmoisen hauska, ja ilta kului 
niin nopeasti, ettemme ehtineet kolmanteen komppaniaan 
minne meidät myöskin oli kutsuttu. — Kun joukkueet 
nousivat pöydästä toinen toisensa jälkeen mennäkseen ko- 
tiin nukkumaan, pisti jokainen jääkäri pöytäkalustonsa, 
joka kuului kunkin personallisiin varuskappaleisiin, tas- 
kuunsa. Näen Putun ottavan lusikkansa, joka oli täynnä 
jäähtynyttä riisipuuroa ja etsivin, mutta salamannopein 
katsahduksin etsivän jotakin asetta, mihin pyyhkiä se 
puhtaaksi, sillä sellaisena hän ei mitenkään voinut pistää 
sitä taskuunsa. Kuin salama välähtää mielessäni, että 
kuusen punainen koristenauha raamatunlauseineen oli 
ainoa pelastus. Ja samassa silmänräpäyksessä osuvat Pu- 
tunkin silmät nauhaan, hän ryntää kuusen luo, pyyhkäi- 
see lusikan puhtaaksi yhdellä vedolla, ja kiiruhtaa hel- 
potuksesta huoahtaen joukkueensa perään, joka jo oli eh- 


tinyt ulos ovesta. 

— Kerran kuussa oli suomalainen jumalanpalvelus 
jääkäripataljoonalle Libaun suuressa Kolminaisuuden 
kirkossa, ja me sisaret olimme tietysti joka kerta läsnä. 

Pataljoonassa oli kolme pappia: Anttila, Grounds- 
troem ja Marttinen, jotka kuitenkin arkipäivisin käyttivät 
jääkärin asetakkia eivätkä pitkää kenttäpapin kauhta- 
naa. Mutta heillä oli oikeus pitää jumalanpalvelusta 
maanmiehilleen. 

En voi unohtaa, miten yksinkertaista ja kaunista oli 
nähdä toisen nuoren jääkärin suorittavan alttaripalve- 
lusta ja toisen saarnaavan saarnatuolista, molemmat ku- 
luneessa jääkäritakissaan. Ja omasta puolestani olin hy- 
vin pettynyt, kun tämä kuitenkin muutettiin ja nuoret so- 
tamiespapit määrättiin pukeutumaan pitkään mustaan 


papinkappaan. 


Helmikuun alussa kohtasi pataljoonaa suuri menetys. 
Osalla jääkäreitä oli ollut n.s. siviililomaa voidakseen 
kotimatkaa odottaessaan tehdä työtä Saksassa sen sijaan 
että olisivat koko ajan harjoitelleet ja olleet varusväkenä 
Libaussa. 

Nyt annettiin kuitenkin kaikille käsky palata patal- 
joonaan, koska kotimatka todella oli edessä, ja kaikki 
kiiruhtivat Libauhun. 

Silloin sattui Osnabriickissä Länsi-Saksassa rautatie- 


onnettomuus, jossa 12 junassa Libauhun matkalla ole- 

vaa jääkäriä sai surmansa. Kaikki he olivat olleet yli 
vuoden ampumahaudoissa, monet olivat haavoittuneet, 
mutta silloin onnellisesti välttäneet kuoleman. Nyt sai 
viikatemies heidät käsiinsä tässä rautatiejunassa, juuri 
kun he ilo sydämissään vihdoinkin luulivat olevansa mat- 
kalla kotiin katkerasti kaivattuun isänmaahan. 
Pataljoona vietti viisi päivää surunpäivinä traagilli- 
sesti surmansa saaneitten toveriensa muistoksi, ja Kolmi- 
naisuuden kirkossa pidettiin surujumalanpalvelus heidän 


muistokseen. 
PÄIVÄKIRJAMERKINTÖJÄ. 
Tammik. 1. p. 1918. 


Nyt juuri odotamme tohtori Siveniä ja paria Oberzug- 
fähreriä kahville lopettaaksemme niitten 45:den vehnä- 
leivän, 2:den sokerikakun, yli 80:nen luumutortun ja 
150:n ässän tähteet, jotka olimme leiponeet suuriin kah- 
vikesteihimme toissapäivänä. — — — Joulunaaton viet- 
to oli hiljainen täällä sairaalassa. — — — Sitten menim- 
me 2:nen komppanian joulujuhlaan. Siellä tarjottiin oh- 
jelmaa ja illallista. Oli hyvin hauskaa. — | 

Uudenvuoden aaton, eilisen illan siis, vietimme upsee- 
rikasinolla kaikkien vihreitten herrojemme kanssa. Oli 


hyvin hauskaa kerran olla heidän kaikkien seurassaan. 

— Ensin oli Hauptmann Ausfeld määrännyt, että meidän 
oli mentävä kotiin jo klo 10, mutta ennenkuin me saa- 
vuimme juhlille, oli määräys jo muutettu klo 12:ksi, ja 
itse asiassa menimme kotiin vasta klo 1:den jälkeen. — 
Olin ottanut mukaani vähän tinaa, ja me valoimme onnen 
pataljoonalle. Koennecke piteli valinkauhaa spriilampun 


päällä. 


31. L. 

Koko kuukausi on taas kulunut! — Nyt on pataljoo- 
nan kotiinpaluutoivomus käynyt niin tiukaksi, että siitä 
kaiketi on tuleva tosi! 

Kotonahan tapellaan kovasti, ja siviilimiehet, mahdol- 
lisesti siellä jo olevain jääkärien ja Venäjän palveluk- 
sessa olleitten upseerien johtamina, ovat ottaneet parisen 
tuhatta tyssää vangiksi! — Ja Jääkäripataljoona 27 on 
täällä ja sen pitää katsoa tätä matkan päästä, sehän on 
pöyristyttävää! — Hptm. Ausfeld on tänä aamuna mat- 
kustanut Berliniin ja luultavasti matkustavat J. ja M. 
huomenna. — Ruotsalaiset ovat tulleet Tornioon kertoo 
muuan huhu. Ajatelkaapas jos se olisi totta! Nyt on to- 


dellakin tullut oikea hetki jääkärien palata kotiin. 


1 


Toissapäivänä tulin Ofz. Mandelinin kanssa kotiin 


Zierausta, missä vihdoinkin sain käyneeksi. — Se on 

suuri ja vanha maatila, ja linna on kaunis sekä ulkoa että 
sisältä. Suuret tallit ja navetat on siellä, mutta kaikki on 
hieman rappiolla, arvatenkin, koska on sota ja työvoimaa 
on vähän — — — —— Ikävä kyllä, oli meillä koko ajan 
ruma ja sumuinen ilma ja keli oli kurja, niin että ulkona 
ei voinut juuri kävellä, mutta ihanaa oli taas kerran olla 
suurella maatilalla ja saada kermaa kahviinsa ja paah- 


dettua ranskanleipää ja oikeata hunajaa. — -—— — — — 
Kun tulimme kotiin klo 8:n aikaan, menimme illallista 


syömään hotelli Petersburgiin, ja juuri kun me maksoim- 
me tuli Jernström ja silloin jäimme tietysti hetkeksi istu- 
maan hänen seuraansa, ja kun taas olimme lähtemässä, 
tuli Heinrichs. Ja kun taas maksoimme, sanoi tarjoilija 
Charlie, että meidän toki pitäisi juoda pullo sektiä, sillä 
herrasväki ei voi tietää, istutteko milloinkaan enää näin 
hauskasti yhdessä. Ja hän oli oikeassa. Tänä aamuna mat- 
kustivat J. ja M. Berliniin, ja ken ties, milloin he palaa- 


vat. 


Päivätty paljon myöhemmin. 

Ja neljätoista päivää tämän jälkeen olimme kaikki 
matkalla kotiin Suomeen jäitten ja lumien kautta, ja ko- 
ko ihmeellinen ja unohtumaton jääkäripataljoona mu- 
kana. Saksassa ja rintamalla vietetty aika oli ijäksi ja ai-. 


niaaksi mennyt menojaan. 


PERSOONALLISIA REUNAMERKINTÖJÄ 


Kun palautan mieleeni muistoja pohjoisen itärintaman 
etapista, t.s. Itämeren maakunnista, kohtaan silloin täl- 
löin naishahmoja, jotka jo siihen aikaan tuntuivat minus- 
ta jollain tavoin epätodellisilta ja menneeseen aikakau- 


teen kuuluvilta. 


Kaikista vähimmin ne sopivat siihen tiukkaan, yksityis- 
kohtia myöten systematisoituun ja järjestettyyn sotilaalli- 
seen maailmaan, johon minä, kaikesta huolimatta, olin 
varsin hyvin kotiutunut. Ja harvat, mutta aina miellyttä- 
vät käyntini näitten naisten luona, olivat minusta kuin 


pilkahdus ovenraosta toiseen maailmaan. 
Tarkoitan Kuurinmaan bhaltilaisia naisia. 


Suljettujen ovien ja akkunaluukkujen takana he elivät 
hiljaista, yksitoikkoista ja varmastikin aineellisesti san- 
gen köyhää elämää, jota me, sotaan aktiivisesti osaaotta- 


vat ihmiset tuskin huomasimme. 


Heidän miestensä oli ollut pakko seurata Venäjän ar- 


meijan ja hallinnon perääntymistä, ja he elivät nyt Riias- 

sa — jonka rauhanaikana tunnin rautatiematka eroit- 
taa Mitausta, mutta nyt läpipääsemätön piikkilanka-aita! 

En nähnyt heitä koskaan kaduilla, näitä naisia, muita 
se johtui kaiketi siitä, että olimme liikkeellä eri aikoina. 
He saivat liikkua ulkona vain määrättynä aikana päivästä 
ja henkilötodistuksella varustettuna niinkuin muukin si- 
viiliväestö, ja minä taas olin ulkona vain ani varhain ja 
myöhään: menossa sairaalaan ja sieltä tulossa. 

Jääkärit ja minä saimme osaksemme paljon ystävälli- 
syyttä baltilaisilta naisilta, usein täysin tuntemattomilta- 
kin, vain sen vuoksi, että me olimme Suomesta, niin eltä 
muistoni näistä naisista ovat yksinomaan miellyttäviä ja 
ajattelen kaiho mielessä heidän möyhempää kohtaloaan. 

Parissa Mitaun perheessä olin silloin tällöin iltaisin, ja 
nämä hetket olivat lepoa mielelle. Heti kun oli astunut 
kynnyksen yli heidän taloihinsa ja sulkenut oven jälkeen- 
sä, oli maailmassa, joka oli kokonaan toinen kuin ulko- 
puolella oleva. 

Jokaiseen taloon — ne olivat vaatimattomia yksi- tai 
kaksikerroksisia puutaloja kadun varrella — kuului pi- 
han puolella suuri puutarha vanhoine puineen, monine 
syreeneineen ja muine kukkivine pensaineen ja hedelmä- 
puineen. Tätä ei voinut ollenkaan aavistaa, kun kulki pit- 
kin ikäviä katuja ja näki kaikki ilmanpitävästi suljetut 
talot, jotka aivan toinen toisensa näköisinä reunustivat 


jalkakäytäviä. Vihreitä puunlatvoja, jotka siellä täällä 

kohosivat korkean ja ruman lauta-aidan takaa, ei tullut 
huomanneeksi. 

Eräänä aikaisena toukokuunaamuna kiiruhdin pitkin 
Schwedhöfsche Strassea tavallista reittiäni sairaalaan. 
Yhtäkkiä avautuu ikkuna minun pääni yläpuolella, pää 
pistää siitä ulos, ja ystävällinen naisenääni huutaa: Hy- 
vää huomenta sisar! Näen teidät joka päivä kulkevan 
tästä ohi, miksi ette poikkea milloinkaan meille? Ettekö 
voi tulla nyt heti poimimaan kukkia hoidokeillenne, sy- 
reenit kukkivat niin ihanasti juuri nyt pihassamme! 

Kiitin ystävällistä rouvasihmistä ja lupasin tulla myö- 
hemmin päivällä, nyt oli minulla kiire aamutoimiini. Kun 
myöhemmin hetkeksi läksin sairaalasta hakemaan niin 
rakastettavasti luvattuja kukkia, toivoin saavani selville 
rouvashenkilön nimen oven nimikilvestä, mutta sellaista 
ei ollut. Sisällä tapasin pari rouvashenkilöä ja heidän 
isänsä, vanhan herran, ja sitten menimme ulos pihalle 
ihanasti kukkivaan paratiisiin, ja minä sain suuren sy- 
lyksen kukkia. Mutta mikä perheen nimi oli, sitä en tänä- 
kään päivänä tiedä. 

Vapaaherratar Hilda von Drachenfelsin luona kävin 
silloin tällöin iltaisin. Hän eli suurine lapsilaumoineen — 
vanhin poika oli silloin 17 vuotta ja kaatui sittemmin 
taistelussa bolshevikkeja vastaan — ylläkuvatunlaisessa 
vaatimattomassa, hiljaisessa talossa Poststrassen varrella. 


Hänen miehensä oli myöskin ollut pakko jättää perheen- 

sä ja muuttaa Riikaan. Ja vaikka tämä kaupunki oli niin 
likellä, hän ei ollut kahteen vuoteen kuullut sanaakaan 
miehestään. 

Kun minä, niinkuin jo kerroin, joskus kävin iltaisin 
häntä tervehtimässä, istui perhe tavallisesti salissa 
takkavalkean ääressä. Ja aivankuin kodikkuuden tun- 
teen korostamiseksi liekkien valaiseman ryhmän ympä- 
rillä ja antaakseen koko kuvalle todella satumaisen lei- 
man, tuli pieni metsäkauris tepastellen sisään ja asettui 
perheen jalkoihin. 

Myöskin vanhan vapaaherratar von Buchholtzin ja hä- 
nen tytärtensä Ellyn ja Magdan vieraanvaraisessa ko- 
dissa vietin monta kodikasta hetkeä. Monelta, monelta 
muultakin Mitaun rouvashenkilöltä saivat potilaani ja 
minä heidän mukanaan osakseen myötätuntoa ja ystäväl- 
lisyyttä. He kävivät sairaalassa silloin tällöin, varsinkin 
joulun aikana ja muina juhlina, ja niukoista varastois- 
taan heillä oli aina jotain hyvää tai kaunista mukanaan 
meille. — 

Tukkumissa olivat paroonitar von Behr ja pari hänen 
ystävätärtään jääkärien erikoisia suosijoita ja ystäviä. 

Ja Libaun aikana osoittivat vapaaherra ja vapaaher- 
ratar v. Manteuffel suurenmoista hyväntahtoisuutta jää- 
käreitä kohtaan m.m. asettamalla erään rakennuksen 
Zierau-nimisellä maatilallaan jääkäripataljoonan käytet- 


täväksi. Moni jääkäri on sitäpaitsi ollut vieraina Man- 

teuffelien kodissa Schloss Zieraussa, ja ilolla he ajat- 
televat kaikkia kävely- ja ratsastusretkiään Zieraun kau- 
niissa puistossa ja mielihyvin muistelevat aterioiden 
herkullista ruokalistaa, joka oli niin harvinainen vuosi- 
kausia peltiastiasta sotamiesmuonaa nauttineelle sota- 
miehelle. 

Olin, niinkuin aikaisemmin olen maininnut, saanut 
vapaaherratar Manteuffelilta lahjaksi vanhan pronssi- 
sen rannerenkaan, joka oli löytynyt eräästä muinaishau- 
dasta. Zieraun maatilalla löytyi maasta joukottain mui- 
naisaikaisia pronssikoristeita: rannerenkaita, sormuksia, 
kaulakäätyjä ja monia muita koristeita ja aseita, sekä 
myös luurangon osia ja pääkalloja. Jääkärit ostelivat 
itselleen. paljon tällaisia koristeita eräältä talonpojalta, 
joka löysi niitä pellostaan. Ja minäkin sain tällaisen 
rannerenkaan. Mutta kun se oli liian pieni mahtuak- 
seen ranteeseeni, kirjoitti ystävällinen antaja minulle 
pyytäen minua vielä kerran käymään luonaan, jos se 
vain oli mahdollista, ja vaihtamaan rannerenkaan suu- 
rempaan ja paljon kauniimpaan, jonka hän myöhemmin 
oli löytänyt. 

Niin matkustin eräänä kauniina päivänä, saatuani 
matkaluvan sairaalasta, Zierauhun Oberzugf&hrer Man- 
delinin kanssa, joka oli talon vanha tuttava. 

Tuntui varsin ihmeelliseltä ja ihanalta päästä suurelle 


maatilalle näin suoraan sairaala- ja sotilasmaailmasta. 


15 

Asuinrakennus oli siellä suuri ja linnamainen ja vieraan- 
varaisuus rakastettava ja samanluontoinen kuin kotona 
Suomessa. Suuri puisto metsäkauriineen, jäniksineen ja 
muine metsän eläimineen oli siellä, ja vapaaherratar itse 
kuuluu olleen taitava ampuja. Sinä päivänä, jolloin 
olimme siellä, oli kuitenkin epäsuotuisa ilma, niin että 
metsästyksestä ei tullut mitään; vain pieni maaliinam- 
munta toimeenpantiin. 

Kartanon isännällä, parooni Manteuffelilla oli itsel- 
lään ranteessa puheenaolevanlainen kuuluisa rengas ja 
se loisti kuin kirkkain kulta, kun ruosteen ja ajan pa- 
tina oli siitä kulunut. 

Yhteen huoneeseen oli isäntäväki järjestänyt pienen 
museon kaikkia niitä esineitä varten, joita suurista mui- 
naishaudoista oli löytynyt. M.m. oli siellä valokuva 
pääkallosta, joka oli ohut kuin paperi, ja joka oli heti 
löydyttyään valokuvattu, mutta oli hajonnut tuhkaksi 
seuraavana päivänä. 

Yksi talon kolmesta pojasta oli kotona. Hän oli venä-- 
läisenä upseerina joutunut itävaltalaisten vangiksi, mutta 
oli päässyt vapaaksi ja sai oleskella isänsä kodissa. 

Tämä maatila päärakennuksineen kaikkineen on nyt 
Latvian valtion omaisuutta, ja on siinä, mikäli tiedän, 


metsänhoito-opisto. 

Tänään, tammikuussa 1934 — meni keittiössä rikki 
kahvikuppini, jonka sain sisar Saaralta Mitaussa ja 
josta olin juonut kahvia seitsemäntoista vuoden ajan! 

Kaikki maallinenhan on katoavaista ja varsinkin 
kaikki, joka voi astianpesuun joutua. Mutta tämän ku- 
pin menettäminen koski minuun oikein kovasti. Sillä 
vaikka säilyttääkin katoamattomat muistonsa sydämes- 
sään ja mielessään, missä ne versovat iloksi ja suruksi 
niin kauan kuin täällä maan päällä elää, niin on tuol- 
lainen joka päivä käytännössä ollut kappale aivan todel- 
linen käsinkoskettava todiste siitä, että kaikki ne muis- 
tot, jota se edustaa, ovat todellisia elämyksiä eivätkä 
vain satumaisia unia ja mielikuvitelmia, niinkuin väliin 
taipuisi uskomaan. 

Ajatelkaapa esimerkiksi, mitä ihmeellisiä nesteitä on 
vuosina 1916—17—18 tästä kupista juotu? Nimitet- 
tiinhän niitä tavallisesti kahviksi tai teeksi, mutta ta- 
vallisesti oli mahdoton päätellä, kumpaa niistä kulloin- 
kin kaasi kannusta kuppiinsa. Ei väri, haju eikä maku 
ilmaissut mitään selvää, mutta silti joi tuota vaaleanrus- 
keanvihertävää lämmintä juomaa sangen halukkaasti ja 
välitti viisi siitä, mitä se oli olevinaan. — Kerma oli 
jotakin, jonka olemassaolon maapallollamme todella jo 
oli unohtanut. Jos sai hiukan maitoa valmiiksi sekoitet- 
tuna kahviin ja teelusikallisen sokerijauhoa, saattoi olla 


iloinen — sitä ei totisesti aina annettu. 

Ja ajatelkaa, mitä muita herkkuja kahvikuppimme 
ympärille ryhmittyi! Neljä ohutta sotilasleipäviipaletta, 
jotka muodostivat päivän leipäannoksen, muita jotka 
tietysti syötiin makeisiin suihin jo aamulla! Ne oli pan- 
tu parittain vastakkain ja väliin oli voideltu marmelaa- 
dia (lantuista y.m. juurista valmistettua), tahi olivat 
viipaleet irrallisina ja pieni kirpale ”imitierter Schmalz- 
ersats? (s. o. ihravastikkeen jäljittelyä) tai makkaran- 
palanen oli särpimeksi varattu lautaselle. 

Kun leipä, kuten sanottu, aina loppui jo ensimmäi- 
sellä aamuaterialla, oli hyvin surullista kahvia juotaessa 
kello 4 iltapäivällä. Libaussa nukuimme, sisar Saara 
ja minä, tavallisesti pienen ettoneen sen jälkeen, kun 
aamupäivän leikkaukset oli suoritettu. Kun heräsimme, 
oli kahvin aika, ja leipähuoli vakavasti ahdistamassa. 
Voin vielä elävästi kuulla mielessäni sisar Saaran nau- 
rahduksen, kun minä syvästi huokaisten: voi, voi, mistä 
nyt saamme leipää? aukaisin taivaansiniseni. Yhdyin täy- 
destä sydämestä nauruun, ja kun olimme nauraneet it- 
semme hereille kiisi sisar Saara vikkelästi kuin kärppä 
emaljikannuinemme alas keittiöön, ja kun hän palasi 
kannu täynnä tuota sanoin kuvaamatonta nestettä, hä- 
nellä oli tavallisesti pari leivänkannikkaa mukanaan. 
Liukkaalla savolaisella kielellään hän osasi niin hyvin 
lumota ”kyökkikarhujen” mielet, että ne ”poikkeuksel- 


lisesti” sallivat parin täysin reglementtien vastaisen lei- 

vänpalasen seurata mukana. Myöhemmin, talvella 1917 
—18 kävi kuitenkin leivänsaanti niin niukaksi, ettei edes 


poikkeuksellisesti voinut saada ylimääräisiä annoksia. 


Tästä ravintojärjestyksestä oli seurauksena, että kävi 
hoikaksi kuin sadan numeron ompelurihma — niinkuin 


muuan jääkäri sanoi — mutta vointi oli erinomainen. 


Joskin etapissa annettu ravinto oli niukka ja mahdol- 
lisimman yksinkertainen, niin oli se kuitenkin runsas 
ja voimakas verrattuna siihen, mitä sai Berlinissä esim. 
syyslukukautena 1917, jolloin olin ensimmäisellä ja 


ainoalla lomallani. 


Nyt jälkeenpäin en todellakaan ymmärrä, mistä sil- 
loin elettiin, sillä kerrassaan mitään syömistä ei ollut. 
Kaikkien tuttujen kasvot, jotka uudelleen kohtasin val- 
takunnan pääkaupungissa, ystävieni, kauppa-apulaisten, 
ravintolavahtimestarien, kaikkien olivat käyneet kuivik- 
si, iho oli pergamenttimaisen näköistä ja pingoittui tiu- 
kasti poskipäille. Mutta kuinka voi muuksi käydä kuin 
muumiomaiseksi, kun oli pakko yrittää elää ilmasta ja 
vedestä ja siitä toivosta, että kurjuus kerran loppuisi. 
Ajatelkaa pieniä lapsia, joitten piti saada maitoa, jota 
äidin piti jonottaa tuntimääriä saadakseen vihdoin kah- 
vikupillisen tai ehkä ei mitään! Sillä, joka ei ole itse 
sitä elänyt tai nähnyt sitä omin silmin, ei voi olla kau- 


kaisintakaan aavistusta siitä, mitä tämä monivuotinen 

ruoanpuute ja tämä alituisesti ahdistava nälkä merkitsi 
kokonaiselle kansalle ja sen kohtalolle. 

Jääkärejä vaivasi kovasti tämä heidän vatsoilleen outo 
ja laiha ruokajärjestys. Tähän tuli lisäksi Misse-joen 
rannalla vallitseva hirveä kosteus, asemissa, jotka suo- 
rastaan olivat vedessä. Tuberkuloosi, suomalaisten peri- 
vihollinen, tarttui eri muodoin moneen jääkäriin, ja 
useimmat Saksassa sattuneet kuolintapaukset heidän kes- 


kuudessaan johtuivat tästä hiipivästä taudista. 


Minulla on tallella pieni leikkele eräästä Berlinin 


lehdestä vuodelta 1915, joka suomennettuna kuuluu: 


Lontoo, kesäkuun 14 p. 

Vastaukseksi erääseen välikysymykseen lausui lordi 
Robert Cecil alahuoneessa: ”Seuraavat valtiot ovat kat- 
kaisseet diplomaattiset yhteytensä Saksaan: Venäjä, 
Ranska, Belgia, Suurbritannia, Serbia, Montenegro, Ja- 
pani, Portugalia, Italia, Romania, Yhdysvallat, Kuba, 
Panama, Kiina, Brasilia, Bolivia, Guatemala, Honduras, 
Nigaragua, Liberia, Haiti ja Domingo. Mainituista val- 
tioista ovat kolmetoista ensimmäistä (Venäjästä Pana- 
maan) sotatilassa Saksan kanssa ja niitä on siis pidet- 


tävä liittolaisina.” 

Omakohtainen mielipiteeni on se, ettei mikään muu 
kansa koko Euroopassa kuin säästäväinen, kelpo ja us- 
komattoman velvollisuudentuntoinen Saksan kansa olisi 
voinut niin kauan kestää sellaista kalmanpuristusta, jos- 
sa melkein koko Eurooppa ja suuri osa muuta maailmaa 
piti sitä ja sen kanssa liitossa olevia valtioita, ja selvitä 


siitä. 


Kun minä jokunen vuosi sitten olin eräässä naapuri- 
maassamme käymässä, olin pienillä, hauskoilla päiväl- 
lisillä. Päivälliset pidettiin erään tarkastavan kenraalin 
kunniaksi ja vieraat olivat kaikki upseereja rouvineen. 
Kenraali oli iloinen ja puhelias, ja kahvin ääressä ju- 
teltiin vilkkaasti ja iloisesti siitä, miten ihanaa elämä 
oli ollut vuosina 1916—17—18, kuinka silloin oli seu- 
rusteltu kartanoissa ja varuskunnissa valtakunnan ete- 
läisimmässä maanääressä ja kohdattu toisiaan mitä iha- 
nimmilla päivällisillä, joissa sampanja virtasi ja pöydät 
notkuivat kaikkinaisia valittuja ja satumaisia herkkuja. 

Yhtäkkiä kääntyi kenraali puoleeni — lienen kuun- 
nellut hieman hiljaisen näköisenä näitä kertomuksia sii- 
tä, miten rahat ja juhlat virtasivat yltäkylläisesti. — 
Niin, armollinen rouva, Teidän on myönnettävä, että 
elämä oli ihanaa siihen aikaan, ja olihan teillä Suomes- 


sakin hirveän paljon rahaa juuri silloin! 

Ensi hämmästyksessäni tuskin tiesin, mitä vastaisin. 
Olinhan istunut ajatellen kaikkea sitä, mitä omakohtai- 
sesti olin kokenut juuri ruoka-asiassa niinä vuosina ja 
kuinka olin nähnyt koko Saksan ja varsinkin sen suuret 
kaupungit näkevän nälkää uskomattomiin asti ja kuinka 
olin nähnyt omien maanmiesteni kuolevan juuri heikon 
ravinnon vuoksi. Mutta tämä kuului toiseen maailmaan 
ja se oli niin sanoakseni toinen juttu, eikä minulla ollut 
sydäntä heittää sen harmaankalpeaa varjoa päivällis- 
seuran valoisaan tunnelmaan. 

Sillä kertaa putosivat suomut silmistäni ja minä olin 
hämmästyksellä lyöty sen johdosta, mitä kuulin. Vaikka 
olisi pitänyt osata teoreettisesti laskea elämän ihanuuden 
summa puolueettomissa maissa maailmansodan aikana, 
ei sitä kuitenkaan ollut tullut tehneeksi, en ainakaan 
minä, vaan oli elänyt siinä käsityksessä, että koko maail- 
ma ainakin jossain määrin kärsi sodan vaikutuksista. 
Olin kokonaan unohtanut, että toisen kuolema tavalli- 


sesti merkitsee toiselle leipää. 


KOTIMAATOTA K OHT II 


Se päivä koitti todellakin Libaussa, jolloin tuli mää- 
räys meille sisarillekin valmistautua helmikuun 14 päi- 
väksi, jolloin lähdön suomalaisella höyrylaivalla Arctu- 
ruksella piti tapahtua. Kello 12 päivällä piti meidän 


olla laivassa. 


Sydän oli kevyt kuin höyhen työssä hääriessä, ja kun 
kadulla kohtasi jonkun jääkärin, loistivat heidän kas- 


vonsa kuin kesäaurinko kesken talvipakkasta. 


Monta jäähyväisjuhlaa tuli vietetyksi, sekä suurta että 
pientä, sillä kaikkien mieleen jätti jääkäripataljoonan 
lähtö suuren tyhjän sijan, ja arvelen, että moni kaunis 
silmä vuodatti katkeriakin kyyneleitä lähtöä ajatelles- 


saan. 
Myöskin meidän sisarien lähtöä juhlittiin meidän 
omalla tahollamme. Muun muassa muistan, että meidän 


ylilääkärimme, Oberstabsarzt Kaleyss, piti meille pienet 

juhlat muutaman saksalaisen upseerin kanssa yksityis- 
asunnossaan. 

Suuret jäähyväisillalliset pidettiin Hotelli Peters- 
burgissa. Läsnä olivat m.m. pataljoonan tuleva komen- 
taja kotimatkalla, eversti Thesleff, sekä Arcturuksen 
päällikkö, kapteeni Förbom perämiehineen. 

Pidettiin joukko puheita, ja juhlallista ja iloista oli. 
Kestit päättyivät vasta pikkutunneilla, mutta sittenpä oli- 
kin kysymyksessä aseveljien jäähyväiset todella kotiin- 
palaaville sotilaille, kiitokseksi hyvästä ja uuraasta mo- 
nivuotisesta yhteistyöstä. Voi tosin sekä otaksua että va- 
littaa sitä, että juhlat häiritsivät joitakin huonotuulisia 
hotellivieraita, mutta se ei ollut autettavissa. — 

Eräänä iltapäivänä oli pataljoonan esikunnassa lipun 
naulaajaiset. Jääkäripataljoona oli näet eräältä berlini- 
läiseltä suosijattareltaan ja ystävältään, professorinrou- 
va Hahlilta saanut lahjaksi oman lipun, ja nyt se oli pää- 
sevä käytäntöön ja kunniaan. Naulaajaismenot olivat 
lyhyet, mutta juhlalliset ja kauniit. 

Seuraavana päivänä olivat lipunvihkijäiset Kolminai- 
suuden kirkossa, ja koko jääkäripataljoona vannoi uskol- 
lisuutta sille lipulle, jota se oli tästä päivästä seuraava, 
ja joka sille kuvaannollisesti edusti Suomea. 

Lipun, jossa oli kuvattuna Suomen vaakuna sinisessä 
rautaristissä valkealla pohjalla, kulmissa mustat preus- 


silaiset kotkat, toi sisään kolme jääkäriä tshakoo päässä. 

Isotalon Antti kantoi lippua ja kaksi nuorta kapteenia, 
Sundman ja Ahlroth seisoivat liikkumattomina kuin sy- 
tytetyt kynttilät sen kummallakin puolen. 

Istuimme liikutuksen vallassa ja näimme ja kuulim- 
me kaiken melkein kuin unessa. Näimme suomalaisen 
komppaniapäällystön astuvan kuoriin ja kaksi sormea 
lipulla lausuvan lippuvalan, jonka pappi heille saneli. 
koko pataljoonan seisoessa takana kirkon täyteisenä toi- 
nen käsivarsi ja kaksi sormea koholla. 

Kuinka ihmeellistä! Täällä maitten ja merien takana 
seisoi nyt suomalainen mainiosti koulutetuista sotilaista 
muodostettu pataljoona ja vannoi omalle kaukaiselle 
maalleen uskollisuutta ja kuuliaisuutta kuolemaan saak- 
ka. 

Katsoin temppelin kattoa kohti, minusta tuntui, että 
sen olisi pitänyt kohota korkeammaksi kaikista niistä 
ajatuksista ja rukouksista, kaikesta siitä kaipuusta, joka 
nousi sen tuhannen nuoren miehen sydämistä, jotka juuri 
nyt sykkivät sen muurin sisäpuolella. Ja kaikki nämä 
ajatukset, kaikki tämä kaipuu, kohdistui Suomeen, alati 
unohtumattomaan isänmaahan! 

Ajattelin, että kaikki ne juhlat ja menot, joissa oli ol- 
lut näinä päivinä osallisena, ja joista tämä kirkossa vie- 
tetty oli juhlallisin ja kaunein, merkitsivät sitä, että kaik- 
ki ne siteet, jotka olivat liittäneet jääkäripataljoonan tä- 


hän maankolkkaan, nyt katkaistiin, toinen toisensa jäl- 

keen, ja että pataljoona nyt todella vähitellen oli läh- 


dössä kotiin ja oli päättämäisillään oman historiansa. 
TI. 


Helmikuun 14 päivä 1918. Yön aikana oli toinen 
komppania toisensa jälkeen marssinut satamaan ja kai- 
kessa hiljaisuudessa noussut laivaan, ja viimeiset olivat 
nyt iltapäivällä onnellisesti Arcturuksen kannella. 

Vähän ennen kello 14:ää tuli pataljoonan viimeinen 
saksalainen komentaja, Hauptmann Ausfeld, pataljoo- 
nan toisten saksalaisten upseerien kanssa laivaan. Avat- 
tiin kuohuviinipullo ja entinen ja uusi pataljoonan- 
komentaja vaihtoivat maljoja ja joivat pataljoonan me- 
nestykseksi. 

Minuutit kuluivat kuitenkin nopeasti, ja todellinen 
eronhetki tuli. Kaikkien, joitten ei ollut määrä tulla mu- 
kaan, oli nyt lähdettävä laivasta, porraslava vedettiin 
laivaan ja Arcturuksen propellit alkoivat kohisevan 
rummunpäryytyksensä jäänharmaassa, kylmässä ve- 
dessä. 

Kun Arcturus läksi laiturista, maanmiehensä, pienen 
Castorin, jota me nimitimme Kasperiksi, seuraamana, 
irtaantui laiturista myöskin muuan pieni hinaajalaiva, 
joka sitten kaikin voimin yritti seurata meitä jonkun mat- 


kaa. Siinä oli pataljoonan saksalaiset upseerit ja muita 

jääkärien tuttavia toisista joukko-osastoista. Hinaajalai- 
van pienen komentohytin katolla istui Koenecke savupii- 
pun juurella pitkät koipensa ojennettuina eri ilmansuun- 
nille. Hänen iloiset veitikankasvonsa olivat surulliset, ja 
totisesti luulen, että hän häpeissään pyyhkäisi kyyneleen 
silmäkulmastaan. Siellä seisoi Rottenburg, Oberleutnant 
zur See ja jääkärien ystävä, muodosti käsillään huuto- 
torven ja huusi kaikin voimin läpi kaiken melun elämän- 
ohjeensa: ”Masslos traurig, aber ein Haufen Sonnen- 
schein!” — Sanomattoman surullista, mutta hurjasti 
auringonpaistetta! 

Vähitellen sai Arcturus propelleihinsa paremman 
vauhdin ja pian katosi kaikki kuin unikuva näköpii- 
ristä. — 

Se maailma, joka vuosikausia oli ollut omamme, tä- 
mä kenttäharmaa, taisteleva ja vertavuotava maailma, 
täynnä uskaliasta päättäväisyyttä ja tarmoa, uhmaa, huo- 
limatta siitä, että puute ja nälkä aina uhkasi, tämä maail- 
ma jossa oli elänyt, tehnyt työtä ja uneksinut kauneim- 
mat unelmansa kerran vapaasta isänmaasta, oli nyt aivan 
yhtäkkiä poissa näköpiiristä! Ei milloinkaan enää näkisi 
tätä maailmaa, mutta kaikiksi ajoiksi se oli jättänyt 
merkkinsä kaikkiin niihin, jotka kerran siinä olivat elä- 
neet. — 

Niin olimme me kaikki matkalla pohjoiseen kotimaa- 


hamme. Se oli käsittämätöntä mutta totta. Suuntasimme 

aluksi kulkumme etelään, Danzigin lahden poikki hil- 
jaista vauhtia, jotta Castor pysyisi perässä, mutta seuraa- 
vana iltana suunnattiin kulku hyvää vauhtia Ruotsin ran- 
nikkoa kohti. Castor sai pyrkiä perässä sen kuin halusi 
ja pääsi. Kun tulimme Ruotsin kulkuvesille kohtasi mei- 
tä kaksi kuninkaallista ruotsalaista sotalaivaa, jotka saat- 
toivat meitä jonkun matkaa rannikkoa pitkin. Korkein 
päällystö teki kummankin puolin tervehdyskäyntejä kai- 
kista laivoista. Sitten jättivät ruotsalaiset laivat meidät 
sopivalla hetkellä tavanomaisin juhlallisin tervehdysme- 
noin, ja me jatkoimme matkaa saaristoväylää pohjoiseen, 
kunnes kohtasimme niin vahvaa jäätä, ettei voimakas 
Arcturuskaan saanut sitä särkeneeksi. Silloin asetuimme 
tyynesti lepoon odottamaan jäänmurtaja Sampoa Suo- 
mesta. 

Elämä laivassa kului varsin tyynesti, ainakin useim- 
mille meistä. Se oli tyyntä ennen myrskyä. Me paistatim- 
me päivää kannella, pelasimme jotakin kansipeliä tai 
istuskelimme laivanpenkeillä jutellen. Kaikkialla vilisi 
matkustajia, Arcturus oli laitojaan myöten täynnä jääkä- 
reitä, niin ettei toden totta ollut sellaista sopukkaa, jossa 
ei joku jääkäri olisi istunut, seisonut tai maannut. 

Laivassa oli paitsi meitä, jotka kuuluimme jääkäri- 
pataljoonaan, kaksi herraa Suomesta — kaksi venäläistä 
upseeria — jotka saksalaiset olivat vapauttaneet sotavan- 


keudesta. Toinen oli tuuheapartainen herra, jolla oli 

ystävälliset hymyilevät kasvot ja leikkisä välke silmäkul- 
massaan. Toinen oli uhkaava ukkospilvi ensimmäisestä 
päivästä viimeiseen. Nyt vasta, kuusitoista vuotta myö- 
hemmin olen sattumalta saanut tietää, miksi hän oli niin 
pahastunut ja äkäinen, enkä voi nyt, niinkuin en silloin- 
kaan, olla surkuttelematta häntä täydestä sydämestäni. 
Sellainen elämä — mielikuvituselämä — niin täynnä 
kiukkua, halveksuntaa ja ymmärtämyksen puutetta kans- 
saihmisiinsä on varmastikin kauhea, ja uskominen lä- 
himmäisistään, että heillä on vain halpamaisia vaikutti- 
mia yksinkertaisimpiin ja luonnollisimpiin tekoihinsa, on 
melkein traagillista. | 

Sitäpaitsi oli laivassa muutamia suomalaisia siviili- 
henkilöitä, heidän joukossaan sairaanhoitajatar neiti 
Martha Öhguist. 

Ennen muita on kuitenkin mainittava kaikkien meidän 
ystävämme, Arcturuksen päällikkö, kapteeni Förbom. 
Hän oli aina ja alituisesti paikallaan. Milloin hän nuk- 
kui, se on minulle arvoitus. Yöllä hän ei nukkunut, ja 
jos hän päivällä heittäytyi hetkeksi kojuunsa levolle, niin 
häiritsimme me häntä puheensorinallamme kannelta. Ja 
kerran kun tuonnempana sekä Sampo että Arcturus le- 
päsivät hetken suunnattomista ponnistuksistaan Pohjan- 
lahden ahtojäitten murtamisessa, lensi kapteeni Förbom 
kuin pyssynluoti kojustaan ja iski komentosillalla seiso- 


vaan ensimmäiseen perämieheen kuin räjähtävä granaat- 

ti. Jäähän puristi Arcturuksen kylkiä niin että ne rutisi- 
vat, mitä perämies ajatteli! Pitikö meidän kaikkien nyt 
mennä pohjaan, kun me jo onnellisesti olimme väistä- 
neet ryssien miinat? Yks — kaks ohjaili kapteeni laivaa, 


niin että vaara sillä kertaa välttyi. 


Kun olimme tulleet niin pitkälle pohjoiseen, että jo 
poikkesimme Vaasaa kohti, piti meidän saada Norrskä- 
rin loisto näköpiiriimme. Seisoimme, neljä— viisi henki- 
löä, ylhäällä komentosillalla kapteeni Förbomin luona 
ja tähystelimme eteenpäin horisonttia kohti, ja silloin 
hän sanoi, että se, joka ensiksi keksii loistotornin, saa 
hienon havannan. Tirkistelimme ja tirkistelimme kiika- 
reinemme ja — oletkos nähnyt mokomaa — minä maa- 
myyrä keksin sen ensiksi ja sain sikaarini, jonka muuan 


vihreistä kilpailijoistani tietysti kuitenkin sai polttaa. — 


Me sairaanhoitajattaret kuuluimme niihin valittuihin, 
jotka saivat syödä kapteenin pöydässä sitä ihanaa ruo- 
kaa, jota silloin niinkuin aina suomalaisella höyrylai- 


valla tarjottiin. 


Samassa pöydässä söivät muuten kaikki muut matkus- 
tajat lukuunottamatta jääkäreitä. Olen muistavinani, että 


meitä oli yksitoista henkeä. 


Syödessään laivan hyvää ruokaa — kolmatta vuotta 
oli siitä, kun olin sellaista nähnyt — tuntui kohtalon vää- 


ryydeltä, että yksin kaikista jääkäritovereista sai sillä 

tavoin herkutella, ja silloin teimme me, neiti Rampanen 
ja minä, sen tempun, että me joka aterialla valmistimme 
pienen kasan voileipiä — ajatelkaa näkkileipävoileipiä 
oikeasta, aito voista! — ja veimme ne aterian päätyttyä 
hyttiimme, mistä ne sitten hävisivät moniin nälkäisiin 
jääkärinsuihin. Jääkärit saivat tietysti koko laivamatkan 
syödä ruokaa kenttäkeittiöistä, mihin ne kylläkin, juma- 
laparatkoon, olivat tottuneita, mutta meidän sisarensydä- 
memme eivät voineet olla antamatta muutamien murusten 
rikkaanmiehen pöydältämme pudota rakkaille pojillem- 
me. — Huomasimme kyllä, että kapteeni Förbom katseli 
meitä ankarin silmäyksin, puhumattakaan ukkospilvestä, 
joka väläytti monta murskaavaa salamaa meihin ja mei- 
dän herkkupaloihimme! 

Viimeisinä matkapäivinä, jolloin ruoka kävi vähiin, 
kielsi : kapteeni, ikävä kyllä, meiltä tämän tempun, ja 
meidän täytyi suru sydämessä lakkauttaa pieni ”voileipä- 
liikkeemme”. 

Oli somaa nähdä, miten — sikäli kuin aika kului — 
Arcturuksen siviilipukuiset matkustajat vähitellen muut- 
tuivat uudelleen vihreiksi jääkäreiksi. Kaikki olivat ot- 
taneet mukaansa univormunsa, joka kaikesta eksersiisistä 
ja vaivasta huolimatta oli käynyt heille niin rakkaaksi, 
ja nyt kuri ei kukaan muu kuin aurinko, kuu ja tähdet 
ollut meitä näkemässä, saattoivat he rauhassa vetää yl- 


leen rakkaat takkinsa. — 


16 


242 


Kulkiessamme Ahvenanmaan leveyspiirin kohdalla, 
kuulimme lahden toiselta puolen vilkasta tykinjyskettä 
— se kuului niin tutulta ja kotoiselta niin monen päivän 
perin rauhallisen ja siviilin elämän jälkeen. 

Kun me sitten Sampoa odotellessamme olimme pai- 
koillamme päivän tai pari — luulen meidän olleen sil- 
loin Gävlen kohdalla — saimme luvan laskeutua jäälle 
jaloittelemaan, kunhan vain emme menneet liian kauaksi 
laivasta. Minä auttamaton syntinen en tietystikään kuiten- 
kaan voinut olla yksin vaeltamatta kauas erästä pientä 
karia kohti, joka pisti harmaan ja karkean poskensa esiin 
jäistä. Minun täytyi istuutua kerrankin taas pohjoiselle 
meren kalliolle! Istuin siellä pitkän tovin yksinäisyydes- 
sä ja hiljaisuudessa valkoinen jää ja lumi ympärilläni. 
Täällä oli ikuinen rauha ja äänettömyys, eikä luonto tääl- 
lä tiennyt mitään sodasta, vaaroista eikä siitä verisestä 
leikistä, mistä minä tulin ja minne olin menossa! — 

Pian oli minun kuitenkin pakko palata laivalle, ennen-- 
kuin kukaan ehti kaivata minua ja huomata tottelematto-- 
muuteni. Oli jo alkanut hämärtää, mutta saatoin kuiten-. 
kin kaukaa nähdä kahden hahmon kulkevan vastaani. 
Otaksuin niitten olevan pari jääkäriä, jotka pelkästä ystä- 
vällisyydestä tahtoivat minua saattaa, mutta pian tunsin 
”otsan kaaresta ja käynnistä” molemmat korkeat pääl- 
likkömme laivalta, pataljoonankomentajan ja laivan-- 


kapteeniin, ja minä hätkähdin: nyt saan rökkiini! 

Mutta he eivät sanoneei mitään, olivat vain kilttejä ja 
ystävällisiä niinkuin tavallisesti, ja ajattelin sen vuoksi, 
että he omasta puolestaan olivat iloisia, että minä se vain 
olin, joka siellä kuljeskelin, kun he näkivät hahmon su- 


keltavan esiin hämärissä rannan puolelta. 


Sitten — seuraavana päivänä muistaakseni — saapui 
Sampo jo kaukaa tupruttaen mustaa sauhua. Se tuli ja 
asettui Arcturuksen kylkeen. Arcturuksen piti näet siitä 
saada hiiliä. Pataljoonan komentaja ja muutamat valitut, 
joihin tämänkin kirjoittaja kuului, nousivat Sampoon 
tervehtimään ja kuulemaan tuoreita, suuresti odotettuja 
uutisia kotimaasta varsinkin päämajasta. Sampossa tapa- 
simme m.m. kapteeni Rosgvistin ja insinööri Sven Webe- 
rin ja saimme kuulla monta mielenkiintoista asiaa istues- 


samme hetkisen Sammon salongissa. 


— Niin, sitten ei ole muuta neuvoa kuin ottaa koh- 
talonsa omiin käsiinsä, sanoi pataljoonankomentaja ja 
nousi seisomaan, ja nämä sanat soivat sitten koko ajan 
korvissani. — Sillä aikaa kun Arcturus otti hiiliä oli 
Mala tykistöineen siirtynyt Castorista Sampoon, ja kun 
kaikki oli selvää, voimme taas jatkaa ihmeellistä mat- 
kaamme keväänsinisen helmikuun taivaan alla Pohjan- 
lahden peninkulmanmittaisten ja laivojen tuskin milloin- 


kaan särkemäin jäitten kautta. 

Mitä likemmäksi Vaasaa lähestyimme, sitä paksum- 
miksi ja läpitunkemattomammiksi kävivät ahtojäävyö- 
hykkeet. 

Sampo rynnisti ja pääsi ehkä metrin eteenpäin. Sitten 
ajoi Arcturus sen rinnalle ja särki sekin, todella vankka 
talvilaiva kun se on, aimo palan jäätä. Sitten peruutti 
Sampo, otti vauhtia ja pääsi taas jonkun metrin eteen- 
päin, jonka jälkeen Arcturus seurasi esimerkkiä. Tällä 
tavoin työskentelivät molemmat laivat tuntimääriä, ja 
monet pienehköt ahtojääröykkiöt me näin läpäisimme. 
Vihdoin tulimme kuitenkin sellaisen jäämassan kohdalle, 
joka näytti läpitunkemattomalta. Suomen rannikko nä- 
kyi jo, ja jääkärit olivat hyvin jännityksissään siitä, eh- 
dittäisiinkö Vaasaan helmikuun 25 päiväksi. Sinä päi- 
vänä olivat näet ensimmäiset jääkärit saapuneet Locksted- 
tin leirille ja olisihan ollut varsin somaa nousta päiväl- 
leen kolmen vuoden perästä maihin isänmaan rannikolle. 

Jännitys oli suuri, mutta vähitellen täytyi tyytyä kä- 
sittämään, ettei se tainnut olla mahdollista. Jäämassat 
näyttivät olevan liian jäykkäniskaisia. 

Molempain laivan kapteenit vaihtoivat tietoja keske- 
nään megafooneihin huutamalla, ja nyt huusi kapteeni 
Rosgvist Sammosta, että hänestä riitti täksi päivää, oli 
mahdotonta murtaa saamarin jäämuuria. 

— Otetaan vielä kerta, huusi kapteeni Förbom vasta- 


ukseksi. Tehdään vielä yksi yritys nyt heti. 

Ja osoittautui, että vain tämä yritys vielä tarvittiin 
murtamaan jään vastustusvoimaa. Kun Sampo otti vauh- 
tia ja koko voimallaan ryntäsi jäämuurille, se pääsi juuri 
paksuimman kohdan yli. Uuras voittaa! Kapteeni För- 
bomin tarmokkuuden ansiosta pääsimme todella seuraa- 
vana päivänä, helmikuun 25:tenä, Vaasaan! Ellei hän 
olisi vaatinut tätä viimeistä kertaa siihen asti turhien yri- 
tyksien lisäksi, olisimme ehkä jääneet kauaksikin istu- 
maan Pohjanlahden jäitten keskeen. Vaasassa sanoivat 
sitten, ettei miesmuistiin ollut tapahtunut sitä ihmettä, 
että höyrylaiva tähän aikaan vuodesta on tullut Vaasan 


satamaan! 
TII. 


Aurinko paistoi kirkkaalta taivaalta, jää oli sileänä ja 
hienona edessämme valkea lumipeitto yllään. Sampo 
höyrysi täydessä ja hienossa lippuasussa edessämme ja 
sen tekemässä leveässä railossa ajoi Arcturus koreana ja 
auringon valaisemana jälessä. Ja lähestyimme Vaasaa. 

Suomen pojat, jotka salassa olivat matkustaneet maas- 
taan täyttämään kutsumustaan sen vastaisen onnen saa- 
vuttamiseksi, palasivat nyt kirkkaassa auringonpais- 
teessa, juhla-asuisissa suomalaisissa laivoissa ja heitä 
odotti pohjoinen ja isänmaallinen Suomi avoimin sylin 


ja sydämin. 

Kauas, kauas jäälle tuli kansaa laivoja vastaan. En- 
simmäinen oli pieni pojanvekara työntäen potkukelkkaa, 
"jonka hän oli koristanut pienellä lipulla. Hän heilutteli 
lakkiaan ja huusi: Tervetuloa, te urhot! 

Sitten tuli yhä useampia ja useampia, ja vähitellen 
vilisi kansaa laivojen ympärillä. Vaasa ja Pohjanmaa 
olivat pojilleen uskollisia. Moni kysymys sinkosi jäältä 
laivoille ja laivoilta jäälle, ja moni poski kalpeni ja 
"moni silmä täyttyi kyynelistä, kun vastaus kuului. Toi- 
selta oli veli, toiselta isä jo kaatunut kotona, ja moni 
kauan, katkerasti kaivattu poika oli jäänyt sinne kauas 
ja makasi nyt Kuurinmaan tai Saksan mullassa. 

Hitaasti, hitaasti lähestyimme kotimaan satamaa. 

Ylimmälle kannelle oli kokoontunut joukko jääkä- 
reitä, jotka kirkkain, voimakkain äänin kaiuttivat toisen 
isänmaallisen laulun toisensa jälkeen. 

Nyt oli hetki tullut, kauan unelmoitu hetki, jolloin 
laas saimme tallata Suomen tannerta, kuulla Suomen 
metsien suhinaa... | 

Ja kuitenkin hiipi sydämeeni hiljainen, mutta syvä 
surumielisyys. 

Koko ajatusmaailmani, olemassaoloni ja toimintani 
oli nyt niin kauan aikaa ja täydellisesti ollut näitten 
vihreäpukuisten nuorukaisten menestyksen ja vastoin- 
käymisten täyttämä, että kirveli sydäntä, kun heidät nyt 


niinsanoakseni piti antaa käsistään ehkäpä armotto- 

malle ja ymmärtämystä puuttuvalle maailmalle ja itse 
jäädä tyhjin käsin paikalleen. 

Katselin ja katselin kaikkia vihreitä poikiani . .. mikä 
heitä nyt mahtoikaan odottaa? Sota, tietysti, mutta elä- 
mä vaiko kuolema? Jos elämä heille jäisi, mitä oli tule- 
vaisuus tuova mukanaan heille? Tulisivatko heidän 
julkilausumattomat, epämääräiset unelmansa elämän 


suloisuudesta kotona isänmaassa toteutumaan? 


Jääkärit, toverini! Olen pannut paperille persoonalli- 
set muistelmani siltä ajalta, jolloin me suuren maailman- 
sodan aikana vieraassa maassa marssimme yhdessä yhtä 
rinnan ja saman lipun johdattamina. Olen sen tehnyt 
antaakseni omalta, vähältä osaltani oikean todistuksen 
siitä ruumiillisesta ja vielä enemmän sielullisesta tais- 
telusta, joka Teillä tällöin oli taisteltavananne. 

Todistukseni olen kirjoittanut sitä tulevaisuutta var- 
ten, joka antaa tuomionsa, mutta myöskin nykyistä aikaa 
varten, jossa nyt elämme. Ja erityisesti olen kirjoittanut 
ne niille, jotka sydämiä liikuttavassa paraatissa Vaa- 
sassa helmikuun 25 päivänä, jolloin KUNINKAALLI- 
NEN PREUSSILAINEN JÄÄKÄRIPATALJOONA 27 
päätti historiansa ja ensimmäisen ja viimeisen kerran oli 
kokonaisuudessaan koolla isänmaan kamaralla, ennen- 
kuin se kaikisi ajoiksi lakkasi olemasta, niille, jotka tämä 


näky silmäinsä edessä vain kohauttivat olkapäitään lau- 

sahtaen välinpitämättömästi: No, osaavathan marssia 
aika hyvästi! Ja niille, jotka muutamia päiviä ennen an- 
karoita Tampereen taisteluja halveksuvasti sanoivat mi- 
nulle: Oh, oliko se mikään konsti lähteä lyhyeksi aikaa 
Saksaan ja tulla majurina kotiin! 

Tämähän oli houkkion puhetta, mutta sydäntäni jääti, 
kun sen kuulin. Näin tuomitsi siis osa Suomen nuorisoa 
Teidän vaivanne ja taistelunne kolmen vuoden aikana 
maailmansotaa taistelevassa Saksan armeijassa! 

Kukaan ei ole syvemmälti nähnyt Teidän sisimpään- 
ne, tuntenut Teidän sydämienne sykintää eikä kuullut 
Teidän ajatuksianne kuin Teidän sisarenne. Olemme 
varmasti nähneet ja tunteneet enemmän kuin mistä Te 
itse olette olleet tietoisia, mutta se, minkä olemme näh- 
neet ja kuulleet, on tehnyt sen, ettei mikään voi murtaa 
eikä hävittää niitä siteitä, jotka liittävät meidät Teihin. 

Kaikki meidät on tuolla kaukana Saksassa vietetty 
aika merkinnyt, ja kaikilla on meillä mielissämme hil- 
jainen tuska, sydämissämme salainen haava, josta ruu- 
miimme ja sielumme vuotaa kuiviin. Rivimme harvene- 
vat vuosi vuodelta hirvittävän nopeasti, ja kaikki ne 
meistä, jotka ovat menneet pois, olivat vielä nuoria. 

Yli kuusitoista vuotta on kulunut siitä, jolloin patal- 
joonamme historia loppui ja me erosimme Vaasassa 
kukin jatkaaksemme kotimaan kamaralla taistelua sen 


vapauden puolesta, ja nämä kuusitoista vuotta ovat 

Teille olleet täynnänsä työtä ja yhä vielä työtä. Isän- 
maa on vaatinut Teiltä paljon siitä päivästä lähtien, jol- 
loin Te vapaaehtoisesti vihitte elämänne sen ankaraan 
palvelukseen, ja se vaatii edelleenkin paljon Teiltä aina 
elämänne päähän saakka. 

Jääkärit, toverini, Te, jotka jo olette astuneet ihanaan 
Valhallaan ja Te, jotka vielä elätte ja teette työtä täällä 
maan päällä, tervehdin Teitä kaikkia Horatiuksen ko- 
mein ja kauniin sanoin: ihana ja kunniakas on kuolo 


isänmaan puolesta. 


